
PREDGOVOR 

Ova knjiga treba da posluži kao udžbenik za učenike pomorskih škola i kao 
priručnik za mlade pomorce koji svakodnevno obavljaju meteorološku službu 
na brodovima trgovačke mornarice. Inače se osjeća nedostatak stručne litera- 
ture iz meteorologije, pa će ova knjiga korisno poslužiti svima onima koji žele 
steći početna znanja iz tog područja. 

Plan i program iz meteorologije za pomorske škole uglavnom ima općenit 
karakter. Pri pisanju knjige nastojao sam da taj nedostatak ublažim kako bi 
učenici i mladi pomorci mogli: 

— steći osnovna znanja iz opće meteorologije, potrebna za dalje usavrša- 
vanje; 

— shvatiti povezanost meteoroloških elemenata, vremenske pojave i nji- 
hove uzroke; 

— upoznati meteorološke instrumente, tačno i pravilno motriti vrijeme i 
sastavljati, odnosno primati meteorološke izvještaje (biltene) namijenjene bro- 
dovima; 

— biti kadri povezati vrijeme i primljene informacije o vremenu; 

— crtati i upotrebljavati sin optičku konzultaciju za vođenje meteorološke 
navigacije; 

— prognozirati i pratiti razvoj vremena za kraći vremenski period. 

Izbjegao sam klasičan način obrade meteoroloških instrumenata. Instru- 
menti su zasebno obrađeni, i to s težištem na upotrebi i na pravilnu rukovanju 
brodskim instrumentima. Bez pouzdanih instrumenata i bez tačnih mjerenja 
ne može se dobiti ni stvarna slika stanja vremena. Stjecanje takvih navika 
veoma je potrebno od samog početka školovanja. 

Na kraju svakog poglavlja nalaze se pitanja. Ona ukazuju na najvažnije 
dijelove gradiva pa su orijentacija učenicima pri proučavanju predmeta. 

Dio koji se odnosi na brodske meteorološke izvještaje, crtanje i analiziranje 
vremenskih karata i njihovo korištenje pri donošenju vlastite prognoze na 
brodu i si. obrađen je u osnovnim crtama jer postoji poseban priručnik Izrada 
i korišćenje vremenskih karata na brodovima, u izdanju Pomorskog meteo- 
rološkog centra u Splitu. 

Da bi se pratio razvoj pomorske meteorologije, a posebno meteorološke na- 
vigacije, treba redovito pratiti publikacije koje obrađuju tu materiju, a posebno 
publikaciju »Vijesti«, koju izdaje Pomorski meteorološki centar u Splitu. 

Iz knjige su izostavljene pomoćne meteorološke tablice, jer su one štampane 
u novim Nautičkim tablicama, koje je izdao Hidrografski institut JRM (Split, 

1969). f 

Budući da je ovo prva Meteorologija u nas prvenstveno napisana kao 
udžbenik za pomorske škole, svjestan sam njezinih nedostataka. Sa zahvalnošću 
ću primiti sve korisne primjedbe i prijedloge kako bi slijedeće izdanje bilo 
bolje i potpunije. 

Zagreb 1969. AUTOR 

I. ATMOSFERA 


1. Općenito. — Pod atmosferom* razumijevamo zračni omotač, koji obavija 
Zemlju. Ona nema strogo određene gornje granice. O njenim granicama može 
se samo suditi po različitim pojavama za čije prisustvo je zrak potreban. Oblik 
atmosfere sličan je obliku Zemlje. Ona se sa Zemljom neprekidno okreće oko 
svoje osi i gubi u svemiru. 

Meteorologija** proučava sastav i strukturu atmosfere, njeno fizičko stanje, 
isto tako i postanak, karakter i razvoj fizičkih i meteoroloških pojava koje se 
javljaju u atmosferi i na samoj Zemljinoj površini. Te pojave u atmosferi nazi- 
vaju se meteorološki elementi. U osnovne meteorološke elemente spadaju: tem- 
peratura zraka i gornjih slojeva Zemlje, atmosferski tlak, vjetar, gustoća i vla- 
žnost zraka, isparavanje, oblaci, oborine, optičke i električne pojave u atmosferi, 
horizontalna vidljivost i dr. Fizički procesi u atmosferi izazivaju promjene me- 
teoroloških elemenata pa se njihove vrijednosti mijenjaju vremenski i od mjesta 
do mjesta. Fizičko stanje atmosfere nad nekim mjestom u određenom času zove- 
mo meteorološko vrijeme. Vrijednosti meteoroloških elemenata određuju se 
mjerenjem i motrenjem na meteorološkoj stanici. 

Meteorologija , dakle, proučava sve elemente i pojave koje za određeni 
trenutak označavaju fizičko stanje atmosfere, odnosno tip vremena, ali njen je 
krajnji cilj predviđanje (prognoza) vremena. 

2. Podjela atmosfere. — U vertikalnom smjeru atmosfera se dijeli 
u nekoliko slojeva (si. 1): troposfera*** (najniži sloj, do 11 km), stratosfera (od 11 
do 40 km), mezosfera (od 40 do 80 km), termosfera (od 80 do 800 km) i najviši 
sloj iznad 800 km, egzosfera. 

Slika 1. prikazuje spomenute slojeve atmosfere i promjene nekih fizičkih 
pojava u njoj. Temperatura u troposferi opada s visinom, u stratosferi se ne 
mijenja, a u mezosferi se povećava s visinom. Najveća temperatura u tom sloju 
nalazi se na visini oko 60 km, a zatim naglo opada do 80 km. Naglo povećanje 
temperature u mezosferi tumači se prisu tnošću ozona, koji apsorbira Sunčeve 
zrake i zagrijava taj sloj. U termosferi temperatura raste s povećanjem visine. 


* grčki: atmos = para, zrak i sfera = kugla, opna; 

** grčki: meteoros = lebdeći (u zraku) i logos = pojam, govor; 

*** grčki: tropos ~ obrat, okret; mesos -- srednji; thermos — topao, vruč; 
latinski: stratus = sloj, naslaga. 

Između pojedinih slojeva atmosfere nalaze se i međuslojevi: tropo- 

pauza između troposfere i stratosfere, stratopauza — između stratosfere i 

mezosfere, i mezopauza — između mezosfere i termosfere. Ti međuslojevi ne- 
maju strogo određene granice. 

Tropo sfera ima različitu visinu: na ekvatoru 16 — 18 km, iznad umje- 
renih širina oko 11 km, a na polovima samo 8 — 10 km. Ona obuhvaća do 90% 
atmosferske mase. U atmosferi se nalazi gotovo sva vodena para i zbog toga se 
samo u njoj stvaraju oblaci koji daju oborine. Temperatura u troposferi 
opada s visinom, prosječno 6°C po kilometru, tako da na gornjoj granici iznosi 
— 50° do — 85°C. Sve vremenske pojave koje opažamo dešavaju se u troposferi. 

Iako je debljina troposfere malena, taj sloj atmosfere ima najveće značenje 
za život na Zemlji. Brojnim mjerenjima ustanovljeno je da je do visine od 8 km 
sastav zraka približno isti kao i uz Zemljinu površinu. Visina troposfere, izvan 
koje je nemoguć opstanak živih bića bez umjetnog kisika, iznosi oko 15 km. 

Debljina tropopauze je različita, a kreće se između dvije stotine metara i 
nekoliko kilometara. U njoj prestaje opadanje temperature s visinom (izoter- 
mija), a dolazi i do porasta temperature (inverzija). 

Stratosfera se prostire od troposfere do 40 km visine. U njoj je tem- 
peratura postojana sve do 25 km. Iznad tog sloja nastaje blago povećanje tem- 
perature. Temperatura je slična temperaturi tropopauze, s godišnjim promje- 
nama od — 40° do — 65°C u umjerenim geografskim širinama. Nju karakterizira 
velika količina ozona, naročito na visini od 20 do 35 km, koji apsorbira ultravio- 
letne zrake i zagrijava slojeve zraka. Zrak je vrlo razrijeđen i ima malo pri- 
mjesa, a naročito ima vrlo malo vodene pare, i zato u stratosferi nema oblaka 
koji bi davali oborine. U njenim donjim slojevima pokatkad se stvaraju visoki 
oblaci — Cirrusi (t. 33). Nebo gledano iz stratosfere gotovo je crno, s tamno- 
plavim i ljubičastim sjenama, jer je rasipanje Sunčeve svjetlosti vrlo slabo. 

S razvitkom raketne tehnike pridaje se proučavanju stratosfere veliko 
značenje, naročito zato što se u tom sloju vrši zračni promet (rjeđi zrak, slaba 
vertikalna strujanja i uvijek vedro nebo). Stratosfera ima velike prednosti pred 
troposferom, njenim čudljivim vremenom i njenom velikom gustoćom zraka, 
koja zrakoplovima koči brzinu leta. U stratosferi su mogući letovi nadzvučnim 
brzinama. 

Mezosfera se prostire u visini od 40 do 80 km. Zavisno od vrijednosti 
temperature, dijeli se u dva dijela. Prvi dio (topli sloj) nalazi se na 40 — 60 km, 
a drugi (sloj miješanja) na 60 — 80 km visine. U prvom sloju temperatura raste 
s visinom i u gornjoj granici dosiže i do 100°C (čemu je uvjet prisutnost sloja 
ozona), a u drugom sloju opada s visinom i dosiže do — 100°C. S naglim padom 
temperature nastaju jaka vertiklana strujanja. Javljaju se tanki srebmasti 
oblaci. 

Termosfera je dio Zemljine atmosfere od 80 do 800 km. U termosferi 
temperatura naglo raste: od — 100°C na donjoj granici, pa do više stotina stup- 
njeva u njezinu gornjem dijelu. Takav porast temperature moguć je zbog jakog 
upijanja Sunčevih ultravioletnih zraka koje vrše molekule i atomi kisika i 
dušika. Atmosferski sloj na visini od 120 km smatra se granicom rasipanja svje- 
tlosti, koja određuje boju neba. Iznad te visine nebo se čini sasvim crno. U tim 
slojevima vlada vječna tišina jer se zvuk ne rasprostire na daljinu. Može se 
smatrati da prilike u termosferi djelomično odgovaraju uvjetima koji vladaju 
u međuplanetarnom prostoru. 

Slojevi atmosfere koji su pod utjecajem Sunčeva ultravioletnog zračenja 
manje ili više ionizirani nazivaju se ionosferom. Oni utječu na rasprostiranje 
radio-valova (odbijaju, lome i apsorbiraju radio-valove) i povremeno izazivaju 
promjene u magnetskom polju Zemlje. U ionosferi opaža se polarna svjetlost 
i srebrnasti oblaci. Slojevi ionosfere dobili su svoja imena od početnih slova 
latinske abecede. 

Najniži sloj ionosfere je ionizirani sloj D, iznad njega je Kennelly-Heavisi- 
deov [Kenli-Hevisa j d] sloj E (E, i E 2 ), a zatim sloj F, odnosno F, i F 2 , i najviši 
sloj G. Najpostojaniji su slojevi E i F 2 (si. 1). 

Dio Zemljine atmosfere zaključno s termosferom u kojem se slojevi odre- 
đuju na osnovi promjena temperature prema visini naziva se još i unutrašnja 
sfera. Iznad nje počinje vanjski dio atmosfere — egzosfera. 

E g z o s f e r a je, dakle, sloj Zemljine atmosfere koji se nalazi iznad termo- 
sfere. Njena granica još nije tačno određena. Neki smatraju da se ona prostire 
na visini od 300 do 400 km, a drugi na visini od 800 do 1 000 km iznad Zemljine 
površine. U njoj su molekule i atomi zraka toliko razrijeđeni i imaju toliku 
brzinu da jedan dio čestica lakih plinova {vodika, helija) svladava Zemljinu težu 
i odlazi u međuplanetarni prostor. 

Teoretski, iznad 300 km visine temperatura egzosfere prelazi 230°C, a mo- 
guća je i temperatura do 690°C. Na osnovi mjerenja izvršenih pomoću umjetnih 
meteoroloških satelita pretpostavlja se da u gornjim slojevima egzosfere tempe- 
ratura dosiže i više od 1 500°C. Pri tom treba imati na umu da je to kinetička 
temperatura određena brzinom kretanja čestica plinova, a da je gustoća plinova 
toliko malena da se njeno toplinsko djelovanje ne može osjetiti. 

Računom je određeno da je u prostoru na visini od 200 km moguće posto- 
jano i slobodno kretanje jer je otpor zraka sasvim malen. To je najniža visina 
na kojoj mogu oko Zemlje kružiti umjetni sateliti. Iznad 200 km djeluju svi 
faktori međuplanetarnog prostranstva i dolaze do izražaja kozmički uvjeti. Za- 
sada je teško tvrditi da visina do 1 000 km pripada Zemljinoj atmosferi ili pak 
međuplanetarnom prostoru. Atmosfera nema oštre granice, već postepeno pre- 
lazi u kozmos, a sam kozmos je »konačan ali bez granica«. 

U svim slojevima atmosfere, osim u egzosferi, javljaju se zračna strujanja 
— vjetrovi. Brzina vjetra raste s visinom. Oni u troposferi imaju pretežno 
zapadni smjer. U stratosferi nastaju nagle promjene vjetra prema smjeru i 
brzini. U donjim slojevima atmosfere pretežu zapadni vjetrovi, a u gornjim isto- 
čni. U mezosferi zimi pretežu zapadni vjetrovi, a ljeti istočni, i to znatno veće 
brzine od prethodnih. 

Prema kemijskom sastavu zraka atmosfera se dijeli u dva 
osnovna sloja: homosfera i heterosfera. Međusloj se naziva homopauza. 

Homosfera se prostire do visine od 100 km. U njoj je zrak gotovo istog 
sastava. 

Heterosfera je dio koji ima promjenljiv sastav zraka zbog raspadanja mo- 
lekula plinova na atome. 

3. Sastav zraka. — Atmosferski zrak je fizička smjesa nekoliko stalnih pli- 
nova, kemijskih spojeva i različitih plinovitih, tekućih i čvrstih dodataka. Osno- 
vni plinovi u nižim slojevima atmosfere jesu dušik (N) i kisik (O). Zapreminske 
količine plinova u suhom zraku na morskoj površini jesu ove: 


dušik (N 2 ) 78,09% helijum (He) . . . 0,000 4% 

kisik (0 2 ) 20,95% kripton (Kr) . . . 0,000 004 9% 

argon (Ar) 0,93% ksenon (Xe) .... 0,000 000 59% 

ugljični dioksid (C0 2 ) . . 0,03% vodik (H 2 ) .... 0,001% 

neon (Ne) 0,0018% ozon (0 3 ) 0,000 003% 

radon neznatan. 


Kao posljedica vertikalnih strujanja u atmosferi, taj sastav zraka ostaje 
gotovo nepromijenjen sve do gornje granice troposfere. U nižim slojevima 
atmosfere (troposfera) ima i izvjestan postotak vodene pare. Vodena para koju 
sadržava zrak je nevidljiva. 

Osim vodene pare, važan su sastavni dio zraka prašina i organski sastojci. 
Prašina dolazi u atmosferu uglavnom s vrlo suhih Zemljinih površina (stepa i 
pustinja), a zatim kao vulkanska prašina, industrijska prašina (dim), čestice soli 
(nad morskim površinama), i dr. Može biti i kozmičkog porijekla (kozmička 
prašina). U organske sastojke spadaju zarazne klice. Njihova količina zavisi od 
mjesta i od doba godine. Poslije kiše ima u zraku najmanje prašine i klica. Zbog 
toga su morska područja najpovoljnija za zdravlje čovjeka, a zrak gradova i 
industrijskih mjesta najviše je zagađen prašinom i klicama. 

Ispitivan je utjecaj eksplozija nuklearnih bombi na sastav zraka i na pro- 
cese u atmosferi. Dokazano je da te eksplozije utječu na sastav zraka samo u 
lokalnu opsegu, jer je energija koja se oslobađa pri eksplozijama nuklearnih 
bombi neusporedivo manja od energije koja se oslobađa pri atmosferskim pro- 
cesima. Dalje je ustanovljeno da te eksplozije dovode do izvjesna narušavanja 
normalna stanja u troposferi i da se od njih mogu stvoriti povoljni uvjeti za 
formiranje tropskih ciklona, tornada, tromba i mnogih drugih atmosferskih 
procesa (npr. dugotrajnih kiša) na mjestima gdje se oni normalno nisu javljali. 

Radioaktivnost na mjestima eksplozija nuklearnih bombi ne traje dulje 
vrijeme iako se neposredno poslije eksplozije povećava za nekoliko puta od 
prirodne vrijednosti (normalno oko 30 mikrokirija). Oborine ispiru iz zraka 
radioaktivnu prašinu i ona se taloži na Zemlju. 

Što se tiče optičkih efekata (zamućenosti zraka), oni su pri eksploziji tih 
bombi neusporedivo manji od onih koji se javljaju pri vulkanskim erupcijama. 

Drugim riječima, svi naprijed navedeni efekti koji se javljaju pri eksplozi- 
jama nuklearnih bombi nemaju zasada u atmosferskim procesima opće značenje 
već samo lokalno. 

4. Gustoća zraka. — Količina mase zraka, odnosno svih plinova koje sadr- 
žava zrak u jedinici zapremine, naziva se gustoća zraka. Ona zavisi od atmosfer- 
skog tlaka i od temperature. Što je tlak veći, to je i gustoća zraka veća, a što je 
temperatura veća, to je gustoća manja. To se vidi iz tzv. jednadžbe plinskog 
stanja, koja ima oblik 

p : r = T : v, p • v = r • T. 

U toj formuli v je volumen, r plinska konstanta, T apsolutna temperatura 
zraka (T = 273 + t), a p apsolutni tlak. 

Budući da je gustoća (S) obrnuto proporcionalna volumenu plina (v), imamo 

Ako tu formulu uvrstimo u prethodnu jednadžbu, dobijemo 


s = 


p 

r • T ' 


Ako u gornju formulu uvrstimo r = 29,27 i apsolutni zračni tlak (p) izra- 
zimo u jedinicama mmHg imamo 


13,6 -p 
29,27 • T 



gust^^je^sudm ^roj^r^vrij^nosti^sl^e^a^mo^poj^ovf^r^gačij^r^ina 

Iraka u gramima u 1 m 3 zraka naziva se specifična tezma. 

Primjer 

P- 760 mmHg t = 27,0°C (T = 300°C) 

Rješenje 

S = 0,46 0,46 ■ g- 0,46 • 2,53 = 1,163 kg/m> 


man " a°terr^°ratura većat gustog 
afn^z^ 

nadžbe. Jedna takva izvedena jednadžba u kojoj j p 
ratura zraka i e = napon vodene pare glasi: 


S = 0, 465-^(1-0,377 9-^) kg/m*. 


Pri normalnu stanju atmosferskog zraka, kad je p kg / m \ 

mmHg, gornja jednadžba daje nam normalnu gustoću zraka. 


5. Proučavanje Zemlji« atmosfere. - Sve — Je poja« javile 
prvenstveno zbog razlika u tempera mm P £ bUo ni uv j e ta za 

M “svagdje vladalo isto vrijeme 
Rrnlike u temperaturi Zemlje nastaju 

dinih njenih područja. Najveće su razli ke n razli ? itosti klime 

ekvatoru i na polovima, i u njima pJ 0UČa vanju atmos- 

Zemlje i uzroke opće cirkulacije u atmoaferi. Zt “ ^ k a meteorologije, 
fere pridaje posebna važnost, i ono je jedan od glavmn zaaata 

Znanja o atmosferi tijesno su povezana " 

1783. čini prekretnicu u istraživanju atm ° ' Da ij n j 0 m izradom balona 

od^platna t*g^^omogućen° je MetTjudi u atmosferu. Prvi pokušaj leta čovjeka 

^‘s^mvole^ tehnilm'razvijala (iso^^ačni z^mje^|xvin°std! : bamrd- 

*Z?£oTZZ, meteorološki zrakoplovi, stratosta.i (prof. 

Piccarda [Pikar] 1931 — 1932. g., do 16 300 m, 1935 g., američki stratostat Explo- 
rer II 1935. g. do 22 066 m); za određivanje granica oblačnog sloja upotreblja- 
vaju se meteorološki reflektori, za ispitivanje viših slojeva atmosfere sve više 
služe meteorološki radari, a u posljednje vrijeme meteorološke rakete i umjetni 
meteorološki sateliti. 

Godine 1957. u atmosferu Zemlje lansirani su prvi umjetni sateliti s meteo- 
rološkim instrumentima. To su kompletni automatski znanstveni meteorološki 
laboratoriji. Za kratko vrijeme i u bilo kakvim vremenskim uvjetima ti sateliti 
mogu na Zemlju poslati podatke o elementima atmosfere koji interesiraju 
ispitivača*. 

Snimke sa satelita predaju se televizijski direktno na Zemlju u trenutku 
njegova prolaska iznad prijemne stanice ili se snimaju na magnetofonsku traku 
i naknadno emitiraju prijemnoj stanici. Analiza fotografija pokazala je da se 



SI. 2. Meteorološki satelit TIROS i njegovi snimci a) satelit Tiros: 1 — antena 
prijemnika, 2 — sunčane baterije, 3 — radiometar (za mjerenje radijacije), 4 — 
magnetski orijentacijski svitak, 5 — infracrvena elektronika, 6 — antena pre- 
dajnika, 7 — TV kamera, 8 — magnetofon; b) okludirani front ciklona umjerenih 
širina Atlantskog oceana (5. 09. 1961); c) snimak tajfuna Ruth 300 M jugozapadno 
od Tokija (18. 08. 1962). Dijametar tajfuna ima 400 M. Oko tajfuna označeno 
je tačkom i ima dijametar oko 30 M. 

* Prvi sovjetski umjetni satelit Zemlje Sputnik I lansiran je 4. X 1957. 

U SAD su poznati meteorološki sateliti tipa Tiros (Television and Infra Red 
Observation Satelite), koji su prvi put bili lansirani 1. IV 1960. 

tako mogu otkriti snijeg, ledeni bregovi, veći oblačni sistemi, sistemi hemisfer- 
skih frontova, tropski cikloni i slična vrtložna strujanja (si. 2). Mjerenja s po- 
moću radiometara dala su također podatke o Sunčevoj radijaciji koja se odbija 
od Zemlje u kozmos. 

Upotreba satelita za meteorološka motrenja dosada je najveće dostignuće 
u razvoju meteorologije. Time je otvorena neslućena perspektiva i za sigurnost 
pomorskog prometa uopće, a posebno u krajevima meteorološki opasnim za 
navigaciju. 

Od 6. XII 1966. iznad ekvatora u području Pacifika, na visini oko 36 000 km, lebdi 
američki telekomunikacijski meteorološki satelit ATS-B. S obzirom na Zemlju, taj 
satelit uvijek ostaje na istom mjestu jer se brzina njegova leta podudara s brzinom 
okretanja Zemlje. Kamere satelita snimaju dio Zemlje približno između paralela 
52 5 # N i 52,5°S, a tri stanice na području SAD primaju fotografije. Jedna od tih stanica 
vraća fotografije na satelit, koji ih zatim odašilje stanicama na zapadnoj obali SAD 
i na Pacifiku. Sličan američkom je sovjetski satelit Kozmos. 


PITANJA 

1. Koja su tri omotača Zemlje i koje ih grane znanosti proučavaju? 

2. Sto proučava meteorologija i koji su njeni zadaci uopće? 

3. Što spada u meteorološke elemente, a što u meteorološke pojave? 

4. Koja grana meteorologije ima posebno značenje za pomorstvo i čime se ona bavi? 

5. U koju širu prirodnu znanost spada meteorologija? 

6. Kako utječu vrijeme i klima na život i rad čovjeka? 

7. Što je atmosfera i što se razumijeva pod njenom granicom? 

8 . Kako se dijeli atmosfera? 

9. Koji su osnovni sastojci atmosfere u nižim slojevima troposfere i koliko iznose 
njihovi zapreminski postoci? 

10. Kako je zrak raspoređen u atmosferi prema težini? 

11. Opada li gustoća zraka u atmosferi jednoliko s visinom? 

12. Sto je to homosfera, a što heterosfera? 

13. Što je to ionosfera i kakvo je njeno značenje u rađio-prometu? 

14. Kakav utjecaj na sastav atmosfere i na procese u atmosferi imaju eksplozije 
nuklearnih bombi? 

15. Protumačite načine i sredstva za ispitivanje atmosfere. 

16. Cime se tumači rasipanje odnosno difuzija svjetlosnih zraka, koje se zrake spektra 
jače raspršavaju i kakve pojave izaziva difuzija svjetlosnih zraka u atmosferi. 

17. Koje spektralne zrake upija zrak jače, a koje slabije? 

18. Zašto se danju ne vide zvijezde na nebeskom svodu? 

19. Koji se planet može vidjeti sa Zemlje u toku dana, kada i zašto? 

20. Od čega zavisi težina 1 m 3 zraka? Koliko teži 1 m 3 suhog zraka i zraka zasićena 
vodenom parom pri temperaturi od 0°C i atmosferskom tlaku od 760 mm Hg u 
geografskoj širini od 45°? 

II. METEOROLOŠKI ELEMENTI 


1. TEMPERATURA 
(1) Općenito 

6. Općenito o toplini i o temperaturi. — Toplina je oblik energije koja za- 
grijava sva tijela (plinove), a temperatura tijela (plina) je stupanj (efekt) nje- 
gova toplinskog stanja. Toplina ima kvantitativnu veličinu (vezana je za masu 
nekog tijela) i izražava se u kalorijama, a temperatura ima kvalitativnu vrijed- 
nost i izražava se u stupnjevima. Instrumenti koji mjere temperaturu nazivaju 
se termometrima (t. 126 — 134). 

Između topline i temperature postoji ovaj odnos: 

Q 

Q = m • c • t, odnosno c — . 

m • t 

Drugim riječima da se neko tijelo mase m i specifične topline c zagrije za t 
stupnjeva, potrebno je utrošiti količinu topline Q. 

Specifična toplina (c) je ona toplina koja je potrebna da jedinicu mase 
nekog tijela gustoće S zagrije za 1°C. Ako se za jedinicu mase uzima 1 g nekog 
tijela, tada se to zove težinska specifična toplina (C), a za zapreminsku specifičnu 
toplinu (Cv) kao jedinica mase uzima se 1 cm 3 nekog tijela. 

Cv = c • s 

Jedinica za mjerenje topline je gram-kalorija (g-cal). To je količina topline 
potrebna da se 1 g vode zagrije za 1°C. Veća jedinica je kilogram kalorija (kg-cal), 
količina topline potrebna da se 1 kg vode zagrije za 1°C. 

7. Izvori toplinske energije. — Za Zemljinu površinu i za atmosferu postoje 
izvori topline iz unutrašnjosti Zemlje i izvori topline iz svemira (zvijezde, Mje- 
sec, Sunce). 

Radijalnim bušenjem Zemljine kore ustanovilo se da temperatura unutraš- 
njosti Zemlje raste s povećanjem dubine, u srednjoj vrijednosti od 1°C na svakih 
35 m. Ta vrijednost naziva se geotermički stupanj. Najveća dubina do koje se 
bušenjem doprlo u unutrašnjost Zemlje iznosi oko 8 000 m. Vulkanske lave tem- 
perature od 1 000 do 1 200°C dokazuju da do neke granice temperatura Zemlje 
raste i iznad te temperature. Količina topline koju Zemlja stalno izdaje iz svoje 

unutrašnjosti u jednoj godini iznosi 43 g-cal/cm 2 njene površine. Gubitak topline 
tim putem Zemlja nadoknađuje zračenjem radioaktivnih materija koje se u 
njoj nalaze. 

Zvijezde, s obzirom na veliku udaljenost, nemaju kao izvori topline za 
meteorologiju nikakvo značenje. 

Mjesec nema vlastita zračenja. On uglavnom reflektira Sunčevo zračenje 
pa je kao izvor topline za meteorologiju također beznačajan. 

Sunce je nama najbliža stajaćica, ima oblik kugle promjera oko 1 400 000 
km. Pretpostavlja se da je temperatura njegove površine oko 6 000°C. Ono je 
praktički jedini izvor toplinske energije za donje slojeve atmosfere i za gornje 
slojeve Zemljine kore. Budući da se ta energija od Sunca kao izvora radijalno 
zrači na sve strane u obliku elektromagnetskih valova (brzinom od 300 000 
km/h), nazivamo je Sunčevom radijacijom, odnosno Sunčevim zračenjem. Od 
ukupne toplinske energije koju Sunce emitira na Zemlju dolazi tek njen dvo- 
milijarditi dio. Dio tog zračenja, valne dužine oko 1/125 000 cm, opaža naše oko 
kao svjetlost.* Kada Sunčeve zrake padnu na neko tijelo, one se pretvaraju u 
toplinsku, u kemijsku i u svjetlosnu energiju. Tijelo koje apsorbira i najmanju 
količinu toplinske energije postaje toplije. 

8. Sunčeva radijacija (zračenje). — Meteorologija zanemaruje proučavanje 
drugih izvora topline i svjetlosti osim Sunca, i samo u Sunčevu zračenju (radi- 
jaciji), kao nosiocu toplinske energije, nalazi izvore cjelokupnom životu na 
Zemlji i uzroke stvaranju vremenskih pojava u atmosferi. 

Količina energije Sunčeve radijacije izražena u gram-kalorijama (g-cal) 
koja pada na jedinicu površine u jednoj minuti zove se intenzitet Sunčeve radi- 
jacije. Jedinica za mjerenje intenziteta Sunčeve radijacije naziva se solarna kon- 
stanta. Ona pokazuje količinu Sunčeva zračenja (radijacije) koju u jednoj minuti 
prima 1 cm s potpuno crne površine okomite na Sunčeve zrake na gornjoj granici 
Zemljine atmosfere, pri srednjoj udaljenosti Zemlje od Sunca. Mjerenjima je 
ustanovljeno da ona iznosi 1,94 g-cal/cm 2 /min. (Za praktične svrhe uzima se 
2 g-cal/cm 2 /min.). Što je solarna konstanta veća, to je i temperatura površine 
Zemlje veća, a time je veći i intenzitet opće cirkulacije atmosfere. To dovodi 
do formiranja mnogih procesa u zraku, npr. vjetra, naoblake, oborine, itd. 

Intenzitet Sunčeve radijacije mijenja se u toku dana i godine, 
isto tako i od mjesta do mjesta, pa zavisi: 

a) od stupnja aktivnosti samog Sunca. Koliko Sunce ima više pjega, toliko 
je aktivnije, pa je Sunčeva radijacija intenzivnija (period 11 g.). S tim u vezi je 
i pojava magnetskih oluja; 

b) od udaljenosti Zemlje od Sunca. Intenzitet radijacije opada s kvadratom 
udaljenosti od Sunca. Maksimum Sunčeve radijacije je u perihelu** (poslije zim- 
skog solsticija — 1. I), a minimum u afelu (poslije ljetnog solsticija — 2. VII); 

* Sunčevo je zračenje složeno od raznovrsnih boja svjetlosti koje čine Sunčev 
spektar. Potpun Sunčev spektar čine tri glavna dijela: ultraljubičasti, vidljivi i infra- 
crveni dio. Vidljivi dio spektra zapravo je svjetlost Sunčeva sjaja, koja se sastoji od 
šest komponenata: ljubičaste, plave, zelene, žute, narandžaste i crvene. Ultraljubičasti 
i infracrveni dio spektra nisu vidljivi. Ultraljubičasti dio ima najkraće valove, a infra- 
crveni najduže. Valne dužine vidljivog dijela spektra nalaze se između valnih dužina 
ultraljubičastog i infracrvenog dijela spektra. 

** Solarna konstanta u perihelu iznosu 2,01 g-cal/cm 2 /min, a u afelu 1,88 
g-cal/cm 2 /min. 

c) od kuta upada Sunčevih zraka na jedinicu površine. Snop Sunčevih zraka 
(zj) koji pada okomito na Zemljinu površinu koncentriran je na manju zonu ACj. 
Identičan snop (z 2 ) koji na Zemlju pada pod izvjesnim kutom (v 0 ) raspoređen je 
na većoj zoni AB (si. 3). 

Može se zaključiti da od kosine Sunčevih zraka zavisi i količina zračne odnosno 
toplinske energije koja se raspodjeljuje na jedinicu Zemljine površine, jer je BC = 
= AC, — AB sin v 0 . 

Ako sa I, obilježimo intenzitet zagrijavanja kad zrake padaju normalno na povr- 
šinu AC„ a sa I, kad one padaju na površinu AB pod kutom v 0 , tada možemo postaviti 

ovaj odnos : 

AC 

I t : I 2 = AB : AC^ ; I 2 

Budući da je BC = AC t , imamo: 

BČ 

I 2 = I, — ■— I, sin v 0 . 

AB 

Iz toga proizlazi (Lambertov zakon) da je intenzitet zagrijavanja neke po- 
vršine upravo proporcionalan sa sinusom kutne visine Sunca nad horizontom 
(sin v 0 ), tj. da on zavisi od geografske širine dotičnog mjesta, od položaja dotične 
geografske paralele prema Sunčevim zrakama u toku revolucije Zemlje i od 
položaja dotičnog meridijana prema Sunčevim zrakama u toku rotacije Zemlje. 

Ali i atmosfera (zrak), utječe na direktno Sunčevo zračenje, i zato njegov 
intenzitet u nižim slojevima atmosfere (na Zemljinoj površini) još zavisi: 

d) od fizičkih svojstava zraka, a to su: 

— prozračnost. Ona prvenstveno zavisi od mehaničke zamućenosti zraka, koja 
uglavnom nastaje od čestica prašine i od drugih primjesa u zraku, a zatim i od 
optičke zamućenosti, koja se javlja u čistom zraku kao posljedica miješanja zračnih 
masa. Što je atmosfera više zamućena, to će manje toplinske energije Sunčeva zra- 
čenja stići do Zemlje; 

— propustljivost. Prvenstveno zavisi od sastava samog zraka i od primjesa zbog 
kojih nastaje njegova zamućenost. Posljedice toga su difuzna refleksija i selektivna 
apsorpcija. 

Difuzna refleksija nastaje reflektiranjem Sunčevih zraka od zračnih čestica, od 
vodenih kapljica i od čestica prašine koje se nalaze u atmosferi. Refleksija slabi Sun- 
čevo zračenje. Više se reflektiraju a time i slabe zrake kraćih valnih dužina (ultra- 
violetne zrake). Posljedica difuzije također je dnevna svjetlost na Zemlji pri oblačnom 
vremenu, u svitanju i u sumraku, u zatvorenim prostorijama, i dr. Jača refleksija 
violetnih i ultravioletnih zraka daje nebu plavetnilo. 

Prolaskom Sunčevih zraka kroz atmosferu dolazi i do njihove apsorpcije, koja 
u izvjesnoj mjeri povećava temperaturu atmosfere. Budući da pojedini sastavni 
dijelovi zraka (kisik, ozon, vodena para i dr.) apsorbiraju samo određenu valnu dužinu 
svjetlosnog spektra, ta se pojava naziva selektivnom apsorpcijom. Najjače se apsor- 
biraju zrake dugih valova (infracrvene) ; 

— provodljivost topline i temperature. Određuju je koeficijent topline odnosno 
koeficijent temperature, koji prvenstveno zavise od gustoće zraka. 

Količina toplinske energije izražena u kalorijama koja prođe kroz bočnu stranu 
kocke nekog tijela (zraka) presjeka 1 cm* za 1 s, kad je između strana kocke tempe- 
raturna razlika 1°C, zove se koeficijent toplinske provodljivosti. 

Količina topline izražena u kalorijama koja u 1 s prođe kroz kocku od 1 cm 3 neke 
materije (zraka) i zagrije je za 1«C zove se koeficijent temperaturne provodljivosti; 

e) od dužine puta Sunčevih zraka kroz atmosferu. Što je put zraka duži to 
atmosfera više apsorbira Sunčevu energiju. 

Dužinu puta Sunčevih zraka određuje: 

— visina Sunca nad horizontom. Što je god visina Sunca manja, zrake pre- 
valjuju duži put, i to uglavnom kroz niže i gušće slojeve atmosfere koja ih 
apsorbira (zbog toga se pri izlazu — zalazu Sunce može promatrati golim okom) i 

— nadmorska visina dotičnog mjesta. Na većoj nadmorskoj visini veći je 
intenzitet Sunčeve radijacije zbog kraćeg puta Sunčevih zraka; 

f) od trajanja insolacije. Ona zavisi od dužine dana (sijanja Sunca), tj. od 
geografske širine mjesta, od položaja Zemlje u njenoj revoluciji oko Sunca i od 
stanja naoblake. 

9. Atmosferska radijacija (zračenje). — Do Zemljine površine stiže samo 
dio toplinske energije koju direktno zrači Sunce. Ostatak energije akumulirala 
je atmosfera (difuznom refleksijom i selektivnom apsorpcijom Sunčeva zrače- 
nja), i taj ostatak u obliku svjetlosnog i toplinskog zračenja dopire do Zemljine 
površine. To se zračenje naziva atmosferskom radijacijom (zračenjem). Ono je 
od posebna značenja za visoke geografske širine, gdje je visina Sunca malena. 

Atmosfersko zračenje može se podijeliti na difuzno (nebesko) i na toplinsko 
zračenje. 

Difuzno zračenje atmosfere je kratkovalno (pri vedrom nebu), i to samo od 
početka svitanja do završetka sumraka. Nastaje kao posljedica difuzne refleksije 
direktnog Sunčeva zračenja, kojom se Sunčeve zrake skreću (lome) od prvobitna 
pravca i u izvjesnu iznosu dolaze do Zemlje. Intenzitet toga zračenja izražava se 
količinom topline u g-cal koju primi 1 cm 2 potpuno crne vodoravne površine u 
1 min.* Može se izračunati i u postotku direktnog Sunčeva zračenja koje dolazi 
do Zemljine površine. Intenzitet difuznog zračenja raste s porastom visine Sunca, 
s povećanjem oblačnosti, sa smanjenjem nadmorske visine mjesta i sa smanje- 
njem prozračnosti, i obrnuto. 

* Umjesto g-cal upotrebljava se i nova jedinica za intenzitet Sunčeva zračenja 
langlej (ly), nazvana tako u čast američkog istraživača Sunčeva zračenja S. P. 
Langleya. 


Toplinsko zračenje atmosfere je zračenje koje vrši atmosfera od toplinske 
energije akumulirane apsorpcijom direktnog Sunčeva zračenja i apsorpcijom 
zračenja Zemljine površine. Ono je dugovalno, traje neprestano danju i noću i 
time djeluje na toplinske uvjete Zemlje. 

10. Insolacija. — Zbroj direktnog Sunčeva zračenja i difuznog zračenja 
atmosfere što pada na Zemljinu površinu daje globalno Sunčevo zračenje, 
koje se naziva insolacija. Intenzitet insolacije na nekom mjestu općenito raste 
s porastom prozračnosti zraka, s porastom visine Sunca i s porastom nadmorske 
visine, a opada s povećanjem količine vodene pare u zraku, odnosno s poveća- 
njem oblačnosti. Dnevna insolacija zavisi još i od duljine dana. Tablica prikazuje 
trajanje najkraćeg i najduljeg dana u nekim geografskim širinama: 


<p 

0 " 

20 ° 

40« 

60« 

66,5« 


70« 

80® 

90« 

Najkraći 

dan 

12 h 

10 h 471 T 1 

9 h 09 m 

5 h 30 m 

0 h 00 m 

Sunce ne 
zalazi 

65 d 

134 d 

186d 

Najdulji 

dan 

12 h 

13 h 13 m 

14h 5im 

18h 30 m 

24h 00 m 

Sunce ne 
izlazi 

60d 

127d 

179d 


Na osnovi mjerenja* može se zaključiti da srednji zbroj globalnog zračenja 
u toku godine raste sa smanjenjem geografske širine, isto kao i zbroj direkt- 
nog Sunčeva zračenja. Ali Zbroj difuznog atmosferskog zračenja opada sa sma- 
njenjem geografske širine do ep — 60°, a zatim ponovo raste. To znači da u glo- 
balnom zračenju preteže utjecaj direktnog Sunčeva zračenja: 

11. Zemljina radijacija (zračenje). — Dio globalnog zračenja apsorbira 
Zemlja i na taj se način zagrijava, a drugi se dio reflektira natrag u atmosferu. 
Zračenje koje se vrši od zagrijane Zemljine površine natrag u atmosferu zove 
se Zemljina radijacija (ižarivanje). Intenzitet Zemljine radijacije zavisi od fizi- 
čko-kemijskih svojstava i od temperature Zemlje. Ta radijacija traje nepreki- 
dno danju i noću, a osobito je izrazita pri vedru i suhu vremenu. 

Dugovalne toplinske zrake koje Zemlja zrači pri svojoj radijaciji apsorbira 
zrak (vodena para, ozon, ugljični dioksid, i dr.) iznad Zemljine površine. Zbog 
toga dolazi do zagrijavanja drugih slojeva atmosfere, a time i do protuzračenja 
atmosfere, koje kompenzira toplinu izgubljenu Zemljinom radijacijom. 

Oblačni sloj apsorbira toplinu koju zrači Zemlja i prenosi je na slojeve 
zraka ispod oblaka. Time se sprečava prijenos zračne topline u više slojeve 
atmosfere. Ograničenje je to veće što su oblaci niži. Pri magli je to ograničenje 
maksimalno. 

Dakle, u procesu razmjene topline atmosfera djeluje kao neka vrsta toplin- 
skog filtra: propušta zrake direktnog Sunčeva zračenja prema Zemlji i zadr- 
žava (apsorbira) toplinske zrake koje Zemlja zrači. Kad ne bi bilo atmosfere, 
temperatura bi danju bila vrlo visoka, a noću niska, čime bi dnevne amplitude 
na Zemljinoj površini bile vrlo velike; srednja godišnja temperatura Zemljine 
površine bila bi — 23°C, a ne oko +15°C, kako se zapravo danas smatra. 

* Intenzitet zračenja (radijacije) mjeri se aktinometrom i pirheliometrom. Tra- 
janje sijanja Sunca (osunčavanja) mjeri se heliografom. 

12. Bilanca zračenja. — Na Zemljinoj površini i u atmosferi mora vladati 
termička ravnoteža. Radi toga je potrebno da u istom vremenu prosječan priliv 
toplinske energije bude ravan gubitku toplinske energije. 

Prema proračunu gornja granica atmosfere prima za 24 sata oko 700 g-cal/ 
/cm 2 toplinske energije Sunčeva zračenja. Izvjestan dio te energije, prolazeći 
kroz atmosferu (zrak), difuzno se reflektira i apsorbira, pa bilanca zračenja iznosi. 

30 do 40°/o energije direktnog Sunčeva zračenja reflektira se s gornji 

slojeva atmosfere natrag izvan granica atmosfere; 

60 do 70% zračene energije prodire kroz atmosferu prema Zemljinoj 

površini, od čega ukupno 25—30 % stiže do Zemljine površine (oko 27% apsorbira 
Zemlja, a 3% reflektira se od Zemlje*), a ostatak od 35— 40% zadržava atmosfera 
(djelomično se difuzno rasipa oko 25%, a djelomično apsorbira oko 10 /o) 

i na taj način se donekle i sama zagrijava. 

(2) Zagrijavanje i hlađenje Zemlje i atmosfere 

13. Općenito. — Vidjeli smo da je Zemljina površina izložena utjecaju 
direktnog Sunčeva zračenja, difuznog zračenja atmosfere i protuzracenj a atmos- 
fere (kad su donji slojevi zraka topliji od Zemljine površine). Manji dio tog 
zračenja reflektira se natrag u atmosferu, a drugi, veći dio apsorbira Zemlja. 

Dio toplinske energije koji apsorbira Zemljina kora troši se na zračenje 
Zemlje, na zagrijavanje donjih slojeva zraka, na isparavanje vodenih (vlažnih) 
površina i na stvaranje konvektivnih struja, a tek ostatak energije pretvara se 
u toplinsku energiju koja zagrijava Zemljinu površinu i njene dublje slojeve. 
Dalje smo vidjeli da je zagrijavanje zraka pod utjecajem direktnog Sunčeva 
zračenja beznačajno iako dio tog zračenja apsorbira atmosfera. 

Kad bi Zemlja neprekidno dobivala toplinsku energiju od Sunca, tempe- 
ratura njene površine neprekidno bi rasla. Ali smo vidjeli da toplinsko stanje 
površinskog sloja Zemljine kore i njene atmosfere pokazuje kako ima jedan 
drugi proces koji drži ravnotežu prilivu Sunčeve toplinske energije tj. koji 
regulira temperaturu Zemljine površine i atmosfere. Taj proces je Zemljmo 
zračenje. Konačni je rezultat svih tih procesa ohlađivanje površine Zemlje i 

njene atmosfere. v . 

Navedenim temperaturnim promjenama najviše je izložen površinski sloj 
Zemlje, koji se zbog toga i naziva aktivni sloj. On obuhvaća onu dubinu u kojoj 
se zbivaju toplinski procesi što utječu na niže slojeve zraka. Toplinska energija 
akumulirana u aktivnom sloju prelazi u dublje slojeve Zemljine kore (litos eru 
i hidrosferu) i u atmosferu i tako ih zagrijava. Nasuprot tome, izgubljenu ener- 
giju aktivni sloj nadoknađuje iz dubljih slojeva Zemljine kore ^atmosfere. 
Aktivni sloj se najjače zagrije u toku dana , kad teče insolacija, a najviše se ohladi 
noću, kad teče Zemljina radijacija. Zbog toga su u njemu najizraženije dnevne 
i godišnje temperaturne promjene. 

Budući da se priliv i gubljenje toplinske energije atmosfere uglavnom 
ostvaruje kroz Zemljinu površinu, koja se ne zagrijava niti se hladi jednoliko, 
osim od insolacije i od Zemljine radijacije zagrijavanje i hlađenje Zemljine 

* Reflektirana svjetlost zajedno s raspršenom svjetlošću nast alom pri P^azu 
kroz atmosferu omogućavaju vidljivost; zbog toga se zvijezde i ne mogu opažati 
danju Pri vedru vremenu zimi je uvijek hladnije nego kad je nebo oblačno. ? u nčeve 
zrake odbija juse od snijega, a oblaci zadržavaju njihovu toplinu, tj. ne dopuštaju da 
topliji zrak nestane u više slojeve atmosfere. 

površine zavisi od razlike temperature između nje i nižih slojeva atmosfere, 
od njenih fizičkih osobina (propustljivosti, toplinske i temperaturne pro vodlji- 
vosti, zapreminske specifične topline, [boje, i dr.), isto tako i od karaktera njene 
kore (kopno ili more, topografske prilike, stanje i vrsta vegetacije, i dr.). Od 
posebna je značenja veličina zapreminske specifične topline pojedinih vrsta 
Zemljine kore. Poznato je da je zapreminska specifična toplina kopna (oko 0,5 
g-cal/cm 3 ) dva puta manja od zapreminske topline vode (oko 1,0 g-cal/cm 3 ), a da 
je zapreminska specifična toplina zraka vrlo malena (0,000 31 g-cal/cm 3 ). Zbog 
tih specifičnosti odvojeno će se obraditi zagrijavanje i hlađenje kopnenog od 
vodenog Zemljinog pokrivača. 

14. Zagrijavanje i hlađenje kopna. — Ako se analiziraju fizičke osobine i 
karakter čvrstog dijela Zemljine površine, može se doći do ovih zaključaka. 
Vrijednost je zapreminske specifične topline kopna malena, što ima za posljedicu 
relativno brzo zagrijavanje i hlađenje njegove površine. Čestice kopna su nepo- 
kretne i zbog toga se jače zagrijavaju. Ako kopno nije pokriveno ledom ili sni- 
jegom, čitava apsorbirana toplinska energija troši se na zagrijavanje, a ne i na 
promjenu njegova agregatnog stanja. Osim od spomenutoga, zagrijavanje kopna 
zavisi i od vegetacije. Kopno uglavnom ima hrapavu površinu mrke boje koja 
slabo reflektira ali i slabo propušta Sunčeve zrake, pa se zato površinski sloj 
kopna bolje i zagrijava. Ostatak topline prenosi se na dublje slojeve kopna nepo- 
srednim putem, od čestice na česticu. Prema tome će svaki slijedeći sloj Zemljine 
kore biti sve slabije i sve kasnije zagrijavan u usporedbi s površinskim (aktiv- 
nim) slojem kopna (do 1 m u toku dana). Dubina zagrijavanja uglavnom zavisi 
od trajanja insolacije pa je zimi manja, a ljeti veća. 

U toku topla dijela godine insolacija je jača od Zemljine radijacije, i zbog 
toga dolazi do akumuliranja izvjesne rezervne topline koja se radijacijom Zemlje 
u toku zime vraća u atmosferu. Zbog toga srednja godišnja temperatura Zemljine 
površine ostaje nepromijenjena. Količina topline koja se ljeti akumulira a zimi 
ižari s kopna naziva se godišnja bilanca topline u kopnu. Ona je najmanja u 
području ekvatora (malena temperaturna razlika!), a raste s povećanjem geo- 
grafske širine. 

Na osnovi naprijed iznijetog može se zaključiti da se kopno brže i jače zagri- 
java, ali se isto tako brže i jače hladi s obzirom na njegovu relativno malenu 
bilancu topline. 

15. Zagrijavanje i hlađenje mora. — Ako usporedimo fizičke osobine vode 
(mora) s fizičkim osobinama kopna, vidjet ćemo među njima znatne razlike. Osim 
od prije spomenutih elemenata zagrijavanje vode zavisi još i od različitih kon- 
stantnih i promjenljivih telurnih faktora, npr. od rasporeda kopna i vode, struja 
i promjenljivosti strujanja (kako po smjeru tako i po termičkim osobinama), 
oborina, leda, riječnih voda, i dr. Uz to treba imati na umu još i utjecaj vjetrova, 
odnosno valova, termičke različnosti između kopna i vode, i dr. Posebno treba 
istaknuti da voda ima najveću zapreminsku specifičnu toplinu gotovo od svih 
poznatih tijela, da glatka površina vode reflektira velik dio Sunčevih zraka u 
atmosferu i da taj dio Sunčeva zračenja ne sudjeluje u zagrijavanju vode, ali i 
da je voda dovoljno dijatermna da propušta Sunčeve zrake i do većih dubina. 

Reflektiranje Sunčeva zračenja opada s porastom visine Sunca (npr. za 
visinu od 25° reflektira se oko 10% Sunčeva zračenja). Ali voda propušta Sun- 
čeve zrake i do većih dubina. Te se zrake prolazeći kroz vodu ipak apsorbiraju 
i slabe. Apsorpcijom Sunčevih zraka voda se zagrijava, ali se dio topline utroši 

i na isparavanje vodene površine. Na to isparavanje troši se velika količina 
Sunčeve energije i tako se smanjuje broj kalorija koji bi inače zagrijao vodu. 
Zagrijane površinske čestice ostaju kao lakše na površini, a toplina se po dubini 
prenosi isključivo sa čestice na česticu; u toku dana to se osjeća do 0,5 m, a u 
toku godine i do 7 m dubine 

Ipak, najdjelotvornije se toplina u dubini širi vertikalnim strujanjem. Tako 
se voda hladi (noću i zimi). S prestankom djelovanja insolacije voda se počinje 
intenzivno hladiti. Hlađenjem specifična težina (gustoća) površinskog sloja po- 
staje veća, i površinski rashlađeni sloj spušta se prema dubini dok ne naiđe na 
sloj vode iste specifične težine i iste temperature. Na mjesto tog sloja uzdiže se 
na površinu nešto topliji susjedni sloj vode. Taj se proces neprestano ponavlja 
u toku noći do ponovnog zagrijavanja površinskog sloja, tj. do slijedećeg izlaska 
Sunca. 

Fizičke osobine mora nešto su drugačije od osobina slatke vode s obzirom 
na njegovu gustoću*, slanost i kemijski sastav. Ipak se svi opisani procesi jav- 
ljaju i u moru, osim što se dubinski slojevi mora i hlade i zagrijavaju na isti 
način, tj. isključivo vertikalnim strujanjem (konvekcijom). Zagrijavanjem mor- 
ske površine dolazi do isparavanja. Tople čestice mora koje bi trebale da budu 
lakše izlučivanjem soli, naprotiv, postaju teže i zbog toga tonu prema dubini 
dok ne naiđu na sloj mora iste gustoće ali niže temperature. Na površinu mora 
izbija na mjesto potonuloga sloja njemu prije neposredno susjedni sloj vode. 
Taj se zagrijava, i proces se ponavlja kao i pri hlađenju slatke vode. 

Na osnovi naprijed iznijetoga može se zaključiti da je godišnja bilanca 
topline u vodi znatno veća nego u kopnu. Zbog toga se vodene mase sporo i slabo 
zagrijavaju , ali i akumuliraju znatnu količinu topline , koju u toku noći i za 
hladna perioda godine sporo i slabo otpuštaju. Glavniji su uzroci tome znatna 
zapreminska specifična toplina vode (mora), konvektivno strujanje i direktno 
prodiranje Sunčevih zraka kroz vodu (more). Godišnja toplinska bilanca u vodi 
smanjuje se od viših geografskih širina prema nižim: 

16. Zagrijavanje i hlađenje zraka. — Vidjeli smo da se zrak uglavnom za- 
grijava i hladi posredno, tj. preko Zemljine površine. Znači, da zagrijavanje i 
hlađenje zraka prvenstveno zavisi od toplinskog stanja i od promjena Zemljine 
podloge nad kojom se nalazi zrak. 

Zrak se dosta sporo zagrijava i hladi s obzirom na to da ima znatno manju 
specifičnu toplinu od vode. Uzroci su tome jaka propustljivost zraka, neprekidna 
strujanja zraka i njegova slaba vodljivost topline. 

Zagrijavanje zraka, odnosno prijenos topline od Zemljine kore 
(aktivnog sloja) u troposferu vrši se uglavnom kondukcijom (vođenjem, nepo- 
srednim prelaženjem), konvekcijom (vertikalnim strujanjima), turbulencijom 
(miješanjem), advekcijom (horizontalnim strujanjima) i isparavanjem. 

Kondukcija je način prijenosa topline direktnim međusobnim kontaktom 
zračnih čestica ili kontaktom zračnih čestica i Zemljine kore. To se obavlja na 
isti način na koji se osjeća toplina kad se ruka stavi u toplu vodu. Kad bi toplin- 
ska energija prelazila u atmosferu samo zračenjem i kondukcijom, zbog sporosti 
procesa (zrak je loš vodič topline!) u toku dana ugrijao bi se samo tanak sloj 

* Nautičke tablice, izd. HJ-JRM (tabl. 70. i 101), sadrže tablice za gustoću morske 
vode (u funkciji temperature i slanosti) i specifične težine tekućih i krutih tijela. 


zraka. Ipak, mjerenjima je ustanovljeno da se zagrijavanjem odozdo toplinska 
energija prenosi na relativno velike visine. To se objašnjava pojavama konvek- 
tivnog i turbulentnog strujanja zraka (t. 92). 

Pri zagrijavanju prizemnih slojeva zraka odozdo, u troposferi nastaju uzla- 
zne struje (prenose toplinu u više slojeve) i silazne struje (nadomještaju uzdig- 
nuti topli zrak) koje zajedničkim imenom nazivamo konvektivno strujanje. Sam 
proces cirkulacije zračnih masa koji nastaje iz termičkih uzroka zovemo kon- 
vekcija. Uzrok konvekcije je u tome što se zagrijani zrak kao lakši diže u visinu, 
a na njegovo mjesto s visine spušta se hladniji zrak. Pojava je analogna struja- 
njima koja nastaju pri zagrijavanju vode. 

Uz ostale jednake uvjete, intenzitet konvekcije i debljina sloja atmosfere 
(različita visina troposfere) koji ona zahvaća zavise od intenziteta Sunčeva zra- 
čenja. U ekvatorijalnom pojasu konvekcija je naročito jaka i najvažniji je uzrok 
opće cirkulacije u atmosferi*. Konvekcije nema nad Zemljinom površinom pokri- 
venom snijegom i ledom. U umjerenim širinama ona ima lokalno značenje, a naj- 
jače je ljeti. Uz jednaku insolaciju konvekcija je uvijek intenzivnija nad kop- 
nom nego nad morem; nad morem je opet jača noću nego danju, zbog čega su i 
nevere nad oceanima češće noću. 

Gubitak zraka u nižim slojevima atmosfere, nastao zbog konvetivnog stru- 
janja, uglavnom se kompenzira pritjecanjem prizemnog zraka iz okolnih podru- 
čja (u horizontalnom smjeru), pa konvektivno strujanje nije zatvorena cirkula- 
cija zraka. Zbog toga vjetar nad kopnom jača danju, a slabi noću (t. 110). 

Uzlazno konvektivno strujanje jedan je od najvažnijih uzroka prenošenja 
vodene pare u više slojeve atmosfere, a njena kondenzacija u tom procesu jedan 
je od najefektivnijih uzroka stvaranja oblaka (posebno oblaka Cumulus). Ti 
oblaci imaju jače izražen vertikalni razvitak nego horizontalni, pa ih i nazi- 
vamo oblacima vertikalna razvitka (t. 36). Oborine koje padaju iz takvih oblaka 
zahvaćaju malo područje, one su kratkotrajne ali intenzivne (pljuskovi). 

Turbulencija može biti dinamičkog ili termičkog karaktera (t. 92). Pod 
utjecajem turbelencije stvaraju se vrtložna strujanja oko vertikalne ili oko hori- 
zontalne osi u kojima se zrak miješa, i tako se nad dotičnom podlogom toplina 
zraka prenosi odnosno izjednačava. 

Pri isparavanju vode (Zemljine površine ) diže se vodena para uvis. Pri 
kondenzaciji na određenoj visini oslobađa se izvjesna toplina i tako zagrijava 
zrak. 

U toku noći, naročito zimi, površina Zemlje postepeno se hladi. Prizemne 
čestice zraka toplije su od Zemljine površine i zbog toga dolazi do provođenja 
topline od toplijeg zraka prema hladnijoj Zemljinoj površini. Taj način ohlađi- 
vanja zraka, predavanjem topline hladnijem Zemljinom aktivnom sloju, teče 
mnogo sporije nego proces zagrijavanja zraka od aktivnog sloja, a time uvjeto- 
vano ohlađivanje zraka odnosi se samo na sloj manje debljine (3 — 5 m). To 
nastaje zbog toga što je toplinska provodljivost zraka znatno manja od provod- 
Ijivosti pojedinih slojeva Zemljine kore. 

Osim provođenjem, toplina se od prizemnog sloja zraka prema hladnijoj 
Zemlji prenosi još i zračenjem. Zbog svoje slabe specifične topline zrak se brzo 
rashladi dok se Zemljina površina vrlo slabo ugrije. 

Nad morskom površinom zrak je noću hladniji od mora, a danju topliji, 
što je sasvim suprotno nego nad kopnom. Te razlike nastaju zbog različitih fizič- 

* Time se tumači i veća visina troposfere u ekvatorijalnom području Zemlje. 

kih osobina mora i zraka. Zrak nad morem pun je vodene pare i cestica soli 
i zbog toga se zagrijava neposredno apsorpcijom Sunčeva zračenja. Iz tog je raz- 
loga temperatura zraka danju veća od temperature mora. Noću vodene pare i 
čestice soli zračenjem otpuštaju toplinu zbog čega temperatura zraka može biti 
niža od temperature mora. 

(3) Promjene temperature 

17. Općenito o dnevnim i o godišnjim promjenama temperature. — Tempe- 
ratura Zemljine površine i zraka mijenja se u toku dana i u toku godine, i o 
pravilno (periodički) i nepravilno (neperiodički). Periodičke promjene zavise od 
insolacije i od Zemljine radijacije, što opet zavisi od geografske širine, od nad 
morske visine, od podloge itd. Neperiodičke promjene izaziva promjena vremena 
(vjetar, naoblaka, kiša i dr.). Zbog toga se pri određivanju srednjih vrijednosti 
dnevnih i godišnjih promjena temperature primjenjuje statistička teorija sred- 
njih vrijednosti. 

Razlika između najviše i najniže temperature u toku 24 sata zove se dnevna 
amplituda temperatura. 

Razlika između apsolutne najviše i najniže godišnje temperature zove se 
godišnja amplituda temperature. Ona se može izračunati i kao razlika između 
srednjih temperatura najtoplijeg i najhladnijeg mjeseca u godini. 

18. Dnevne i godišnje promjene temperature kopna. Dnevne i godišnje 
promjene temperature kopna zavise od svih onih faktora od kojih zavisi zagri- 
javanje i hlađenje njegove površine i dubljih slojeva, isto tako i zagrijavanje i 
hlađenje prizemnog sloja atmosfere. 

Dnevne promjene temperature kopna zavise uglavnom od insolacije 
i od Zemljine radijacije. Dok je u toku dana insolacija jača od radijacije (tj. od 
izlaska Sunca do 13.00 sati), temperatura kopna raste. Cim radijacija počne pre 
tezati nad insolacijom (poslije 13.00 sati), temperatura kopna opada. To se na- 
stavlja do izlaska Sunca slijedećeg dana. 

Vidjeli smo da insolacija traje od izlaska do zalaska Sunca , a da Zemljina 
radijacija traje neprekidno (danju i noću). Maksimalna je insolacija u trenutku 
prolaska Sunca kroz gornji meridijan. Zemljina radijacija raste od početka svi- 
tanja. Pri izlasku Sunca radijacija i insolacija su izjednačene, a kasnije radija- 
cija zaostaje za insolacijom. Svoj maksimum radijacija postiže oko 13.00 sati, i 
u tom se trenutku radijacija i insolacija izjednačuju. Od tog trenutka radijacija 
opada sporije od insolacije, i to sve do slijedećeg izlaska Sunca. 

Znači da su minimalne temperature kopna prije izlaska Sunca, a maksi- 
malne temperature oko 13.00 sati. Budući da se vrijeme izlaska Sunca mijenja 
iz dana u dan, to se i minimalne temperature kopna javljaju u različito vrijeme. 

S povećanjem geografske širine dnevne su amplitude sve manje. Ljeti su 
amplitude veće nego zimi. Kako raste nadmorska visina, rastu i dnevne ampli- 
tude temperature. Kopno koje obilježava veća provodljivost topline imat ce 
manje dnevne amplitude temperature. Pokriveno zemljište imat ce manje dnevne 
promjene temperature od nepokrivena zemljišta. Što je oblačnost veća to ce dne- 
vna amplituda temperature biti manja. 

Godišnje promjene temperature kopna uglavnom zavise od 
godišnjih promjena intenziteta insolacije i Zemljine radijacije, a isto tako i od 
svih onih faktora od kojih ovisi dnevna amplituda. Te promjene rastu s geo- 
grafskom širinom. 


Od proljetnog ekvinocija gornji sloj kopna ne gubi radijacijom cijelu top- 
linu, već jedan dio ostaje akumuliran kao zaliha topline. Temperatura kopna 
postaje sve veća i veća i svoj maksimum u umjerenim širinama dostigne potkraj 
srpnja, kad se insolacija izjednačava s radijacijom. Dotada je insolacija ipak bila 
jača od radijacije. Otada radijacija nadjačava insolaciju (visina Sunca opada), 
i temperatura kopna postaje manja. Minimalna je temperatura kopna u siječnju. 
Tada se radijacija izjednačava s insolacijom, a zatim ponovo počinje jačanje 
insolacije. 

Krajevi oko ekvatora imaju najmanje godišnje amplitude temperature, a 
prema polovima amplitude rastu. Kao posljedica prividna kretanja Sunca oko 
Zemlje, ekvator ima dva godišnja maksimuma i dva godišnja minimuma tem- 
perature kopna. Te su promjene na kontinentu znatnije nego na moru. 

19. Dnevne i godišnje promjene temperature mora. — Dnevne i godišnje 
promjene temperature vode (mora) zavise uglavnom od svih onih faktora od 
kojih zavisi zagrijavanje i hlađenje površine i dubljih slojeva vode (mora), isto 
tako i od zagrijavanja i hlađenja najdonjih slojeva zraka. Pri tome moramo 
imati na umu fizička svojstva morske vode (mora), posebno njenu veliku spe- 
cifičnu toplinu i utjecaj morskih struja. Vodeni pokrivač, posebno more, koje 
pokriva gotovo 3/4 Zemljine površine, teže se zagrijava i teže hladi. Zbog toga 
je more velik prirodni regulator topline, a posljedica su, na istim geografskim 
širinama, blaže promjene temperature (dnevne i godišnje) u morskim krajevima 
nego u unutrašnjosti kontinenta. Promjene temperature vode po dubini osjećaju 
se do veće dubine nego na kopnu. To je posljedica direktna prodiranja Sunčevih 
zraka i konvektivnih strujanja. 

Dnevne promjene temperature vodenih površina nisu velike. S po- 
većanjem dubine te su promjene sve manje i u morima nestaju na dubini od 
približno 25 m. 

Prosječna amplituda temperature u jezerima iznosi oko 2°C, a u morima 
oko 0,4°C. 

Minimalna temperatura vode (mora) javlja se pred izlazak Sunca, a pokat- 
kad i kasnije. Maksimalne temperature padaju između 15.00 i 16.00 sati. 

Godišnje promjene temperature mora jače su izražene od dnevnih 
i normalno rastu s geografskom širinom, ali su ipak i te promjene na moru naj- 
umjerenije. Maksimalne i minimalne temperature vodenih površina (mora) 
dolaze znatno kasnije negoli na kopnu. 

Maksimalna temperatura mora javlja se u toku kolovoza ili rujna, a mini- 
malna temperatura u toku veljače ili ožujka. 

Najniže temperature površine mora od — 3,3°C izmjerene su istočno od Nove 
Škotske, u području polarnih struja. Na otvorenu oceanu najviša izmjerena 
temperatura iznosi + 32,2°C i to u W dijelu tropa Južnog Pacifika. U Atlantiku 
su godišnje temperature niže od +28°C. Od zatvorenih mora najviše su tempera- 
ture izmjerene u Crvenom moru, +34,4°C, i u Perzijskom zaljevu, +35,6°C. 

Temperatura mora Jadrana za najtoplijih mjeseci (kolovoz — rujan) kreće 
se od +22°C do +26°C, a za najhladnijih (veljača — ožujak) rijetko padne ispod 
+ 10°C. Godišnja amplituda temperature srednjeg Jadrana iznosi od +150 do 
+ 17°C, a razlika između temperature sjevernog i južnog dijela zimi iznosi 
8" — 10°C. 

20. Dnevne i godišnje promjene temperature zraka. Te su promjene nor- 
malno slične promjenama koje se javljaju u podlozi, tj. na kopnu ili u vodi 
odnosno u moru. S obzirom na to da se vodene i kopnene površine različito za- 
grijavaju i različito hlade u toku dana, odnosno u toku godine, to i promjene 
temperature zraka neće biti iste za zrak koji se nalazi iznad kopna i za zra 
koji se nalazi iznad vode (mora). 

Dnevne promjene temperature zraka nad kopnom normalno poka- 
zuju minimum pred izlazak Sunca i maksimum oko 14.00 sati. Zrak ee zagrijava 
i hladi uz posredstvo svoje podloge, pa maksimalne i minimalne temperature 
zraka moraju doći nešto kasnije od pojave ekstremnih temperatura podloge. 

Dnevne promjene temperature zraka nad kopnom zavise od istih faktora kao 
i iste promjene samog kopna. Sto je geografska širina veća, to je dnevna ampli- 
tuda temperature manja. Najveće su dnevne amplitude temperature zraka na 
ekvatoru (jednako trajanje dana i noći), a na polovima ih uopće nema. U sred- 
njim geografskim širinama dnevne amplitude temperature iznose zimi 2 -—4 C, 
a ljeti 8 ° — 12°C. S obzirom na podlogu, osobito su velike dnevne amplitude nad 
stepama i pustinjama (npr. nad Saharom oko 28°C). Reljef zemljišta također 
utječe na veličinu amplitude. Biljni pokrov smanjuje dnevnu amplitudu tem- 
perature, a s porastom visine amplituda temperature opada. Pri vedrim danima 
(noćima) dnevna je amplituda veća nego za oblačnih dana. 

Ljeti mogu nastati veoma brze promjene u temperaturi zraka kao poslje- 
dica turbelentnih strujanja zraka (vjetar s mora i vjetar s kopna). 

Dnevne promjene temperature zraka nad vodom (morem) drugačije su od 
onih iznad kopna jer su i fizičke osobine vodenog pokrova drugačije (t. 18. i 19). 

Minimalna temperatura zraka iznad oceana je između 01.00 i 03.00 sata (2 
sata prije nego na površini oceana). Maksimalna temperatura javlja se također 
znatno prije nego na oceanskoj površini i dolazi oko 13.00 14.00 sati. 

Budući da najdonji sloj zraka dodiruje gornji sloj mora, to se temperature 
. zraka i površine mora neće mnogo razlikovati. Temperatura mora noću ce ma- 
hom biti nešto veća od temperature zraka, a danju je obratno. U prosjeku ta je 
razlika manja od 2°C, ali u izuzetnim prilikama može biti i veća (npr. u području 
Labradorske hladne struje, pri dizanju hladne vode iz dubine, uz obalu, kada 
pušu topli vjetrovi i si.). 

Godišnje promjene temperature zraka slijede temperaturne pro- 
mjene podloge. Istaknutije su od dnevnih promjena. Normalno rastu poveća- 
njem geografske širine. Nad vodenom podlogom u ekvatorijalnom pojasu one 
iznose do 1°C, u umjerenim širinama 10° — 15°C, a u polarnim širinama 20 C, i 
više. Nad kopnenom podlogom u naprijed navedenim pojasima amplitude iznose 
I 50 20°C, odnosno 40° — 50°C i više*. Ostali faktori utječu na godišnje pro- 

mjene temperature zraka slično kao i na dnevne promjene temperature zraka. 


* Dosada najvišu temperaturu u svijetu +57,5 fl C zabilježila je 
nica u Azizziji, 50 km jugozapadno od Tripolija. Najnižu temperaturu —80,4 C zabi- 
lježila je sovjetska stanica »Mirna« na Antarktiku. — 

Valovi zvuka šire se kroz atmosferu brzinom: v = / 1 + 0,004 t fl C. Pri tempera- 
turi od 0°C ta brzina iznosi 331 m/s. Od izvora se zvuk širi na sve strane, a njegova 
jakost opada s kvadratom udaljenosti od izvora. Manje zapreke zvučni valovi Polaze, 
a od većih se reflektiraju. Za zvuk također vrijedi zakon da je kut upada jednak 

kUtU M b no a r r ialn 0 j raspodjeli temperature po visini, otklanjanje zvuka vrši se od 
Zemlje uvis. Na visinama utječu na širenje zvuka još i visinski vjetrovi. 


21. Horizontalna raspodjela temperature zraka. — Kako je u uvodu istak- 
nuto temperatura odnosno razlika u temperaturi zraka na površini Zemlje jedan 
je od faktora u formiranju meteoroloških pojava. Otuda je glavna briga meteo- 
rologa da dozna stanje temperature zraka u raznim predjelima. Temperatura 
prizemnog sloja zraka prosječno pada za 0,5°C za svaki stupanj (111 km) pove- 
ćanja geografske širine. Razlika u temperaturi na razmaku od 111 km zove se 
horizontalni termički gradijent. 

Radi lakšeg proučavanja temperaturni podaci pojedinih mjesta unose se na 
naročite geografske karte, pa se sva ta mjesta iste temperature zraka (mora) 
spajaju krivim crtama, koje se nazivaju izoterme (hidroizoterme). Karte izoter- 
ma obično se crtaju za mjesec (siječanj i srpanj) ili godinu. Prije nego se nanose 
na kartu, sve se temperature svode na razinu mora. Izoterma s najvećom pozi- 
tivnom temperaturom zove se termički ekvator. 

Kad ne bi postojale nejednakosti u razvedenosti i raspodjeli mora i kopna 
na Zemlji, izoterme bi se protezale kao i paralele. Posebnu deformaciju hidro- 
izoterma vrše morske struje. Najveću pozitivnu anomaliju nailazimo uz obale 
Norveške, gdje temperatura, kao posljedica tople Golfske struje, dosiže i do 
+ 12°C. Slike 4a i b prikazuju srednje izoterme zraka na razini mora za siječanj 
i srpanj (str. 22. i 23). 

Analizirajući i uspoređujući karte izoterma, dolazimo do ovih zaključaka: 

a) Termički ekvator mijenja svoj položaj zavisno od godišnjeg doba i pomiče 
se prema onoj hemisferi koja ima ljeto. Osim toga, termički ekvator ljeti odstupa od 
geografskog na sjevernoj hemisferi više nego na južnoj, jer na ovoj ima više kopna. 
Takva raspodjela kopna na sjevernoj hemisferi ima još i ove posljedice: 

— godišnja amplituda temperature na sjevernoj hemisferi gotovo je dvaput 
veća nego na južnoj; 

— srednja temperatura prizemnog sloja zraka za cijelu je Zemlju u srpnju veća 
(za 3,4°C) nego u siječnju; 

— srednja temperatura ljetnog mjeseca (srpanj) na sjevernoj hemisferi veća je 
{za 5,4°C) od srednje temperature ljetnog mjeseca na južnoj hemisferi (siječanj); 

— srednja godišnja temperatura prizemnog sloja zraka na cijeloj Zemlji iznosi 
14,3«C. 

b) Nad toplim strujama izoterme se savijaju od ekvatora, a nad hladnim prema 
ekvatoru. 

c) Na karti izoterma srpnja vidi se da je pojas u kojem prolazi termički ekvator 
ograničen izotermama -f-24°C, na zapadnoj obali Amerike znatno je sužen pod utje- 
cajem hladne Kalifornijske i Peruanske struje, a na zapadnoj obali Afrike pod utje- 
cajem hladne Kanarske i Gvinejske struje. To su izoterme na osnovi dugogodišnjih 
motrenja, pa u pojedinim godinama može srednja temperatura biti i u srpnju i viša 
i niža. 

d) U siječnju se pojas temperatura iznad +24°C pomaknuo za Suncem prema 
jugu i postao uži. 

e) Na sjevernoj hemisferi oblici izoterma siječnja oštro se razlikuju od izoterma 
srpnja. »Pol hladnoće« sa — 48°C postoji nad sjeveroistočnom Azijom, a ne nad sjever- 
nim polom (utjecaj mora). Nad Grenlandom nalazi se drugi »pol hladnoće«. 

f) Zbog nedostatka podataka nisu obilježeni »polovi hladnoće« u visokim juž- 
nim širinama. 

g) Na karti izoterma siječnja dobro se vidi kako Golfska struja utječe na tem- 
peraturu sjevernog Atlantika i sjeverozapadne Evrope. 

h) Po karti izoterma mogu se izračunati srednje temperature na pojedinim pa- 
ralelama. 

Srednje izoterme u siječnju 

SI. 4. b Srednje izoterme u srpnju 

22. Horizontalna podjela temperature na površini mora. — Ta po 
temperature obično se prikazuje za najtopliji (kolovoz) i najhladniji mjesec 
(veljača), ili kartama najkarakterističnijih mjeseci pojedinih godišnjih doba 
(veljače, kolovoza, studenog), ili kartama s godišnjim hidroizotermama svjetskog 
mora. Iz karte se vidi da morske struje veoma utječu na toplinsko stanje oceana 
(analizirajte kartu na si. 4c). 


Atlantik je najhladniji ocean (srednja temperatura +16,9°C), a Tihi ocean 
najtopliji (srednja temperatura +19,1°C). Indijski ocean ima srednju tempera- 
turu oko +17,0°C. To je zato što je Tihi ocean najširi u vrućem tropskom pojasu, 
a s Atlantskim oceanom je obratno. 


Najhladnije područje u Atlantiku je Baffinov zaljev (oko — 1°C), a u Tihom 
oceanu Ohotsko more i Beringovo more. 


23. Promjena temperature s visinom. — U nižim slojevima troposfere tem- 
peratura mahom opada s porastom visine. To nastaje iz ovih razloga: s poveća- 
njem nadmorske visine utjecaj Zemljine radijacije sve je slabiji; donji slojevi 
troposfere gušći su i bogatiji vodenom parom pa imaju i veću moć apsorpcije od 
viših slojeva; pri vertikalnom strujanju zraka, zrak koji se diže ekspandira i 
zbog toga rashlađuje. Opadanje temperature s visinom događa se naročito ljeti 
i u toku dana za vedra i tiha vremena, jer tada insolacija preteže nad radijacijom. 

Opadanje temperature s povećanjem visine za 100 m općenito se naziva 
vertikalni termički gradijent. U homogenoj zračnoj masi u kojoj je opadanje 
temperature po visini uglavnom pravilno, mjerenjima je ustanovljeno da u 
srednjim širinama u većem dijelu troposfere srednja vrijednost opadanja tem- 
perature iznosi 0,56 9 na svakih 100 m visine. Stoga, kad se žele usporediti tem- 
perature nekih mjesta na različitim nadmorskim visinama, tad se, s pomoću 
vrijednosti vertikalnog termičkog gradijenta, temperature najprije svedu na 
morsku razinu. 

Spomenuto opadanje temperature je pravilno, ali ima i izuzetaka. Često, 
zbog raznih procesa u atmosferi, s porastom visine temperatura zraka ostaje 
praktički nepromijenjena. Ta pojava zove se izotermija, a takav sloj izotermni 
sloj. U tropopauzi u donjim slojevima stratosfere po pravilu postoji izotermija. 
Međutim, često se, na visini pojavi veća temperatura od one u susjednom nižem 
sloju. Takva pojava naziva se inverzija (obrt) temperature. Ima i suprotnih slu- 
čajeva, kao posljedica znatnog ohlađivanja zraka odozdo i porasta temperature 
visinom (negativni vertikalni termički gradijent). Takav nenormalni raspored 
temperature po vertikali troposfere, gdje je u prizemnim slojevima temperatura 
zraka niža od one na visinama, zove se prizemna inverzija temperature. Jedan 
od važnijih uzroka prizemne inverzije su rani jesenji mrazovi. 


Primjer. Nadmorska visina meteorološke stanice iznosi 350 m. Izmjerena i 
korigirana temperatura iznosi t, = +18°C. 

Svedite izmjerenu temperaturu na morsku razinu (t 2 ). 

Rješenje. t, = t t + At = +18°C 4- 3,50 • 0,56°C 
L = +18°C + 2°C = + 20°C. 


24. Promjena temperature mora po dubini. — Temperature na oceanima i 
otvorenim morima opadaju s dubinom, i to sve slabije što se ide prema većim 
dubinama. To opadanje temperature s dubinom zavisi prije svega od geografske 
širine. Minimalno je u polarnim krajevima, a najjače u tropskim (oko 1 000 m 

dubine za 15° — 20°C, od 1 000 do 2 000 m za 1° — 4°C, a dalje od 2 000 m ne 
jače od 1°C). Golema količina svjetskog mora ispod 1 000 m dubine prilično je 
homotermična s niskim temperaturama (malo iznad nule). Gustoća mora najveća 
je na temperaturi +4°C. 

25. Adijabatski procesi u atmosferi^ — Kada se zrak iznad jednog mjesta 
jače zagrijava od okolnog zraka' fopIIjTzrak se širi i postaje lakši. Okolni hladniji 
zrak potiskuje čestice toplijeg zraka i on se počinje uzdizati. Koliko je veća 
temperaturna razlika između zraka koji se uzdiže i okolnog zraka toliko će se 
zagrijani zrak brže uzdizati. Pri spuštanju hladnog zraka nastupa obratan proces. 

Slične pojave javljaju se i kad se zračne struje odbijaju prolazeći preko nekih 
prirodnih prepreka (npr. brda). 

Ako se zrak pri vertikalnom uzdizanju širi, a pri spuštanju skuplja bez 
priliva toplinske energije izvana, i zbog razlike u gustoći nije prinuđen da se 
miješa sa zračnom masom opće cirkulacije atmosfere, on nastoji da od nje ostane 
odvojen (miješanja koja se javljaju na njihovim dodirnim površinama nisu naro- 
čito bitna). U takvim uvjetima razlika u količini toplinske energije između zraka 
u kretanju i dijela zračne mase praktički nema. To nastaje zbog toga što atmos- 
fera Zemlje ima veoma slabu termičku provodljivost. Jedno takvo st rujanje 
zraka, koje se javlja bez priliva toplinske energije izvana i bez prornjene~t6p- 
linske energije između dvije prisutne zračne mase, zove se adijabatsko kretanje. 

Pri uzdizanju (širenju) topliji zrak ulazi u sve rjeđu sredinu, na njega okolni 
zrak tlači sve slabije i zbog toga on ekspandira. Kao posljedica, njegova 
se temperatura i snižava. Međutim, zrak koji se spušta ulazi u gušću sredinu, 
skuplja se (komprimira) i zbog toga zagrijava. Takvo ohlađivanje zra ka jpri 
ši renju i zagrijavanje vri stlačivan ju, koje se događa bez priliva ili gubitka top- 
linske energije, zove se adijabatsko ohlađivanje, odnosno adijabatsko zagrija- 
vanje zraka. 

Adijabatsko ohlađivanje i adijabatsko zagrijavanje zraka zapravo su adija- 
batski procesi u atmosferi. ~ 

Bez velike greške možemo reći: Kada se suh ili vlažan zrak (ali ne i zrak 
zasićen vodenom parom) adijabatski diže, njegova temperatura adijabatski pada 
za 1°C na svakih 100 m uspona. Vrijednost pada temperature zraka od 1°C za 100 
m visinske razlike zove se adijabatski gradijent. 

Adijabatski gradijent uzdižućeg vlažnog zrak a iznosi 1°C za svaki h 100 m 
povećanja visine samo dok se temperatura ~žrakane spusti do tačke rosišta. U 
tom slučaju kažemo da se zrak hladi po suhoj adijabati, a takav gradijent zove- 
mo adijabatski gradijent za suhi zrak (suhoadijabatski gradijent). 

Uzdizanjem i hlađenjem zraka dalje od tačke rosišta, vodena para koju 
sadrži zrak počinje se kondenzirati ili sublimirati, pri čemu se oslobađa velika 
količina latentne topline koja smanjuje daljnje hlađenje zraka. Zbog toga tem- 
peratura uzdižućeg zraka ne opada i dalje 1°C/100 m, već oko 0,5° — 0,7°C/100 m. 
U tom slučaju kažemo da se zrak hladi po vlažnoj adijabati, a takav gradijent 
zovemo dijabatski gradijet za vlažan zrak (vlažnodijabatski gradijent). 

Visina na kojoj se temperatura uzdižućeg zraka spusti na tačku rosišta zove 
se nivo kondenzacije. 

I pri dijabatskom zagrijavanju, povišenje temperature zraka iznosi tako- 
đer 1°C za svakih 100 m njegova spuštanja, s tom razlikom što ta promjena 
nastaje i kod zraka nezasićenog vodenom parom i kod zraka zasićenog vodenom 


parom u kojemu nema kondenziranih tvorevina. Znači, temperatura zraka raste 
po suhoj adijabati. Pri spuštanju zraka u kojemu je došlo do kondenzacije, nje- 
gova temperatura najprije raste po vlažnoj adijabati (0,5 — 0,7°C/100 m), ali 
čim zrak postane nezasićen (vodene kapljice isparavaju!), temperatura dalje 
raste po suhoj adijabati (1°C/100 m). 

Na osnovi iznijetog može se razumjeti i nastanak pojedinih vrsta oblaka (t. 31). 
Kada pri uzdizanju zraka njegova temperatura padne toliko da se sadržane vodene 
pare kondenziraju iznad nivoa kondenzacije, formira se oblak. Ako na toj visini vlada 
nestabilna ravnoteža (za zasićeni zrak), razvit će se vertikalan oblak, a u protivnom 
slučaju oblak horizontalna smjera. Znači, u stabilnoj zračnoj masi postojat će sloje- 
vita naoblaka znatno razvučenom bazom ili eventualne gomile oblaka s malom visinom, 
a u .nestabilnoj zračnoj masi prevladavat će gomi'lasti oblaci, s relativno uzanom 
bazom, ali vertikalno vrlo razvijeni u vertikalnom smjeru. 

Primjer. Zrak koji pri aktivnom sloju ima temperaturu f, = +12°C digne se 
do visine od 4 000 m. 

Traži se temperatura tog zraka na visini 4 000 m ako je: 

a) bio i ostao čitavo vrijeme nezasićen (t' ž ), 

b) bio i ostao čitavo vrijeme zasićen (t" 2 ). 

Rješenje 

ad a) t' 2 = t, - At; At = • 1° = 40« t' f = + 12«C - 40«C = -28»C 

ad b) At = 0,5 = 20,0® t" 2 = + 12«C — 20,0«C = — 8®C. 

26. Ravnotežna stanja atmosfere. — Zavisno od vrijednosti termičkog gra- 
dijenta, atmosfera se može nalaziti u jednom od tri ravnotežna stanja: 
u stabilnom, labilnom i indiferentnom. 

Stabilna ravnoteža atmosfere vlada kada je termički gradijent manji 
od adijabatskog gradijenta, tj. manji od 1°C na 100 m visinske razlike. Naročita 
stabilnost vlada kada u atmosferi postoje inverzivni slojevi temperature. U sta- 
bilnoj atmosferi mogu nastati slaba horizontalna i vertikalna silazna strujanja, 
ali se ne mogu pojaviti vertikalna strujanja zraka od Zemljine površine prema 
visini. Takav slučaj javlja se u anticiklonu (t. 195). 

Labilna ravnoteža atmosfere vlada kada je termički gradijent veći od 
adijabatskog gradijenta, tj. veći od 1°C na 100 m visinske razlike. Suprotno od 
prethodnog slučaja, u labilnoj atmosferi javljaju se vertikalna uzlazna stru- 
janja. Takav slučaj javlja se u ciklonu (depresiji), (t. 188). 

Indiferentna ravnoteža atmosfere vlada kada je termički gradijent 
ravan adijabatskom gradijentu, tj. jednak je 1°C na 100 m visinske razlike. Ne 
postoje uvjeti za bilo kakva zračna strujanja. 

2. VODENA PARA U ATMOSFERI 

27. Fizička stanja vode. — Poznato nam je da se voda može nalaziti u jednom 
od ovih agregatnih stanja: u čvrstom, tekućem i plinovitom. Na temperaturama ispod 
0° voda se nalazi u čvrstom stanju (snijeg, krupa, slana i dr.). Između temperatura 0° i 
100°C voda može biti u tekućem ili plinovitom (parnom) stanju. Na temperaturi od 
100°C voda vri i prelazi u plinovito stanje (vodenu paru). 

Procesi vezani za promjenu agregatnog stanja vode jesu: smrzavanje, topljenje 
i isparavanje. Prijelaz vode iz tekućeg stanja u kruto naziva se smrzavanje. Obratan 

proces je topljenje. Prijelaz vode iz tekućeg stanja u plinovito naziva se isparavanje. 
Obratan proces je kondenzacija. Pri temperaturama ispod 0°C vodena para može 
direktno prijeći u čvrsto stanje; taj proces zove se sublimacija. 

Pri izvršenju tih procesa uvijek se troše ili oslobađaju izvjesne količine toplinske 
energije, i to pri isparavanju toplina se troši, a pri kondenzaciji oslobađa. Ta skrivena 
količina topline koja se pri isparavanju troši zove se latentna toplina, a količina 
topline koja se pri kondenzaciji oslobađa zove se kondenzacijska toplina*. 

28. Isparavanje i kruženje vode. — Isparavanje se vrši neprestano sa svih vlažnih 
Zemljinih površina, ali su osnovni izvori vodene pare u zraku: oceani, a zatim mora, 
jezera i rijeke. Pod isparavanjem redovno se razumijeva visina vodenog sloja u mili- 
metrima koji je ispario u određeno vrijeme. 

Mjerenjima je ustanovljeno da količina vodene pare koja ispari s neke vodene 
površine zavisi od relativne vlažnosti zraka, temperature površine, atmosferskog tlaka 
i brzine vjetra**. Vodena para je lakša od zraka i vrlo se lako prenosi u više slojeve 
atmosfere: difuzijom, raznim uzlaznim strujanjima i turbulentnim miješanjem, kao i 
samim tim što je svojstvo svakog plina da se širi u prostoru. Reljef i vegetacija utječu 
na intenzitet isparavanja kopnenih površina. 

Što je relativna vlažnost zraka manja, isparavanje je veće, i obratno. Pri istim 
ostalim uvjetima, isparavanje raste s porastom temperature, i obratno. Budući da se 
pri prijelazu iz tekućeg stanja u plinovito, sva tijela šire,' to smanjenje atmosferskog 
tlaka pogoduje prijelazu iz tekućeg stanja u plinovito, i obrnuto '(protivi se prijelazu 
iz plinovitog stanja u kruto)***. Pri tišini relativna vlaga iznad vodene površine brzo 
raste jer se vodena para, zbog veoma slabe difuzije (kao jedina kočnica prijenosa pare 
na visinu), prenosi sporo u više slojeve atmosfere. Vjetar je drugi važan uzrok prije- 
nosa vodene pare iz prizemnih u više slojeve i iz jednih geografskih širina na druge. 
On vodenu paru odnosi dalje i na njeno mjesto dolazi manje zasićeni zrak. Tome još 
pogoduje i turbulencija. Može se uzeti da je brzina isparavanja proporcionalna drugom 
korijenu iz brzine vjetra. Na isparavanje mnogo utječu stalni vjetrovi '(pasati). Ispa- 
ravanje sa slane površine slabije je nego s površine slatke vode. 

Vodene površine, snijeg i led različito su raspoređeni po Zemljinoj površini, pa 
i količina vodene pare iznad pojedinih područja nije svuda ista. 

Isparavanje je početna faza kruženja vode u atmosferi. Dio vodene pare u zraku 
kondenzira se, odnosno sublimira, a drugi dio prenosi se u atmosferu. Posljedica kon- 
denzacije su magle i oblaci koji donose oborine (kiše, snijeg i dr.). Na taj način ispa- 
rena voda ponovo se vraća na Zemlju i time završava prvi lanac kruženja vode. Proces 
se i dalje nastavlja istim redom. Tako voda neprestano kruži sa Zemlje u atmosferu 
(vodena para) i natrag na Zemlju (oborine). 

Kruženje vode za organski život isto je toliko važno kao i zrak. 

29. Apsolutna i relativna vlaga zraka. — Vlažnost zraka zapravo je vodena 
para koja se u većoj ili manjoj mjeri uvijek nalazi u slobodnom zraku. U atmos- 
feri (naročito troposferi) vodena para miješa se sa zrakom i kao svaki drugi plin 
ponaša se prema Daltonovu zakonu. Prema tome, parcijalni tlak vodene pare 
u smjesi plinova uvijek je nezavisan od ostalih plinova u zraku. 

Količina vodene pare koju sadrži zrak može se izraziti na više načina, npr. 
naponom ili tlakom vodene pare, apsolutnom vlagom, relativnom vlagom, defi- 
citom zasićenosti i dr. 

Napon ili tlak vodene pare. Vodena para ima svoj određeni 
napon ili tlak, kao i svaki drugi plin, koji se povećava s njezinim sadržajem. 
U ovom slučaju parcijalni tlak vodene pare može poslužiti kao mjera za sadr- 
žaj vode u zraku (kada se ona nalazi u plinovitu stanju). Napon zasićene vodene 

* Pri isparavanju troši se oko 600 g-cal topline za 1 g isparene vode, a ista 
količina topline oslobađa se pri kondenzaciji 1 g vode. Pri smrzavanju 1 g vode oslo- 
bodi se oko 80 g-cal topline, a ista količina topline utroši se pri otapanju 1 g leda. 

** Povežite s Daltonovim zakonom. 

*** Povežite s Boyle-Mariotteovim zakonom. 


pare naziva se maksimalni napon ili maksimalni tlak vodene pare. Trenutni 
napon vodene pare obilježava se sa e, a maksimalni napon zasićene vodene pare 
sa E. Oba ta tlaka izražavaju se u mmHg ili mb, kao i atmosferski tlak. Mogu 
se uzeti u obzir i količinske vrijednosti vodene pare u 1 m 3 : maksimalna količina 
vodene pare (Q) i momentalna količina vodene pare (q). (Na temperaturi rosišta 
je E = e odnosno Q = q, inače do rosišta je e < E odnosno q < Q). 

Apsolutna vlaga. Vodena para može se izraziti i njenom težinom. 
Količina vodene pare u gramima koju momentalno sadrži 1 m :l zraka naziva se 
apsolutna vlaga (q). 

Odrediti količinu vodene pare u gramima nije jednostavno, zato se na me- 
teorološkim stanicama tlak vodene pare proračunava u mmHg, i ta vrijednost 
naziva se apsolutna vlaga, mada to nije isto (izuzevši za t = 16,5°C). 

Relativna vlaga.* Vlažnost zraka može se izraziti i postotno. Odnos 
između trenutno postojećeg tlaka vodene pare (e) i maksimalnog tlaka vodene 
pare (E) pri istoj temperaturi zraka naziva se relativna vlaga (U). Ona se može 
definirati i količinskim odnosom, koji postoji između momentalne količine vo- 
dene pare (q) i maksimalne količine pare pri zasićenom stanju (Q). Smatramo 
li da se vodena para u zraku ponaša kao idealni plin, tada su ta dva odnosa 
približno jednaka. 

U = -|r • 100'Vo ili U ■■= • 100% 

Kada je zrak zasićen vodenom parom, tada je e = E, odnosno q = Q, i rela- 
tivna vlaga iznosi 100°/o. Kada je e = 0, odnosno q = 0, zrak je potpuno suh. 
Ako je npr. relativna vlaga 70%, znači da je zasićenost zraka 70% i da zrak može 
primiti još 30% vodene pare da bi pri trenutnoj temperaturi bio potpuno zasićen. 

Dva jednaka volumena zraka s istom količinom vodene pare, ali s različi- 
tom temperaturom, imaju različitu relativnu vlagu. Volumen s nižom tempe- 
raturom ima veću relativnu vlagu, i obratno. 

Primjer. Kod temperature t = + 18°C zasićen zrak sadrži 15,4 g/m 3 vođene pare 
(Q). Momentalna količina vodene pare (q) za tu temperaturu neka iznosi 7,7 g/m 3 . 
Koliko iznosi relativna vlaga? 

Rješenje 

q 7,7 

U = yr~ • 100% = - = 50% 

Q 15,4 

Znači, zrak sadrži tačno polovicu vodene pare od količine koju bi sadržao 
pri potpunom zasićenju za t = +18°C. 

Deficit zasićenosti. Deficit zasićenosti pokazuje koliko zraku nedo- 
staje vodene pare pa da pri datoj temperaturi bude zasićen. Izražava se u mmHg 
ili g/m 3 . Dat je razlikom odnosnih veličina: 

D = E — e ili D = Q — q 


* Vidi tabl. 60. i 61. u Nautičkim tablicama, izd. HI — JRM. 

Poznavanje tačke rosišta omogućava prognozu mraza, prognozu magle, 
karakteriziran je zračne mase u kojoj se nalazimo i si. Za brodska skladišta u 
kojima se nalazi teret koji se može oštetiti nastalom kondenzacijom, kontrola 
temperature i poznavanje tačke rosišta je od posebnog značaja. 

Ako u zatvorenim brodskim skladištima s teretom ne dođe do sniženja 
temperature, postojeća količina vodene pare u zraku ne može izazvati konden- 
zaciju. Međutim, za vrijeme plovidbe, a naročito pri oceanskim putovanjima, 
klimatski uvjeti se mijenjaju. Kada brod plovi kroz područja s nižom tempe- 
raturom od one koja je vladala za vrijeme krčanja tereta, dolazi do hlađenja 
njegova trupa i zraka u unutrašnjosti. To hlađenje zraka možfe postati toliko 
da dođe do kondenzacije vodene pare koju zrak ima u sebi. Venf,iliranj em brod- 
skih skladišta može se u izvjesnim slučajevima izbjeći pojava kondenzacije. 
Odluku o tome treba donijeti nakon pažljivog ispitivanja temperature zraka i 
tačke rosišta u unutrašnjosti i izvan 'broda. Načelno, ventilirarije se preporučuje 
kada je temperatura zraka u unutrašnjosti veća od tačke rosišta vanjskog zraka, 
ali ne i u obrnutom slučaju. 

30. Dnevne i godišnje promjene u vlažnosti zraka. — Količina vodene pare 
koja se nalazi u zraku prvenstveno zavisi od temperature zraka i s njom je u 
pravom odnosu, a zavisi još i od geografske širine, nadmorske visine, podloge 
i si. 


Iz prije iznijetog može se vidjeti da je najvažnija karakteristika vodene 
pare u tome što je ona funkcija temperature zraka. Određena zapremina zraka 
pri istoj temperaturi može u sebe primiti samo određenu količinu vodene pare. 
Što je temperatura zraka veća, on postaje rjeđi i može u sebe primiti veću 
količinu vodene pare. 

Zavisno od stanja temperature, vodena para može se pretvoriti iz jednog 
agregatnog stanja u drugo. Zgusnute količine vodene pare (magle, oblaci) može 
zrak upiti ako mu se temperatura povisi, i obratno, upijena vodena para u 
zraku može postati vidljiva (oblaci, magla) ako se temperatura zraka snizi. 

Za pomorstvo je važnije poznavati relativnu vlagu, pa se drugi načini ozna- 
čivanja vlažnosti zraka ne primjenjuju na brodu. 

Za neposredno mjerenje količine relativne vlage u zraku služe nam higro- 
metar (t. 139) i higrograf (t. 141), a za posredno mjerenje psikrometar (t. 136 i 
137). Higrometar pokazuje momentalnu količinu relativne vlage, a higrograf 
registrira promjene relativne vlage kroz duži period — obično jedan tjedan. 

R o s i š t e. U praksi je potrebno znati do koje najniže temperature se može 
hladiti zrak (neke prostorije) da bi nastupila zasićenost zraka vodenom parom, 
ali ne i kondenzacija. Najniža temperatura do koje se zrak uz stalan tlak može 
ohladiti, a da u njemu ne dođe do kondenzacije vodene pare zove se tačka 
rosišta ili rosište. 

Ako je relativna vlaga 100%, tačka rosišta odgovara temperaturi zraka; 
inače je temperatura zraka uvijek niža od rosišta. Ako temperatura zraka padne 
ispod rosišta, dio vodene pare se kondenzira u formi kapljica vode ili ledenih 
kristala zavisno od toga da li je temperatura rosišta bila iznad 0°C ili ispod. 

Tačka rosišta se određuje pomoću psikrometra i psikrometrijskih tablica 
kako to pokazuje primjer u t. 137. 


Dnevne promjene relativne vlage u normalnim uvjetima suprotne 
su promjenama temperature zraka. Maksimum vlažnosti redovno se javlja rano 
ujutro, kada je temperatura zraka minimalna (oko 05.00 sati), a minimum poslije 
podne, za vrijeme maksimalne temperature zraka (oko 15.00 i 16.00 sati). Dnevna 
amplituda relativne vlage zraka iznad kopna znatno je veća nego iznad mora 
(oceana). 

Što se tiče dnevnih promjena tlaka vodene pare i apsolutne vlage, on je 
različit prema tome je li podloga kopno ili voda. Nad oceanima (morima) njihove 
dnevne promjene sve su slične dnevnim promjenama temperature zraka. Voda 
neprestano isparava s površine mora pa je zrak gotovo uvijek zasićen vodenom 
parom. Iznad kopna slična pojava je u toku zimskih mjeseci, kada su dnevne 
promjene temperature minimalne. Međutim, u ljetnim mjesecima nad konti- 
nentom, u srednjim geografskim širinama, tlak vodene pare i apsolutna vlaga 
imaju u toku 24 sata dva minimuma (oko 04.00 i 15.00 sati) i dva maksimuma 
(oko 09.00 i 21.00 sati). Drugi minimum je posljedica konvektivnih strujanja 
(termičkog karaktera). One navečer prestaju pa zbog toga se javlja drugi mak- 
simum tlaka vodene pare. 

Godišnje promjene relativne vlage također su suprotne godišnjim 
promjenama temperature: minimum vlažnosti zraka je ljeti, a maksimum zimi 
(to nastaje zbog niske temperature zraka zimi iako tada u zraku ima manje 
vodene pare nego ljeti). Iznimku čine mjesta u području monsuna, gdje je rela- 
tivna vlaga ljeti (vjetar puše s mora) veća nego zimi (vjetar puše s kontinenta). 
Te su promjene nepravilnije od dnevnih. U nekim područjima koja su ljeti 
kišovita, a zimi pod vedrim nebom, maksimalna relativna vlaga javlja se u topla 
godišnja doba, a minimalna u hladna. 

Najveća relativna vlaga opaža se u tropima na oceanu (srednja oko 90°/o), 
a najniža u pustinjama (srednja oko 30° /u). 

Najmanja apsolutna vlaga i najmanji tlak vodene pare obično su u najhlad- 
nijem mjesecu, a najveći su u najtoplijem mjesecu godine. Te promjene uglav- 
nom zavise od godišnjih promjena temperature zraka. 


3. OBLACI 

31. Općenito — definicija i postanak oblaka. — Oblak je vidljiv skup sitnih 
čestica vode ili kristala leda koje lebde u zraku. Može sadržati i čestice dima i 
prašine. Kapljice vode i kristali leda toliko su sitni da ih i najslabije uzlazno 
strujanje zadržava u atmosferi. Padaju na Zemlju u obliku oborina tek kada 
toliko otežaju da mogu svladati otpor zraka. Po svom fizičkom sastavu oblak 
i magla slične su pojave. Razlika je samo u visini postanka i veličini kapljica. 
Oblaci se javljaju na visinama, a magla u prizemnim slojevim zraka. 

Promatranjima je ustanovljeno da se oblaci uglavnom nalaze na visinama 
do 18 km u tropskim širinama, do 13 km u umjerenim širinama i do 8 km u 
polarnim širinama. 

Oblak nastaje uzlaznim strujanjima zraka (t. 92), koja uglavnom uzrokuju 
konvekcija, utjecaj frontova (kosa strujanja), utjecaj orografskih prepreka (oro- 
grafski oblaci ), konvergencija zračnih strujanja i si. (si. 6). 

Ostali načini postanka oblaka slični su načinima postanka magle (t. 58 — 59). 



a) lokalnim zagrijavanjem, odnosno direktnom konvekcijom ili konvergentnim stru- 
janjem; b) uzdizanjem toplog zraka uz planinu; c) uzdizanjem toplog zraka uz strmi 
klin hladnog zraka; d) uzdizanjem toplog zraka uz blagi klin hladnog zraka 


SI. 7. a Izgled osnovnih 
oblaka 

Cu — Cumulus 
St — Stratus 
Ci — Cirrus 



Zrak koji se iz nižih slojeva uzdiže u više slojeve troposfere počinje se i 
sam razrjeđivati, tj. adijabatski širiti. Posljedica toga je smanjenje njegove tem- 
perature i kondenzacija vodene pare, tj. nastanak oblaka. Koja će vrsta oblaka 
nastati, zavisi od visine nivoa kondenzacije i uzroka konvektivnog strujanja. 
Vrlo snažne uzlazne struje i adijabatski procesi u njima čine da konvektivni 
oblaci daju obilne i jake oborine. 

Oblici oblaka, kao i njihove dimenzije, zavise od procesa koji su ih izazvali. 
Po obliku odnosno vanjskom izgledu imamo ove osnovne oblake (si. 7a): slojevite 
(Stratus), gomilaste (Cumulus) i kovrčasto-vlaknaste (Cirrus)*. Između tih 
osnovnih oblaka postoje još i oblaci prijelaznih oblika. Prema obliku oblaka 
može se odrediti vrsta strujanja na visini. Jednolični i slojeviti oblaci znače da 
je proces kondenzacije nastao bez znatnijih strujanja. Gomilasti oblaci upozo- 
ravaju da u atmosferi postoje jaka uzlazna strujanja. Oblaci rastrgana oblika 
(nazvani fracto) pokazuju da u atmosferi vladaju jaka turbulentna stroj an ja 
zraka (npr. fractocumulus, fractostratus i si.). 

Fizička struktura oblaka zavisi od gradnje čestica (kapljice vode, iglice leda, 
snježni kristali, grad i si.), te od oblika i veličine tih čestica u jedinici zapremine, 
tj. od gustoće oblaka. 

Boja oblaka, osim od jakosti i boje prolazećih svjetlosnih zraka, zavisi od 
oblika i strukture oblaka. Kada je Sunce dovoljno visoko, oblaci koje ono osvjet- 
ljava bijeli su ili sivi, a oni koje osvjetljava samo nebesko plavetnilo su sivo- 
plavkasti. Kada je Sunce blizu horizonta, oblaci na srednjim visinama pokazuju 
narančaste do crvene boje, a oni koji su nisko, u Zemljinoj sjeni, sivu boju. 

32. Klasifikacija oblaka. — Oblaci su u neprestanom razvoju. Međutim, 
moguće je izdvojiti određeni broj karakterističnih oblaka koji se međusobno 
isključuju i na taj način postaviti njihovu klasifikaciju. 

Kao osnova suvremene međunarodne klasifikacije oblaka uzeta je podjela 
oblaka prema njihovu obliku, horizontalnim i vertikalnim dimenzijama, boji i 
sjaju, fizičkoj strukturi i načinu stvaranja, međusobnom položaju i si., a posebno 
prema visini na kojoj se oni pretežno javljaju. Ti elementi ujedno su i glavni 
faktori koji se uzimaju u obzir pri opisu izgleda nekog oblaka. 


* Nazivi oblaka sastavljeni su od latinskih riječi. 

SI. 7. b Raspored oblaka 
po visini 

Ci — Cirrus 
Cc — Cirrocumulus 
Cs — Cirrostratus 
Ac — Altocumulus 
As — Altostratus 
Ns — Nimbostratus 
Sc — Stratocumulus 
St — Stratus 
Cu — Cumulus 
Cb — Cumulonibus 



U Međunarodnom atlasu oblaka (Vol. I), koji je izdala Svjetska meteorološka 
organizacija, oblaci su klasificirani na rodove (10 grupa), vrste (26 grupa) i pod- 
vrste (31 grupa). 

Prema karakterističnim oblicima i visinama oblaci su razvrstani u rodove, 
u kojima se javljaju četiri osnovne vrste. Vrste ističu pojedinosti u oblicima i 
razlike u strukturi, a podvrste razlikuju posebne karakteristike u poretku ele- 
menata i većoj ili manjoj prozirnosti niskih i srednjih oblaka (translucidus = 
svjetao, opacus = taman i dr.). Tipične izglede tih oblaka prikazuju slike i 
sheme na str. 35 — 41 i 127 — 129. 

Iznijeti rodovi oblaka nalaze se na raznim visinama, pa se na osnovi toga 
dijele na visoke, srednje i niske oblake. U ove posljednje posebno se izdvajaju 
oblaci vertikalna razvitka s bazom na oko 500 m visine, ali svojom visinom 
mogu doseći i najviše oblake. 

U slijedećoj tablici rodovi su poredani po katovima troposfere i opada- 
jućem redu visina njihove najčešće pojave u umjerenim geografskim širinama. 


Katovi 

Visoki oblaci 
(iznad 6 000 m) 

Srednji oblaci 
(2 000—6 000 m) 

Niski oblaci 
(od Zemlje do 
2 000 m) 

Oblaci vertikalna 
razvitka (od 500 m 
naviše) 

Rodovi 

Skra- 

ćeno 

Simbol 

Skra- 

ćeno 

Simbol 

Skra- 

ćeno 

Simbol 

Skra- 

ćeno 

Simbol 

Ci 

Cc 

Cs 


Ac 

(As) 

(Ns) 

B 

Sc 

St 


(Cu) 

(Cb) 



Napomena. Oznake u zagradama označavaju da ti oblaci (zavisno od njihova 
razvitka) mogu priječi i u druge katove ft ili $)• 


33. Visoki oblaci. 
— Na visinama iznad 
6 000 m ima malo vo- 
dene pare, pa i malo 
proizvoda kondenzaci- 
je. Zbog toga se visoki 
oblaci sastoje od lede- 
nih kristala (iglica), a 
po izgledu su rijetka 
magla. Ostali rodovi 
oblaka mogu biti sas- 
tavljeni od kapljica 
vode i pri temperaturi 
ispod nule, što kod o- 
vih oblaka ne može 
biti. To su pojedinačni 
tanki i laki oblaci, naj- 
češće vlaknaste ili ko- 
vrčaste strukture i bez 
sjene, pa su zbog toga 
redovno i bijele boje. 
Ujutro bivaju osvijet- 
ljeni ranije od ostalih 
oblaka. Ne umanjuju 
Sunčevu svjetlost, niti 
daju sjene na Zemlju. 
Na veoma plavom ne- 
bu, naročito na strani 
Sunca, njihov izgled 
i detalji često se mogu 
opaziti samo pomoću 
metaliziranih naočala. 


SI. 8. Visoki oblaci 

a) Cirrus 
(runjavac) 
(gornja slika) 

b) Cirrostratus 
(runjavi vitrak) 
(srednja slika) 

c) Cirrocumulus 
(runjavi vitrak) 
(donja slika) 

To su jedini oblaci koji mogu izazvati optičku pojavu halo, kad su sastavlje- 
ni od sitnih pravilnih ledenih kristala. Ta je pojava nesumnjivo dokaz postoja- 
nja visokih oblaka. Takvi oblaci ne daju oborine (si. 8a — c). 

C i r r u s (Ci) — runjavac* (si. 8a) — razbacani su oblaci u obliku tankih 
i nježnih bijelih vlakanaca, banaka ili pruga. Nemaju vlastite sjene. Zbog nji- 
hove male širine i zato što su sastavljeni od ledenih kristala nepravilna oblika, 
pojava halo nikad nije potpuna. Po načinu postanka spadaju u red stabilnih 
oblaka. 

Pri zalasku Sunca imaju žutkastu boju, po zalasku narančastu, pa rumeno- 
crvenu, dok sasvim ne posive. 

Pojava Ci-oblaka na nekom dijelu neba najavljuju depresiju u tom smjeru, 
a smjer njihova kretanja pokazuje smjer kretanja depresije. 

Takvi oblaci dolaze pretežno sa zapada ili se pojavljuju na vedrom nebu i 
ponovo nestanu. Imaju najznačajniju ulogu u predskazivanju vjetra i vremena 
uopće. Pramenasti Cirrusi redovito su predznak lošeg vremena, koje kod nas 
nastupa za 1 — 2 dana. Cirrusi koji se brzo kreću sigurno najavljuju loše vri- 
jeme. Mirni Cirrusi su oblaci lijepa odnosno stabilna vremena. 

Cirrostratus (Cs) — runjavi vitrak (si. 8b) — providan je bjelkast 
oblačni veo zamršena vlaknasta ili glatka izgleda, koji kao tanka mliječna ko- 
prena pokriva nebo, ali ne slabi Sunčev sjaj. Pojavljuje se poslije Ci-oblaka, a 
lebdi oko 1 km niže od njih. Jasno se zapaža oblik Sunca ili Mjeseca. Smatra se 
da nastaje degeneracijom Ci-oblaka i Cc-oblaka, s kojima se uvijek i nalazi. 
Cesto izaziva pojavu halo fotometeora, jer se sastoji od gotovo potpuno razvi- 
jenih sitnih ledenih kristala. Zbog toga on spada u red stabilnih oblaka. Obično, 
počevši sa zapadnog dijela, brzo pokriva cijelo nebo, ali je često i rastrgan tako 
da se mjestimično vidi i nebesko plavetnilo. Njemu često sliči mliječna koprena 
visinske magle, ali ona ne daje pojavu halo. Dakle, postojanje tih pojava svjet- 
losti svakako je znak da na nebu ima Cs-oblaka. To je naročito važno noću, kad 
se oblaci ne mogu vidjeti, pa je kruna odnosno vijenac oko Mjeseca jedini dokaz 
njihova postojanja. Pojava Cs-oblaka redovno najavljuje skoro pogoršanje 
vremena. 

Cirrocumulus (Cc) — runjavi humnjak (si. 8c) — to su lanci, slojevi 
ili nizovi manjih snježnobijelih kuglastih grumena, obično bez sjene. Javljaju se 
na rubovima oblaka Cirrus, i to u skupinama koje sliče na stada ovaca, pa ih 
narod i naziva »ovčice«. Smatra se da nastaju degeneracijom Ci-oblaka i Cs- 
-oblaka, s kojima se uvijek i nalaze. Zbog toga i oni spadaju u red stabilnih 
oblaka. Između njih i visokih Altocumulusa postoji velika sličnost. Međutim, 
Altocumulus nikada ne izaziva halo. Izgled im se vrlo brzo mijenja, što dokazuje 
veliku brzinu vjetra na visini njihova stvaranja. Predskazuju jačanje vjetra i u 
nižim slojevima troposfere. 

34. Srednji oblaci. — Uglavnom su to oblaci sastavljeni od veoma sitnih 
kapljica vode, a pri nižim temperaturama i od samih sniježnih kristala ili malih 
prohlađenih kapljica vode. Oborine (snijeg) koje iz njih padaju dosežu Zemljinu 


* Nazivi oblaka na našem jeziku uzeti su iz knjižice inž. E. Markija »Vrijeme«, 
Split, 1950. g. 

SI. 9. a Srednji oblaci 
Altocumulus 
(visoki humnjak) 

i 


površinu samo zimi. Iz 
tog razloga ti oblaci ne 
mogu izazvati halo, ali 
je za njih karakteristi- 
čna pojava kruga oko 
Sunca ili mjeseca i se- 
defast sjaj rubova ob- 
laka, koji nazivamo iri- 
zacija. Oblake ovog ro- 
da sačinjavaju Alto- 
-oblaci (si. 9a — b). 

Altocumulus (Ac) — visoki humnjak {si. 9a) — čest je oblačni sloj 
bijelih ili sivih oblaka. Sastavljen je od krupnijih debljih grumena, ili od ma- 
njih i tankih okruglastih ploča (kao krupne ovčice) sa sjenama, koji se nalaze 
na okupu ili u usporednim brazdama i nebu daju valovit izgled. Ova vrsta 
oblaka redovno nastaje lokalnim orografskim dizanjem vlažnog zraka. Tanki 
stupovi tih skupina često su sedefasta sjaja, što je karakteristično za ovu vrstu 
oblaka. Oko Sunca i Mjeseca česta je pojava kruga, boje Sunčeva spektra, s 
crvenom bojom unutra, a zelenom izvana. Taj krug pojavljuje se i kod Sc- 
-oblaka, ali ako se pri tom kroz oblak naziru Sunce odnosno Mjesec, to je sigurno 
Ac-oblak. Kada je Ac-oblak blizu horizonta, on sliči As-oblaku, inače Ac-oblaci 
i As-oblaci stoje jedni pokraj drugih. Ac-oblak je stabilan, ne daje oborine. 

Ac-oblaci nastaju transformacijom As-oblaka, i obratno, a javljaju se od 
visine Cc-oblaka do visine Sc-oblaka. Razlika između Ac-oblaka i Cc-oblaka 
već je objašnjena, a razlika između Ac-oblaka i Cs-oblaka u tome je što su dije- 
lovi Ac-oblaka mnogo manji i ispod Cs-oblaka. Na visinama atmosfera je obično 
mutna, a ponekad se prema Zemlji spušta prugasti plašt u obliku jedra (virga) 
koji se sastoji od sitnih kapljica, ali on ispari već u gornjim slojevima pa ne 
daje oborine. 

Ac-oblak pokazuje 
da postoji jak vjetar na 
visini, pa služi kao 
predznak jačanja vje- 
tra i u nižim slojevima 
troposfere. Kao poslje- 
dica stvaraju se oblaci 
malih dimenzija u ob- 
liku leće ili cigarete. 


SI. 9. b Srednji oblaci — 
Altostratus (visoki 
vitrak) 





Altostratus (As) — visoki vitrak (si. 9b) — jest više ili manje gusta, 
sivkasta oblačna koprena, vlaknaste i prugaste strukture, sastavljena od vrlo 
sitnih vodenih kapljica (magle) ili sniježnih pahuljica, odnosno kombinacija 
jednih i drugih. Po svom postanku spada u labilne oblake. Obično se javlja 
pošto se nebo zastrlo Cs-oblacima, pa on i izgleda kao gušći Cs-oblak. Upravo 
zbog toga je i tamniji, a u blizini Sunca i Mjeseca se svijetli, pa se oni vide samo 
kao svijetle mrlje. On zastire oblake Ci i Cs jer lebdi mnogo niže od njih. Dok 
oblaci Ci i Cs ne daju nikada oborine, As-oblak ljeti daje neznatnu kišu, a zimi 
snijeg. Ponekad takva oborina ispari prije nego stigne na Zemlju, pa se tada 
vide sivi prameni koji vise ispod oblaka. Sličan je Cs-oblaku, ali se na njemu 
ne pojavljuje halo kao ni jedro. Kišni As-oblak razlikuje se od Ns-oblaka po 
tome što je ovaj drugi mračniji. 

Oblaci Ci, Cs i As obično se javljaju jedan za drugim kada se vrijeme 
pogoršava. 

35. Niski oblacL — Nemaju zajedničkog imena. U vrsti oblaka koja se 
proteže od Zemljine površine do 2 000 m visine ipak pretežu oblaci Stratus (St), 
a u oblacima vertikalna razvitka, od 500 m do 2 000 m, oblaci Cumulus (Cu) (si. 
10. a— c). 

Nimbostratus (Ns) — kišni vitrak (si. 10a) — gust je tamnosivi obla- 
čni sloj koji daje nebu tmuran izgled i donosi oborine. Nema nikada vlaknasti 
sastav ni svijetle dijelove. Kroz taj oblak uopće se ne vidi ni Sunce ni Mjesec. 
Ako iz njega padaju oborine, onda je to trajna kiša i snijeg. Ponekad te oborine 
ne dospijevaju do Zemlje, pa je njegova donja površina prekrivena jedrom. 
Prije nastupa tog oblaka obično se javlja As-oblak, koji se prividno spušta dok 
ne postane Ns-6blak i tek tada počinju oborine. Nimbostratusi su tipični oblaci 
ružna vremena. I ovaj rod oblaka, kao i As, spada u labilne oblake. 

Općenito vrijedi da iz »tankih« oblaka ne pada oborina ili samo neznatna; 
ona pada samo iz »debela« oblaka. 

Stratocumulus (Sc) — vitrasti humnjak (si. 10b) — obično su gru- 
meni ili valjkasti oblaci ili ploče nepravilna oblika, koje često podsjećaju na 
šljunak. Kad ima više takvih oblaka, oni izgledaju kao gusta siva masa koja je 
podijeljena u nepravilne i nejednake komade. Razlikuje se prozračni i nepro- 
zračni Sc-oblak. Oni mogu biti slični Ac-oblacima, a često se preobraze u Ns- 
-oblake (kad su neprozračni i razdvojeni). Pojavljuju se u svako doba dana, 
nad morem i kopnom, ali ne daju oborine. 

Stratus (St) — vitrak (si. 10c)) — obično je lokalan oblak nad dolinama 
planinskih krajeva. Javlja se češće u hladno doba godine i noću više nego danju*. 
Sačinjava jednoličan tanji oblačni sloj sive boje, sličan magli, ali ne leži na 
Zemljinoj površini, već lebdi na visini od nekoliko stotina metara, pa se često 
naziva visoka magla. Sastoji se od sitnih kapljica pomiješanih s nešto krupnijim 
kapljicama vode, pa se zbog toga smatraju koloidno-slabolabilnim oblacima. 
Može se zamijeniti Ns-oblakom, naročito zimi; razlikuje se od Ns-oblaka po tome 
što je Ns-oblak mutan, a St-oblak bistriji. Ns-oblak daje obilnu kišu i snijeg, 
a St-oblak daje samo sitnu kišu (rosulju). U te oblake spadaju i oni raskidani 
oblačići što se za vlažna vremena pojavljuju iznad obronaka planina, ali se ne 
smiju zamijeniti orografskim oblacima. 

* U Boki Kotorskoj, uz Velebit i Biokovo može se iz daljine dobro opaziti njihov 
postanak ujutro i nestanak u toku dana. 

SI. 10. Niski oblaci 

a) Nimbostartus 
(kišni vitrak) 


b) Stratocumulus 
(vitrasti humnjak) 






c) Stratus 
(vitrak) 



naW 36 * ^°? IaCi vertikaIna ovitka. - Nastaju kada se mase vlažna zraka kom- 
paktno dižu u visinu i zbog naglog širen i a ohlarTuin tv. ri;. 

dvojenZ^ ouŽa~kouZ^J Sl -J avlja Se s bljelim ^milama «*- 

donTe"^’ ? 

zraka Javliaiu se ° blacl . iako nasta J u zbog adijabatskog lirenja 

preobražavaju se u sVoblakeTlr ihTT' * tokU đ “ a ' nakon 2alaaka Sunca 
pogotovu ako se kr " » *° k ” 

i ug^oT^ v^uii^ “ 

zbog^o« o^l'eMi n a n dk aStaie " iU ff 2adrŽaVa Dad morakom Površinom. Upravo 
pokazuje položi d «Z ! ^ ?‘ OCima - Njihova P°i ava nad “tocima 

obali “otvorena mora m0gU **“ “ 0ryentaci i“ P ri Približavanju 

^da^^^^^ dS ^^^ a ^ e( ^ d ™ i ^ Sa ^ a *P kn ^^^ k ^Pi*P* 5 pto a ti r oPioP^'poput 

koji daje jake pljuskova ^’ui^aS’^o 

Pofavfkape nSra m k' gmdiavinom ' Zbo S to S a « *«to i naziva neverin oblak. 
vanie tog oblakf n»M° * 1 8 rmI iavina, siguran su znak za raspozna- 

m . i J višef Šp'ada u^Z„^aS^-° b,aka m ° Že d ° 4 °°° 

to^o^POd Vrhova ^pr^rek^ 

-ob.r a “ “ rođovima aJ " 

ne kreću U ni d vrlo U irr ni “ 7-f Zeml i ata ' « “Maci, kao cjelina, uglavnom se 
ne kreću, dl vrlo agano, unatoč tome što vjetar na nivou oblaka može biti vrlo 

dHdOT^btak'T “ UfajeV ‘ ma brzina v i etra određuje se prema kretanju uošljivih 
dijelova oblaka, koji se premještaju od jednog do drugog oboda oblaka 

SI. 11. Oblaci vertikalnog 
razvitka 

a) Cumulus 
(humnjak) 




b) Cumulonimbus 
(humnjak kišnik) 


c) Cumulonimbus s vise- 
ćim protuberancama 
(mamma) 



38. Specijalni oblaci. — U te oblake spadaju sedefasti oblaci, noćni svijetleći 
oblaci, tragovi kondenzacije, oblaci požara i oblaci vulkanskih erupcija. 

Sedefasti oblaci slični su Ci-oblacima ili Ac-oblacima. Oblika su leće s 
istaknutom irizacijom, slično kao u sedefa. Rijetki su, najviše se javljaju u sje- 
vernim krajevima Evrope i Sjeverne Amerike. 

Noćni svijetleći oblaci sliče finim Ci-oblacima, ali su boje plavičaste ili 
srebrnaste, a ponekad narančaste ili crvene. I ti se oblaci najviše opažaju u 
sjevernim područjima. F J 

Tragom kondenzacije su oblaci koji nastaju iza zrakoplova kada je atmos- 
fera na visini letenja, dovoljno hladna. Glavni je Činilac u formiranju tragova 
kondenzacije rashlađivanje plinova koje zrakoplovni motor izbacuje, a koji zbog 
izgaranja pogonskog goriva sadrže veliku količinu vodene pare. 

f ožara 1 f u Proizvodi izgaranja koje nastaje od velikih požara. Od 
ostalih oblaka razlikuju se brzinom razvitka i tamnom bojom. 

,, P bkct vulkanskih erupcija sliče, uglavnom, na vrlo razvijene kumulusne 

iM?Hr,mih P ^ 0tU ft r T C ! ma koj , e . brZO rastu - Sast °j' e se Uglavnom od čestica prašine 
ili drugih čvrstih čestica različitih dimenzija. 

39. Geografska raspodjela naoblake. — Problem dnevnog i godišnjeg hoda i 
geografske raspodjele pojedinih oblačnih rodova nije još dovoljno proučen, pa 
se zato iznose samo podaci o općoj raspodjeli naoblake, tj. o općoj količini nao- 
blake, na nebu. 

Raspored naoblake na posebnim kartama prikazuje se crtama koje spajaju 
sva mjesta s istim stupnjem naoblake. Te crte zovu se izonefe. 

Najmanje naoblaka javlja se u područjima između 30® sjeverne odnosno 30« 
južne geografske širine i ekvatorijalne zone. Naročito je mala naoblaka nad kon- 
tinentalnim dijelom tog područja. U ekvatorijalnoj zoni, u kojoj nastaje kon- 
denzacija vodene pare zbog lokalnih strujanja, i kao posljedica pasata, naoblaka 
je relativno velika, a prevladavaju Cb-oblaci. Od 30® N i S geografske širine 
prema polovima naoblaka se povećava s maksimalnim vrijednostima oko eeo- 
grafske širine 70® N i S (naročito sjeverni Atlantik). Od tog područja do polova 
naoblaka opada i tamo prevladavaju niski oblaci iz roda Stratusa. 


4. METEORI 
(1) Općenito 

40. Pojam meteora. — Meteor je pojava koja se opaža u atmosferi ili na 
Zemljmoj površini, a nije oblak (npr. oborine , naslaga krutih i tekućih čestica 
vode i si). Može biti optičke ili električne prirode. Prema međunarodnoj podjeli 
meteori se razvrstavaju u četiri skupine: hidrometeori, litometeori, fotometeori 
i elektrometeori*. 

(2) Hidrometeori 

°PĆemto. — Hidrometeor je vrsta meteora poznatih još i pod nazivom oborine 
Sastoji se od skupa tekućih ili krutih vodenih čestica ikoje padaju ili lelbde u troposferi 
1 n0Ž6ne vjetrom sa Zemljine površine, ili su nataložene na predmetima*^ tlu 

Svletsl^metccrnlcšk^Ar paniT^tj ^T SU prema Međunarodn °m a'lasc oblaka, izdanja 

asg^gšl^asisss 

se imLI^SaVt^ STi P«"*«™ Počinje 

vodena para u obliku rose. Bijele naslaga sleđcrU^le^teU^^f 1 

ribe, 4 fplicrperT ilt^t ^veTsS^^t Sk °i‘ ki .- 

površinama Zemlje i njenim Drwimptimn ' + ° put ^ e ’ javl J a se na horizontalnim 
prolazi iz plinovitog u kruto stanje ( S ubbiacija?kad jerčk1°ro V s^ n lsS ra o*c rektnt> 

grunčtc!^^^^^ festo kristalnim 

različiti. Taloži se ugKomnavSSkanta ali s “ V 1 « njegova nastajanja 

se u privjetrini, i to n™Sje pri SS""? 8 3 1063 h ™“> 

uglavnom pri tmurnom nebu, magli i mekoj tennSatSl lnJe se javlja 

ili kišnih kapi nu Zcmliimti površinTi predmetima n * em Pbthlađenih kapljica rosulje 
peratura niža od 0°C ili nešto viša znn* L ^™® £ . imana n . 3 ° 3, k °J lh je površinska tem- 
đa se mlade grane steba^^ j f debl ^ a Poledice tolika 

tlu ne valja zamijeniti^ ledoZT ] koii 1 a , nt f nske žice 1 sl - Poledicu na 

snijega ili kišnih kapi koje se kasniji lede. * Tak3V led ° bl ° no nastaje topljenjem 

0,5 mm ili manjih al^lltom^šenihltap^ većeg od 

koje se nalaze u oblaku, a koje se neprestanom Nastaj 5 od ka Pljica vode 

sve više i više povećavaju. Zboe vSfcS ndenzacijom vodene pare u zraku 
vode sudaraju se i spajaju u kaplje .tolike *1 ° blaku ’ P°jedine kapljice 

na zemlju u obliku kiše U noćefkn - a ^ advl adaju ta strujanja i padaju 

od sitnih kapi. SaS^e da ^ “*? jer su one ™*no brže 

niti većeg od 7 mm (0,2 g). To L z biv a kada obSl.S “fSS* P rom ^ra od 0,5 mm, 
nje počinje kad je oblak debeo oko 700 ^n. P t gne debIjmu od 1 500 <m- Siplje- 

krupnije padaj ^n? Smlju. n Ako h je Z zSk veSm^nh^ t znatno ^Paravaju i samo one 
da ona i ne dospijeva do Zemlje U tom • 1 k ^* u t°bko apsorbira 

(viseći zastor). zemlje, u tom slučaju ispod kišnog oblaka vidi se jedro 

Kod n°a n s e sf d ka e tkada ' ^‘“^»og ‘i" boju ' To ’ e crve ™ 

afričkog kontinenta. J S ajn ° g Juga ’ Jer 13(13 vjetar donosi prašinu s 

na Zemljinoj Površinflh^^ šušt^ 5 ™ S tIOm ’ S predmetima 

od tvrda tla. Temperatura nižih slojeva zraka mo? a bit? nlža% n dT®C. ZrnCa ° dskakuju 

gustih vodenih kapljtca^ proi^e^do”? ° borina pučino od finih ali 

St-oblaka pri hlađenju najS sfoje^a se JosulJa. Nastaje iz niskih 

sinom. Rosulja čije se kapljice slede u sudaru s tlom^ n ^f dn4l ° m Zemljinom povr- 
vršini ili sa zrakoplovomu letu zove se a 3 Zemljin ° j P °' 

Morski dim je skup vodenih kapljica koje podigne jaki vjetar s prostrane vodene 
površine (obično s vrhova vala) i nosi po zraku na kraće udaljenosti. 

48. Snijeg. — Ledeni kristali (pahuljice) različitih oblika, pri padanju većinom 
razgranati, a katkada i zvjezdasti, zovu se snijeg. Nastaje kada se vodena para kon- 
denzira u zraku pri temperaturama ispod ili blizu 0°C. Tada vodena para sublimira. 
Najprije se stvaraju sitni ledeni kristali, a zatim simetrične pahuljice, koje padaju 
veoma polako. Pn sporoj sublimaciji ledene čestice, od kojih je sastavljen snijeg, imaju 
pravilne kristalne oblike. Stanje temperature i vodene pare u zraku utječu na oblik 
snježnih pahuljica. 

... . pkup čestica snijega koji podiže obično jak vjetar zove se mećava. Može biti slaba 
ui jaka, zavisno od toga da li su čestice podignute nad zemljom malo ili znatno visoko. 
Kod slabe mećave horizontalna vidljivost nije znatno smanjena za visinu oka proma- 
tranja, a kod jake mećave za tu je visinu veoma slaba. 

Zajedničko padanje kiše i snijega zove se susnježica. 

i a ® n ^ e * ne kuglice (solika, meki grad, krupa). — Padanje bijelih neprozirnih 
ledenih zrnaca, sfenčna a katkad i konična oblika, nazivamo snježne kuglice. Njihov 
se promjer nalazi između 2 i 5 mm. Nastaju kada snježne pahuljice padaju pri tem- 
peraturama blizu 0°C, i pri jakom vjetru, pa se na svom putu zaobljuju u tzv. soliku. 
Padaju najčešće u proljeće i jeseni iz oblaka Cb, sa snijegom ili prije njega, a imaju 
uvijek karakter pljuska. Lako se gnječe među prstima i škripe. Kad padaju na tvrdu 
podlogu, odskakuju i lako se razbijaju. 

50. Snježna zrnca (zrnat snijeg). — Vrlo sitna bijela i neprozirna zrnca leda, 
sastavljena od ledenih iglica i malih snježnih kristala na kojima su nagomilane kap- 
ljice pomlađene magle, nazivamo snježna zrnca (zrnast snijeg). Takva su zrnca rela- 
tivno spljoštena ili izdužena. Njihov je promjer redovito ispod 1 mm. Padaju obično 
rasprskavaju * n6ma;|U karakter Pruska. Kada padaju na zemlju, ne odskaču niti se 

51. Ledene kuglice (sugradica). — Padanje poluprozirmih zrnaca leda, obično oikru- 

ptasta, a rijetko čunjasta ili nepravilna oblika, čiji je promjer od 2 do 5 mm, nazivamo 
ti«? ?2L e k u g lice. Obično se sastoje od solike kao jezgre, oko koje se obložio fini 
s!oj leda koji zrnu daje sjajan izgled. Za razliku od solike, ta se zrnca teško mrve 
među prstima, pokrivaju tlo, a da pri tom ne odskakuju i ostaju čitava. Padaju iz Cb- 
-oblaka, pn temperaturi iznad 0°C, a često su praćena kišom. J 

Ledene kuglice mogu biti smrznute kišne kapi, Hi gotovo sasvim rastopljene i 
slojem ^a™ Smrznu ' te snjezne Pahuljice, odnosno .kuglice snijega obložene tankim 

5 }’ Gr&d Pranje kuglica ili komadića leda, obično promjera od 5 do! 50 

?™ e se grad ‘ ° ne P ada J u rastavljene jedne od drugih ili nagomilane u pravilne 

j _ i „ e .r a tnij e je padanje grada povezano s razvojem jakih uzlaznih struja. Kad 

kand ^ zira " e vodene kapljice naglo se pothlađuju u dodiru s 
£^il?S5 U “S • t zatl1 ™ .odmah smrzavaju i padaju. Padajući, zrna grada se pove- 
ćavajujer se na njih hvataju nove kapljice. Grad pada najčešće u srednjim geograf- 
1 to P°f llje P° dn . e u toplijem dijelu godine, za nevremena ili električ- 
nim pražnjenjima u atmosferi, i uvijek iz Cb-oblaka s dobro razvijenim nakovnjem. 

nhlik P ? m , ice , (i f* ice) - “ Pa danje nerazgranatih ledenih kristala koji imaju 

oblika 11 pI f C t I l aziv amo ledene ighce. Cesto su tako malih i nježnih 

na^Nfa^u Zra ^ U ‘x T - 1 ,kristalli m °s u padati iz visokih oblaka ili vedrog neba, 

središnjim područjima zimskih anticiklona s vrlo niskom temperaturom 
frSn^f c JU U V *ff kim geografskim širinama. Kad padaju u niže slojeve jako svjeT-i 
ko^ e^'fz'az i u °ri . 1 z a z va 1 J ® v -* ? P e Pojave na Suncu ili Mjesecu; slične onima 
i °St“b£fca ?&-?Sk. ° S ' 0b,aC ‘- Pn veoma nisfctal temperaturama mogu padati 

kovita* TiP ° Vi ° b ° rina ‘ 0borina iz oblaka može biti: sipeća, trajna i pljus- 

Sipeća oborina naziva se jednolična oborina od bezbroj vrlo sitnih 
kapljica vode čiji je promjer manji od 0,5 mm. Može biti i od vrlo sitnih snježnih 

zrnaca, a rjeđe od ledenih iglica. Pada vrlo sporo, pa izgleda da čestice oborine 
lebde u zraku. Sipljenje nastaje samo iz niskog i neprekidnog sloja St-oblaka. 

Trajna oborina naziva se jednolična oborina srednje krupnih kapljica 
(promjer iznad 0,5 mm) ili od snježnih pahuljica zvjezdasta oblika. Normalno je u 
vezi s uzlaznim strujanjima na toplom frontu (t. 183), pa se još naziva i fron- 
talna oborina. Pada obično iz jednoličnog sloja As-oblaka ili iz srebrnastosiva 
pokrivača Ns-oblaka. Snijeg može padati iz As-oblaka, kao i iz St-oblaka i Sc- 
-oblaka. Pri visokoj temperaturi snježni kristali spajaju se u snježne pahuljice 
različite veličine. Pri još većoj temperaturi, krute oborine se otapaju i tada 
pada mokar snijeg ili susnježica, ili sama kiša. 

Pljuskovita oborina je kratka i nejednolična oborina bez obzira na 
intenzitet*. Jaki pljuskovi popraćeni jakom grmljavinom obično padaju iz tamnih 
Cb-oblaka za ljetnih nevera, koje najčešće nastaju pri tihom i sparnom vre- 
menu. Međutim, takvi oblaci mogu se javiti na frontovima (t. 183. i 184). 

Intenzitet takve oborine veći je od prethodnih dviju vrsta oborina. U obliku 
pljuska mogu padati kiša (krupnih kapi), snijeg (većinom krupne pahuljice), 
mokar snijeg, ledene kuglice i grad. 

55. Geografska raspodjela oborina na Zemljinoj površini. — Podjela obo- 
rina na Zemlji uglavnom je upravno proporcionalna raspodjeli naoblake, a 
obrnuto proporcionalna raspodjeli atmosferskog tlaka. Veoma je podvrgnuta 
mjesnim utjecajima, ali zavisi i od geografskog -položaja mjesta promatranja. 

U područjima izrazitog niskog atmosferskog tlaka oborine su naročito obilne, 
nasuprot područjima visokog tlaka, gdje su one oskudne. 

Najveću količinu oborina daju oblaci uzlaznih zračnih strujanja, pa se i 
zbog toga maksimum oborina opaža u ekvatorijalnom pojasu (tropske kiše). U 
tom pojasu opažaju se dva maksimuma poslije ekvinocija i dva minimuma poslije 
solstioija. Takva raspodjela oborina karakterizira ovaj pojas s dva kišna i dva 
sušna godišnja razdoblja. Prosječno, kiša pada oko devet sati dnevno, pa zato ti 
pojasi imaju i najveću prosječnu količinu oborina (oko 1 725 mm). 

Što se ide bliže suptropskom pojasu, tj. među obratnicama, razmak između 
proljetnog i jesenskog kišnog razdoblja sve je kraći. Blizu obratnika na sjevernoj 
hemisferi, oba se maksimuma spajaju u jedan, i kišno razdoblje obuhvaća vri- 
jeme od lipnja do rujna 

U područjima monsuna postoje dva oštro izražena razdoblja: kišno — ljeti 
i sušno — zimi (t. 102). 

U suptropskim krajevima, zbog spuštanja suhog zraka (vjetrova), pada 
relativno malo oborina (do 490 mm godišnje). Zbog toga se tu i nalaze velike 
pustinje. Najmanje je oborina ljeti. Najviše oborina zimi javlja se na zapadnim 
obalama kontinenta jer pušu vlažni vjetrovi s mora na kopno. 

U unutrašnjosti kopna u pustinjama i polupustinjama, mala količina oborina 
nadoknađuje se kondenzacijom vodene pare na Zemljinoj površini. Zbog velike 
dnevne amplitude temperature, kondenzacija je naročito intenzivna noću. 

* Pod intenzitetom oborine razumijevamo količinu oborina koja padne u jedinici 
vremena. Količina oborina po pravilu se mjeri visinom vodenog stupa u mm nad 
površinom 1 m 2 u toku 24 sata. Za to postoje posebni instrumenti: kišomjer (ombro- 
mjer) i ombrograf (t. 154 i 155). 

SI. 12. a Raspored oborina na Zemljinoj površini 


U umjerenim geografskim širinama do približno 60° geografske širine koli- 
čina oborine se povećava (do 875 mm godišnje), što se objašnjava čestim prolazi- 
ma ciklona (ciklonske oborine). Odatle, pa prema polovima, oborina je sve manje, 
a na polovima dostižu minimum (do 300 mm godišnje). Razlog je tome hladan 
polarni zrak koji sadrži veoma malu količinu apsolutne vlage. 

Količina oborina naročito je mala u onim geografskim predjelima gdje pusu 
pasati (t. 100) (manje od 250 mm godišnje). 

Oborine čije pojačano padanje zavisi od mjesnog reljefa zovu se orografske 
(reljefne) oborine. One nastaju i izvan tropa, na onim obalama duž kojih se pro- 
težu visoki planinski lanci i prema kojima pretežno pušu vjetrovi s mora (zapa- 
dna obala Amerike, zapadna obala Skandinavskog poluotoka, na Himalajama 
koji presijecaju put ljetnom monsunu — 6 000 do 10 000 mm godišnje i si.). 
Visoke planine primaju mnogo više oborina nego niske, a najviše oborina javlja 
se na visinama između 2 000 i 2 300 m. 

Na geografskim kartama raspodjela oborina prikazuje se izohijetama. To 
su crte koje spajaju mjesta iste količine oborina (obično godišnjih srednjaka). 

Za karakteristiku klime određenog područja nije važna samo količina obo- 
rina već i njena učestalost (broj dana u godini ili mjesecu). 


56. Područja vječitog snijega i leda — glečeri. — Granica nad kojom je 
Zemlja pokrivena vječnim snijegom i iz njega nastalim glečerskim ledom naziva 
se snježna crta. Njena visina zavisi od termičkih karakteristika dotičnog mjesta 
i od količine oborina. Načelno, s povećanjem geografske širine ona ima sve niži 
položaj (Himalaje — 30°N, 6 000 m; sjeverna Norveška — 70°N, 900 m). 

U područjima gdje snježna crta leži iznad razine mora, a to je u tropskim 
i umjerenim širinama, glečerski led pri spuštanju prema razini mora topi se i 
dospijeva u more uglavnom u obliku rijeka i rječica. 

U arktičkim i antarktičkim predjelima, gdje snježna crta leži ponekad i 
ispod razine mora, glečerski led upada direktno u more i od njega se stvaraju 
ledeni bregovi koji pod utjecajem morskih struja dolaze i u područja umjerenih 
širina (v. Navigacija I, gl. XI/G). 

Domovina glečera, odnosno ledenih bregova (ice-berg) u prvom je redu 
antarktičko kopno te zapadni i sjeverni dio Grenlanda i Labradora, a to su i 
neki otoci američkog polarnog arhipelaga i ledenog mora (Zemlja Franje Josipa, 
Spitsberški otoci, De Longa, Nova Zemlja, Bafinova Zemlja i dr.). 



SI. 12. b Ledeni bregovi i granica leda blizu Grand Banka (Neivfoundland) u svibnju 

Grenland je pod debelim slojem leda sa iznad 2 000 m visine. Kao ledene 
rijeke glečeri se zbog vlastite težine spuštaju prema moru (brzina spuštanja , 

15 — 20 m/dan). Najveći glečeri nalaze se na zapadnoj strani Grenlanda između 
cp = 70°N i 80°N. Poznat je tzv. Humboltov glečer, čije je ušće u more široko 
oko 60 M. Drugi golemi glečer nešto je južnije, kod Jakobshavena, iz kojega se 
svake godine spušta u more oko 4 milijarde tona leda. 

Antarktičko kopno, kao velika ledena kalota, zaprema gotovo čitav predio 
oko južnog pola, približno do paralele 70°S. Njegov je ledeni pokrov debeo 
600 — 1 000 m. On doseže do obale i još dalje u obalno more, stvarajući glasovite 
ledene glečere, od kojih se okidaju ledeni bregovi. Ti su bregovi više plosnati, 
a manje čunjasti, za razliku od onih grenlandskog porijekla. Ipak su impozant- 
ni j i od arktičkih bregova, dosežu dužinu i iznad 20 M. 

Glečeri antarktičkog kopna na mnogim su mjestima prekinuti manjim i 
većim zaljevima, i tako obala postaje pristupačna. 

Dok na sjevernoj hemisferi putovi ledenih bregova zavise od smjera polar- 
nih struja, na južnoj hemisferi oni lutaju. Ipak, glavni im je smjer od zapada 
prema istoku, u smjeru prevladavajućih vjetrova. 

Na posebnim kartama Arktika i Antarktika ucrtane su granice polarnog 
leda, koje nisu stalne ni po godinama ni po mjesecima (si. 12b). 

Od siječnja do lipnja, odnosno srpnja, kada je u sjevernom Atlantiku opas- ! 

nost od leda najveća, obalna patrolna služba SAD (U. S. Coast Guard) organizira 
neprestano praćenje stanja leda (ledenih bregova). Zavisno od vremenskih pri- I 

lika, patrolira se 'brodovima ili zrakoplovima (ice patrol). Podaci o tekućem 
stanju leda daju se putem radio-oglasa. Daljnje podatke daju dnevne informa- 
cije, odnosno tjedni bilteni, a mjesečne informacije daju peljarske karte (Pilot 
charts). Te karte sadrže najkorisnije podatke o ledu za dotični mjesec. 

57. Općenito o magli. — Maglom nazivamo lebdjenje vrlo sitnih vodenih 
kapljica u prizemnim slojevima zraka, koje smanjuju horizontalnu vidljivost na 
manje od 1 km*. To znači, na većoj udaljenosti od 1 km predmete u horizontu 
ne vidimo ili ne raspoznajemo. Kada je vidljivost između 1 i 10 km, takva se 
zamućenost naziva sumaglica. To je lebdenje mikroskopskih vodenih kapljica 
ili vlažnih higroskopskih čestica u zraku. 

Magla nastaje na sličan način, kao i oblaci (t. 31). Naime, rashlađuje se 
vlažan zrak odgovarajuće kondenzacije (advektivna, radijacijska, padinska ma- 
gla) i povećava se vlaga u zraku isparavanjem (frontalne magle (si. 9d) i magle 
isparavanja). Razlika je između magle i oblaka u visini, kao i po tome što je ona 
lokalna pojava i zavisi isključivo od mjesnih prilika. 

Prema načinu postanka razlikuju se magle zračnih masa i frontalne magle. 


* Po međunarodnom ključu SMO izvršena je klasifikacija magle: gusta magla 
za vidljivost do 50 m, umjerena magla pri vidljivosti 50 — 500 m i slaba magla između 
500 i 1 000 m vidljivosti. 

Prostiranje zvuka pravilno slijedi promjene relativne vlage. Zvuk koji dolazi iz 
daljine slabi s opadanjem vlažnosti zraka, a jača s porastom vlažnosti. Naprotiv, pri 
magli se ne možemo pouzdati u zvučne signale. Ako je magla jednolična, zvuk se u 
većem dijelu širi pravilno. Međutim, ako je brod u magli, a izvor zvuka u bistrom 
području, refleksije zvuka mogu biti tolike da brod ne čuje zvučni signal. Isti je slučaj 
ako se brod i izvor zvuka nalaze u bistrom području, a između njih uglavnom magla. 
U području guste magle može biti predjela s različitom gustoćom i mogu se zvučni 
valovi toliko lomiti da se zvučni signal ne čuje. 

Kiša, grad i snijeg naročito utječu na širenje zvuka. 


Magle zračnih masa mogu biti radijacijske i advekcijske, prema tome nastaju 
li u zraku koji miruje i hladi se iznad Zemlje kao posljedica Zemljine radijacije 
noću, ili nastaju u zraku zasićenom vodenom parom koji se kreće utjecajem 
vjetra. Kod ovih magli bitno je da one nastaju pri dodiru toplog i vlažnog zraka 
s hladnim površinama, zbog čega se vlažan zrak rashladi ispod tačke rosišta. 
Magle također nastaju miješanjem hladnih i toplih zračnih masa. 

Pored navedenih tipova magli, postoje još magle isparavanja, gradske ma- 
gle i suhe magle (čađavine). Ove dvije posljednje vrste magle nisu značajne 
za navigaciju. 

58. Radijacijska magla ili magla noćnog hlađenja. — Nastaje u stabilnoj i 
vlažnoj zračnoj masi. U dugim vedrim i tihim zimskim noćima Zemlja postaje 
hladnija od prizemnog sloja zraka, pa se taj sloj zraka rashlađuje i zasićuje 
vodenom parom. Obično je to tanak sloj magle uz samu Zemlju, pa se često 
naziva i prizemna magla. Nad kopnom ta vrsta magle može nastati u bilo koje 
doba godine i u bilo kojoj geografskoj širini, a nad morem samo u višim širi- 
nama. Gusta radijacijska magla najčešće se javlja pri vedrim noćima, nakon 
obilnih kiša, i to prije izlaska Sunca. 

Povoljni uvjeti za stvaranje radijacijske magle jesu: velika zasićenost vode- 
nom parom prizemnog sloja zraka, intenzivno radij acijsko ohlađivanje prizem- 
nog sloja zraka i Zemljine površine (t. 13 — 16), slab vjetar ili bez njega, jer s 
pojavom vjetra zrak se intenzivno miješa i usporava se ohlađivanje njegova 
prizemnog sloja. Ako je brzina vjetra ispod 3 m/s, može se pojaviti i deblji sloj 
magle, ali rijetko iznad 500 m visine. 

Za stvaranje takve magle najpovoljniji predjeli su kotline i uvale, osobito 
one u kojima su jezera, rijeke ili močvare. Pri tome nadmorska visina ne smije 
biti veća od 500 m. 

Prizemna magla javlja se najčešće u zoru, pred izlazak Sunca, a ponekad 
se počinje stvarati i uveče. U toku godine najčešće se javlja zimi, a zatim u 
proljeće i jeseni. 

Iščezavanje prizemne magle zavisi od njene gustoće. Uglavnom te magle 
iščezavaju oko 10 — 11 sati. Radijacijska magla nastala poslije zalaska Sunca 
iščezava ljeti do 9 sati. Zimi se može ponekad zadržati i cio dan, i u tom slučaju 
danju je nešto slabija nego noću. 

Radijacijska magla pri ostalim jednakim uvjetima javlja se nad morem 
kasnije nego nad kopnom, a nestaje prije nad kopnom nego nad morem. Prodi- 
ranju te magle na obalski pojas pridonose noćna strujanja s kopna prema moru. 

Gustoća te magle smanjuje se s visinom, pa se često pri takvoj magli vidi 
nebeski svod, a horizontalna vidljivost je slaba. Često se na vlastitom brodu ne 
vide ni pramac ni krma, a vide se gornji dijelovi ili jarboli brodova koji prolaze, 
pa je i pored motrenja radarom korisno postaviti motrioca u košu jarbola ili na 
drugom uzdignutom mjestu. Prosječna visina radijacijske magle iznosi 150 — 400 
metara. 

59. Advekcijska magla ili magla horizontalnog miješanja zraka. — Nastaje 
pri laganom horizontalnom kretanju vlažnog toplog zraka iz toplijih predjela 
u hladnije (brzina vjetra < 10 m/s). Topli zrak se pri dodiru s hladnijom podlo- 
gom hladi, što povećava relativnu vlagu. Kada se zrak ohladi do tačke rosišta i 

SI. 13. Banak advekcijske magle 


niže, u prizemnim slojevima rashlađene zračne mase kondenziraju se vodene 
pare i nastaje magla debela 500 m i više. Na kopnu, naročito u toplijem dijelu 
godine, teško se razlikuje od radij acijske magle. 

Najpovoljniji predjeli za stvaranje te magle jesu primorska područja gdje 
je zrak bogat vodenom parom i gdje su razlike u temperaturi između kopna i 
mora najveće, ili morska područja gdje se tople i hladne morske struje sukob- 
ljavaju. Zbog toga su sve morske magle, osim magle isparavanja, adektivna tipa. 

Područja oceana naročito opasna za navigaciju zbog magle jesu ona gdje se 
susreću tople i hladne morske struje. To je područje Nevvfoundlanda (Grand 
Bank), kao posljedica sukobljavanja hladne Labradorske struje s toplom Golf- 
skom strujom, i područje jugoistočno od Cap Agulhasa, gdje se topla Agulhaska 
struja sukobljava s hladnom Južnom spojnom strujom i si.* 

Magla se često javlja i u onim obalskim područjima blizu kojih iz dubine 
navire hladna voda nošena dubinskim strujanjima ili zbog toga što površinske 
slojeve vode tjera vjetar (pasat) koji puše s kopna (područja uz obalu južne 
Afrike u predjelu Bengalske struje; Japanško i Ohotsko more — u proljeće i 
početkom ljeta i dr.). Ceste i obilne magle javljaju se zimi zbog vrlo niskih tem- 
peratura zraka uz površinu mora, a u ostalo doba godine zbog blizine velikih 
površina leda i nesmrznute vode (npr. Sjeverno ledeno more zimi, a u Barentso- 
vom i Grenlandskom moru u toku čitave godine). 

Kopnene magle nastaju kad vlažne zračne mase prelaze iz toplijih područja 
u hladnija. Javljaju se najčešće u zimi kad zračne mase prodiru iz južnih krajeva 
u sjeverne. Ne spadaju u guste magle i obično ne traju duže od 24 sata. 

Lebdjenje mnogobrojnih sićušnih čestica kristala leda u atmosferi, koje 
smanjuju vidljivost na Zemljinoj površini, zove se ledena magla. 


* Englezi kažu Thick as a Newfoundland Fog. 


Pojava koja se u meteorologiji javlja pod nazivom suha magla (suha mutnoća 
ili čađavina) uvjetovana je uzdignutom prašinom u zraku i nema nikakve veze 
s opisanim maglama. 

Magla smanjuje vidljivost , što direktno utječe i na sigurnost broda u plov- 
Ijenju .* Daljina vidljivosti redovno se procjenjuje odoka (t. 153). 

60. Frontalna ili kišna magla. — Nastaje isparavanjem kapljica kiše topli- 
jih od slojeva zraka kroz koje ona pada i na taj način ti hladniji slojevi zraka 
postaju zasićeni vodenom parom. Ako sloj hladnog zraka leži pri zemlji, stvara 
se magla, a ako je na visini, stvara se Stratus oblak (St). Takve magle najčešće 
se javljaju pred toplim i hladnim frontom, i to na frontovima s izrazitom tempe- 
raturnom razlikom zračnih masa (si. 9b). 

61. Magla isparavanja. — Nastaje najčešće u jesen i zimi pri prolazu 
vlažnog hladnijeg zraka preko toplije vodene ili kopnene površine koja naglo 
isparava. Iznad kopna najčešće nastaje u večernjim satima, a iznad jezera i rijeka 
u toku noći. Takvo stvaranje magle različito je od načina stvaranja advekcijske 
magle, jer hladan zrak ne sadrži velike količine vlage. Gustoća magle isparava- 
nja zavisi od istih faktora kao i kod advekcijske magle. Ta je magla kratko- 
trajna jer je brzo apsorbira toplija vodena površina. 

62. Raspodjela magle na Zemljinoj površini. — U neposrednoj blizini ekva- 
tora i daleko od obale magle su gotovo sasvim nepoznate u svim oceanima. U 
tropskim odnosno središnjim predjelima oceana magle su rijetke. Za navigaciju 
su zbog magle naročito opasna ona područja gdje se susreću tople i hladne 
morske struje. 

Prilike u Atlantskom i Tihom oceanu, naročito u sjevernim dijelovima, pri- 
lično su slične. U Indijskom oceanu magle nisu česte i općenito ne utječu na 
sigurnost plovidbe. Približavajući se antarktičkom kopnu, maglovitost raste. 
Naročito se to osjeća poslije paralele = 30°S, koja je ujedno i nulta crta po 
postotku maglovitosti ovog područja. 

U daljnjem izlaganju upoznat ćemo predjele oceana i mora u kojima magla 
posebno utječe na sigurnost plovidbe. 

a) Atlantski ocean. U središnjem dijelu oceana od 40°N do 30°S 
učestalost magle je ispod l°/o. Načelno, ona opada od američkih obala prema 
evropskim i od sjevera prema jugu. U višim sjevernim širinama, oko 50°N, naj- 
veća učestalost je između 40° i 50°W, a posebno oko Newfoundlanda. U pogledu 
doba godine učestalost magle je veća ljeti nego zimi, naročito u zapadnim pre- 
djelima. Od 30°S učestalost magle raste prema antarktičkom kopnu, gdje doseže 
do 25%, i više. 

Uz Norvešku magle su česte ljeti i traju nekoliko dana. Kod Skageraka naj- 
više magle je u ožujku. U Baltičkom moru magla nije osobito značajna. U Sje- 
vernom moru magle su značajne naročito ljeti. 

Engleski kanal je poznat po naročito gustim maglama koje su opasne za plo- 
vidbu. Magla je pojačana gradskom maglom koju nose zapadni vjetrovi. Magle 
oko Kanalskih otoka, uz jake struje morskih mijena i bezbroj sprudova, osobito 
su opasne za pomorce. 


* Vidi Navigacija I, izdanje Školske knjige, Zagreb 1967. — Plovljenje u magli 
odnosno pri ograničenoj vidljivosti. 

SI. 14.b Postotak učestalosti magle iznad Atlantskog oceana u srpnju 


Uz portugalsku obalu poznate su tzv. visoke magle, i to u ljetnim mjeseci- 
ma, kroz koje se dobro vidi obalna crta, ali ne i istaknuti visoki objekti. 

Duž atlantske obale Maroka do Siera Leone magle se javljaju u kasnoj jeseni 
i u toku cijele zime. Javljaju se izjutra, ali normalno nestaju oko 10 — 11 sati. 
Ovdje nastaje i tzv. suha magla, koja također smanjuje vidljivost. 

U području Bengalske struje (južna Afrika) svakodnevno ima prilično magle 
u svim mjesecima, naročito zimi. Tako je gusta i vlažna da se može mjeriti kao 
i kiša. Magla je posljedica uzdizanja dubinske vode, koja se kao kompenzacijska 
struja podiže pod utjecajem pasata. Nestaje pojavom vjetra iz SW (oko podne). 

Uz obalu Patagonije prilično magle ima u zimskom razdoblju. Kod Rio de 
la Plate, dosta magle javlja se od srpnja do rujna, a kod Rio de Janeira učesta- 
lost magle ljeti je oko 30% a zimi oko 65%. 

U Karipskom moru nema značajnije magle na otvorenom moru. Ali za vri- 
jeme kišnog razdoblja (V — XI mj.) ona može otežati približavanje Panamskom 
kanalu. U tom razdoblju magle u Kanalu naročito su obilne. 

U Meksičkom zaljevu, naročito uz ušće Mississippija, magla se javlja u pro- 
ljeću pri južnim vjetrovima. Granica magle je i granica riječke vode s Golf- 
skom strujom. 

Duž atlantske obale SAD magla se javlja za vjetra iz II kvadranta i u raz- 
doblju od IV do IX mjeseca. Sjeverno od Cap Haterasa magle su češće. U samoj 
luci New Yorka nekoliko gustih magli u toku godine znatno otežava promet. 

Za plovidbu su najopasnije tzv. njufundlandske magle (područje Grand 
Banks), i to u ljetnim mjesecima za vjetrova iz južnih kvadranata* U slučaju 
jakih vjetrova te magle mogu doseći visinu i do 300 m. Za vrijeme tišina javljaju 
se niske ali naročito guste radijacijske magle (do 25 m), koje traju i nekoliko 
dana. Magle do 65% učestalosti javljaju se u lipnju, kada i najviše ledenih bre- 
gova dospijeva u to područje. 

b) Tihi ocean. Prilike, naročito u njegovu sjevernom dijelu, slične su 
onima u Atlantiku. Na otvorenom moru svi predjeli magle leže sjeverno od 
rakova obratnika.** 

Predio Kurilskih otoka, južno od Kamčatke i Aleutskih otoka, u obalnim 
vodama Japanskih otoka, i predio duž Kalif orni je (oko rta Reyes) osobito su 
poznati po učestalosti magle. Porijeklo magle kod Kurilskih otoka slično je kao 
i kod Newfoundlanda. Najveća učestalost magle u tim područjima je oko 50% 
dana, i to u ljetnim mjesecima i ranu jesen, a najniža u prosincu i siječnju. 
Naročito guste magle susreću se ponekad pred lukom San Francisco. 

Gotovo duž čitave obale Južne Amerike javljaju se guste tzv. peruanske 
magle u području Humboltove struje, slično kao i u području Bengalske struje 
(južna Afrika). Prostiru se nekoliko milja od obale, ali otežavaju prilaz lukama 
na toj obali 

* Objašnjenje: Hladna Labradorska struja kroz Davisov prolaz susreće toplu 
Golfsku struju. Ljetni južni vjetrovi donose vrlo vlažan zrak jer prolaze preko tople 
vode Golfske struje. Taj zrak se hladi od hladne Labradorske struje i sadržana vlaga 
kondenzira se u maglu. Ako vjetrovi skrenu na W ili NW, magla brzo nestaje. Zimi 
su češći vjetrovi W ili NW. Budući da dolaze s kopna i imaju kratak put preko mora, 
relativno su suhi i zato je učestalost magle u tom godišnjem razdoblju manja. 

** Topla struja Kuroshio na svom putu prema NE sastaje se s hladnom Kamčat- 
skom strujom. Ostale pojave iste su kao i u Atlantiku. 

SI. 15.b Postotak učestalosti magle iznad Atlantskog oceana u srpnju 


Uzduž kanadske obale ima prilično magle od VIII do IX mjeseca, koje naro- 
čito otežavaju prilaz luci Vancouver kroz prolaz Juan de Fuco. 

Južno od Aljaske situacija je slična kao i pored Aleutskih otoka. Beringovo 
more je ljeti leglo magle, koje svakodnevno traju od ponoći do slijedećeg dana 
poslije podne. 

Na azijskoj obali, osim oko Japanskih otoka, naročito velik broj dana s ma- 
glom ima Hong-Kong (od II do IV mj. oko 38 dana). 

Uz australijsku obalu magle su veoma rijetke. 

c) Indijski ocean. Magle nisu naročito značajne za plovidbu. Značajna 
je klimatska suprotnost između istočne i zapadne obale južne Afrike. U predjelu 
Agulhaske struje javljaju se česte kiše i oluje, a malo magle, dok u predjelu 
Bengalske struje kiše i oluje su rijetke, a magle češće. 

Magle koje se javljaju uz somalijsku obalu u ljetnim mjesecima otežavaju 
pomorski promet na putovima koji vode iz luka istočne Afrike za Crveno more. 

d) Sredozemno i Jadransko more. U istočnom bazenu Sredoze- 
mnog mora magle redovno nastaju u blizini obala, i to uz južne vjetrove. Najviše 
se javljaju u travnju, ali ne traju duže nego do podne. U zapadnom bazenu, naro- 
čito kod Gibraltara, najviše magle ima u ljetnim mjesecima (lipanj). Cesto su 
magle vrlo guste i suhe, ali ne traju dugo. Slične magle javljaju se između Kor- 
zike i Sardinije, a u Tirenskom moru magle su rijetke. 

Na Jadranskom moru magle su češće u sjevernom dijelu nego u južnom. 
Leglo magla nalazi se u venecijanskoj nizini, odakle ih slabi zapadni vjetrovi 
raznose preko sjevernog dijela Jadrana do obale Istre. Također se izrazito 
područje magli nalazi i u albanskoj nizini. 

Najveća učestalost magle je u zimskim mjesecima, ali uvijek uz tišinu i 
slabe vjetrove: u sjevernom Jadranu — u siječnju 5 dana, u ostalim mjesecima 
2 — 3 dana, a u južnom Jadranu najviše magle ima u prosincu 1 — 2 dana. Ljeti 
su guste magle gotovo isključene. 

U zimskim mjesecima, i to većinom u blizini niskih obala zapadne Istre, 
javlja se posebna vrsta magle, tzv. jutarnja magla. 

Kao što se vidi, na Jadranu magla ne utječe naročito na plovljenje. Njena je 
učestalost prilično slaba, a ako se pojavi, ona je kratkotrajna. 

(3) Litometeori 

63. Općenito. — Litometeor je meteor koji se sastoji od skupa čestica, većinom 
čvrstih, a ne tekućih. Te čestice 'više ili manje lebde u zraku ili ih Vjetar izdiže s tla. 

64. Soha mutnoća (snmaglica). — Nastaje kad u zraku lebde izvanredno sitne 
suhe čestice, koje se ne vide golim okom, ali ih je toliko da zrak ima blještav (opa- 
lescentan) izgled. 

65. Prašinska mutnoća (pješčana magla). — Nastaje kad u zraku lebde prašina 
ili sitne čestice pijeska, podignute s tla prašinskom ili pješčanom olujom. 

66. Dim. — To je lebdjenje sitnih čestica u zraku kao posljedica različitih izga- 
ranja. 

67. Prašinska ili pješčana mećava. — To je skup čestica prašine ili pijeska koje 
je dovoljno jak i turbulentan vjetar izdigao s tla, na malu ili umjerenu visinu, na 
mjestu ili blizini mjesta promatranja. 

Zavisno od visine prašine odnosno pijeska, prašinska mećava može biti slaba ili 
jaka, poput mećave. 

• * 68. Prašinska ili pješčana oluja. — Skup čestica prašine ili oiieska knip i a i . 

* 3U } ( entan vjetar snažno uzdigao s tla na veliku visinu, zovemo prašiSa fnieš 
čana) oluja. Prednji dio takve oluje može imati izgled širokog TvSokSg zSl PJ 

69* Prašinski ili pješčani vrtlog. — To je skup čestica prašine ili Diieska koie «, 

vrtložS^tup Š a n stuD flTl otpacima > a dignute su s tla na različitu Sisinu u obliku 
vrtložna stupa. Stup ima mali promjer i gotovo vertikalnu os. 


(4) Fotometeori 

, 0pce "?f°* , ~ Fotometeor je svjetlosna pojava prouzrokovana refleksiiom 
refrakcijom, difrakcijom odnosno interfrakcijom Sunčeve ili Mjesečeve svjetlosti vri 
susretu raznih materijala od kojih se sastoji ili koje posjeduje atmosfera P 

i H f*°- ~ To Jf skupina optičkih pojava oblika prstena, luka, stupa ili sviet- 

žarišta prouzrokovanih refrakcijom ili refleksijom svjetlosti na ledenim krista- 
lima koji lebde u atmosfera (Ci-oblaci i Cs-oblad). Halo sa svim popratnim ooiavama 

n^ č^no^strani^dM^a 1 Proinatranja su pokazala da se halo češći opaža 

na čeonoj strani ciklona, pa može služiti i kao predznak njegova približavanja 

U pojave halo spadaju (si. 16): 

seca) M pri>mSa 22 Pr S unirtS/ 1 ? 611 ° k ° f vjet ! e ^ eg nebesk °g tijela (Sunca iH Mje- 
^,*4, i • 22 • “sutrašnje strane prsten obično ima slab crvenkast porub a u 
nekim slučajevima ima i ljubičast porub s vanjske strane. To je najčešći tip P haloa. 

je sv i etlosn i P^ten, koncentričan prvome, samo dvostruke veličine 
• manje Je svl l etao i rjeđe se pojavljuje nego mali halo. Na njemu se boje 
i U r J eg ° ” a malom halou - Sredinom obaju haloa viđa se ponekad dugačka 
S ra ti a ’^° Ja hori2X ” 1 t aln ° siječe oba kruga. Ta brazda zove se crta Sunca Na 

SUnCU (Mj , es . ecu) vide se Ponekad svijetli fokusi koji daju 
sliku bunca (Mjeseca), a nazivaju se lažna Sunca (Mjesec). J 

Bijeli svjetlosni stup u obliku je isprekidanog ili neisprekidanog svjetlosnog traga 
koji se može nalaziti na vertikali Sunca ili Mjeseca, iznad ili ispod njih * 

v . ..9 orn ; i .* donji tangentni lukovi ponekad dodiruju kružni halo na njegovoj najvi- 
šoj ih najnižoj tački. Cesto su kratki i mogu biti svedeni na svjetlosno žarište. 

, . p?™! 1 cirkumzenitalni luk je veoma zakrivljen luk malog horizontalnog kruga 
luk ^S lta, K crvenom bojom izvana, ljubičastom iznutr^Donji^^^ 
luk je spljošten horizontalni krug u blizini horizonta. a mi 

Parhelijski krug je horizontalni bijeli krug koji se redovno nalazi na istoj kutnoi 
visini kao i Sunce. Na izvjesnim tačkama tog kruga mogu se primijetiti svjetlosna 

*^,g**? h s “? ca .K Dva “ žarižta najčešće pejlvIjujS nešto taanLtoghX 
(parhelija), a ponekad i na azimutnom razmaku od 120° od Sunca (parantelija) Veoma 
'“''toj' 1 ■»f'PfJt Sunca (antelion). Odgovarajuće poja™ uzrokovane S? 
secom zovu se paraselemčki krug, paraseleni, parantiseleni i antiseleni. J 


Z 

SI, 16. Puna halo pojava 
S Sunce, a i a' — obični halo 
(22°), bih' — veliki halo (46°), 
cić- gornji tangentni luk za 
halo 22°, d i đ' — donji tangen- 
tni luk za halo 22°, e i e' — obi- 
čna parhelija, f i f' — lukovi 
Lowitza, g i g' — parhelija 46°, 
h i h' — cirkumzenitalni luk, i 
i i' — infralateralni tangentni 
lukovi za halo 46°, m — kružni- 
ca perihelije, q i q' paranthe- 
lion 90°, O — motrilac 


SI. 17. Lomljenje svjetlosnih 
zraka kroz kapljice kiše 
a) refrakcija izaziva glavnu dugu 
b) totalna refrakcija izaziva 
sekundarnu dugu 




Slika Sunca pojavljuje se u obliku bijele i svijetle mrlje na vertikali ispod Sunca, 
a slična je zrcalnoj slici Sunca u moru. 

72. Vijenac (korona). — To su jedna do tri serije obojenih prstena, relativno malog 
promjera, sa Suncem ili Mjesecom u središtu. 

73. Irizacija. — Pojavu boja koje se javljaju na oblacima, katkada pomiješane 
ili kao usporedne pruge s rubovima oblaka, nazivamo irizacija. Prevladavaju zelena 
i ružičasta boja, često u pasteinim nijansama. 

74. Glorija. — Jedan ili više nizova obojenih prstena, koje promatrač vidi oko 
svoje sjene na oblaku, zove se glorija. Prsteni se sastoje od mnogobrojnih sitnih vode- 
nih kapljica. Ta se pojava može zapaziti i na magli, ali veoma rijetko, i na rosi. 

75. Duga. — To je skupina koncentričnih lukova, čije su boje od ljubičaste do 
crvene. Javljaju se kao posljedice prelamanja zraka Sunčeve (rjeđe Mjesečeve) svjet- 
losti na tekućim kapljicama u atmosferi (kiše, rosulje, magle). Pojava je identična 
onoj pri lomljenju svjetlosnih zraka kad prolaze kroz prizmu. Duga sadrži sve boje 
Sunčeva svjetlosnog spektra. U glavnoj dugi ljubičasta boja je unutra (promjer 40°), 
a u sekundarnoj (mnogo manje svjetla nego glavna) poredak boja je obratan. Proma- 
trač će vidjeti dugu ako se nalazi između Sunca (Mjeseca) i kapljica vode u atmosferi 
na kojima se javlja duga (si. 17). 

Kao glavna duga može nastati i bijela duga. Obično je izvana obrubljena tankom 
crvenom crtom, a iznutra plavom. 

76. Krug oko Sunca i Mjeseca. — Cesto se opaža kroz tanki sloj naoblake. Unu- 
trašnji dio kruga je plave boje, a vanjski crvene. Boje se vrlo slabo primjećuju. Krug 
oko Mjeseca mnogo je češći nego oko Sunca, jer jaka Sunčeva svjetlost sprečava da 
ga vidimo. Ta pojava nastaje difrakcijom svjetlosti pri prolazu kroz vodene kapljice 
ili ledene kristale. Po veličini kruga pomorci često predskazuju vrijeme. Ako je krug 
malen, znači da su kapljice u visokim oblacima krupne i zato se može očekivati kiša. 
U obrnutom slučaju, kad je krug velik, kapljice odnosno kristali su sitni i mania ie 
vjerojatnost da će kišiti. 

77. Sumrak. — Iz svakodnevnih promatranja poznato nam je da nakon noći ne 
nastaje odmah dan, niti nakon dana odmah noć. Noći prethodi večernji sumrak (su- 
ton), a danju jutarnji sumrak (svitanje). Za to vrijeme Sunčeve zrake osvjetljavaju 
samo gornje slojeve atmosfere, a zbog difuzije svjetlosti dio svjetlosnih zraka pada 
i na Zemlju. Ta je svjetlost u početku jača, a kasnije sve slabija, odnosno obrnuto, 
lo se zbiva zbog okretanja Zemlje oko svoje osi. Kada ne bi bilo Zemljine atmosfere, 
odmah po Sunčevu zalasku nastala bi potpuna noć, a isto tako s pojavom Sunca na 
horizontu noć bi nestala. Prijelazno vrijeme između dana i noći, i između noći i dana 
zove se općenito sumrak. 

Trajanje sumraka različito je za razne geografske širine. Sumraci su najkraći na 
ekvatoru, a najdulji na polovima.* 

Trajanje sumraka za svaki dan u godini i određenu geografsku širinu izračuna 
se pomoću Nautičkog godišnjaka (v. Navigacija II). 


_* Trajanje sumraka: ekvator — građanski sumrak 24 — 26 m , astronomski 59 — 80 m ; 
(p — 50® građanski sumrak 37*r — 46 m ( 7 ? i <5 0 raznoimeni) i 37 m — 52 m (m j A isto- 
imeni); sjeverni pol — građanski sumrak oko 16 dana (5 — 21. III i 23. IX — 8 X) astro- 
nomski sumrak 50 dana (30. 1—21. III) i 52 dana (24. IX— 14 XI) 

U navigaciji, zavisno od jačine osvjetljenja nebeskog svoda, razlikujemo tri vrste 
sumraka: građanski, nautički i astronomski. 

Građanski sumrak traje od trenutka kada Sunčeve zrake prestanu direktno 
osvjetljavati Zemlju pa dok Sunce ne dođe 6° ispod horizonta (za to vrijeme može se 
čitati). Od tog trenutka, pa dok se Sunce ne spusti 12° ispod horizonta (period za pro- 
matranja zvijezda), traje nautički sumrak, a zatim slijedi astronomski sumrak, koji 
završava u trenutku kada Sunce dođe 18° pod horizontom, i tada nastupa potpuna noć. 
Zbroj tih vremena daje trajanje sumraka uopće. 

78. Jutarnje i večernje rumenilo. — Nastaje prije izlaska Sunca (u svitanju) i 
poslije njegova zalaska (u sutonu). Ta pojava nije do danas potpuno objašnjena, a 
kao glavni njeni uzroci smatraju se: 

— nejednako lomljenje svjetlosnih zraka različite valne dužine, koja se javlja 
uglavnom u nižim slojevima atmosfere, i zbog toga se Sunčeva svjetlost raz- 
laže u spektralne boje; 

— nejednako raspršivanje svjetlosnog spektra u atmosferi; 

— difrakcija svjetlosti koja je, zbog velikog broja različitih čestica, naročito jaka 
u nižim slojevima zraka; 

— nejednaka apsorpcija različitih zraka svjetlosnog spektra u atmosferi. 

Pri izlasku i zalasku Sunca Sunčeve zrake prelaze kroz atmosferu znatno duži 
put do promatrača nego danju, pa se zato na svom putu rasipaju i gube. Najjače se 
apsorbira ultraljubačasti dio spektra, i u Sunčevoj svjetlosti ostaje više crvenih zraka. 
Cim je više vlage u zraku i apsorpcija plavih svjetlosnih zraka je veća, a time i 
svitanje odnosno sumrak crveniji. To se crvenilo pojačava kad u zraku ima puno 
prašine, dima i drugih krutih čestica koje pospješuju rasipanje Sunčevih zraka. 

Obično jutarnje rumenilo (crvene zore) nastaje pri dolasku ciklona, tj. pogor- 
šanju vremena. Ružičasti i zlatni večernji sumraci uzrokovani su uglavnom velikom 
količinom prašine u zraku. Opažaju se većinom pri anticiklonalnom vremenu i pred- 
znak su suha i vjetrovita vremena. 

79. Atmosferska refrakcija. — To je pojava u atmosferi koja nastaje kad se svjet- 
losne zrake lome prolazeći kroz slojeve atmosfere različite gustoće. Kad zrake svjetlo- 
sti prolaze iz sloja jedne gustoće u sloj druge gustoće, one mijenjaju svoj smjer, tj. 
lome se, i to prelazeći iz rjeđeg u gušći sloj lome se prema normali, a prolazeći 
iz gušćeg sloja u rjeđi lome se od normale na odnosnu graničnu plohu. Ako pri pro- 
lazu iz gušćeg sloja u rjeđi kut upadanja prijeđe određeni iznos (zavisi od razlike 
gustoće slojeva), tada zraka nakon loma čini s normalom kut veći od 90°. U tom slučaju 
zraka ne prelazi u drugi sloj, nego se vraća odakle je i došla. Ta se pojava zove 
totalna refleksija. 

Kad zraka svjetlosti prolazi kroz atmosferu, gdje se gustoća zraka mijenja od 
sloja do sloja, ona se neprestano lomi i postaje zakrivljena. Putanja takve zrake ima 
uvijek konkavan oblik i okrenuta je prema sloju veće gustoće. 

Posljedica je atmosferske refrakcije 'da objekte, kao izvore svjetlosti, ne vidimo 
na mjestu gdje se oni stvarno nalaze, već nešto podignute, tj. u smjeru tangente na 
zakrivljenju putanje svjetlosne zrake. Zbog toga će svaka objekt imati prividno veću 
visinu od svoje stvarne visine nad horizontom. 

Razlikujemo dvije vrsti refrakcije: astronomsku i terestričku. 

Astronomska refrakcija nastaje pri motrenju nebeskih tijela, jer se ona nalaze 
izvan granica atmosfere. Svjetlosna zraka prelazi veći put što je tijelo bliže horizontu, 
pa je i kut refrakcije veći. Zbog poremećenosti atmosfere blizu Zemljine površine, 
proračunska vrijednost toga kuta je nesigurna. Utjecajem refrakcije, nebeska tijela 
prividno ranije izlaze, a kasnije zalaze, a kod Sunca se javlja i deformacija njegova 
oblika. Sve to treba imati na umu kad se rješavaju zadaci iz astronomske navigacije. 

Terestrička refrakcija nastaje pri motrenju terestričkđh objekata. Kut refrakcije 
veći je što se objekt nalazi dalje. 

U specijalnim slučajevima, kad temperatura s visinom slabo opada, ili čak raste, 
refrakcija pri bistrom vremenu može biti vrlo velika, pa je vidljivost izrazito velika 
(mogu se vidjeti dijelovi kopna koji se na toj udaljenosti normalno ne vide). Posljedica 
je atmosferske refrakcije i depresija morskog horizonta. 


Treperenje svjetlosti zvijezda (scintilacija) tumači se kao posljedica stalnih pro- 
mjena u gustoći zraka. Zapaženo je da je ono osobito jako prije nego nastupi kišovito 
vrijeme. 

80. Zrcaljenje (miraza). — Pojava pri kojoj direktno vidimo stvarni objekt na 
Zemlji i još njegovu obrnutu sliku u atmosferi zove se zrcaljenje (rniraža, fatamor- 
gana). Zrcaljenje je također posljedica refrakcije, a pojavljuje se zbog totalne reflek- 
sije zraka svjetlosti na oštroj granici između hladnijeg (gušćeg) i toplijeg (rjeđeg) 
sloja zraka. 

Zrake svjetlosti dolaze dvama putovima u motriočevo oko. Jedan je put zrake 
direktan i on daje stvarnu sliku objekta. Drugim putem dolazi zraka iz gušćeg sloja 
i poslije odbijanja od toplijeg (rijetkog) sloja atmosfere (kao od zrcala) on daje obrnutu 
sliku (slično kao što se totalnom refleksijom brda zrcale u vodi). 

Razlikujemo zrcaljenje prema gore i prema dolje (si. 18 a i b). 

Zrcaljenje prema gore nastaje kad iznad Zemljine površine postoji dovoljno 
niska inverzija, a objekt je dovoljno udaljen. Na granici inverzije je izrazita promjena 
gustoće, s tim što je gornji sloj znatno rjeđi. Reflektirana slika objekta nalazi se iznad 
stvarnog objekta i izvrnuta. 

Zrcaljenje prema dolje javlja se kada se iznad tankog toplog sloja zraka pri tlu 
nalazi sloj izrazito hladnog zraka. Na Jadranu je to redovita pojava zimi pri buri, 
kada se nad morem zrak ohladi strujom hladnog vjetra. U takvim slučajevima naglog 
pada temperature po visini niži sloj zraka izrazito je rjeđi od viših slojeva i svjetlosne 
zrake lome se s konkavnom stranom prema gore. Da bi došlo do pojave zrcaljenja 
prema dolje, objekti moraju biti dovoljno udaljeni i samo malo iznad motriočeva 
horizonta, tako da zrake upadaju na topli sloj vrlo koso. 

Slika objekta koju vidimo je ispod stvarnog položaja objekta i obrnuta. Zrcali se 
sve što se nalazi u unutrašnjosti određenog kutnog razmaka. Ako je to npr. otok, 
zrcali se i pruga neba na horizontu, pa se čini kao da je otok izašao iz mora. U takve 

pojave spada i tzv. fatamorgana. Pojavljuje se u visokim širinama Atlantika i Pacifika, 
kao i oko Kalabrije. To je kombinirano zrcaljenje (prema gore i prema dolje), uz 
različite položaje refleksivnih ploha. 

81. Nebesko plavetnilo*. — To je dnevna svjetlost koja nastaje refrakcijom i 
difuzijom Sunčevih zraka. Sunčeve zrake čine elektromagnetske valove i kreću se 
brzinom od 300 000 km/s. Put do Zemlje prijeđu otprilike za 8 minuta. Prolazeći kroz 
najviše slojeve atmosfere, Sunčeve zrake veoma malo slabe. Ulazeći u donje slojeve 
atmosfere, nailaze na sve gušće slojeve zraka, vodenu paru i druge čestice o koje se 
razbijaju i rasipaju na sve strane. Veličina rasipanja uglavnom zavisi od površine na 
koju Sunčeva svjetlost pada. Ako na česticu (površinu) padne jednaka količina crvenih 
i plavih zraka, u raspršenoj svjetlosti zraka bit će znatno više plavih i ljubičastih zraka 
nego crvenih, zato i nebo ima plavu boju. Plavetnilo neba je najizrazitije u zenitu, 
i to onda kada je Sunce prilično nisko. 

Razne primjese (npr. prašina, soli, bakterije i dr.) koje u sebi sadrže plinovi od 
kojih je sastavljen zrak (t. 3) jednako utječu na lom Sunčeve svjetlosti. Zbog toga 
nebo nije uvijek plave boje, već ponekad i tamne, sive, bijele ili slično. 


(5) Elektrometeori 

82. Općenito. — Elektrometeor je vidljiva ili čujna manifestacija pražnjenja 
atmosferskog elektriciteta. Električne pojave u atmosferi važne su za pomorstvo uto- 
liko što električno stanje atmosfere može utjecati na radio-prijem i na pokazivanje 
magnetskog kompasa. Osim toga one su u većini slučajeva i direktni vjesnici pro- 
mjene vremena (t. 224). 

Na rasprostiranje radio-valova utječu olujna i tiha pražnjenja, kao i elektro- 
magnetske pojave u atmosferi, uzrokovane električki nabijenim materijalnim česti- 
cama koje prodiru u atmosferu. Također utječu i sve one pojave koje mijenjaju elek- 
tričnu pro vodljivost zraka i njegovu homogenost. Uz to se ne smije zanemariti ni 
općenito stanje vremena na plovnom području. 

83. Grmljavina. — To je jedno ili više naglih pražnjenja atmosferskog elektrici- 
teta koje se očituje munjom (sijevanjem) i grmljenjem. 

Munja (sijevanje) je svjetlosna manifestacija koja prati naglo pražnjenje atmos- 
ferskog elektriciteta. S obzirom na način pražnjenja, postoje tri vrste munja: praž- 
njenje unutar jednog oblaka, između dva oblaka, kao i između oblaka i Zemlje. 

Grmljenje je oštra tutnjava ili potmulo kotrljanje koje prati munju (sijevanje). 

Visoki predmeti na kopnu, kao i sam brod, zaštićuju se gromobranom. Poslije 
udara groma o brod potrebno je prekontrolirati devijacije magnetskog kompasa. 

84. Vatra sv. Ilije. — To je izbijanje elektriciteta iz raznih uzdignutih predmeta 
na Zemlji (npr. iz brodskih jarbola, gromobrana ili antena) ili iz zrakoplova u letu, 
kao posljedica tihog pražnjenja. Kod velikih napetosti, za vrijeme oluja, to pražnjenje 
postaje vidljivo i tada se naziva vatra sv. Elma. 

85. Polarna svjetlost (aurora). — To je jedna od najinteresantnijih svjetlosnih 
pojava u prirodi**. Boja ove svjetlosti obično je bjelkasta, sa žutkastim, crvenkastim 
i zelenkastim nijansama; rjeđe se vide plavkaste i ljubičaste nijanse. Obično se zapaža 
u polarnim i visokim širinama gdje je Zemljino magnetsko polje najjače (Grenland i 
Kanadsko otočje), i to na sjevernom dijelu horizonta za vrijeme »bijelih noći«. Javlja 


* Matematičku teoriju koja objašnjava boju neba dao je Rayleigh [Rejlaj]. On je 
dokazao da je stupanj raspršivanja svjetlosnih zraka obrnuto proporcionalan četvrtoj 
potenciji duljine svjetlosnog vala. 

Istraživanja stratosfere pokazala su da je, zbog sve veće razvijenosti plinova u 
višim slojevima troposfere i u stratosferi boja neba sve više tamnoplava i zatim tam- 
noljubičasta. Na većim visinama, kao i izvan atmosfere, nebeski svod izgleda crn i na 
njemu se i danju vide one zvijezde koje su kutno dovoljno udaljene od Sunca. 

** Na principu svjetlucanja razrijeđenih plinova u Geisslerovoj [Gajsler] cijevi. 


se u raznim oblicima. Najljepša je u obliku zavjese (si. 18c), ali se češće vidi u obliku 
svjetlog luka, pruge i pojasa. Zrake polarne svjetlosti mogu stvoriti krunu, i tada 
se nebo pretvara u golemu svijetleću kupolu, po kojoj se rasipa svjetlost zelene, 
crvene, žute i bijele boje. 

Trajanje i snaga polarne svjetlosti zavisi prvenstveno od aktivnosti Sunčevih 
pjega. Snažnije Sunčeve oluje popraćene su dužom polarnom svjetlošću, koja može 
trajati neprekidno danju i noću. 

5. VIDLJIVOST 

86. Općenito. — Pod vidljivošću razumijeva se providnost atmosfere, koja 
se izražava najvećom horizontalnom daljinom na kojoj danju motrilac normalna 
vida može vidjeti i raspoznati u okolini karakteristične ■ predmete , a noću svjet- 
losne izvore umjerene jačine. 

Raspoznavanje predmeta u okolini zavisi, među ostalim, najviše od mutnoće 
zraka (t. 8), osvijetljenosti (dan, noć), upadljivosti objekta (veličina, boja) i od 
daljine objekta. 

Mutnoća zavisi od količine i veličine tekućih i krutih čestica koje lebde 
u atmosferi. Ako se te čestice (kapljice magle, čestice prašine i si.) nalaze u 
zraku između predmeta i motrioca, tada do motriočeva oka dolazi svjetlost koja 
se difuzno odbija od tih čestica i motrilac vidi te predmete zamućeno. Što je više 
tih čestica u zraku (gušća magla) i što je jače osvjetljenje, to je i jača difuzija 
svjetlosnih zraka, pa će se i predmeti slabije razabirati. Pri sunčanom danu 
vidljivost je bolja gleda li se od Sunca nego prema njemu. Za mjesečine je slučaj 
obratan. Vidljivost je najbolja prema dijelu horizonta ispod Mjeseca, na suprot- 
noj je strani slabija. 

Poslije kiše u zraku ima najmanje krutih čestica, pa je tada i vidljivost naj- 
bolja ako se uskoro razvedri ili oblaci budu dosta visoko. Na moru se najčešće 
smanjuje vidljivost kad u zraku ima kapljica vode, tj. kad je magla (t. 57). 

Uz isto stanje atmosfere vidljivost neće biti jednaka danju i noću. Danju 
na vidljivost djeluje difuzija, a noću apsorpcija svjetlosti koja dolazi od izvora. 

Između vidljivosti po danu i vidljivosti za tamnu i bistru noć (kada je vid- 
ljivost određena udaljenošću na koju se vidi svjetlosni izvor od 100 IS) pri istim 
atmosferskim uvjetima postoje približno ovi odnosi: 


Vidljivost 
danju (m) 

Vidljivost 
noću (m) 

Vidljivost 
danju (m) 

Vidljivost 
noću (m) 

100 

300 

5 000 

6 400 

500 

1 100 

10 000 

11400 

1 000 

2 000 

20 000 

17 500 

2 000 

3 400 

50 000 

30 000 


60 


61 




6. ATMOSFERSKI TLAK 

87. Općenito. — Pod atmosferskim tlakom u meteorologiji razumijeva se i 

tlak koji pod utjecajem sile teže vrši masa zračnog stupca nad mjestom mje- 
renja. Za jedinicu površine obično se uzima 1 cm 2 . U praksi nailazimo još i na 
naziv barometarški ili zračni tlak. On je jedan od važnijih meteoroloških ele- 
menata. 

Svrha je proučavanja atmosferskog tlaka uočavati njegove razlike između 
pojedinih oblasti koje postoje trenutno, povremeno ili stalno. Te razlike uvje- 
tuju kretanje zraka, a kao posljedica stvaraju se vremenske pojave. 

Atmosferski tlak mjeri se barometrom (živinim ili metalnim) ili barografom. 

Prvi pokazuje trenutni atmosferski tlak, a drugi ga registrira kroz duže vre- 
mensko razdoblje (t. 155 — 158). 

U meteorologiji veoma se često u razmatranju upotrebljava izraz »normalni 
atmosferski (barometarski) tlak«. Pod tim nazivom razumijevamo onaj atmos- 
ferski tlak koji vlada na morskoj razini na 45° sjeverne geografske širine i pri 
temperaturi zraka od 0°C, a koji uravnotežuje težinu stupca žive (Hg) presjeka 
1 cm 2 i visokog 760 mm* i 

Visina žive od 760 mm u cijevi barometra ima težinu 1 033,3 g (= 76 • 13,6), 
po tome se zaključuje da atmosferski tlak iznosi 1,033 kg/cm*. Taj tlak poznat je 
u fizici kao jedna atmosfera (at). 

Budući da je specifična težina žive 13,6, težina stupca vode s bazom 1 cm 2 
pri temperaturi od 4°C i visine 10,33m (760 mm • 13,6) isto je što i težina stupca 
žive istog presjeka, a visine 760 mm pri 0°C. Taj tlak poznat je u fizici kao jedna 
hidrostatska atmosfera.** 

Za jedinicu mjere atmosferskog tlaka prije se upotrebljavao mm visine 
stupca živina barometra (mmHg), odnosno 1 Tor.*** Način izražavanja veličine 
atmosferskog tlaka u dužinskim jedinicama s teoretskog stanovišta ne ^odgovara. i 

Tim zahtjevima odgovara apsolutna jedinica za silu: 1 din na 1 cm 2 površine. 

S obzirom na to da je 1 din odviše mala jedinica, uzeta je po Bjerknesu jedinica 
od milijun dina na površinu 1 cm 2 , i ona je nazvana 1 bar. Hiljaditi dio bara 
nazvan je milibar (mb), i on je danas uzet za jedinicu mjere atmosferskog tlaka. 


* U najvišem naseljenom mjestu na Zemlji, San Vicente (Bolivija), nadmorske 
visine 4 880 m, normalni tlak iznosi 426 mm Hg. 

** Obično se uzima da stupac vode od 10 m tlači sa 1 hidrostatskom atmosferom. 
Na dubini mora od 100 m ukupan tlak bit će 1 at atmosferskog tlaka +10 at hidro- 
statskog tlaka. 

*** Tor je skraćenica od Torricelli, izumitelja barometra sa živom. 

Množenjem težine normalnog zračnog tlaka s ubrzanjem sile Zemljine teže (g) 
dobiva se zračni tlak izražen u apsolutnim jedinicama mjere CGS-sistema (p): 

1 033,3 • 981 = 1 013 667 din/cm 2 

Živin stupac visine 1 mm, a poprečnog presjeka 1 cm 2 , vrši tlak: 1 013 667 : 760 = 
= 1 333 din/cm*. 

Znači, tlak živina stupca izražen u mm može se pretvoriti u apsolutne jedinice 
ako visinu živina stupca u mm pomnožimo sa 1 333. Da bi se to preračunavanje izbje- 
glo, uvedena je jedinica milibar koja odgovara sili od 1 000 din/cm 2 . 


U praksi se jedne jedinice pretvaraju u druge pomoću specijalnih tablica, a 
među njima postoje ovi odnosi: 

1 000 mb = 750,1 mm Hg (« 750 mm) 


1 mb = — mm Hg 
4 

1 mm Hg -- -j- mb ~ 1,333 mb 
760 mm Hg = 1 013,08 mb 

SI. 19. Princip barometra sa živom 



Atmosferski tlak pada ili raste. Ta se promjena može računati kao satna, 
dnevna, sezonska, godišnja itd. Razlike atmosferskog tlaka od trenutka do tre- 
nutka, odnosno kretanje tlaka prema višoj ili nižoj vrijednosti u određenom 
intervalu vremena, naziva se tendencija atmosferskog (barometarskog) tlaka. 

Atmosferski tlak nije svuda jednak. On zavisi ne samo od visine zračnog 
stupca već i od temperature i vlažnosti (gustoće) zraka. Topliji zrak se širi, po- 
staje rjeđi i lakši, a uz to se diže uvis i otječe u susjedne (hladnije) krajeve. Tim 
otjecanjem atmosferski tlak slabi na mjestu odakle otječe, a pojačava se tamo 
gdje pritječe. Vlaga (vodena para) u zraku nije uvijek prisutna u istoj količini. 

Budući da je vodena para lakša od zraka (gustoća joj je 0,623), to će po Dal- 
tonovu zakonu s povećanjem njene količine u zraku tlak padati, i obratno, tj. sa 
smanjenjem količine vodene pare tlak zraka će rasti. 

Nezavisno od stanja temperature i vodene pare, na veličinu atmosferskog 
tlaka utječu i strujanja prouzrokovana kretanjem zračnih masa. U ovom slučaju 
promjena atmosferskog tlaka dinamičnog je karaktera, a u prethodnom ona je 
termičkog karaktera (t. 99). 

S povećanjem nadmorske visine smanjuje se visina zračnog stupca, pa će u 
vezi s tim i njegova težina odnosno tlak tog stupca na jedinicu površine biti sve 
manji. Atmosferski tlak neravnomjerno opada s visinom. To dolazi kao poslje- 
dica opadanja gustoće zraka, i to u početku brže, a zatim sporije, što je visina 
veća. 

88. Ispravak i redukcija izmjerenog atmosferskog tlaka. — Na meteorolo- 
škim stanicama atmosferski tlak se mjeri na različitim nadmorskim visinama. S 
obzirom na njegovu promjenu s visinom, potrebno je sve njegove opažene vrije- 
dnosti svesti na određenu razinu, najčešće razinu mora. To se vrši na taj način 
da se otčitana vrijednost s barometra najprije ispravi za grešku instrumenta, a 
zatim za grešku temperature, grešku nadmorske visine* i grešku zbog Zemljine 
teže (za geografsku širinu i nadmorsku visinu barometra). Za tu svrhu upotreb- 
ljavaju se meteorološke tablice za redukciju barometarskog tlaka, koje se nalaze 
u Nautičkim tablicama, izd. HI-JRM (tabl. 54 — 57). 

* Za mjerenja na brodu može se bez veće greške uzeti da tlak opada za 0,1 mm 
za svaki metar visine barometra nad razinom mora. 

— a ofl^ivT r 'n ^ ov * se 'brodom po Jadranskom moru. Na zbrojenoj poziciji Pz (m = 

7“ N ; \~17° E) stanje živina barometra iznosi b' = 757 mm, temperatura zraka 
i 10 C, a visina barometra nad razinom mora 10 m. Popravak instrumenta je — 0,3mm. 

Traži se reducirani atmosferski tlak na razini mora (b 0 ). 

Rješenje (upotrebom Nautičkih tablica): 

čitanje s barometra: b' = 757,0 mm — popravak za temperaturu 

(tabl. 54): k t = — 1,2 

+ popravak instrumenta: ki = —0,3 mm —popravak za visinu 
(tabl. 55): k v = +0,9 

barometarski tlak: b = 756,7 mm — popravak za silu teže: k 3 t = — 0,2 

+ ukupni popravak: ku = — 0,5 mm = za širinu (tabl. 56) 

k q> = 0,21 

= za visinu (tabl. 57) 

kv — 0,00 


reducirani tlak b 0 — 756,2 mm ukupni popravak k u = 0 5 

b 0 = 1 008,1 mb ’ 

89. Izobare i izobarički oblici. — Visinska udaljenost za koju se moramo 
uzdignuti ili spustiti da se veličina atmosferskog tlaka promijeni za 1 mm naziva 
se barička (barometarska) stopa. U najnižem sloju atmosfere ona iznosi 10 m, na 
visini od 40 do 50 km iznosi već oko 10 km, a čitav ostali dio atmosfere sačinjava 
manje od polovice baričke stope. S povećanjem atmosferskog tlaka i smanjenjem 
temperature, vrijednost baričke stope se smanjuje, i obrnuto. 

Plohe iste gustoće zraka i istog atmosferskog tlaka nad određenim područ- 
jem zovu se izobaričke plohe (si. 20). Pri normalnom stanju atmosfere, bez pore- 
mećaja, tj. kad postoji (stabilna stratifikacija zračne mase, te plohe imaju vođo- 




Sl. 20. Izobaričke plohe 

a) u predjelu niskog tlaka — 
ciklona 

b) u predjelu visokog tlaka — 
anticiklona 

c) u predjelu visokog tlaka 
presiječenog vertikalnom 
ravninom 

ravan položaj. U svim slučajevima kada izobaričke plohe ne teku vodoravno one 
sijeku Zemljinu površinu po zamišljenim crtama različitih oblika. Sva mjesta 
koja se nalaze na crti istog presjecišta imaju isti atmosferski tlak. 

Znači, presjeci izobaričkih ploha s horizontalnim ravninama daju crte istog 
atmosferskog tlaka, a to su izobare. Ako istovremeno izmjerene atmosferske 
tlakove na pojedinim meteorološkim stanicama svedemo na razinu mora, une- 
semo na geografsku kartu i crtama spojimo sve tačke istjg tlaka, dobit ćemo niz 
izobara koje će nam dati sliku baričkog polja, tj. podjelu atmosferskog tlaka i 
elemente baričkog gradijenta. Izobare se crtaju intervalom od 4 ili 5 mb (si 
22. i 29). 



SI. 21. Smjer baričkog gradijenta 
a) pravocrtne izobare b) zakrivljene izobare 
AdBi = AS = AsBs Gi = G 2 Gs > G* 


Razlika atmosferskog tlaka između dvije tačke na istoj razini razmaknute u 
smjeru njegova najvećeg pada na jedinicu udaljenosti (60 M ili 111 km, što 
odgovara vrijednosti 1° meridijana), zove se barički (barometarski) gradijent 
(si. 21). Znači, barički gradijent je sila koja ima pravac, smjer i intenzitet. 
Pravac baričkog gradijenta uvijek je okomit na izobare. Smjer baričkog gradi- 
jenta ide od mjesta višeg atmosferskog tlaka prema mjestu nižeg atmosferskog 
tlaka, a intenzitet je određen razlikom atmosferskih tlakova na horizontalnoj 
udaljenosti od 111 km. Što je intenzitet baričkog gradijenta veći, to je i brzina 
vjetra veća, odnosno brzina vjetra je to veća što izobare teku gušće. U srednjim 
geografskim širinama horizantalni barički gradijent rijetko je veći od 2,0 mb 
(1,5 mm), a redovno je i znatno manji. Gradijenti od 5 mb, i jači, u našim su 
širinama rijetki. 

U daljnjim izlaganjima govorit će se samo o horizontalnom baričkom gra- 
dijentu. Proračun srednjeg baričkog gradijenta po karti izobara vidi se iz slije- 
dećeg primjera. 

Najkraća udaljenost (d) između najbližih tačaka (dviju izobara) je 100 M, a 
razlika tlakova (p) svedena na razinu mora 6 mb. Veličina barometarskog gradi- 
jenta (bg) u tom slučaju bit će 


p • 60 6-60 

~ d~ 100 


360 

100 


3,6 mb. 


5 Meteorologija 

SI. 22. Tipovi izobara i izobarički oblici 

1 — l = greben (jezik, klin) visokog tlaka, 2 — 2 = pravocrtne izobare, 3 — 3 = kružne 
izobare, 4 — 4 = dolina niskog tlaka, 5 — 5 = sedlo, N = ciklon (depresija), N' = 
sekundarni ciklon (depresija), V = anticiklon 


Na svakoj karti izobara (sinoptičkoj karti), koja obuhvati dovoljno veliko 
područje, većina su ucrtanih izobara zatvorene krivulje oko predjela visokog (V) 
odnosno niskog tlaka (N)* Međutim, na kartama koje obuhvaćaju manju povr- 
šinu one mogu biti i otvorene. 

Predio koji se nalazi u unutrašnjosti zatvorenih izobara naziva se barički 
maksimum, odnosno barički minimum, zavisno od toga da li se unutar izobara 
nalazi visoki ili niski atmosferski tlak u odnosu prema tlaku s vanjske strane 
izobara. Između maksimuma i minimuma izobare su sve manje zakrivljene. Ka- 
da ne bi bilo posebnih utjecaja, izobare bi za određeno područje i odgovarajući 
razmak bile pravocrtne. Međutim, na sinoptičkim kartama izobare su crte razli- 
čitih oblika, ali uglavnom vijugave. 

Određeno geografsko područje prikazano na sinoptičkoj karti sa svim svojim 
baričkim specifičnostima naziva se barički sistem. Zavisno od oblika i među- 
sobnog odnosa izobara, barički sistem karakteriziraju različiti oblici i tipovi 
izobara (si. 22). Svaki barički sistem ističe se svojim osobitim oblikom vremena. 
Nalazi se u neprekidnom preobražaju, jer se na svakom mjestu utjecajem vjetra 
mijenja i zračna masa, a time i sam atmosferski tlak. To se može primijetiti 
usporede li se sinoptičke karte nekoliko susjednih termina (t. 217). 

Ciklon je osnovni barički sistem koji u sistemu zatvorenih izobara u svom 
središtu ima barički minimum. Depresije su prostranije baričke oblasti niskog 
atmosferskog tlaka. Slične su ciklonima, ali imaju slabiji barički gradijent i 
slabije izražen minimum. 

Anticiklon je osnovni barički sistem koji u sistemu zatvorenih izobara u 
svom središtu ima barički maksimum. Postoje i oblasti visokog tlaka sa slabije 
izraženim maksimumom. Katkada u njima umjesto jednog ima nekoliko slabo 
izraženih središta visokog tlaka. 

Cikloni i anticikloni osnovni su oblici baričkih sistema. Uvale, jezici i klinovi, 
kao i sekundarni cikloni i anticikloni, izvedeni su oblici baričkih sistema jer 
nastaju na periferiji osnovnih oblika. Sedla i doline niskog tlaka, kao i grebeni 
i jezgra visokog tlaka, prijelazni su oblici jer nastaju između osnovnih ili izve- 
denih oblika baričkih sistema, (si. 22. i 29). 

90. Dnevne i godišnje promjene atmosferskog tlaka. — One mogu biti pe- 
riodične i neperiodične. Daljnje izlaganje odnosi se na periodične promjene. 

Dnevne promjene atmosferskog tlaka zavise od geografske širine i od mje- 
snih prilika. U normalnim prilikama promjena tlaka u toku dana obilježena je 
sa svoja dva područja visokog tlaka (maksimuma — tlak veći od 1 013 mb) i dva 
područja niskog tlaka (minimuma — tlak manji od 1 013 mb). Tlak se povećava 
između 04.00 i 10.00 sati, isto tako i između 16.00 i 22.00 sata, a pada između 
10.00 i 16.00 sati i zatim između 22.00 i 04.00 sata. Jutarnji maksimum je nor- 
malno veći od večernjeg, a poslijepodnevni minimum manji od jutarnjeg. 


* Označava se i sa A (ANTICIKLON) i D (DEPRESIJA). Engleske i američke 
karte imaju oznake H (HIGH) odnosno L (LOW), a njemačke H (HOCH), odnosno T 
(TIEF). 

SI. 23. Tipične promjene atmosferskog tlaka u tropima 

U tropskim predjelima, naročito nad oceanima, promjene atmosferskog 
tlaka izrazito su pravilne i vidne (do 3 mb) (si. 23). Nepravilnosti u dnevnim pro- 
mjenama tlaka nagovještavaju pojavu ciklona blizu dotičnog područja. Najveće 
su dnevne promjene tlaka na ekvatoru (3 — 4 mb), a manje prema polovima. 
Također, one su mnogo izrazitije na kontinentu nego na moru. U srednjim geo- 
grafskim širinama one su slabo izrazite (u <p = 60°N iznosi oko 0,3 mb) i često 
prikrivene drugim nepravilnim promjenama (odsutnost nepravilnih promjena 
znak je stabilnog vremena). U visokim širinama dnevne su promjene praktički 
neznatne. 

Godišnje promjene atmosferskog tlaka pokazuju znatno različite karakte- 
ristike iz jedne oblasti u drugu. Općenito se može reći da u srednjim širinama 
postoji ljeti jedno područje niskog tlaka (minimum) i zimi jedno područje viso- 
kog tlaka (maksimum) nad kontinentalnim predjelima, a jedan ljetni maksimum 
i jedan zimski minimum nad oceanima. 

Ljeti se kopno ugrije jače nego more, zrak postaje rjeđi (tlak slabiji) nego 
onaj okolni i zato se uzdiže, a zatim spušta na ocean koji je hladniji (tlak veći). 
Kao posljedica toga javlja se jedan minimum nad kontinentom i jedan maksi- 
mum nad oceanom. 

Zimi je obratna pojava: kopno se hladi jače od oceana i tlak se nad njim 
povećava. Nad relativno toplijim morem javlja se slabiji tlak. 

91. Geografska raspodjela atmosferskog tlaka na Zemlji. — Razdioba vje- 
trova u tijesnoj je vezi s razdiobom atmosferskog tlaka. Od raspodjele atmosfer- 
skog tlaka zavisi i stanje vremena na dotičnom području za odnosno razdoblje 
vremena. Iznad predjela s visokim atmosferskim tlakom (maksimumom) prevla- 
dava lijepo vrijeme, i obratno, na onim predjelima gdje vlada nizak tlak (mini- 
mum) prevladava ružno vrijeme. Da bi slika o raspodjeli atmosferskog tlaka na 
jednoj površini za određeno razdoblje bila jasna, potrebno je imati posebne karte 
izobara, crtane na osnovi srednjih vrijednosti tlakova mjerenih mjesecima 
odnosno godinama. 

Slike 24. i 25. prikazuju karte izobara za siječanj i srpanj. Analizirajući te 
karte izobara, dolazimo do ovih zaključaka: Duž termičkog ekvatora pruža se 
stalan pojas niskog tlaka (niži od 1 013 mb). Prema sjeveru i jugu od ekvatora 
tlak nad oceanima raste, i u geografskim širinama oko 30°— 35° postoji pojas 
stalnog visokog tlaka (suptropski maksimum — tlak iznad 1 013 mb). U ljetnim 
mjesecima veoma zagrijani kontinenti stvaraju nad sobom predjele niskog tlaka 
i tako prekidaju pojas visokog tlaka i on se zadržava samo nad oceanima. Sre- 
dišta visokog tlaka (oko 1 024 mb) u Atlantiku su oko Azorskih otoka (azorski 

SI. 24. Srednje izobare za mjesec siječanj 

SI. 25. Srednje izobare za mjesec srpanj 


maksimum) i u Pacifiku zapadno od Kalifornije (kalifornijski maksimum). Od 
drugih središta visokog tlaka poznati su još sudanski i arktički maksimum i zim- 
ski srednje-azijski i sibirski maksimum. Dalje prema polovima tlak ponovo 
opada i u širini oko 60° postoji područje stalnog niskog tlaka. U tom području 
na sjevernoj hemisferi tlak je naročito nizak zimi (siječanj) kada se središte 
niskog tlaka (oko 1 000 mb) nalazi u Atlantiku južno od Islanda (islandski mini- 
mum) i u Pacifiku južno od Aleutskih otoka (aleutski minimum). Na južnoj 
hemisferi tlak je u području 60° geografske širine stalno niži od 1 013 mb. Od 
širine 60° prema polovima atmosferski tlak postepeno raste. Nad polovima po- 
stoji područje stalnog visokog tlaka. 

Stalna područja atmosferskog tlaka mijenjaju svoje položaje u toku godine 
u skladu s prividnim kretanjem Sunca. 

Nad kontinentima nalaze se tzv. sezonska područja atmosferskog tlaka. Izra- 
zite su promjene tlaka nad Azijom: u siječnju srednji tlak iznosi do 1 040 mb, a 
u srpnju pada do 997 mb. Takva raspodjela atmosferskog tlaka ima posebno 
značenje za vremenske prilike u Indijskom oceanu (zimski i ljetni monsun). 

7. ZRAČNA STRUJANJA — VJETAR 
(1) Općenito 

92. Vrste zračnih strujanja. — Zbog nejednaka zagrijavanja Zemljine povr- 
šine i njene atmosfere poremećuje se ravnotežno stanje atmosfere u njenim ver- 
tikalnim i horizontalnim pravcima. Posljedica toga su zračna strujanja, koja 
mogu biti horizontalna, vertikalna, kosa i kružna. 

Horizontalno strujanje čestica zraka nazivamo vj-e-t-ar . Takva 
strujanja nazivamo još i advekcijska strujanja. Ona vrlo utječu na ^karakter 
vremena jer su glavni uzrok nepravilnim promjenama pojedinih meteoroloških 
elemenata. Mogu biti na visini ili u prizemlju. Prema smjeru mogu biti konver- 
gentna i divergentna strujanja (si. 26). 


iona konrtrgencfjt 




a 



b 


SI. 26. Vrste strujanja 

a) i b) prizemno konvergentno odno- 
sno divergentno strujanje 

c) i d) divergentno odnosno konver- 
gentno strujanje u vertikalnom 
presjeku 

Vertikalna strujanja nastaju u labilnoj atmosferi kada je verti- 
kalni gradijent temperature veći od adijabatskog gradijenta. Bez obzira na nji- 
hov smjer, ta se strujanja nazivaju konvektivna. 

Kosa strujanja javljaju se na orografskim preprekama i na fronto- 
vima (t. 182) zbog prisilnog uzdizanja odnosno spuštanja zračnih masa. 

Vertikalna i kosa strujanja mogu biti ascendentna ( uzlazna ) i descendentna 
(nizlazna). Ta strujanja imaju posebno termodinamičko značenje. 

Pored navedenih zračnih strujanja postoje još vrtložna strujanja. 
Takva strujanja mogu biti oko horizontalne osi (danji i noćni vjetrovi) ili oko 
vertikalne osi (pijavica, tornado), a mogu imati dinamički ili termički karakter. 

Dinamičko vrtložno strujanje nastaje kada zrak pri horizontalnom struja- 
nju naiđe na razne topografske prepreke ili građevine. Ono je to jače što je 
brzina horizontalnog strujanja veća. 

Termičko vrtložno strujanje nastaje zbog nejednaka zagrijavanja podloge 
dvaju obližnjih mjesta ili zbog velike razlike u temperaturi između Zemljine 
površine i viših slojeva troposfere. Vrlo je izraženo ljeti i u toku dana (kad 
puše vjetar s mora). 

Zračna strujanja nastoje da izjednače nastale razlike u atmosferskom tlaku 
nad dotičnim područjem (baričkim sistemom) i da se ponovo uspostavi ravno- 
teža atmosfere (prestane vjetar). Međutim, stalne promjene meteoroloških ele- 
menata podržavaju ne jednoliku raspodjelu atmosferskog tlaka nad Zemljinom 
površinom, zbog čega dolazi do zatvorenih zračnih strujanja koja se nazivaju 
kružna zračna strujanja ili cirkulacija zraka. Ovisno o prostoru koji 
obuhvaćaju, ta strujanja mogu biti opća, regionalna i lokalna. 

Opća cirkulacija u atmosferi je stalan sistem atmosferskog strujanja plane- 
tarnih razmjera ili s ograničenjem na troposferu. Posljedica takvih strujanja, 
koja se javljaju u područjima pod utjecajem stalnih maksimuma i minimuma, 
jesu stalni vjetrovi (t. 99). 

Na regionalnu cirkulaciju zraka utječu sezonski maksimumi (anticikloni) i 
minimumi (cikloni), nastali nejednakim zagrijavanjem velikih površina 'kopna i 
mora u pojedina godišnja doba. Ta cirkulacija ima godišnji period. Vjetrovi s 
godišnjim periodom, koji pušu pola godine s mora, a pola godine s kopna prema 
moru, poznati su pod nazivom monsuni. 

Lokalna cirkulacija zraka ima isti karakter kao i regionalna, samo je ogra- 
ničena na pojedina područja. Vjetrovi koji pri tome nastaju zovu se lokalni 
vjetrovi. Cirkulacija zraka normalno ima dnevni period (vjetar s mora i vjetar 
s kopna, odnosno dolinski vjetar — danik i gorski vjetar — noćnik). Takvi vje- 
trovi zovu se dnevni vjetrovi. 

Lokalni vjetrovi, kao posljedica lokalne raspodjele atmosferskog tlaka, u 
pojedinim područjima mogu duže vremena imati približno isti smjer i ne velike 
promjene u brzini. Oni podržavaju odnosne vremenske prilike, tj. daju karakter 
vremena dotičnom području. Kod nas su to bura, jugo, košava i vardarac. 

Iz naprijed iznijetog vidi se da postoji neposredna veza između podjele 
atmosferskog tlaka i vjetra, ali da su glavni uzrok svih strujanja promjene u 
meteorološkim elementima, a u prvom redu promjene temperature. 

93. Postanak vjetra. — Kad se u atmosferi ne poremećuje postojeće ravno- 
težno stanje, gustoća zraka i atmosferski tlak mijenjaju se pravilno s visinom. 



Plohe iste gustoće i tlaka, tj. izobaričke plohe, nad određenim područjem se 
poklapaju i teku vodoravno, pa ne može doći do zračnog strujanja. Poremeće- 
njem tih uvjeta nastat će situacija kako to pokazuje si. 27. 

^ Dok su temperature dijelova Zemljine površine A i B jednake, izobaričke 

plohe 1 — 1, 2 — 2, 3 — 3 . . . nalaze se iznad jedne i druge površine na istoj visini. 
Jačim zagrijavanjem npr. površine B, zrak iznad nje postaje topliji (lakši) i kao 
takav se uzdiže, a izobaričke plohe zauzimaju novi položaj 1' — 1', 2' — 2', 3' — 3' 
. . . Kao posljedica toga, u višim slojevima troposfere zrak će se prelijevati niz 
izobaričke plohe s toplijeg (višeg) zračnog stupca u hladniji (niži). 

Ascendentno strujanje toplog zraka izaziva smanjenje atmosferskog tlaka 
nad mjestom B. Povećanje atmosferskog tlaka nad mjestom A posljedica je des- 
cendentnog strujanja hladnog zraka. Zbog poremećenja ravnotežnog stanja 
atmosfere u njenom vertikalnom i horizontalnom pravcu, javlja se horizontalno 
strujanje zraka, tj. vjetar. U višim slojevima atmosfere vjetar puše od mjesta 
nižeg tlaka (toplog predjela) prema mjestu većeg tlaka (hladnom predjelu) a u 
nižim slojevima od mjesta većeg tlaka (hladnog predjela) prema mjestu nižeg 
tlaka (toplom predjelu). Bržim zagrijavanjem zraka nad mjestom B nastaju i 
1 veće visinske razlike između izobaričkih ploha nad mjestom B u odnosu prema 

onima nad mjestom A, pa će i zrak strujati brže, odnosno vjetar biti jači. 

94. Elementi vjetra. — Osnovni su elementi vjetra njegov pravac, smjer i 
brzina, odnosno jačina. S tim vektorskim elementima vjetar je potpuno određen. 
Pri rješavanju praktičnih zadataka za elemente vjetra dovoljni su smjer i brzina. 

Smjer vjetra procjenjuje se po kompasu (kompasnoj ruži), i to od one tačke 
horizonta odakle vjetar puše. 

Brzina vjetra je brzina kretanja čestica zraka u prostoru. Redovno se izra- 
V . žava u m/s, km/h, ili čv (M/h). 

Jačina vjetra je djelovanje koje vjetar proizvodi na neku površinu*. Pro- 
cjenjuje se odoka na osnovi Beaufortove [Bofor] skale (t. 160). 

Tačnija mjerenja elemenata vjetra izvode se posebnim instrumentima, tzv. 
vjetromjerima (anemometar i anemograf). 

Smjer vjetra zavisi od smjera baričkog gradijenta, a njegova brzina (jakost) 
od vrijednosti samog gradijenta, tj. oni direktno zavise od stanja u dotičnom 
baričkom sistemu (t. 87 — 88). 

95. Uzroci skretanja vjetra. — S obzirom na prije iznijeto, pod utjecajem 
horizontalne komponente baričkog gradijenta trebalo bi da vjetar puše u smjeru 
samog gradijenta, tj. direktno od mjesta većeg atmosferskog tlaka prema mjestu 
nižeg atmosferskog tlaka. Međutim, usporedimo li stvaran smjer vjetra u pri- 
rodi sa smjerom gradijenta na sinoptičkoj karti, ustanovit ćemo da je smjer 
vjetra bliže toku izobara nego gradijentu. 

Uzroci skretanja vjetra od smjera baričkog gradijenta jesu: rotacija Zemlje 
— Coriolisova [Koriolis] sila, trenje zračnih čestica (vanjsko — o površini Zem- 
lje i unutrašnje — trenje zračnih čestica u samoj zračnoj masi) i centrifugalna 
sila (kod baričkog sistema s kružnim izobarama). 

Coriolisova (devijacijska) sila. Kada Zemlja ne bi rotirala oko svoje 
osi, pod utjecajem baričkog gradijenta zrak bi se kretao okomito na izobare i naj- 
kraćim putem od mjesta visokog tlaka prema mjestu niskog atmosferskog tlaka. Me- 
đutim, ako su izobare ravne crte, vjetar ipak ne puše okomito na njih, već usporedo 
s njima. Uzrok tome je Coriolisova sila (D), kao posljedica rotacije Zemlje. Ta sila 
uvijek djeluje u horizontalnoj ravnini i okomito na meridionalnu komponentu kre- 
tanja svakog tijela koja se kreće nad Zemljinom površinom (zrak — vjetar, zrakoplov, 
projektil i dr.) i zbog toga uzrokuje samo promjenu smjera njegova gibanja. Vrijednost 
intenziteta devijadjske Coriolisove sile (D), tj. njena horizontalna komponenta, data 
je formulom: D = 2wm-vsin q> <2to = 0,000 146), gdje je cd = kutna brzina rotacije 
Zemlje (radijan/s); m = masa u kretanju (vjetra), v = brzina vjetra, a <p geografska 
širina. Analiza ove formule u odnosu prema promjeni v i <p daje i promjenu utjecaja 
Coriolisove sile na smjer vjetra: ako je v ili rp nula, onda je i D = 0; ako raste v odno- 
sno (p, raste i D; na polu, gdje je <p = 90°, D je maksimalno (2wmv) i vjetar puše 
uzduž izobara (u skladu s Buys Ballotovim pravilom). 

Pravilo da svaki vjetar na sjevernoj hemisferi skreće udesno od smjera gradi- 
jenta, a na južnoj hemisferi ulijevo od smjera gradijenta, možemo objasniti na ovaj 
način. Brzina rotacije neke tačke na površini Zemlje u <p — 0° je 465 m/s, u <p = 30° 
iznosi 403 m/s, u cp = 60° iznosi 232,5 m/s, a na polu je nula (opada za cos <p). Uzmimo 
da zračna čestica, pod utjecajem baričkog gradijenta, ima npr. brzinu 20 m/s i kreće 
se po sjevernoj hemisferi od ekvatora prema polu. Ona zadržava svoj moment rotacije, 
ali kada stigne u <p — 30°, njena rotaciona brzina »bit će 465 m/s, a ne 403 m/s. Poslje- 
dica toga je njeno izmicanje (u <p = 30°) prema istoku (udesno) za 62 m/s. Konstrui- 
ramo li paralelogram sila čije su komponente 20 m/s prema N i 62 m/s prema E, dobit 
ćemo rezultantu oko 65 m/s, skrenutu udesno od početnog pravca vjetra.** 

Analogno ovome može se dokazati skretanje vjetra udesno i zakretanje zračnih 
čestica (vjetra) od pola prema ekvatoru, a tako isto i skretanje vjetra na južnoj he- 
misferi. 

Pored ostalih uzroka, koji uz prethodni utječu na smjer vjetra, jedan od glavnih 
je trenje čestica zraka. 


* Tlak (p) koji vrši vjetar na neku površinu proporcionalan je kvadratu njegove 
brzine (v 2 ): p = k . v 2 

** Utjecajem horizontalne komponente kutne brzine Zemlje u* sin q , horizont mo- 
trioca prividno rotira oko vertikale u suprotnom smjeru rotacije Zemlje (s atmosfe- 
rom). Slično se ponaša slobodan žiro s početnim položajem osi prema sjeveru. Vidi 
Navigacija I, t. 45. i 46. ) 


Sila trenja. Ta sila, koja nastaje unutrašnjim i vanjskim trenjem čestica 
zraka, djeluje na brzinu i na smjer vjetra. 


2 • co • sin <p 
a) tga = r 


b) R = — k • v 


2 • co • sin w 
= — — — — — 
K tga 


a = kut skretanja vjetra od gradijenta, k = koeficijent trenja čija se veli- 
čina može odrediti gornjom formulom, cp — geografska širina, v = brzina vjetra, a 
R = intenzitet sile vanjskog trenja. 

Analiza gornjih formula daje sve potrebne elemente o utjecaju trenja na smjer 
i brzinu vjetra. Posebno treba napomenuti da formula a) pokazuje da je kut otklona 
vjetra od smjera gradijenta veći što je koeficijent trenja (k) manji, a geografska širina 
(<p) veća. To znači da je zbog slabijeg trenja otklon vjetra od smjera gradijenta na 
moru veći nego na kopnu i da on raste s povećanjem visine. Uz Zemljinu površinu na 
vjetar djeluju različite prepreke koje utječu na njegov smjer i brzinu. Pogotovu je 
oslabljena brzina vjetra, jer sila vanjskog trenja (R) ima isti pravac kao i vjetar, ali 
suprotan smjer. S povećanjem visine vjetar je stalniji i veće brzine. 

Centrifugalna sila. U baričkom sistemu sa zatvorenim izobarama (ciklon 
i antioiklon) zračne mase kreću se po krivim stazama — strujnicama (si. 28). Pored 
već nabrojenih sila, kao komponenta ubrzanja djeluje još i centrifugalna sila. Pri 
ciklonalnom strujanju zraka ona ima isti pravac i smjer kao i devijacijska sila (D). 
U anticiklonalnom strujanju zraka pravac joj je isti, a smjer suprotan od devijacijske 

v 2 

sile. Intenzitet centrifugalne sile (F) iznosi: F = — , gdje je v = brzina vjetra, a r = ra- 

dijus zakrivljenosti staze zračne čestice. Iz formule se vidi da je utjecaj centrifugalne 
sile upravo proporcionalan kvadratu brzine (v 2 ), a obrnuto proporcionalan radijusu 
kružne putanje (r). Udaljavanjem od Zemlje raste v, što znači da raste i centrifugalna 
sila (F), pa je i skretanje vjetra od smjera gradijenta sve veće. 



SI. 28. Strujanje čestica zraka (strujnice) 


Zaključak: Coriolisova (devijacijska) sila, kao posljedica rotacije Zem- 
lje, uzrokuje samo skretanje vjetra od baričkog gradijenta, tj. promjenu smjera 
vjetra: na sjevernoj geografskoj hemisferi udesno od smjera gradijenta, a na 
južnoj ulijevo od njega. 


* Guldberg — Mohnova formula za izračunavanje koeficijenta trenja (k), za <p — 
61° i kut otklona od smjera gradijenta a = 56,5°, daje koeficijent k = 0,000 084 530 
Po Guldbergu i Mohnu sila trenja djeluje protivno smjeru vjetra, a po J. W. 
Sanđstromu djeluje također protivno smjeru vjetra, ali na sjevernoj hemisferi nešto 
udesno a na južnoj ulijevo. Za Srednju Evropu kut otklona (a) je oko 38°. 

SI. 29. Shema strujnica koje odgovaraju izobarama (na slici prikazane tačkasto) 


Trenje , kao i centrifugalna sila, utječu i na brzinu i na smjer vjetra. Opće- 
nito, nad vodenom površinom trenje je slabije i zato je nad morem vjetar jači 
nego nad kopnom. Iznad ravnih površina više od 700 m visine utjecaj trenja je 
neznatan. Zbog toga, kao i pod utjecajem centrifugalne sile, vjetar skreće tolike 
od baričkog gradijenta da puše paralelno s izobarama. Trenje je tijesno povezano | 

s turbulencijom vjetra (t. 97.). , 

U tropskim predjelima, gdje je Coriolisova sila vrlo slaba, centrifugalna sila j 

je dominantna. Zbog toga je i stvaranje stacioniranog anticiklonskog strujanja ' 

nemoguće u niskim širinama. 

Mjerenjima je ustanovljeno da vjetar skreće od smjera gradijenta i da puše 
u smjeru koji s izobarama zatvara promjenljivi kut čija se srednja vrijednost 
kreće 20° 30°. Taj je kut manji što je brzina vjetra veća; u zavisnosti od gradi- 
jenta, on opada od ekvatora prema polovima. Manji je nad morem (10° — 20°) 
nego nad kopnom (30° — 40°) jer nad morem utjecaj trenja praktički ne postoji. 

Na visinama, gdje ne postoji trenje (praktički iznad 700 m nad morem), vjetar 
puše paralelno sa samim izobarama. 

Na osnovi iznijetog, ako imamo karte s ucrtanim izobarama nekog baričkog 
reljefa, možemo odrediti približan smjer vjetra. Isto tako, poznajemo li smjer f 




SI. 30. a Sile koje utječu na skretanje vjetra; G — sila gradijenta, D — devijacijska 
sila, R — sila trenja, a — kut skretanja, Vj — smjer vjetra. 

SI. 30. b Skretanje vjetra na sjevernoj hemisferi (desni dio) 

vjetra u nekoj tački određenog baričkog reljefa, možemo procijeniti i smjer 
baričkog gradijenta. 

Nizozemski profesor Buys Ballot [Bajs Balot] postavio je pravilo prema ko- 
jemu se procjenjuje položaj niskog (visokog) atmosferskog tlaka u određenom 
baričkom reljefu: ako promatrač okrene lice prema smjeru pravog vjetra, sredi- 


N 



SI. 30. c Ruža vjetrova za stanicu Lastovo (1957 — 1961) 




76 


77 


ste niskog tlaka bit će zdesna i nešto natrag (8 — 12 zraka) na sjevernoj hemisferi, 
a slijeva i nešto natrag na južnoj hemisferi. Središte visokog tlaka je na suprot-* 
noj strani. 

Često je potrebno znati učestalost (frekvenciju) vjetra na izvjesnom mjestu 
za određeno vremensko razdoblje. Ona može biti opća (pojava vjetra u izvjesnom 
vremenu bez obzira na smjer i brzinu), po smjeru (određuje prevladavajući 
vjetar), po brzini (određuje učestalost javljanja vjetrova različitih brzina) i po 
smjeru i brzini. Učestalost elemenata vjetra najpraktičnije se prikazuje putem 
dijagrama ruže vjetrova (si. 30c). Za tišine se obično upotrebljava kratica C 
(calme). Taj sistem prikazivanja vjetra primijenjen je i na pilotskim kartama 
(v. Navigacija I, t. 31). 

96. Geostrofički i gradijentni vjetar. — Na visini koja se nalazi iznad /nivoa trenja 
(> 700 m) pod utjecajem devijacijske sile vjetar teži da puše što bliže izobarama. Ako 
su izobare pravocrtne (ortodrome) i usporedne, takav vjetar zove se geostrofički vjetar. 
Vjetar koji puše uzduž zakrivljenih izobara zove se gradijentni vjetar. 

Slika 31. prikazuje slučaj s pravocrtnim izobarama. Ako se zanemari sila trenja 
(R), tada na kretanje zračnih čestica djeluju samo dvije horizontalne sile: barički 
gradijent — G (okomit na izobare i usmjeren prema mjestu niskog tlaka) i devijacijska 
sila — D (okomita na stazu kretanja zračnih čestica). Te sile su jednake po jačina, istog 
su pravca, ali suprotnog smjera. Sila G drži ravnotežu sili D (i R). Čestice zraka 
kreću se pravocrtno i jednakomjerno, tj. stacionirano. Smjer vjetra je okomit na 
pravac gradijenta i na pravac devijacijske sile. To znači da je pravac vjetra paralelan 
sa izobarama. To je geostrofički vjetar. 

Slika 32. prikazuje slučaj s krivocrtnim izobarama. Takav je raspored izobara kod 
ciklona (t 188) i anticiklona (t. 195) sjeverne hemisfere. Ako zanemarimo trenje, na 
zračne čestice u kretanju djeluju tri sile: barički gradijent (G), devijacijska sila rota- 
cije Zemlje (D) i centrifugalna sila (F). Kod oiklona sila F ima isti pravac i smjer 
kao i sila D, a sila G drži ravnotežu silama D i F (+R). Kod anticiklona sila F ima 
isti pravac, ali suprotan smjer od sile D. Na jednu stranu djeluju sile G i F, a na 
drugu D (+R). Ukoliko sila D (+R) drži ravnotežu silama G i F, to će i u ovom 
slučaju postojati stacionirano kretanje zračnih čestica, pa će smjer vjetra biti okomit 
na pravac gradijenta (d sile D i F). To je gradijentni vjetar. Skretanje vjetra je i u 
tom slučaju udesno od pravca gradijenta na sjevernoj hemisferi, ali je kut skretanja 
manji kod anticiklona nego kod ciklona. Zbog takvog rasporeda i djelovanja sila na 

SI. 31. Geostrofički 
vjetar 

G — sila baričkog gra- 
dijenta, D — devijacij- 
ska sila, Vj — geostrofi- 
čki vjetar 



SI. 32. Gradijentni vjetar 

a) pri ciklonskom strujanju, b) pri anticiklonskom 
strujanju 

G — sila baričkog gradijenta, D — devijacijska sila, 
F — centrifugalna sila, Vj — gradijentni vjetar 


zračne čestice u kretanju, strujanje zraka nije direktno od mjesta visokog prema 
mjestu niskog tlaka. Kod ciklona se javlja konvergentno strujanje (t. 92) sa skreta- 
njem udesno (na N hemisferi) od smjera gradijenta i zbog toga nastaje vrtložno stru- 
janje u smjeru koji je suprotan kretanju kazaljke na satu. Kod anticiklona, koji ima 
divergentno strujanje (t. 92), također sa skretanjem udesno, vrtložno strujanje ima 
smjer kretanja kazaljke na satu. Na južnoj hemisferi je obratno. 

Prizemni vjetar, kao posljedica trenja, ne puše tačno uzduž izobara, već pod 
nekim kutom, i to otklonjen prema strani niskog tlaka. Njegov smjer nad oceanom 
odstupa 1 — 2 zrake od smjera izobara, i to s otklonom prema strani niskog tlaka. Stvar- 
na vrijednost kuta otklona zavisi od veličine trenja i geografske širine. Trenje utječe 
i na smanjenje brzine vjetra (t. 95), i to na vrijednost koja je manja od brzine geo- 
strofičkog vjetra. Iznad kopna trenje je različito, ali se može kazati da brzina prizem- 
nog vjetra varira između 2/3 i 1/2 brzine geostrofičkog vjetra zavisno od mjesta mo- 
trenja. 

Vremenska (sinoptička) karta obično sadrži dijagram geostrofičkog vjetra s po- 
djelom na čvorove. Brzina prizemnog vjetra na bilo kojem dijelu karte može se dobiti 
pomoću specijalnog prozirnog ravnala koje ima skalu s podjelom na čvorove. Ravnalo 
se postavi okomito na tangentu izobare u dotičnoj tački na karti. Ako je potrebno, 
uzima se još u obzir i popravak za geografsku širinu. 

97. Struktura zračnih strujanja (vjetra). — Čestice zraka mogu se kretati 
usporednim stazama, koje se međusobno ne presijecaju. Takvo strujanje naziva 
se laminarno. Laminarna struktura vjetra rijetko se zapaža, i to samo pri vjetru 
male brzine. 

Zbog trenja između pojedinih čestica zraka i trenja čestica s tlom, putanje 
se čestica presijecaju i u zračnom strujanju nastaju mnogobrojni vrtlozi. Takvo 
strujanje zraka zove se turbulentno. Turbulentno gibanje zračnih čestica uglav- 
nom prevladava u prizemnim slojevima troposfere (do 700 m). (Dokaz: lepršanje 
zastave, miješanje dima, prašine, sniježnih pahuljica i si.). Redovno se s pove- 
ćanjem brzine vjetra povećava i stupanj turbulentnosti zraka. Zbog turbulencije 
zračnih strujanja vjetar je po brzini i smjeru veoma promjenljiv. 

Promjene (skokove) u brzini vjetra, koji nastaju zbog turbulencije zračnih 
strujanja, nazivamo mahovitost ( pulzivnost ) vjetra. Učestalost i veličina tih sko- 
kova određuje karakter vjetra. Vjetar kod kojeg mahovitost neke njegove sred- 
nje brzine ne prelazi +5 m/s naziva se miran ili ravnomjeran (ustaljen). Me- 
đutim, vjetar kod kojeg mahovitost prelazi tu granicu naziva se mahovit (pulzi- 
van ili rafalan). Vjetar sa znatnim i oštrim povećanjima srednje brzine u raz- 
mjerno kratkom vremenu, koje se izmjenjuje s periodima slabljenja vjetra, zove 
se olujni. Olujni su obično jaki vjetrovi. Naglo povećanje srednje brzine vjetra, 
u relativno malom razmaku vremena, zove se udar vjetra (reful). Obično su ti 
udari (refuli) popraćeni tipičnim olujnim oblacima i pljuskovitim oborinama, 
pa sačinjavaju čitav kompleks meteoroloških pojava (nevere i si., t. 111, 210 — 
— 212 ). 


SI. 33. Shema turbulentnog strujanja 
uz Zemljinu površinu 

Po smjeru, vjetar može biti stalan i promjenljiv (nestalan). Vjetar čiji se 
smjer relativno brzo mijenja bez ikakve pravilnosti zove se nestalan (promjen- 
ljiv). Ako nema naglih promjena smjera, tada se naziva stalan. Nestalan je vjetar 
onaj koji od glavnog (prevladajućeg) smjera češće mijenja smjer iznad 45°. Naj- 
veće promjene u strukturi vjetra nastaju kada vjetar s mora prelazi obalne 
skupine otoka. 

Vjetar utječe na širenje zvučnih signala i o tome za vrijeme plovljenja 
treba voditi računa.* 

98. Dnevne i godišnje promjene vjetra. — O dnevnim promjenama smjera 
i brzine vjetra može se govoriti samo pri stabilnom lijepom (anticiklonalnom) 
vremenu. Izrazite dnevne promjene smjera i brzine vjetra, pod utjeca- 
jem lokalnih prilika, javljaju se kod primorskih i planinskih vjetrova. Ali i kod 
vjetrova koji ne zavise od lokalnih prilika, pri vedrom vremenu u toku dana 
primjećuju se izvjesne pravilne promjene. 

Smjer nekog stalnog vjetra u toku dana uglavnom se mijenja prema kre- 
tanju Sunca (»prati Sunce«). Uveče i noću najčešće se javljaju sjeverni vjetrovi. 
Toj dnevnoj promjeni smjera vjetra uzrok je u nejednakom zagrijavanju Zem- 
ljine površine s one strane odakle Sunce grije u odnosu prema suprotnoj strani. 
Prije podne zrak se kreće i prema zapadu, a poslije podne prema istoku. Zbog 
rotacije Zemlje istočni vjetar postaje gotovo južni, a zapadni gotovo sjeverni. 

Brzina nekog stalnog vjetra također ima svoje dnevne promjene. Noću se 
atmosferski tlak uravnotežuje, a odmah po izlasku Sunca ta se ravnoteža pore- 
mećuje i javlja se slab vjetar. Oko 09.00 sati vjetar dobiva srednju jačinu, a 
zatim jača i oko 13.00 sati postiže svoj dnevni maksimum brzine. U daljem toku 
vjetar lagano slabi tako da oko 18.00 sati pada ispod svoje srednje dnevne vri- 
jednosti. 

Dakle, vjetar počinje danju, a smiruje se noću, maksimalnu brzinu doseže 
oko 13.00 sati, a minimalnu oko izlaska Sunca. 

Dnevne amplitude brzine vjetra zavise od dnevne amplitude temperature 
zraka. Te su amplitude slabije zimi i za oblačnog vremena, a veće ljeti i kad 
je vrijeme vedro. 

Na otvorenom moru dnevne promjene vjetra su minimalne, praktički ne 
postoje. 

Godišnje promjene smjera i brzine vjetra u pojedinim područjima 
Zemlje nemaju pravilan tok, već uglavnom zavise od lokalnih prilika. Može se 
načelno reći da u visokim geografskim širinama i na obalama izloženim vjetru 
maksimum vjetra javlja se u zimsko doba godine, a u unutrašnjosti kontinenta 
u proljeće (ožujak — srpanj). Godišnji minimum u unutrašnjosti kontinenta pada 
obično u kolovozu, a na obalama u lipnju i srpnju. 

Geografska podjela vjetrova na Zemlji navedena je u t. 99. 

* U mirnoj atmosferi (bez vjetra), pri jednoličnoj vlažnosti i temperaturi, zvuk 
se pravilno širi na sve strane. Utjecajem vjetra, u zavjetrini se zvučni signali brzo 
i slobodno šire prema gore, a zatim strmo spuštaju prema moru. Zbog toga ti zvučni 
valovi lakše Izbjegavaju razne prepreke i prekrivaju čitavu morsku površinu. Pored 
toga, brzina širenja zvuka niz jači vjetar naročito se povećava. U privjetrini zvuk se 
sporije diže prema gore, duže se rasprostire uz morsku površinu, a zatim savija naglo 
prema gore i gubđ se u visokim slojevima atmosfere. Zbog toga se zvučni signali bolje 
i dalje čuju niz vjetar nego uz vjetar. Pri vjetru koji puše protiv rasprostiranja zvuka, 
za čujnost signala naročito su važni visina zvučnog izvora, položaj zvučnog izvora i 
okolna topografija koja može stvarati zvučne sjene. 

(2) Stalni vjetrovi 

99. Postanak i geografska podjela. — Nejednako zagrijavanje Zemljine 
površine uzrok je i različitoj podjeli atmosferskog tlaka (t. 89. — 91). Zbog toga 
se u atmosferi formiraju stalna zračna strujanja koja čine opću cirkulaciju 
atmosfere. Tu cirkulaciju sačinjavaju stalni vjetrovi troposfere: pasati, anti- 
pasati, zapadni vjetrovi i istočni (polarni) vjetrovi. 

Pretpostavimo da opće strujanje u atmosferi ima kružni karakter, tj. da 
ono ima zatvorene putanje, da je Zemlja nepomična, a njezina površina homo- 
gena. U tom slučaju opća cirkulacija atmosfere razvijala bi se na jednostavan 
način kako to prikazuje si. 34. Hladne zračne mase polarnih predjela kretale bi 
se po Zemljinoj površini u pravcu meridijana prema ekvatoru. Dolaskom u top- 
lije ekvatorijalne predjele one bi se uzdigle na odgovarajuću visinu i zatim 
uputile prema polovima, gdje bi se ponovo spustile prema Zemljinoj površini. 
Odatle bi počele ponovnu prizemnu cirkulaciju prema ekvatoru. 

Stvarna situacija u Zemljinoj atmosferi nije tako jednostavna. Rotacija Ze- 
mlje, trenje, stvarna raspodjela temperature i atmosferskog tlaka, kao i drugi 
elementi, utječu na izmjenu ovako zamišljene cirkulacije, pa je opća cirkulacija 
u atmosferi sastavljena od nekoliko međusobno povezanih kružnih strujanja 
pojedinih zračnih masa. 

U međutropskom pojasu (ep = 30°N do ep = 30°S, u visini do 2 000 m) zračne 
mase struje iz tropa prema ekvatoru i skretanjem udesno na sjevernoj hemis- 
feri (t. 95) javlja se prizemni sjeveroistočni vjetar (NE), a na južnoj hemisferi, 
zbog skretanja ulijevo, javlja se jugoistočni vjetar (SE). Ti vjetrovi nazivaju se 
pasati (trade winds, alisei). 

U ekvatorijalnom pojasu, zbog konvergencije zračnih masa iz smjera NE i 
SE, nastaje uzlazno strujanje, kojoj pojavi pridonosi i uzdizanje zraka zbog jačeg 
zagrijavanja ovih predjela Zemlje. U tom pojasu niskog tlaka zbog jakih uzlaz- 
nih strujanja nema naročitih prizemnih horizontalnih strujanja, ali u visinama 
pušu jaki istočni vjetrovi. To je 
pojas ekvatorijalnih tišina (dol- 
drums calme) širine 200 — 400 M (u 
Atlantiku ima položaj između 3°N 
i 9°N), poznat po razdoblju kiša i 
razdoblju lijepog suhog vremena, 
kao i po olujama s grmljavinom 
(thunđerstroms). 


SI. 34. Idealna cirkulacija zračnih 
masa u atmosferi 


Sjeverni pol 

Ekvatorijalna vertikalna strujanja zračnih masa na određenoj visini usmje- 
ravaju se prema polovima prouzrokujući u gornjim slojevima atmosfere (tro- 
posfere) visinske vjetrove iz SW na sjevernoj hemisferi, a vjetrove iz NW na 
južnoj hemisferi. Ti visinski vjetrovi nazivaju se antipasati. 

Između pasata i antipasata postoji prijelazni sloj veće ili manje debljine s 
vjetrovima pomjenljiva smjera. 

Goleme ekvatorijalne zračne mase ne mogu u cijelosti produžiti put do pola 
zato što konvergiraju (R < A\) i što na njih utječe Coriolisova sila rotacije Ze- 
mlje. Nagomilavanje tih masa u (sub)tropskom pojasu na geografskoj širini od 
30° do 35°N (S) tako je veliko da veći dio napušta početni pravac kretanja i 
spušta se prema Zemljinoj površini, od koje divergiraju i kao prizemna struja- 
nja nastavljaju svoj put prema ekvatoru i polovima (si. 35). U tom pojasu viso- 
kog tlaka zbog jakih silaznih strujanja (pojas suptropskih širina — horse lati- 
tudes* — varira od 30° do 35 # N (S), zavisno od položaja termičkog ekvatora) ne 
mogu se razviti izraziti vjetrovi, već vladaju tišine ili slabi vjetrovi promjen- 
ljiva smjera. Time je kružno strujanje zračnih masa između tropa zatvoreno. 

Horizontalna prizemna zračna strujanja u međutropskoj cirkulaciji očito su 
u skladu s geografskom podjelom atmosferskog tlaka (t. 91). Direktnim istraži- 



Sl. 35. Opća cirkulacija zračnih masa u atmosferi — stalni vjetrovi 


* Španjolci su u XV — XVII st. poslije otkrića Amerike često upadali u središta tih 
tišina. Zbog nestašice hrane morali su bacati u more svoje konje, pa su ih prozvali 
konjske širine (horse latitudes). 


vanjima spoznalo se da uzduž termičkog ekvatora postoji jedan ekvatorijalni 
pojas niskog tlaka a u svakom tropu između paralela 30° — 35°N (S) po jedan 
pojas (sub)tropskog visokog atmosferskog tlaka (maksimuma). Dok je visoki 
tlak u (sub)tropskom pojasu dinamičkog karaktera, niski tlak u ekvatorijalnom 
pojasu pretežno je termičkog karaktera. 

U zoni između (sub)tropskog pojasa i polarnih predjela cirkulacija atmosfere 
mnogo je složenija od one u međutropskoj zoni, što se može ustanoviti jedino 
dugotrajnim klimatološkim istraživanjima. Dosadašnja istraživanja potvrdila 
su da atmosferski tlak opada uglavnom pravilno od tropa do subpolarnog pojasa 
(cp = 60°N i S), a zatim prema polovima počinje rasti. Zbog toga zračne mase u 
prizemnim slojevima kreću se od (sub)tropskog pojasa visokog atmosferskog tla- 
ka prema subpolarnom pojasu niskog tlaka (minimum). Na tom putu one na već 
poznat način skreću udesno i tako nastaju prizemni vjetrovi iz smjera SW do 
W na sjevernoj hemisferi i prizemni vjetrovi iz smjera NW do W na južnoj he- 
misferi. Ti vjetrovi s povećanjem geografske širine (t. 95) skreću sve više pre- 
ma zapadu i zato se čitava ta zona zove zona zapadnih vjetrova (westerlies). 
Zbog konvergencije meridijana zona tih vjetrova gotovo je upola manja od 
zone pasata, pa zato i pusu većom jačinom. U te vjetrove ubraja se i visinsko 
strujanje zračnih masa koje produžuje prema polu. 

Toplinske prilike u većim geografskim širinama nisu tako jednolike kao u 
tropskim krajevima. Zbog toga je pojas (sub)tropskog visokog tlaka oko paralele 
35°N i S neprekidan samo u zimskim mjesecima. Ljeti vrlo zagrijano kopno 
stvara nad sobom polje niskog tlaka koje prekida obruč suptropskog maksimu- 
ma. Zapadni vjetrovi na istočnom dijelu oceana prelaze u ljetno doba postepeno 
u pasatne vjetrove, a na zapadnom dijelu oceana obrnuto, pasati prelaze u zapa- 
dne vjetrove. Na taj je način horizontalna cirkulacija pojedinih oceana potpuno 
zatvorena. 

Hladni polarni zrak ima veliku gustoću i zbog toga nad oba pola neprestano 
postoji kalota hladnog i teškog zraka, s većim atmosferskim tlakom koji pro- 
dire prema ekvatoru. 

U širinama većim od 60° do 65 0 N (S), zbog postojanja stalnog polarnog viso- 
kog tlaka barički gradijent usmjeren je od polova prema pojasu subpolarnog 
niskog tlaka (minimuma). Zbog skretanja udesno, odnosno ulijevo, pusu prete- 
žno istočni vjetrovi. Ti vjetrovi nazivaju se polarni vjetrovi. 

Kretanje visinskih vjetrova u zonama između subpolarnog pojasa i polova 
još nije posve ispitano. Može se ipak konstatirati da se zračne prizemne mase, 
koje struje od (sub)tropskog pojasa visokog tlaka i od polova prema subpolarnom 
pojasu niskog tlaka, pri sudaru uzdižu u visinu da bi se ponovo slijevale iz 
visina u izvorne predjele i na taj način zatvorile kružna kretanja zračnih masa 
između tropa i polova (si. 35). Iz toga proizlazi da je niski atmosferski tlak u 
subpolarnom pojasu prvenstveno dinamičkog karaktera. 

100. Karakteristike pasata. — Sjeveroistočni pasat (NE) zahvaća oceanska 
područja približno između ekvatora (ekvatorijalnog minimuma) i paralele 30°N 
(suptropskog maksimuma), a jugoistočni pasat (SE) između ekvatora i paralele 
30°S. Jačina (3 — 5 Bf) i smjer (NE odnosno SE) pasata približno su konstantni u 
toku cijele godine. Pusu prosječnom brzinom oko 13 čv (6,5m/s), a mogu postići 
maksimalnu brzinu do 18 čv (9 m/s). Na svršetku zime na obje hemisfere pasati 
pusu i s većom snagom. U tom razdoblju pusu više sa sjevera, a ljeti više s 
istoka. 

Prizemni vjetrovi u siječnju i veljači 

Prizemni vjetrovi u srpnju i kolovozu 











To su relativno suhi i hladni vjetrovi, ali s ugodnom temperaturom.* More 
je umjereno valovito. Nebo je većinom vedro (s malim Cu-oblacima) i kiše su 
veoma rijetke. To se objašnjava time što pasati prenose hladnije zračne mase 
iz viših širina u niže pa se zagrijavaju, i zrak ima manju relativnu vlagu. 

Prostor koji zahvaćaju pasati uvjetovan je Sunčevom deklinacijom (polo- 
žajem termičkog ekvatora) i zato se njegove granice u toku godine mijenjaju. 
Te su promjene za južnu hemisferu minimalne, a za sjevernu hemisferu dostižu 
8° — 10° (na Atlantiku i Pacifiku — si. 36. i 37). 

NE pasat izostaje u sjevernom dijelu Indijskog oceana, u Kineskom moru i 
u ostalim jače ograničenim područjima. SE pasat izostaje u Gvinejskom zaljevu 
i u južnom dijelu Pacifika. 

U Indijskom oceanu SE pasat puše u siječnju u predjelu približno između 
paralela 15°S i 30°S, a u srpnju od ekvatora do 25°S. 

U tim područjima često ih prikrivaju sezonski vjetrovi tzv. monsuni (t. 102) 
koji se stabiliziraju između kopna i mora, slično obalnim povjetarcima, ali za- 
hvaćaju veća prostranstva i pušu s većom snagom. 

Zone pasata i ekvatorijalnih tišina zahvaćaju površinu oko 40% svjetskog 
mora: u meridijalnom smjeru oko 3 300 M, a u smjeru istok— zapad oko 2 000 
do 3 000 M. 


Prosječne zone koje zahvaćaju pasati 


ZONE 

SIJEČANJ — VELJAČA 

Atlantik 

Pacifik 

NE pasat 

od 2°N do 25®N 

od 4°N do 25®N 

Tišine 

od ekvatora do 2 # N 

od 3°N do 5°N 

SE pasat 

od ekvatora do 30°S 

od 4°N do 30°S 


ZONE 

SRPANJ— KOLOVOZ 

Atlantik 

Pacifik 

NE pasat 

od 10°N do 30°N 

od 10°N do 30 # N 

Tišine 

od 5°N do 10®N 

od 8®N do 10®N 

SE pasat 

od 5°N do 25°S 

od 8°N do 25°S 


101. Karakteristike zapadnih vjetrova. — Ti vjetrovi pušu u umjerenim 
geografskim širinama, u zonama približno između paralela 40° i 60° obiju he- 
misfera. Te granice mijenjaju se za nekoliko stupanja zavisno od godišnjeg doba. 
Na sjevernoj hemisferi zapadni vjetrovi pušu iz SW do W, a na južnoj iz NW 
do W. U toj zoni prilike su drugačije nego u zoni pasata: vlada olujno vrijeme, 
vjetar doseže jačinu 8 — 10 Bf, a prilikom prijelaza jačih depresija (slično kao i 
na N hemisferi) vjetar doseže orkansku snagu. Tada nastaju i nagle promjene 
smjera vjetra od NW na SW (si. 36 i 37). 


* Zbog stalnog lijepog vremena nose i naziv The Lady’s Gulf. 


Zapadni vjetrovi relativno su topli (topliji od Zemljine površine), ali ipak 
često s niskim temperaturama, češćim pljuskovima, gradom i snježnom vija- 
j vicom. Priroda i jačina tih vjetrova (naročito u sjevernom Atlantiku) ljeti je 

potpuno anticiklonalna i umjerenija, a zimi više ciklonalna i jača. Na sjevernoj 
hemisferi ti vjetrovi znatno su nepravilniji i nepostojaniji od pasata, jer je 
pojas subpolarnog niskog tlaka često prekinut i čini niz odvojenih baričkih 
reljefa niskog tlaka (depresija), pa je i cijela zona tih vjetrova često pod utje- 
cajem polarnih ciklona umjerenih širina. U nekim slučajevima ona je i pod utje- 
cajem tropskih ciklona, koji u posljednjoj svojoj fazi prolaze preko Atlantika. 
Zato je pravilnost i postojanost tih vjetrova manja od pasata. U svakom slučaju 
zapadni vjetrovi prevladavaju, ali često se u njihovoj zoni osjećaju i istočna 
zračna strujanja (ako se brod nađe na prednjoj strani ciklona gdje prevladavaju 
istočni vjetrovi ili ako se između dva ciklona razvije jedan maksimum toliko 
da njegova južna strana zahvaća rutu broda). Prolazom ciklona i ciklonskih se- 
rija (familija) ne mijenja se samo smjer i jačina vjetra već i karakter samog vre- 
mena. 

Zbog jednolikosti Zemljine površine, koja je južno od paralele 40°S gotovo 
cijela pokrivena morem, subpolarni pojas niskog tlaka u <p = 60°S izrazit je i 
neprekinut. Posljedica je toga da su zapadni vjetrovi južne hemisfere snažniji 
i postojaniji i pušu danima. Kao što su pasati povoljni za prijelaz oceana u zapa- 
dnom kursu, tako su ovi vjetrovi povoljni za duga putovanja u istočnim kurso- 
vima*. Međutim, s obzirom na njihov olujni karakter, navigacija se ipak ne 
vodi »mirno« kao u predjelu pasata. 

Oko paralele 40°S zapadni vjetrovi mijenjaju smjer između SW i NW, pa 
se tada nazivaju the roaring forties (burne četrdesete). 

(3) Periodični vjetrovi — monsuni 

102. Općenito. — Ljeti su kontinenti prostrana središta niskog tlaka (depre- 
sija) i privlače manje topao zrak okolnog mora gdje je veći atmosferski tlak 
(anticiklon). Zimi se nad kontinentom stabilizira anticiklon, a nad morem de- 
presija koja privlači hladniji zrak s anticiklonskog područja. Zbog toga će i stru- 
janje zraka zimi biti usmjereno od kopna prema moru (zimski monsun), a ljeti 
od mora prema kopnu (ljetni monsun). Travanj — svibanj je razdoblje prije- 
laza od zimskog monsuna na ljetni, a listopad — studeni od ljetnjeg monsuna 
i na zimski. U tim mjesecima prethodni monsuni polagano slabe i sve se češće 

javljaju tišine. Nakon tišina počinju puhati suprotni vjetrovi koji postaju sve 
češći i jači dok se ne ustali monsun suprotna smjera. 

Za stvaranje monsuna pogodnija su područja bez stalnih vjetrova, npr. 
pojas suptropskih širina, a ekvatorijalne oblasti, zbog izrazitih dnevnih promje- 
na temperatura, nisu pogodne. Indijski ocean** osobito je pogodan za stvaranje 
i monsuna jer je opkoljen kopnom sa sjevera, zapada i sjeveroistoka. 


* Zbog toga ih Englezi nazivaju passage winds, a Maury [Mori] ih je nazvao bra- 
ve west winđs (dobri zapadnjaci). 

** Ljetni monsun — wettmonsoon; zimski monsun — drymonsoon. 

Monsun potječe od arapske riječi mausim, što znači godišnje doba. U Indiji znači 
razdoblje kiša. 

SI. 38 Monsunska strujanja 





SI. 39. Monsunska strujanja na obalama Azije — zimi 


Monsunski vjetrovi naročito su poznati u sjevernom dijelu Indijskog oceana, 
u istočnoazijskim rubnim morima (do Kamčatke), uz obale Nove Gvineje, uz 
sjeverne obale Australije, zatim pušu i uz obale zapadne Afrike, uz istočne obale 
Brazila, oko ušća rijeke Mississippi i uz obale Kalifornije i Meksika. 

103. Monsuni Indijskog oceana. — Monsuni zahvaćaju Bengalski zaljev, 
Arapsko more i Ađenski zaljev*. Na zapadu dopiru do obala Afrike (od sredine 
Mozambičkog kanala do nešto sjevernije od ekvatora), a na istoku sve do meri- 
dijana 140°E (uključno i Kinesko more). Na jugu prodiru do granice pasata južne 
hemisfere, tj. do geografske širine 10° — 12°S. Zimski monsun praktički se poklapa 
sa NE pasatom, koji je karakterističan za ove geografske širine. Počinje najprije 
blizu obale a zatim napreduje prema jugu. Prolazeći ekvator (studeni — ožujak), 
skreće ulijevo i zbog toga puše iz NW smjera. Od meridijana 50°E, a u širinama 
između 4°N i 10°S, monsum mijenja smjer od NW do SW. U geografskoj širini 
oko 10°S, gdje stiže tek u prosincu, susreće se sa SE pasatom. 

Zimski (NE) monsun umjerene je jačine, prosječno 3 — 4 Beauforta. Struja- 
nja po visini ne prelaze 2 km. U tom razdoblju prevladava vedro i suho vrijeme 

* U Crvenom moru vjetrovi pušu u njegovom uzdužnom pravcu. Uzduž čitava 
mora od VI do IX mjeseca prevladavaju NNW vjetrovi. Za vrijeme NE monsuna Indij- 
skog oceana u južnom dijelu tog mora prevladavaju SSE vjetrovi, a u sjevernom dijelu 
NNW vjetrovi. Južni vjetrovi jači su u zimskom periodu, a sjeverni u ljetnom (znaju 
biti naročito jaki). 

U Perzijskom zaljevu vjetrovi su slabiji i nestabilniji od onih u Crvenom moru. 
Prevladavaju NW vjetrovi pod imenom shemal [šemal], Pušu u svako doba godine, 
naročito u VI — VII mjesecu. Ljeti je to suh vjetar, a zimi kišovit. 

SE vjetar uglavnom puše u periodu od XI do XII mjeseca, naizmjenično sa šema- 
lom, a poznat je pod nazivom kaus. Stvara kišu i ružno vrijeme. Zimi nakon kausa 
javlja se iz SW kratkotrajan ali jak vjetar suhali. Vjetar iz NE, naročito u njegovu 
južnom dijelu, poznat je pod imenom nashi [naši] 


s relativno mirnim morem u obalnom području. Navigacijske prilike općenito su 
vrlo dobre. Malabarska obala i zapadne obale Malajskog poluotoka su u zavje- 
trini, a Koromanđelska obala izložena je čestim olujama s razvijenim morem. 

Vremenske prilike za ljetnog monsuna suprotne su od onih za vrijeme zim- 
skog monsuna. Ljetni (SW) monsun znatno je jači od zimskog jer su vrijednosti 
baričkih gradijenata znatno veće ljeti nego zimi. Pored toga, SE monsun je pro- 
duženje SE pasata južne hemisfere, koji prelazeći preko ekvatora skreće udesno 
(prelazi u SW vjetar). Dostižu olujnu jačinu, ali mu je prosječna snaga 4 — 5 Bf. 
Strujanja po visini dostižu visinu 5 km. U tom razdoblju godine prevladava jako 
toplo i vlažno vrijeme (s velikom relativnom vlagom). More je jako razvijeno, 
naročito uz malabarsku obalu i zapadnu obalu Malajskog poluotoka. Koroman- 
delska obala i istočna obala Ceylona relativno je zaštićena. 

104. Monsuni istočnoazijskih rubnih mora. — S obzirom na položaj obale 
i devijacijski utjecaj rotacije Zemlje, uz obale jugoistočne Azije zimi prevladava 
smjer monsuna NE, a ljeti SW. U istim razdobljima godine, u istočnim rubnim 
morima (Južnokinesko more, Žuto more, Japansko more i Ohotsko more) mon- 
sunima zimi prevladava smjer NW, a ljeti SE. Ti vjetrovi nisu tako stalni kao 
u sjevernom dijelu Indijskog oceana. Dok u Indijskom oceanu SW monsun puše 
naročito jako, istovremeno u Kineskom moru vlada umjeren vjetar. Obratno 
je za vrijeme NE monsuna. Dok jaki vjetrovi pušu nad Kineskim morem, nad 
Indijskim oceanom vladaju umjereni vjetrovi. 

105. Vjetrovi uz australsku obalu. — Prevladavaju vjetrovi monsunskog 
karaktera s općim smjerom: zimi SE monsun, a ljeti NW monsun. To je poslje- 
dica ciklonalne cirkulacije za vrijeme ljeta (niski tlak nad kontinentom) i anti- 
ciklonalne cirkulacije za vrijeme zime (visok tlak nad kontinentom). 

Uz N i NE obalu Australije i otočja u tom dijelu ljeti (ljeto južne hemisfere) 
pušu ustaljeni vjetrovi iz NW, a zimi iz SE koji se slaže sa SE pasatom. 

Na južnoj obali ljeti pušu SE vjetrovi, a zimi se N — NW vjetrovi slažu sa 
zapadnim vjetrovima južne hemisfere. Poslije NW vjetra javlja se od X do IV 
mjeseca vjetar iz smjera S, pod nazivom southerly burster. 

Uz istočnu obalu, ljeti — na sjevernom dijelu pušu vjetrovi NW — NE, a na 
jugu E — SE, zimi — na sjevernom dijelu pušu vjetrovi SE (slažu se s pasatom), 
a na jugu SW. 

Uz zapadnu obalu pušu gotovo uvijek SW — S vjetrovi, a uz sjeverozapadnu 
jače su izraženi vjetrovi monsunskog karaktera — ljeti NW, a zimi SE vjetar. 
(Uz NW obalu od XII do IV mjeseca javljaju se tropski cikloni willy-willy, a uz 
NE obalu queenslanđ hurrican). 

106. Vjetrovi uz američku obalu. — Uz tu obalu nema izrazitih monsuna, ali 
ipak pušu periodični vjetrovi slični monsunima. Uzduž Kalif orni jskog zaljeva 
za ljetnih najtoplijih dana puše SE vjetar. Inače, puše NW vjetar ( koromel ). Zimi 
u njegovom sjevernom dijelu javljaju se umjerene oluje iz NW, a katkad i po- 
neki lokalni orkan (E1 cordonazo de San Francisco — početkom listopada). Uz 
zapadnu obalu Srednje Amerike ti periodični vjetrovi zimi su u vezi sa NE pa- 
satom Atlantika, a ljeti SE pasatom južnog Pacifika. Izrazitiji N-NNE vjetrovi 
(slični norderu) pušu zimi u Tehuantepeckom zaljevu (Gulf of Tehuantepec), u 
zaljevu Papagajo (Gulf of Papagayo) iz NNE do E, poznati pod nazivom tehuan- 
tepecer [tehuantepecer] odnosno papagayo [papagajo]. Javljaju se u listopadu, 

maksimalnu jačinu postižu u studenom, a prestaju u travnju. Pušu u obalnom 
pojasu širine nekoliko stotina nautičkih milja. Uz tu obalu od V do XI mjeseca 
javlja se i vrsta kratkotrajnih nevera pod nazivom chubascos [kubaskos]. 

Uz obalu Čilea, kao i uz obalu Patagonije, pušu također periodični vjetrovi, 
i to s kopna poznat pod imenom turral, a s mora virazon. 

(4) Lokalni vjetrovi 

(A) — Vjetrovi Jadranskog i Sredozemnog mora 

107. Općenito o vjetrovima na Jadranu. — Vremenske prilike Jadrana za- 
vise od općeg rasporeda atmosferskog tlaka, od pojedinih sekundarnih depre- 
sija zapadno od Apeninskog poluotoka (Đenoveški zaljev) ili u sjevernom dijelu 
Jadrana i konačno od reljefa priobalnog područja. Na osnovi toga na našoj 
obali Jadranskog mora razlikujemo uglavnom tri karakteristična tipa vre- 
mena. Vlažno — s južnim toplim vjetrovima, suho — sa sjevernim hladnim 
vjetrovima i stalno vedro vrijeme — sa sjeverozapadnim vjetrom nazvan mae- 
stral, podržavan utjecajem azorskog anticiklon. 

Ljetna situacija uglavnom je ova: Pod utjecajem azorskog maksimuma, koji 
slabi prema istoku, Jadran se nalazi na periferiji velike anticiklonalne cirkula- 
cije sjevernog Atlantika, sa slabim gradijentom, a kao posljedica toga danju s 
mora puše ugodan NW vjetar — maestral. Zagrijani i razrijeđeni zrak Sahare 
pojačava taj vjetar naročito u južnom Jadranu. Međutim, vjetar s mora ne puše 
okomito na našu obalu, već pod utjecajem jače zagrijanog kopna njegov smjer 
je NW, na nekim predjelima i WNW, a uz albansku obalu W. Na talijanskoj 
obali prosječan mu je smjer E. Tako je danju, a noću puše lokalni vjetrić s kop- 
na, nazvan burin. Na istočnoj obali Jadrana on ima u sjevernom dijelu smjer 
NNE, a u južnom dijelu više iz E. Uz zapadnu obalu ima prosječan smjer SW. Taj 
vjetar s jedne i druge strane Jadrana puše u obalnom pojasu širine 15 — 20 M. 
Po sredini Jadrana osjeća se običan NW vjetar ili blagi vjetrovi promjenljiva 
pravca odnosno tišine. 

Zimska situacija je sasvim drugačija. Zbog svoje visoke temperature u 
odnosu prema okolnoj obali, Jadran je dugoljasta brazda relativno niskog tlaka 
s jačim gradijentom (gušćim izobarama) na istočnoj strani. Središte ove lokalne 
ciklonalne formacije (depresije) nalazi se normalno blizu otoka Palagruža, pa 
u prosjeku postoji ova cirkulacija: u jugoistočnom dijelu Jadrana SE vjetrovi 
(jugo), od sredine dalje prema sjeveru više iz E, u Riječkom i Tršćanskom za- 
ljevu iz NE (bura), uz sjeverni dio talijanske obale više iz NW, a južno od Anco- 
ne do Otrantskih vrata iz W. Ta zatvorena cirkulacija očituje se i na toku 
morskih struja cijele godine. 

Znači, jugo i bura daju vremenu na Jadranu tipičan karakter. Općenito, ti 
vjetrovi pušu u zimskom razdoblju, od listopada do travnja, a maestral uglav- 
nom ljeti. Kada vlada tišina ili slab vjetar, karakter vremena je »na buru« ili 
»na jugo«, prema tome postoje li strujanja zraka s kopna ili s mora. 

Općenito se može reći da je jugo jače na južnom Jadranu, a bura na sje- 
vernom Jadranu, i da u sjevernom Jadranu pretežno puše bura dok u južnom 
dijelu prevaladava jugo. Zimski vjetar jači je od ljetnog. 

108. Bura. — Bura je suh i hladan vjetar. Kao sjeveroistočnjak (NE) pre- 
težno puše od istočne obale Jadrana prema moru i najvjerniji je pratilac vedrog 


vremena. Na postanak bure utječe podjela atmosferskog tlaka nad Srednjom 
Evropom i Jadranom odnosno Sredozemljem. Međutim, lokalna bura je također 
česta. Nastaje hlađenjem zraka nad kraškim dolinama, koji se zatim prelijeva 
niz obronke planina (sedla, procijepi). Takva bura je kratkotrajna i nenadana, 
ali i lokalna. 

Bura se javlja u sva godišnja doba, ali pretežno zimi kada puše olujnom 
jačinom. Nije rijedak slučaj da jaka bura zapuše i u svibnju. Dok ljeti bura 
traje najviše dva dana ili par sati, zimi može sa prekidima puhati šest do četr- 
naest dana. Olujna bura traje najviše dva dana. 

Karakteristika je bure da zbog reljefa naše obale puše na mahove (refule) 
i da često počinje sasvim nenadano. Njena brzina varira od laganog povjetarca 
do orkanskog vjetra (80 čv). Dok svi drugi vjetrovi pušu vodoravno, bura je 
iznimka. Hladne zračne mase, kao teže nego zrak nad morem, jure iz primor- 
skih planina prema obali i pošto prebrode planinska bila, ponajviše gorska sed- 
la, padaju koso (slapovito) prema moru. Tako nastali mlazovi zraka prelijevaju 
se nad površinom mora na sve strane, trgaju vrhove valova i raznose pjenu 
pretavarajući je u vodeni dim. Taj vodeni dim može biti tako gust da jako sma- 
njuje vidljivost. 

Konfiguracija zemljišta mnogo utječe ne samo na karakter i jačinu bure 
već i na njen smjer, pa može puhati iz bilo kojeg smjera od N do ENE. U juž- 
nom Jadranu katkada puše više prema N (tramontana). Drage na podnožju pla- 
nina nisu nikakav zaklon od bure, naprotiv, u njima bura često doseže orkansku 
jačinu. Planinska sedla (Senjska vrata, Vrulje kod Makarske, Klis kod Splita) i 
erozivna korita upravo su mjesta gdje bura puše ojačana zbog zbijanja strujnica 
zraka. U nekim područjima koja su izložena buri, npr. strme NE obale nekih 
otoka (Cres, Krk, Rab, Pag i dr.), nemaju nikakve vegetacije do prilične visine 
nad morem. To neka bude i pravilo: gole strane otoka prema obali znače da su 
pri buri ti krajevi vrlo opasni. Isto tako uvala u kojoj stabla rastu nagnuta pre- 
ma jugu ne smije se odabrati za duži boravak ili noćenje ako je bura vjerojatna. 

Glavna mjesta na kojima prodire jaka bura jesu Tršćanski zaljev (naročito 
od Rta Salvatore do Trsta, i to uz obalu gdje bura puše iz ESE), Kvarner i Kvar- 
nerić (uz jak vjetar javlja se i struja brzine čak do 4 čv), Riječki zaljev, Vele- 
bitski kanal (naročito između otoka Krka i obale, Senj i Senjska vrata), područje 
Šibenika i Splita (Kaštelanski zaljev, naročito Solin), uvala Vrulja (između 
Omiša i Makarske), Bar i Drimski zaljev. Međutim u području gdje su primorski 
lanci dublje u unutrašnjosti (više od 4 do 5 km od obale) i ne prelaze visinu od 
500 do 600 m bura je znatno slabija. Slaba bura nastupa na zapadnoj obali Istre, 
u Zadarskom kanalu, u zavjetrini otoka Unije, Dugog otoka, Kornata i Mljeta, 
te na obali između Cavtata i Oštrog rta. Donji tok rijeke Krke, Žuljanski zaljev 
(Pelješac), ušće Neretve i Risanski zaljev (Boka Kotorska) su mjesta gdje bura 
puše jače nego u okolnom području. 

Bura nema toliko jasnih predznaka kao jugo. Karakterističan predznak za 
buru je stvaranje oblaka »kape« na hrptovima naših viših planina, osobito Vele- 
bita, Kamešnice, Biokova i Orjena. Ta kapa javlja se za svakog vremena, a 
ne samo za vedra. Ako se u zavjetrini pojave pojedini oblačići, koji padajući 
nestaju u vjetru, a glavice i kose pojedinih brda pokriva »kapa od oblaka«, na 
otvorenom moru treba svakog trenutka očekivati buru, dok uz obalu ona već 
puše. Ako »kapa« dalje raste, znači da i bura raste. 

Dolazak bure kao da nije vezan na neki određen rok, ali se može tvrditi 
da ona češće dolazi poslije podne nego prije podne. Oko 9 sati bura normalno 

jača i postiže najveću snagu. Redovno je između 11.00 i 13.00 sati najslabija ili 
prestaje. To je obično nakon nekoliko sati pošto iščezne »kapa« nad planinom. 
Sve je to za razna mjesta obale različito. 

S prestankom bure u sva godišnja doba redovno nastupa hladnije vrijeme sa 
slabim ili samo umjereno jakim vjetrovima iz IV kvadranta. Ako je bura zapo- 
čela puhati pri oblačnom vremenu, njeno slabljenje može se očekivati tek nakon 
potpuna razvedravanja, koje počinje na NE strani. Počinje li razvedravanje 
odmah na početku bure, ili ako su buri prethodile jake mećave, vjerojatno će 
bura trajati kratko. Ponovno jačanje bure (prouzrokovano novom depresijom) 
nakon već vedra neba praćeno je s pojavom oblaka Cirrostratus na južnom di- 
jelu neba, a ponekad i jakim kišama — eventualno i snijegom. Bura će prijeći 
ponovo u SE vjetar s naoblakom i oborinama ako tlak zraka naglo poraste i 
time zapriječi napredovanje depresije, koja u tim slučajevima normalno leži 
iznad Ligurskog mora ili nad sjevernim dijelom Jadranskog mora. 

Poslije snažne bure može se izvjesno vrijeme predviđati tiho vrijeme, kada 
nekoliko sati u toku dana obično puše svjež NW vjetar, a noću svjež kopnenjak. 

Prema tome je li glavni uzrok bure proširenje predjela visokog atmosfer- 
skog tlaka (anticiklon) nad srednjom Evropom prema jugu ili depresija u Sre- 
dozemnom ili Jadranskom moru, razlikujemo dva oblika bure — anti- 
ciklonalnu i ciklonalnu 

Za anticiklonalne (vedre) bure prevladavaju suho i vedro vrijeme, 
visoki atmosferski tlak i umjerena hladnoća. Snažni mahovi bure naročito se 
osjećaju u području istočne obale Jadrana (si. 40. a). 



Anticiklonalnu buru treba smatrati kao jednostavno otjecanje zraka iz 
područja visokog tlaka (maksimuma) koji se nalazi na sjevernom dijelu Srednje 
Evrope. Zbog lokalnih i klimatskih prilika pojedinih obalnih predjela Jadrana 
to otjecanje može poprimiti upravo olujan karakter. Ta se lokalna pojava objaš- 
njava tako što visoke strme i rijetko gdje prekinute gorske kose na istočnoj 
obali jasno dijele dva klimatski vrlo različita predjela, pa je stoga izjednačenje 
atmosferskog tlaka mjestimice popraćeno olujnim vjetrom. 

Anticiklonalna bura nije osobina samo hladnijih godišnjih doba, ona se 
pojavljuje i ljeti, kad se sjeverni barometarski maksimum širi prema jugo- 
istoku, ali se temperatura tada ne spušta tako nisko kao zimi. 

Ciklonalna (mračna) bura vrlo je jak i više stalan vjetar iz smjera 
NE do E, koji prati tmurno i kišovito vrijeme, a zimi ponekad i mećava s velikom 
hladnoćom. Često dopire i preko zapadne obale Jadrana. Na početku ciklonalne 
bure nebo je prekriveno jednakomjernom naslagom As-oblaka, koji dolaze iz 
jugozapadne strane horizonta. Pri početku ove bure atmosferski tlak normalno 
pada i ponekad je vrlo nizak (si. 40. b). 

Takav oblik bure stvaraju depresije koje se približavaju E obali Jadrana i 
koje snažno sišu zrak od obale prema moru, pri čemu obalna brda priječe jedna- 
komjerno pridolaženje zraka iz pozadine. Time se pojačava barički gradijent 
depresije, i to na strani istočne obale, čak i onda kada je formirana depresija 
prilično plitka. 

Prijelazi od jednog oblika bure na drugi vrlo su česti. Obično se anticiklo- 
nalna bura razvija iz ciklonalne, tako da je ova ujedno i prva faza anticiklonalne 
bure, s jakom naoblakom i oborinama. Dok anticiklonalna bura obično puše duž 
čitave naše obale i dalje od nje ciklonalna bura uglavnom se ograničava na 
dio Jadrana. 

Nije rijetko da istovremeno u sjevernom Jadranu puše bura, a u srednjem 
i južnom Jadranu jugo. Jedna granica tih vjetrova je oko rta Ploče, a druga u 
Kvarneru. 

Na italijanskoj obali nema prave bure, već većinom NW vjetar. Što se ide 
dalje od istočne obale (15—20 M), bura je sve slabija, ali s jače izraženim valo- 
vima. Rijetko doseže olujnu jačinu. Na toj obali jedino zaklonište u olujnoj buri 
je sidrište Manfredonije, na južnoj strani poluotoka Gargana. Na našoj obali 
bura ima suprotne karakteristike i dostiže olujnu jačinu, valovi su kratki i ne- 
maju naročite visine, ali im vrhove vjetar raspršava u bijelu pjenu, koju vjetar 
nosi kao dim. 

Slabu buru nazivamo burica, a osobito snažnu buru burina. Istočnjak (le- 
vanat) naziv je za onaj oblik bure koji puše prilično jednakomjerno, bliže istoku, 
pri kišovitom vremenu i umjerenoj hladnoći. Ti istočni vjetrovi, koji su svojim 
osobinama između bure i juga, svojstveni su prije svega sjevernom dijelu Ja- 
dranskog mora.* 

* Sličan buri je vjetar košava, koji puše u sjeveroistočnom dijelu SFRJ. Za riječni 
promet ona naročito utječe na dio Dunava od Golupca do Vukovara. Osjeća se u Srbiji 
i preko cijele Vojvodine, kao i do Osijeka i Vinkovaca. Najjača je na Dunavu između 
Velikog Gradišta i Novog Sada i u južnom dijelu Banata. 

Košava je suh i hladan vjetar koji podržava vedro vrijeme. Javlja se kada nad 
Ukrajinom i Besarabijom vlada visok atmosferski tlak a nad zapadnim Sredozem- 
ljem i Jadranom nizak. Ima istočni i jugoistočni smjer. Puše na mahove čija brzina 
doseže i do 30 m/s. Najčešće se javlja u toku jeseni, a zatim zimi i u toku proljeća. 
Rijetko puše samo jedan dan. Obično traje dva do tri dana, ali ponekad i znatno duže. 

v ^o J e topao i vlažan vjetar koji puše iz ESE smjera do SSE. 

Puše duž čitavog Jadranskog mora i izaziva uzburkano more. Popraćen je vrlo 
naoblačemm nebom, a u većini slučajeva i dugotrajnom kišom. Svoju najveću 
jačinu ima u južnom Jadranu, gdje je i mnogo češći nego u sjevernom. Javlja 
se u sva godišnja doba, ali u sjevernom Jadranu najčešće od ožujka do lipnja, 

a u južnom od jeseni do kraja zime. Rijetko ostaje kao slab vjetar, ispod 2 3 

Beauforta (6 — 8 čv). Prosječna mu je jačina oko 4 — 5 Bf (16—20 čv), ali često 
doseže i olujnu jačinu. Jugo traje ljeti redovno do tri dana, zimi do devet dana, 
a katkada s kraćim prekidima i do tri sedmice. 

Jugo je jak u onim obalnim područjima gdje je more otvorenije ili kanal 
ima smjer vjetra. Glavna su takva područja: Venecijski zaljev, Kvarner i 
Kvarnerić, otvoreno more oko Rta Ploče i područje južno od Dubrovnika, te 
vanjski kanali između otoka sjeverne Dalmacije, Lastovski i Mljetski kanal.’ Uz 
razvijeno more česta je i struja do 2 čv brzine. 

Unatoč svojoj jačini i dugačkom trajanju jugo je na Jadranu manje opasan 
nego bura. Ne dolazi naglo, puše jednakomjerno, pa brodovi i čamci u većini 
slučajeva mogu pravovremeno uploviti u neku zaštićenu luku. Vjetar je u po- 
četku slab, razvija se tek nakon 36—48 sati, a olujnu jačinu postiže tek nakon 
trećeg dana puhanja. 

Prvi predznak juga, kojemu obično prethode tišina i promjenljivi slabi vje- 
trovi, jest sumaglica i mutan horizont na jugoistočnom dijelu horizonta. Jača- 
njem juga sumaglica se razvija u rijetke i niske oblačiće, koji se gomilaju oko 



SI. 40. b Opća sinoptička situacija za vrijeme ciklonalnog juga t mračne bure 


vrhova planina dok se postepeno i ostali dio neba prema NW ne prekrije gustim 
olovnosivkastim i niskim oblacima. Na zapadu i sjeverozapadu vidi se zid oblaka 
ili se na tom dijelu horizonta nalaze Ci-oblaci. Atmosfera postaje neprozirna, 
a vidljivost je i danju ograničena. Zračni tlak pada ispod normalnog, redovno 
samo polagano, ali ustrajno, a temperatura i relativna vlaga znatno rastu. Po- 
stepeno se pojavljuju sve veći valovi i sve jača morska struja iz smjera SE, a 
kao posljedica stvaraju se bibavice (šćige) i uzdiže razina mora uz našu obalu, 
a naročito u NW dijelu Jadrana. 

I jugo ima svoj anticiklonalni i ciklonalni oblik s karakterističnim razlika- 
ma u podjeli atmosferskog tlaka i stanju vremena. Ipak jugo je najčešće ciklo- 
nalna porijekla. 

Anticiklonalno jugo javlja se naročito u proljeće i jesen. Njega 
normalno izaziva izmjenično djelovanje duboke i duže stacionirane depresije nad 
NW ili N dijelu Evrope i predio visokog atmosferskog tlaka nad istočnim dijelom 
Sredozemlja. Nebo je ili vedro ili se pojave Cc-oblaci i Ac-oblaci, koji dolaze iz 
smjera W do SW, dok je SW dio horizonta redovno vedar. Poslije jednodnevnog 
ili dvodnevnog juga, u sjevernom Jadranu naoblaka raste. Oborina uopće nema 
ili mjestimično pada slaba kiša. Kao posljedica povećanja čestica prašine done- 
sene iz sjevernoafričkih pustinja često se zapaža vrlo mutna atmosfera. 

Ciklonalno jugo je umjeren do olujno jak vjetar smjera ESE do 
SSE, koji katkada puše i na mahove. Njegove su karakteristike gusta i niska 
naoblaka s umjerenim pljuskovima kiše i uzburkanim morem. Pojavi se čim se 
neka primarna depresija približi Jadranu preko južne Francuske ili Pirinejskog 
poluotoka, ili ako neka depresija prelazi preko evropskog kontinenta, a svojim 
granicama doseže i do Sredozemnog mora, ili ako depresija dolazi iz sjeverne 
Afrike, te konačno ako se sekundarne depresije stvaraju u Đenoveškom zaljevu 
ili u sjevernom Jadranu. Od staze kretanja, jakosti i oblika tih depresija zavisi 
koliko će se jugo razviti na Jadranu (si. 40. b). 

Redovno sjeverozapadna obala otoka Visa dijeli predio juga od predjela 
bure ako depresija prelazi više južnim putem (tzv. staza Ve). Brod koji po jugu 
plovi iz južnog Jadrana prema sjeveru mora već od Visa predviđati iznenadno 
skretanje vjetra na NE. Obratno, ako u sjevernom Jadranu puše bura uz nizak 
barometar, vjerojatno će u južnom Jadranu naići na jugo. Ciklonalno jugo do- 
nosi redovno brzo padanje barometra i najniži zračni tlak što ga Jadran poznaje. 
Pri tome, naročito za sjeverni Jadran, pravilo je da brzo padanje barometra 
znači i brzo prolaženje depresije, a time i jugo kratka trajanja. 

Ako jugo, koje u to vrijeme u južnom dijelu Jadrana još uvijek traje, nepre- 
stano slabi, a umjesto njega ne pojavi se neko drugo strujanje atmosfere, nastaje 
tzv. trulo jugo. Tišinu prati mrtvo more, a ostaju sve karakteristike juga. Tem- 
peratura atmosfere raste, a i sparnije je negoli kad puše pravi jugo. Pada obi- 
lata kiša, a razvedrava se samo privremeno zbog »iznemoglosti istrošenih oblaka«. 

110. Ostali lokalni vjetrovi na Jadranu. — Osim već opisanih vjetrova koji 
vladaju na Jadranskom moru, treba istaći još ove lokalne vjetrove: vjetar s 
mora — maestral i s kopna — burin, koji se uglavnom javljaju u toplom 
dijelu godine (kasno proljeće i ljeto). Oni pripadaju vrsti dnevnih periodičnih 
vjetrova, koji nastaju zbog termičkih razlika kopna i mora. 

Opažaju se samo uz obalu, i rijetko dopiru dalje od 20 M prema unutrašnjo- 
sti i od obale prema moru jer su strogo prizemni vjetrovi (do 300 m visine). Kad 

u primorju puše maestral, u zagorju vlada tišina uz žegu ili puše lokalni vjetar 
iz doline. Obično vjetar s mora počinje oko 9 — 10 sati, a s kopna poslije zalaska 
Sunca. Jačina tih vjetrova veća je što je temperaturna razlika između kopna i 
mora veća. 

Maestral. Danju se pri jakom zagrijavanju površina kopna ugrije jače 
od površine mora, a kao posljedica nastaju uzlazne struje nad kopnom, koje se 
na izvjesnoj udaljenosti od kopna spuštaju prema moru i na taj način zatvara 
se krug strujanja. U vezi s tim, u nižim slojevima zraka stvara se gradijent sa 
smjerom od mora prema kopnu i s mora počinje puhati vjetar nazvan zmorac 
ili maestral. 

Oko 14.00 sati po pravilu maestral postiže svoj maksimum i redovno zavr- 
šava prije zalaska Sunca (obično do 18.00 sati). Na zapadnoj obali Jadrana naj- 
jači je oko 16.00 sati, a često sć nastavlja noću, i tada se javlja jače razvijeno 
more. Maestral prati lijepo vrijeme i pri tom znatno ublažuje ljetnu sparinu. 
Normalno puše kao slab vjetar (do 4 Bf). U Tršćanskom .zaljevu je najslabiji, 
prema jugu je sve jači, a u Otrantskim vratima naraste do jačine 6 — 7 Bf, uz 
dosta teško more. Dosegne i olujnu snagu (tzv. maestralun), i to kao posljedica 
prolaza frontalnih poremećaja (npr. ciklona). 

Na našoj obali taj vjetar puše uglavnom iz NW, zavisno od lokalnih prilika 
skreće i do WNW, a kod albanske obale i na W. Na talijanskoj obali smjer mu 
je prosječno E, a negdje i SE. U toku dana maestral mijenja svoj smjer udesno, 
tj. za Suncem. 

Maestral je obično popraćen karakterističnim bijelim gomilastim oblacima 
slabog vertikalnog razvitka, tj. kumulusima lijepog vremena. 

Burin. Noću se opaža da zrak struji u istom zatvorenom krugu kao i danju, 
samo u suprotnom smjeru. Nad kopnom zrak se ohladi -brže nego nad morem, 
pa je gradijent usmjeren prema moru i izaziva vjetar s kopna — burin. Nestaje 
obično pred izlazak Sunca. Smjer mu je na istočnoj obali u sjevernim predjeli- 
ma iz NNE do ENE, u južnom više iz E, uz zapadnu obalu iz SW. 

Burin je obično slabiji od maestrala. Ali u nekim područjima, npr. kod Bola 
na Braču, može doseći jačinu do 6 Bf. 

Analogno vjetru s kopna i s mora, u gorskim predjelima nastaju vjetar 
s brda i vjetar iz dolin e. U vremenu od 9 do 10 sati pa do zalaska Sun- 
ca (kad na moru puše maestral), puše vjetar iz doline, a noću (kad je na moru 
burin) puše vjetar s brda. 

Među lokalne vjetrove ubraja se i f e n. To je topli i suhi vjetar koji na- 
staje u podvjetrenoj strani brda, kao posljedica spuštanja zračne struje kad je 
vrh brda iznad nivoa kondenzacije. Često je bura, kao lokalni vjetar fenskog 
karaktera. Mada je fen lokalni vjetar, on nastaje pri određenim vremenskim 
situacijama: kad je ciklon s jedne strane brda i anticiklon s druge strane. To 
omogućava predviđanje tog vjetra. 

111. Nevere. — Pored lokalnih vjetrova na Jadranu se javljaju i nevere 
(oluje). Nastaju najviše u periodu -od lipnja do rujna. Najviše ih ima u srpnju 
i kolovozu. Te ljetne nevere češće su u sjevernom Jadranu nego u južnom. U 
sjevernom Jadranu ima prosječno na mjesec (VI — IX mj.) pet dana s nevera- 
ma, a u južnom Jadranu samo dva do tri dana. Taj je broj katkada i veći: u 
kolovozu 10 — 12 dana s neverama, a zabilježeno je i četiri nevere za jedan dan. 


Najveći broj nevera na Jadranu dolazi iz Italije, naročito iz sjeverne Ita- 
lije. One prelaze preko Jadrana, dolaze iz pravca NW do SW, te primoravaju 
pomorca na najveću opreznost. Brzina napredovanja nevere je 15 — 20 M/sat. 
Što je veća brzina kojom se nevera primiče, jači je vjetar koji iz nje puše. 

Nevere se mogu pojaviti pri različitom vremenskom stanju — pri vedrom, 
tihom i toplom, kao i pri već postojećem ciklonalnom vremenu. U prvom slučaju 
to su termičke ili lokalne nevere, a u drugom dinamičke ili ciklonalne. Zimske 
(frontalne) nevere su vrlo rijetke, ali prostranije od ljetnih (termičkih) (t. 210). 

Prema nastupu i razvoju, razlikujemo dvije vrste nevera: iznenadna 
i postepena. 

Sigurni znakovi koji upozoravaju na neveru pojavljuju se tek malo prije 
njena početka, pa je teško predvidjeti neveru za sutradan, ali upozorenja o ne- 
vremenu i prognoza vremena često i pravovremeno upozoravaju na »naginjanje 
vremena na neveru«. Kod oba tipa nevera zajednička je pojava oblaka iz SW 
smjera, analogno smjeru vjetra. 

Kod tipične iznenadne nevere atmosferski tlak još prije početka 
nevere najprije malo padne i odmah zatim malo poraste, nakon čega naglo pada 
(po vertikali). Čim nevera prođe, tlak se postepeno vraća na normalu. 

Prije nastupa iznenadne nevere obično puše lagani vjetar i to na prekide 
•— s tišinama. Smjer tog vjetrića suprotan je onome iz kojega dolazi nevera. Kad 
barometar počne naglo padati, udarac vjetra nastupa iznenada i često je olujne 
jačine. Jačina vjetra postigne maksimum nešto poslije nastupa nevere. Tempe- 
ratura koja je za vrijeme nevere znatno pala postepeno raste, a vrijeme postaje 
bistro i tiho, uz eventualni vjetrić s kopna. 

Takve nevere mogu katkada biti veoma opasne. Prije svega zato što ih brod 
na sidru očekuje okrenut krmom prema vjetru. Nepogodna konfiguracija obale, 
uski kanali s visokim brdima, mogu ponekad onemogućiti da se nevera na vrije- 
me zapazi »odoka«; ako je dan, odsjev munje se ne vidi kao noću, a ne čuje se 
ni grmljavina zato što puše vjetrić iz suprotna pravca. Kao jedini predćznak ne- 
vere ostaje još samo sparina, ali kako ova počinje mnogo prije nevere, nije ni 
to siguran predznak. 

Postepena nevera ima upravo suprotne karakteristike: atmosferski 
tlak postepeno opada, a zatim naglo poraste. Ostale pojave u tim neverama raz- 
vijaju se potpuno u skladu s tokom promjene zračnog tlaka. 

Kod postepenih nevera mogu se uvijek poduzeti mjere opreznosti jer vjetar 
počinje puhati u smjeru kretanja nevere, i to relativno malom snagom, a zatim 
postepeno pojačava; grmljavina se pravovremeno čuje. Usporedo s tim atmos- 
ferski tlak postepeno opada. Kad vjetar i oborine dosegnu svoj maksimum, ne- 
vera naglo prestaje, a vrijeme se razbistrava. 

112. Vjetrovi u Sredozemlju. — Za zračnu cirkulaciju nad Sredozemnim 
morem važnu ulogu ima nekoliko faktora, a među njima relativni položaj azor- 
skog maksimuma (naročito ljeti), termička razlika između kopna i mora (naročito 
zimi), putanje nekih ciklona i orografski oblik obala. 

Glavne su zračne cirkulacije nad Sredozemnim morem ljetna i zimska. 

Ljeti, zapadno od Sredozemnog mora, leži jako istaknut azorski maksimum. 
Vjetrovi su uglavnom anticiklonalni (u sjevernom dijelu W i NW, a prema jugu 
više iz N i NE). Zagrijani i rjeđi zrak iznad Sahare privlači te vjetrove, koji 
postepeno prelaze u NE pasat tropskog porijekla. 

Na obalama Sredozemlja ljeti se javljaju normalni periodični vjetrovi s mo- 
ra i kopna. 

Zimi je suptropski maksimum Atlantika proširen prema istoku i pokriva 
srednju i južnu Evropu, kao i veći dio Azije. Sredozemno more ima znatno veću 
temperaturu od okolnog kopna. Vjetrovi pušu uglavnom s obala prema sredini 
mora i prilagođuju se orografskom karakteru obala. U zapadnom dijelu prevla- 
davaju W vjetrovi, u istočnom E vjetrovi, a u sjevernom N vjetrovi, koji su 
često olujnog karaktera. 

Na obalama Sredozemlja i na njegovim rubnim morima općenito pušu ovi 
važniji vjetrovi (si. 41). 

U Egejskom moru prevladavaju vjetrovi iz N i NE, naročito u njegovu sje- 
vernom dijelu u koji ulaze kroz Dardanele*. Ti su vjetrovi naročito postojani 
zimi, ali i ljeti mogu biti prilično jaki. Od travnja do kolovoza vlada ugodno 
vedro vrijeme s postojanim vjetrom iz N (etezian, a turski naziv melten), koje 
prekidaju vjetrovi s mora (turski naziv imbat) i s kopna. Rujan je prelazni mje- 
sec, pa se javljaju kako tišine tako i promjenljivi vjetrovi. Od listopada do 
ožujka pušu naročito jaki vjetrovi iz N (tramontana) i SW. Vjetrovi iz N veoma 
su hladni pa je tada vrijeme za plovidbu neugodno. 

Na smjer vjetra veoma utječe hladno kopno, pa ovaj vjetar skreće i na E, 
odnosno na W. U tom razdoblju SW vjetrovi su olujni i znaju naglo skrenuti 
preko E na N, i to treba imati na umu. 



SI. 41. Vjetrovi na Sredozemlju 

* u Egejskom moru osjeća se i utjecaj vardarca. To je vjetar koji puše od Sar- 
planine i Skopske crne gore dolinom Vardara prema Egejskom moru. Ima osobine bure 
i košave. Zbog toga je više zimski vjetar koji podržava vedro i hladno vrijeme. 


Tirensko more je od Sardinije i Korzike zaštićeno od zapadnih vjetrova, pa 
ono ima i mirnije vrijeme. Zimi i ujesen prevladavaju sjeverni vjetrovi s kopna. 
To je zapravo bura koja prelazi Apenine i proširuje se na Tirensko more* Ljeti 
pretežno puše vjetar s mora, ali povremeno i s kopna. Ovdje se ne osjeća mi- 
stral iz Lionskog zaljeva. 

U Mesinskom prolazu prevladavaju NW — NE vjetrovi. Ljeti ti vjetrovi 
uveče popuštaju. Kad Rta Spartivento ima dva puta više vjetrova W nego NE, 
ali često i protusmjernih vjetrova (po njima je i sam rt dobio svoj naziv). Inače 
oko Italije u svako doba godine pušu vjetrovi iz W, pod nazivom ponente. 

U Lionskom zaljevu, kao i u cijelom području od rijeke Ebra do Đenove- 
škog zaljeva, poznat je suh i hladan vjetar smjera WNW — NNW, pod nazivom 
mistral. Taj vjetar puše u svako doba godine, naročito u proljeće i zimi. Tada so 
nad Francuskom nalazi hladan anticiklon ili jezik visokog tlaka, a nad Lionskim 
zaljevom niski tlak. Predznak tog vjetra je mrtvo more, koje se naročito osjeća 
na ruti Gibraltar — Genova. Zimi je poznat i vjetar gregal iz smjera N — NNE 
koji ne traje dugo, ali je veoma jak i hladan. 

U Gibraltarskom tjesnacu javljaju se istočni i zapadni vjetrovi. Ljeti ima 
jednako E i W vjetrova. U ostalom dijelu godine, naročito zimi, prevladavaju 
vjetrovi iz zapadnih smjerova. Levante puše iz E (zahvaća i središnji dio Sredo- 
zemnog mora), donosi ružno vrijeme s kišom. Poniente puše iz W, naročito zimi 
pri suhom i vedrom vremenu, a ako je olujne jačine, donosi kišu i maglu. Vje- 
trovi iz SW smjera, koji skreću na W i NW, u zimskim mjesecima poznati su 
pod nazivom vendavales. U Gibraltaru, oko pojedinih rtova, javljaju se često i 
protivsmjerni vjetrovi pod nazivom contrastes [kontrastes]; oni se javljaju i do 
Toulona, kao i uz obalu Maroka. 

Uz istočne obale Španjolske zimi pušu vjetrovi pretežno s kopna i iz NW 
smjera, a ljeti s mora, i to noću. Uz južnu obalu u svako doba puše suh i topao 
SE — SW vjetar, s mnogo pijeska iz Afrike, poznat kao leveche [leveke], a uz 
istočnu obalu E — ESE vlažan vjetar (sličan jugu) solano. U rubnim morima Špa- 
njolske javlja se SW vjetar vendavales. 

Uz obalu sjeverne Afrike u toplo godišnje doba (V — X mj.), bliže Gibraltaru, 
prevladavaju W vjetrovi, a dalje prema istoku vjetrovi više iz smjera NW — NE. 
U hladno godišnje doba (XI — III mj.) vjetrovi su nestalni, a češće istočni. U svako 
doba godine puše jugo, a najviše od VII do VIII mjeseca. Oluja s juga, pod nazi- 
vom samun, nosi oblake pijeska i nad Evropom. Sličan tom vjetru, koji dolazi 
iz oblasti UAR, zove se khamsin [kamsin]. Puše u svako doba, uz visoku tempe- 
raturu i nisku relativnu vlagu. 

Za vrijeme E vjetrova horizont je vrlo mutan, pa je i vidljivost slaba, a 
za vrijeme W vjetrova vidljivost je normalna. 

U srednjem dijelu Sredozemnog mora, istočno od Malte, čitavu godinu ten- 
dencija je na W vjetru. Ipak je SE vjetar (široko) češći u jesen. Zimi pušu jaki 
NE vjetrovi pod nazivom gregale. Najčešće nastaju pod sličnim uvjetima kao 
i bura na Jadranu. 

U sjevernom dijelu Jonskog mora zimi se izmjenjuju NW i SE vjetrovi (pa- 
ralelno s obalom Italije). Ipak ljeti prevladava NW vjetar. U predjelu Sidra 
zimi se javljaju vjetrovi između NW i W, a ljeti u južnom dijelu između N i NE. 

* Ako ima sjeverni smjer, naziva se tramontana, a sjeveroistočni greco [greko]. 

U istočnom dijelu Sredozemnog mora vjetrovi su uglavnom iz NW, osim uz 
obalu Sirije i Izraela, gdje prevladavaju SW vjetrovi. Oluje dolaze uglavnom iz 
NW, između SW i NW, a također i iz NE (u blizini Cipra). 

Vjetrovi uz obale Crnog mora mijenjaju smjer u obratnom smjeru kazaljke 
na satu (kao i morske struje), a naročito je to izrazito zimi. Na istočnoj obali 
pusu iz smjera E — NE, na sjevernoj iz NE, a na zapadnoj pretežno iz N. Južne 
obale imaju vjetrove iz južnih kvadranata (kod Batuma SW). Vjetar iz NE nosi 
ime bura. Ona uglavnom puše zimi i ima karakteristike bure na Jadranu. 

(B) Vjetrovi na obalama Atlantika 

113. Vjetrovi u Engleskom kanalu. — Vjetrovi su u Kanalu pod utjecajem ciklona 
ili anticiklona koji dolaze iz Atlantika. Tišina ima u ljetnim mjesecima; ako se pojave 
zimi, one su predznak pogoršanja vremena. Uglavnom se može reći da ima više vje- 
trova iz zapadnih kvadranata (S, SW, W i NW) nego iz istočnih (N, NE, E, SE). Jačina 
vjetra zavisi od dubine odnosno razvijenosti ciklona (depresije). Zimi, naročito u sije- 
čnju, ciklonalne oluje u Kanalu prilično su česte (prosječno oko 23 olujna dana), ljeti 
ih je mali broj (oko 4). Kratkotrajne zimske nevere dolaze s gustim snijegom i gradom. 

Općenito se može reći da o putanjama ciklona varira i vjetar, pa za svaki slučaj 
treba proučiti sinoptičku situaciju. 

Sjeverni vjetrovi kod francuske obale su rijetki, ali kratkotrajni i žestoki, a često 
i opasni. Zbog tih vjetrova, kao i čestih W i NW vjetrova, povoljnije je izabrati rutu 
bliže engleskoj obali. Taj dio obale općenito je prikladniji za navigaciju jer su struje 
morskih mijena umjerenije, konfiguracija dna je bolja za orijentaciju mjerenjem du- 
bina, pomorska svjetla pogodnije su raspoređena i dr. 

U proljetnim mjesecima to je područje često pod anticiklonalnim jakim E ili NE 
vjetrovima, prilično stalne prirode, za razliku od prethodnih. Tada vlada lijepo vrije- 
me s visokim atmosferskim tlakom. 

114. Vjetrovi u Biskajskom zaljevu. — U ljetnom mjesecima vladaju blagi: vje- 
trovi i lijepo vrijeme. U jesenjim i zimskim mjesecima česte su oluje iz NW, s počet- 
kom iz S, a zatim skreću preko SW, W na NW; traju ponekad do dva tjedna. Za tog 
vjetra nastaje poznato ukrižano more zbog interferencije morskih valova tog vjetra i 
valova iz E i S, odbijenih od francuske obale. Biskaj je poznat po vrlo razvijenom 
ukrižanom moru. Mrtvo more iz NW redovno prethodi takvoj situaciji. 

115. Vjetrovi u području zapadne i južne obale Afrike. — SE pasat ne doseže do 
Gvinejskog zaljeva. Čitavo područje Gvinejskog zaljeva približno do crte ikoja spaja 
Rt Verde (Cape Verde) [Kejp Verde] i Rt dobre nade (Cape of Good Hope) [Kejp of 
guđ Houp] pod utjecajem je vjetra poznat po imenu afrički SW monsun. Nastaje zbog 
niskog tlaka formiranog nad Afrikom. Između tog područja i područja NE pasata 
uska je zona promjenljivih vjetrova i tišina, s ponekom neverom od kolovoza do listo- 
pada. Ovaj SW monsun uglavnom je .produžetak SE pasata. Vrijeme je slično kao 
kad na Jadranu vlada jugo. U tom predjelu javljaju se i žestoki tomadi koji se kreću 
protiv vjetra, a počinju naglo sa NE vjetrom orkanske jačine. Između Rta Verde i Rta 
Lopez (Cape Lopez), od XII do II mjeseca puše E — ENE hladan i suh vjetar s prilično 
prašine, poznat po imenu harmattan. Traje najviše tjedan dana. 

Vjetrove u području južne Afrike možemo podijeliti u dva godišnja doba: ljeti 
pušu vjetrovi ciklonalnog karaktera, a zimi anticikionalnog. Ljeti prevladavaju vje- 
trovi SE, a zimi W. Predznaci žestokog ljetnog vjetra iz SE gusti su bijeli oblaci na 
vrhu (platou) planine Table Mountain. Cim se primijeti taj predznak, treba poduzeti 
sve mjere opreza. 

Oluje iz NW — SW česte su u VI i VII mjesecu, ali se mogu javiti u bilo koje 
doba godine. 

116. Vjetrovi oko Cape Horna. — Vjetrovi olujne jačine iz W s veoma razvijenim 
morem (s najvećim izmjerenim visinama valova oko 13 m), snijegom i gradom neugo- 
dni su za pomorca koji namjerava obići Cape Horn [Kejp Horn], pogotovu ako to mora 
biti u kursovima prema W. Parobrodi koji plove iz Tihog oceana u Atlantski redovito 
prolaze kroz Magelanov tjesnac koji je također poznat po neugodnim vjetrovima, stru- 


jama i maglama. Naročito su opasni vjetrovi iz IV kvadranta, pod imenom willy- 
-waves [vili-vejvs]. Tišine su rijetko duže od jednog dana. Cikloni polarnog fronta ju- 
žne hemisfere u bilo koje doba godine dolaze iz IV kvadranta, prelaze Cape Horn, a 
često se tu i zaustave i duže vrijeme. Na prednjoj strani tih ciklona je vjetar NW, a na 
stražnjoj SW. 

Najveće su oluje u ožujku. Općenito, zimski mjeseci od IV do VIII povoljniji su 
za navigaciju nego ljetni. 

117. Vjetrovi u području La Plate i Brazila. — Olujni SW vjetar u području La 
Plate, približno između paralela 30°S i 40°S, zove se pampero. Najčešće puše zimi. Nor- 
malno počinje iz NE, a zatim preko N prema SW, gdje dostiže maksimalnu jačinu. 
Završavaju najčešće sa SE, poslije čega nastupa i lijepo vrijeme. Taj vjetar nastaje 
kao posljedica sudara toplih zračnih masa iz Brazila i hladnih iz južne Patagonije. 
Zimi traje najviše tjedan dana, a ljeti, pod imenom turbonades, počinje i završava u 
toku jednog dana, ali može biti žestok i opasan. Predznaci su mu sijevanje na SW 
dijelu horizonta (aurora!), velika bistrina atmosfere, nesnosna sparina i nestalan vla- 
dajući NE vjetar (Norte duro, pampero seguro). 

U predjelu pampera, oko ušća La Plate, SE vjetar pod nazivom suestadas donosi 
kišovito vrijeme i razvijeno more. Uz obalu Patagonije, poznat je kao vjetar s kopna 
terral, a s mora virazon. 

U području Brazila južno od paralele 15°S SE pasat ne doseže do obale. U ljet- 
nim mjesecima, nad središnjim Brazilom formira se centar niskog atmosferskog tlaka, 
pa se javljaju vjetrovi iz NE do ENE, pod nazivom brazilijanski monsun (slično kao i 
afrički monsun). Taj se vjetar osjeća uzduž obale do južno od Rio de la Plate. Neki 
navode i zimski monsun iz SE, koji je zapravo SE pasat. Uglavnom zimi prevladavaju 
SW i SE vjetrovi. Oko Cape Frio [Kejp Frio], blizu Rio de Janeira, za vrijeme SE 
monsuna javljaju se često kratke ali žestoke oluje s vjetrom iz S do SW; slične oluje 
iz SW između VII i IX mjeseca, nazvane pampero, javljaju se i u blizini Rio de la 
Plate. 

118. Vjetrovi u području Srednje Amerike. — Norder je poznat hladan vjetar iz 
smjera N, koji od IX do IV mjeseca zahvaća Meksički zaljev i zapadni dio Karipskog 
mora, a zahvaća i pacifičku obalu Srednje Amerike i južnog Meksika. U predjelu Pa- 
namskog kanala (luka Colon) norther [norder] je najčešći u II mjesecu, a zatim u I i 
III. Dolazi duž doline rijeke Mississippi, pa je postojan. U razdoblju od XII do III 
mjeseca može brzo dostići olujnu jačinu. Inače je kao vjetar anticiklona, razvijenog 
nad hladnim kontinentom Sjeverne Amerike, sličan našoj buri (dry norther = suhi 
norder). Pod utjecajem ciklona može biti i s kišom ili snijegom (wet norther = vlažni 
norder). Norder se može pojaviti i ljeti, ali je rijetko kada jak vjetar. 

Oko južnih obala Kube puše čitave godine olujni vjetar NW — NE, nazvan baya- 
mos [bajamos]. 

119. Vjetrovi u Zaljevu sv. Lovrijenca. — Prva i glavna prepreka za plovidbu 
tim i susjednim zaljevima i morima jesu led (od XI do III mjeseca) i ledeni bregovi 
(najviše kod otoka Anticosti) (v. Navigacija I, t. 197), a zatim magle (za vrijeme SE 
vjetra i tišina). U vrijeme slobodne plovidbe E i W vjetrovi uglavnom skreću prema 
Rijeci sv. Lovrijenca. U proljeću prevladavaju W vjetrovi, a ljeti SW vjetrovi i suho 
vrijeme. U jesen i zimi pušu hladni vjetrovi iz smjera N do NW, sa snijegom, a često 
su i olujni. 

PITANJA 

1. Temperatura 

1. Što je toplina, a što temperatura? Objasnite odnos između topline i tem- 
perature. 

2. Koji je glavni izvor topline i koja je njegova važnost za obavljanje mete- 
oroloških procesa u atmosferi? 

3. Što je solarna konstanta, kolika je njena vrijednost i kakvo je njeno zna- 
čenje u općoj cirkulaciji atmosfere? 

4. Što je insolacija, a što radijacija? Objasnite njihovo značenje u procesu 
zagrijavanja Zemlje (atmosfere, čvrstog i vodenog pokrivača)? 

5. Što se sve događa sa Sunčevim zrakama koje prodru u atmosferu? 

6. Od čega zavisi intenzitet Sunčeve radijacije a od čega trajanje insolacije? 

7. Objasnite procese zagrijavanja i ohlađivanja Zemljine površine (kopna i 
mora) i atmosfere (zraka). 

8. Kojim se procesom regulira temperatura Zemljine površine i atmosfere? 

9. Što je aktivni sloj i koja je njegova uloga u toplinskom režimu atmosfere? 

10. Objasnite specifičnosti u zagrijavanju i ohlađivanju mora. 

11. Na koji se način prenosi toplinska energija u atmosferu i koji se procesi pri 
tome javljaju? 

12. Objasnite zbog čega i na koji način nastaje opadanje temperature s visinom. 

13. Što je to vertikalni termički gradijent, što nazivamo izotermijom a što pri- 
zemnom inverzijom temperature? 

14. Što je to adijabatsko zagrijavanje odnosno hlađenje, kako nastaje i koje su 
posljedice tih procesa? Definirajte i objasnite adijabatski gradijent. 

15. Zašto se zasićen zrak koji se adijabatski Širi manje ohlađuje nego nezasi- 
ćen zrak? 

16. što je nivo kondenzacije i od kojih uvjeta zavisi njegova visina nad Zemlji- 
nom površinom? 

17. Koju ulogu imaju adijabatski procesi u razmjeni topline i u cirkluciji vode 
između Zemljine kore i atmosfere? 

18. Navedite i objasnite ravnotežna stanja atmosfere. Uz kakve je uvjete stra- 
tifikacija zračnih masa u atmosferi osobito stabilna? 

19. Što nazivamo konvektivnim strujanjem i zašto nastaje? 

20. Koji su oblaci proizvod konvektivnih strujanja u troposferi i kako nastaju? 

21. Kojim je uvjetima određen stabilitet zračnih masa u troposferi i koje tipo- 
ve stratifikacije razlikujemo? 

22. Kakva je stratifikacija zračnih masa za nezasićen zrak, a kakva za zasićen 
zrak pri različitim vertikalnim gradijentima? 

23. Kako se određuje koja je zračna masa stabilna odnosno nestabilna? 

24. Što je dnevna amplituda temperature, a što godišnja, i od čega zavise? 

25. Što su to izoterme odnosno hidroizoterme, a što termički ekvator? 

26. Objasnite geografsku podjelu temperature i uzroke nejednakosti. 

27. Analizirajte karte izoterma na str. 22. — 24. 

28. Što je to pol hladnoće i koje su ekstremne temperature zabilježene na 
Zemlji i gdje? 

2. Vodena para u atmosferi 

29. Objasnite agregatna stanja u kojima se može nalaziti voda. 

30. Koji su procesi vezani za promjenu agregatnog stanja vode i kako se oni 
odvijaju? 


31. Od čega zavisi intenzitet isparavanja Zemljine površine? 

32. Na koji se način vodena para prenosi u više slojeve atmosfere? 

33. Objasnite kruženje vodene pare Zemlja — atmosfera — Zemlja. Koji pro- 
cesi prenose vodenu paru sa isparavajuće površine u atmosferu? 

34. Što nazivamo apsolutnom vlagom i kojim se jedinicama mjere ona izražava? 

35. Što nazivamo relativnom vlagom i kojim se jedinicama mjere ona izražava? 

36. Što nazivamo rosištem i čime je ono uvjetovano? 

37. Uz koje se uvjete vodena para u atmosferi ne kondenzira, već sublimira? 

38. Pod kojim se uvjetima kondenzira dio vodene pare koja se nalazi u atmo- 
sferi? 

39. Kako se mijenja vrijednost apsolutne i relativne vlage u zraku: a) u toku 
dana, b) u toku godine, c) u različitim geografskim područjima? 

40. Kakva je raspodjela vodene pare po visini atmosfere (troposfere)? 

3. Oblaci 

41. Što je oblak i kako nastaje? Od čega zavise oblik i dimenzije oblaka? Koje 
su glavne osobine oblaka? 

42. Što nazivamo oblačnim sistemom? 

43. Kako se dijele oblaci s obzirom na visinu postanka? 

44. Na kojim se principima temelji i kakva je međunarodna klasifikacija 
oblaka? 

45. Kako nastaju i koje su karakteristike: 

a) visokih oblaka Ci, Cs i Cc 

b) srednjih oblaka Ac i As 

c) niskih oblaka Ns, Sc i St 

d) oblaka vertikalna razvitka Cu, Cb 

e) orografskih oblaka, 

f) specijalnih oblaka? 

46. U čemu se razlikuju Cb-oblaci termičkog porijekla od Cb-oblaka dinamič- 
kog porijekla? 

47. Što je to nakovanj oblaka i kako nastaje? 

48. Iz kojih oblaka padaju oborine: 

a) sipućeg karaktera, b) trajnog karaktera, c) pljuskovi? 

49. Koje su optičke pojave karakteristične za oblake koji se sastoje: a) od 
ledenih iglica, b) od kapljica, c) od kristala snijega? 

50. Koji su oblaci predznak jačanja vjetra, posebno olujnih udara vjetra? 

51. Objasnite geografsku raspodjelu naoblake. 

52. Objasnite pojedine vrste oblaka iz Međunarodnog atlasa oblaka. 

Napomena: Na početku svakog nastavnog sata treba provjeriti poznavanje 
oblaka koji tog dana pokrivaju nebo nad školom. 

4. Meteori 

53. Što je meteor? Kako se klasificiraju meteori? 

54. Što je hidrometeor? Kako se dijele hidrometeori? 

55. Kako nastaju i koje karakteristike imaju: 

a) rosa, b) slana, c) inje, d) poledica, e) kiša, f) rosulja, g) snijeg, h) morski 
dim, i) snježne kuglice i zrnca, j) ledene kuglice, k) grad i ledene priz- 
mice (iglice)? 

56. U kojem se slučaju na Zemljinoj površini stvara rosa, a u kojem slana? 
U čemu je razlika između slane i inja? 

57. Kako se dijele oborine po svom karakteru? Definirajte njihove specifičnosti. 

58. Kako se objašnjava dugo držanje proizvoda kondenzacije u atmosferi? 

59. Kakav karakter imaju proizvodi kondenzacije koji nastaju kao rezultat: 
a) radijacijskog ohlađivanja prizemnog sloja zraka, b) miješanja dviju zra- 
čnih masa, c) ohlađivanja zraka od hladnije Zemljine površine, d) ađijabat- 
skog širenja zraka u uzlaznim konvektivnim strujama, e) prelaženja struje 
hladnog zraka nad toplijom površinom koja isparava? 

60. Što su to orografske oborine? 

61. Kakva je geografska podjela oborina na Zemljinoj površini i od čega ona 
zavisi? Navedite područja Zemlje u kojima pada najviše oborina i objas- 
nite zašto. 

62. Gdje su područja vječita snijega i leda (glečera) i zašto? 

63. Što je magla, kako nastaje i čime se razlikuje od oblaka? 

64. Koje su glavne vrste magle, kako nastaju i koja vrsta magle ima posebno 
značenje za navigaciju? 

65. Koji uvjeti pogoduju nastajanju: a) radijacijske magle, b) advektivne 
magle? 

66. Koja su navigacijska područja svjetskog mora najviše ugrožena od magle 
i zašto? 

67. Kakva je raspodjela i utjecaj magle na plovidbu u: a) Atlantiku, b) Paci- 
fiku, c) Indijskom oceanu, d) Sredozemnom i Jadranskom moru? 

68. Što spada u litometeore? 

69. Kako nastaju i koje su karakteristike: a) suhe mutnoće, b) prašinske mut- 
noće, c) dima, d) prašinske (pješčane) mećave i oluje odnosno vrtloga? 

70. Što su to fotometeori? Objasnite postanak i karakteristike: a) haloa, b) vi- 
jenca, c) irizacije, d) glorije, e) duge, f) kruga oko Sunca, g) kruga oko Mje- 
seca, h) sumraka — vrste sumraka i njihovo značenje za navigaciju, i) ju- 
tarnjeg i večernjeg rumenila, j) miraže (zrcaljenja), k) nebeskog plavetnila. 

71. Što su elektrometeori? Kako nastaju i koje su karakteristike: a) grmlja- 
vine, b) vatre sv. Ilije, c) polarne svjetlosti (aurore)? 

5. Vidljivost 

72. Što razumijevate pod vidljivošću? 

73. Od čega zavisi vidljivost i kako se procjenjuje: a) danju, b) noću? 

74. Objasnite važnost vidljivosti za sigurnost plovljenja. 

6. Atmosferski tlak 

75. Što je atmosferski tlak, čime se mjeri i u kojim se jedinicama izražava? 

76. Što je jedna atmosfera, a što hidrostatska atmosfera? 

77. Što je normalni atmosferski tlak, a što tendencija atmosferskog tlaka? 

78. Koja je razlika a koja veza između mmHg i mb? Objasnite što znači kada 
kažemo da je atmosferski tlak 786,8 mmHg, a što 1 049 mb. 

79. Koliki je ukupan tlak na dubini mora: 

a) 10 m, b) 35 m, c) 500 m, d) 3 100 m, e) 10 150 m? 

80. Od čega zavisi vrijednost atmosferskog tlaka nad jednom tačkom? 

81. Što je izobarička ploha, a što izobarička stopa? 

82. Što su to izobare, što one prikazuju i kako se crtaju na karti? 


83. Što je to vertikalni barički gradijent, a što horizontalni, i čime su oni odre- 
đeni? Koji je uzrok nastajanju baričkog gradijenta? 

84. Kako se određuju elementi baričkog gradijenta po karti izobara? 

85. Kakva je veza između vjetra i baričkog gradijenta (po smjeru i jačini)? 

86. Zašto se vrši redukcija atmosferskog tlaka na razinu mora? Objasnite po- 
pravke koji dolaze u obzir? 

87. Nabrojite i objasnite pojedine vrste izobara i baričkih sistema. 

88. Kako i zašto se mijenja atmosferski tlak: 

a) promjenom visine, b) promjenom geografskog položaja, c) u toku dana, 
d) u toku godine? 

89. Kakav je pravilan dnevni tok promjene atmosferskog tlaka uopće, a 
posebno u tropima i kada se taj tok poremećuje? 

90. Skicirajte geografsku podjelu atmosferskog tlaka na Zemljinoj površini 
i objasnite ovu podjelu. 

91. Analizirajte karte izobara za mjesec siječanj i srpanj (str. 69 i 70). 

92. Pokažite (skicirajte) stalna mjesta visokog i niskog atmosferskog tlaka na 
Zemlji i objasnite njihovo značenje i utjecaj na vrijeme. 

7. Vjetar 

93. Objasnite kako nastaju zračna strujanja i koje vrste postoje? 

94. Što je vjetar i kako nastaje? Što su to strujnice i kako se crtaju? 

95. Kako se označava smjer vjetra, a kako njegova jačina (brzina)? 

96. Objasnite opću podjelu vjetrova. 

97. Što podržava nejednoliku raspodjelu atmosferskog tlaka na Zemlji? 

98. Kakva je uzajamna veza između raspodjele atmosferskog tlaka i vjetra na 
Zemlji uopće? 

99. Koji elementi određuju vjetar i od čega zavisi njihova vrijednost? 

100. Koji su uzroci skretanja vjetra od smjera baričkog gradijenta? Otklanja- 
ju li se jednako jaki i slabi vjetrovi? 

101. Objasnite utjecaj Coriolisove sile na vjetar i tijela u kretanju uopće. 

102. Na koju se stranu od smjera baričkog gradijenta otklanja vjetar i zašto: 
a) na sjevernoj hemisferi, b) na južnoj hemisferi? 

103. Što je to karakter vjetra i kakav on može biti s obzirom na strukturu 
strujanja? 

104. Što nazivamo laminarnom strukturom zračnog strujanja, a što turbulent- 
nom, čime su one uvjetovane i u čemu se očituju? Što je to geostrofički 
vjetar, a što gradijentni? Koja je njihova praktična važnost? 

105. Kakva je pravilna promjena vjetra za dan i godinu? 

106. Kakvu važnost ima vjetar za navigaciju? 

107. Kakva može biti cirkulacija zraka u troposferi? 

108. Objasnite opću cirkulaciju zračnih masa u atmosferi. 

109. Skicirajte i objasnite opću geografsku podjelu vjetrova na Zemlji s obzi- 
rom na opću raspodjelu atmosferskog tlaka. 

110. Kako se objašnjava postojanje stalnih oblasti visokog tlaka u pojasu oko 
30«— 35° N i S i u kojem polugodištu su one intenzivnije? 

111. Kako nastaju pasati, a kako antipasati? 

112. Koje su karakteristike pasata, koja područja zahvaćaju uopće, a posebno 
u pojedino godišnje doba? 

113. U kojim se geografskim širinama nalazi pojas tišina, koja temperatura, 
vlaga, naoblaka i vjetrovi u njemu prevladavaju i kakav je intenzitet 
oborina u toku godine? 

114. U kojim se geografskim širinama, osim u pojasu tišina, opaža relativno 
nizak atmosferski tlak? 

115. Kakav vjetar nazivamo mirnim, pulzivnim i olujnim? 

116. Gdje je jače skretanje vjetra od gradijenta: 

a) u nižim ili višim širinama, b) nad morem ili kopnom, 
c) u prizemlju ili na visini? 

117. Koje su karakteristike zapadnih vjetrova, koja područja zahvaćaju i u 
čemu se oni razlikuju od pasata? 

118. Koje se geografske širine nazivaju konjske i zašto? 

119. Kako i zašto nastaju atmosferski frontovi i kako se nazivaju? 

120. Što su to periodični vjetrovi i kako nastaju? 

121. Gdje i zašta nastaju monsuni? Opišite karakteristike monsuna Indijskog 
oceana i njihov utjecaj na plovidbu tim područjem. 

122. Kakav je sistem vjetrova u: 

a) Atlantskom oceanu, b) Tihom oceanu, c) Indijskom oceanu? 

123. Nabrojite i objasnite karakteristike vjetrova: 

a) uz obale istočnog Atlantika, 

b) uz obale zapadnog Atlantika, 

c) Sredozemnog mora i njegovih rubnih mora. 

124. Što utječe na postanak i razvoj vjetrova na Jadranskom moru u toku dana 
i godine? 

125. Objasnite kako nastaje: 

a) vjetar s mora, b) vjetar s kopna, c) vjetar s brda i doline, d) fen. 

126. Objasnite postanak i karakteristike bure. Koja su područja Jadrana naro- 
čito izložena buri, a koja su od nje zaštićena? Koji su predznaci bure? 

127. Objasnite postanak i karakteristike juga. Koja su područja Jadrana naro- 
čito izložena jugu, a koja su od njega zaštićena? Koji su predznaci juga? 

128. Objasnite postanak i karakteristike maestrala, koja su područja Jadrana 
naročito izložena maestralu a koja su od njega zaštićena? Kada najviše 
puše? 

129. Što su nevere, kada i kako nastaju, koji su predznaci pojava nevere na 
Jadranu i kakvo je njihovo značenje za navigaciju? 

130. Nabrojite i objasnite karakteristike vjetrova: 

a) uz obale istočnog Pacifika, 

b) uz obale zapadnog Pacifika, 

c) u Adenskom zaljevu, Perzijskom zaljevu i Crvenom moru. 

131. Koji priručnici daju sve potrebne podatke o vjetrovima oceana i pojedinih 
mora? 

III. METEOROLOŠKA MOTRENJA I IZVJEŠTAVANJA 


1. OPĆENITO 

120. Pojam motrenja i izvještavanja. — U meteorološkoj službi pod motre- 
njem se razumijeva mjerenje meteoroloških elemenata (pomoću instrumenata) i 
vizuelno promatranje (bez instrumenata). 

Cilj je motrenja da se zapazi i zabilježi stanje vremena (meteoroloških ele- 
menata) koje se odražava na instrumentima i čulima motrioca. Motrenja treba 
da su što češća. Time se dobiva potpunija slika ne samo stanja vremena u tre- 
nutku motrenja već i razvoja vremena uopće. Neprekidnost motrenja je osigu- 
rana pomoću pisaćih instrumenata (autografa). Inače, kod svih meteoroloških 
stanica obavezna su redovna (terminska) motrenja, a vanredna motrenja vrše se 
povremeno, i po potrebi. Posebno se motre nagle vremenske promjene, ili opa- 
sne pojave. Kao opasne smatraju se sve one pojave koje mogu ugroziti sigurnost 
broda, npr. gusta magla, oluja, jaki i nagli udari vjetra i si. Nagla poboljšanja 
vremena također se motre i o njima se izvještava. 

Odabrani brodovi na moru, kao i sve meteorološke stanice uopće, vrše 
površinska meteorološka motrenja i emitiraju izvještaje za potrebe međuna- 
rodne sinoptičke službe barem za glavne sinoptičke termine: 00.00, 06.00, 12.00 
i 18.00 sati po srednje griničkom vremenu (SGV), a po potrebi i u sinoptičkim 
međuterminima svaka tri sata, tj. još u 03.00, 09.00, 15.00 i 21.00 sat. Međutim, 
ako u toku dana nije moguće izvršiti propisana četiri sinoptička motrenja, tada 
se vrši onoliko motrenja koliko prilike dopuštaju. Ta motrenja vrše se u među- 
sobnoj razmjeni izvještaja radi izrade sinoptičkih karata, pregleda i prognoze 
vremena, i to prvenstveno radi sigurnosti pomorskog prometa. 

Meteorološka motrenja za potrebe klimatologije vrše se u 06.00, 14.00 i 
21.00 sat. 

Motrenje meteoroloških elemenata dovoljno je početi 10 minuta prije utvr- 
đenog vremena i završiti 10 minuta poslije. Redoslijed pojedinih motrenja treba 
podesiti tako da se elementi koji se brže mijenjaju (npr. temperatura i vlažnost 
zraka) otčitaju što bliže utvrđenom terminu motrenja, a živin barometar da 
se otčita u određeno vrijeme. 

Ako prilike na brodu onemogućavaju motrenje u propisane termine, tada 
treba motriti što bliže određenom terminu, s tim što se upisuje vrijeme stvarnog 
motrenja. 

Svi podaci dobiveni motrenjem upisuju se u »Brodski meteorološki dnev- 
nik« (BMD). Nakon završena motrenja motrilac odmah sastavlja i šifrira 

107 




SI. 42. Klimatološka stanica 
III reda na kopnu 
1 — kišomjer; 2 — vjetrokaz; 
3 — meteorološki zaklon 


OBS METEO-izvještaj, koji predaje brodskom radio-telegrafistu za emisiju. 
Za taj rad na brodu odgovoran je časnik palube koji ima stražu na mostu za 
vrijeme termina motrenja. Kada brodovi iz bilo kojeg razloga ne mogu meteo- 
-izvještaje predati svojoj nacionalnoj meteorološkoj stanici, oni ih predaju bilo 
kojoj sabirnoj meteorološkoj stanici područja plovljenja, određenoj za prikup- 
ljanje tih izvještaja. Ta ih stanica prosljeđuje svom hidrometeorološkom centru. 
Troškove za predaju i primanje meteo-izvještaja snose odnosne države jer im 
je to obaveza kao članica Svjetske meteorološke organizacije. 

Da bi se osiguralo što savršenije motrenje i ispravno funkcioniranje instru- 
menata, nadležni organi posjećuju brodske meteorološke stanice radi kontrole 
i pomoći motriocima. Zato svaka nacionalna meteorološka služba, koja ima 
organiziranu brodsku meteorološku službu, ima jedan ili više lučkih meteoro- 
loških ureda, kojih su laboratoriji opremljeni uređajima za ispitivanje mete- 
oroloških instrumenata na brodovima. 

121. Meteorološka stanica — pojam i vrste. Meteorološka stanica je mjesto 
na kopnu ili brodu opremljeno potrebnim instrumentima radi organiziranog 
motrenja meteoroloških elemenata i pojava. Prema namjeni one su sinoptičke, 
klimatološke, aerološke, agrometeorološke i speci jalne. 

Sinoptičke meteorološke stanice neprekidno sudjeluju u 
dnevnoj izvještajnoj službi i međunarodnoj razmjeni meteoroloških podataka 
za potrebe sinoptičke službe (prognoze vremena) i radi sigurnosti prometa uopće. 
Dijele se na kopnene i pokretne (brodske) meteorološke stanice. 

U brodske (pokretne) meteorološke stanice spadaju meteorološki brodovi 
(Weather ship) i određeni brodovi trgovačke mornarice koji dobrovoljno obav- 
ljaju meteorološka motrenja za vrijeme plovljenja i daju meteorološke izvje- 
štaje. S obzirom na samo motrenje, ti su brodovi podijeljeni u tri grupe: 

Odabrani brodovi vrše površinska motrenja, sastavljaju i daju meteorolo- 
ške izvještaje (depeše) u punom obliku prema obrascu FM 21. D SHIP i to četiri 
puta dnevno u glavnim sinoptičkim terminima 00.00, 06.00, 12.00, 18.00 sati 
SGV. Ti brodovi treba da imaju kompletno opremljenu brodsku meteorološki/ 
stanicu. 7 



Dopunski brodovi vrše površinska motrenja, sastavljaju i daju meteorolo- 
ške izvještaje u skraćenom obliku prema obrascu FM 22. D SHIP, također u 
glavnim sinoptičkim terminima. Ti brodovi ne moraju imati kompletan mete- 
orološki instrumentarij. 

Ostali brodovi u meteorološkom pogledu nazvani su »pomoćni brodovi«. 
Oni u znatno skraćenom obliku sastavljaju i odašilju meteorološke izvještaje po 
obrascu FM 23. D SHRED na zahtjev ili povremeno. U nekim područjima i pod 
izvjesnim okolnostima, mogu slati izvještaje i u otvorenom tekstu, ako ne znaju 
ili ne mogu upotrijebiti šifre. Ta vrsta brodova vrši meteorološka motrenja bez 
specijalnih meteoroloških instrumenata. 

Pored spomenutih brodova trgovačke mornarice, meteorološka motrenja 
mogu se vršiti i na brodovima svjetionicima, meteorološkim splavima, plutaju- 
ćim automatskim meteorološkim stanicama i na sličnim objektima. 

Brodovi koji su specijalno građeni i opremljeni za meteorološku službu na 
oceanima nazivaju se meteorološki brodovi (ocean station vessel). Uglavnom su 
to preuređeni ratni brodovi tipa fregate. Oni kruže na određenim geografskim 
pozicijama. Te su pozicije na peljarskim kartama označene kružnicama u koji- 
ma su slova abecede. Brodovi se zamjenjuju svaka tri-četiri tjedna. Pored svoje 
osnovne namjene, meteorološki brodovi služe i kao pomoćni radio-fari. Za po- 
moć nastradalim zrakoplovima i brodovima, brodovi su opremljeni brodskom 
bolnicom i stručnim osobljem. Za tu svrhu održavaju stalnu radio-vezu sa zra- 
koplovima i brodovima u pomorskom prometu (na frekvenciji od 500 kHz). 
Na tim brodovima vrše se meteorološka površinska motrenja barem svaka 
tri sata, a mjerenja u višim slojevima putem radio-sondi dvaput dnevno. Vrše 
specijalna meteorološka motrenja i oceanografska mjerenja, primaju meteoro- 
loške izvještaje i crtaju sinoptičke karte, sastavljaju i daju meteorološke biltene, 
emitiraju upozorenja o vremenu i si. Od 1954. g. postoji stalna mreža meteoro- 
loških brodova, i to devet brodova na Atlantiku (si. 43), a tri u Pacifiku. 

Klimatološka stanica vrši mjerenja i motrenja meteoroloških 
elemenata koji karakteriziraju klimu određenog područja. Prema opsegu mo- 

trenja dijele se na stanice I, II. i III. reda, zatim na kišomjerne stanice (motre i 
mjere samo oborine) i pomoćne stanice (izvještavaju o nevremenu i vanrednim 
meteorološkim pojavama). 

Aerološka stanica vrši meteorološka motrenja u slobodnoj atmos- 
feri, i to redovno mjerenje atmosferskog tlaka, temperature i vlažnosti naj- 
manje dvaput dnevno, a vjetra četiri puta dnevno. Stanice koje mjere samo 
vjetar zovu se pilot-balonske stanice, a daju podatke prosječno do 12 km visine. 
Radio-sondažne stanice daju podatke prosječno do 20 km visine. 

Agrometeorološke stanice služe za meteorološka i biološka mo- 
trenja da bi se saznalo kako vrijeme i klima utječu na život biljnog i životinj- 
skog svijeta. Mogu biti glavne ili pomoćne stanice. 

Specijalna meteorološka stanica vrši specijalna motrenja 
atmosfere i mjerenja, npr. mjerenja pojedinih sastojaka atmosfere, mikrokli- 
matološka mjerenja, mjerenja radioaktivnosti zraka i oborina i si. 

U te stanice ubrajaju se i radio-meteorološke i automatske meteorološke 
stanice*. Ove posljednje postavljaju se na mjestima gdje se ne mogu montirati 
i kontrolirati instrumenti. 

122. Vrste meteoroloških instrumenata. — Za mjerenje vrijednosti 
meteoroloških elemenata služe razni meteorološki instrumenti. Dvije su grupe 
tih instrumenata: osnovni instrumenti (za trenutno pokazivanje stanja) i instru- 
menti pisači (instrumenti koji registriraju — autografi). Osnovni brodski instru- 
menti jesu: termometar, psikrometar, barometar, kišomjer i anemometar. Od 
autografa, na brodovima se najčešće upotrebljavaju instrumenti pisači s meha- 
ničkim prijenosom: termograf, barograf, anemograf i higrograf. Oni na papirnoj 
vrpci (dijagramu) neprekidno bilježe stanje odnosno promjenu pojedinih me- 
teoroloških elemenata. 

Prema trajanju pisanja na jednom dijagramu (vrpci), pisači mogu biti dne- 
vni i seđmodnevni (sedmični). Od skale za popisivanje registriraj ućeg meteoro- 
loškog elementa zavise i dimenzije valjka. 

Svaki osnovni instrument posebne je konstrukcije. Međutim, većina instru- 
menata pisača rade na istom principu i imaju velik broj sličnih dijelova, zato 
će se njihove opće osobine posebno objasniti. Specifičnosti i upotreba pojedinih 
instrumenata bit će prikazani posebno. 

123. Općenito o instrumentima pisačima. — Sastavne dijelove instrumenta pisača 
prikazuje si. 44. a. 

Prijemnik <1) je dio koji direktno reagira na promjenu mjernog elementa. Pro- 
mjene na prijemniku 'uvećavaju se preko prijenosnog sistema i prenose na pero, koje 
piše na papirnoj vrpci namještenoj oko valjka satnog mehanizma. 

Prijenosni sistem (2) vezan je pomoću .poluga i osovina jednim krajem za slobo- 
dan kraj prijemnika, a na drugom kraju nosi pero. Položaj pera pokazuje trenutnu 
vrijednost mjerenog elementa, koja se otčita na orđinati vrpce. 

Sistem (vijak) za podešavanje položaja pera na vrpci (3) služi za tačno postav- 
ljanje pera na početno stanje mjerenog elementa i reguliranje njegova koraka (to 
mogu vršiti samo stručne osobe). 

Valjak sa satnim mehanizmom (4) nosi i ravnomjerno okreće papirnu vrpcu oba- 
vljenu oko valjka. Valjak obično učini jedan .puni okret za nešto više od sedam dana 
ili jedan dan. Tačnost satnog mehanizma nije velika, zato ga treba kontrolirati. Sat se 


* Prva automatska meteorološka stanica na nuklearni pogon postavljena je 1961. 
godine na otoku Axel Heiburg (sjeverozapadni dio Kanade). 



SI. 44. a Glavni dijelovi instrumenta pisača — termograf a 
1 — prijemnik (bimetalni), 2 — prijenosni sistem, 3 — sistem '(vijci) za podešavanje, 

4 — valjak sa satnim mehanizmom, 5 — papirna vrpca, 6 — šipka za odmican je pera, 

7 — kutija pisača 

podešava .polužicom, koja se nalazi s gornje strane valjka. Brzina okretanja valjka 
podešava se prema mjerilu skale papirne vrpce. Satni mehanizam navija se posebnim 
ključem. 

Vrpcom (5) se naziva naročito tiskan list papira koji se stavlja oko valjka satnog 
mehanizma, a služi za bilježenje vrijednosti mjernog elementa. Vrpca s ubilježenom 
krivuljom naziva se općenito dijagram, a pojedine krivulje dobivaju nazive: barogram, 
termogram, higrogram itd. Na dijagramu apseisa ima vremensku podjelu (dan i sat), 
a ordinata vrijednosti mjernog elementa. Pri nabavljanju vrpca, treba uvijek označiti 
vrstu instrumenta, čijeg je izdanja i evidentični broj formulara. Nemamo li pravu 
papirnu vrpcu, možemo upotrijebiti paus-papir dli tanki papir veličine originalne 
vrpce. Taj papir stavlja se preko stare vrpce koja se nalazi na valjku. 

Vrpce se zamjenjuju redovno ponedjeljkom, i to nakon završena motrenja, uvijek 
u isto vrijeme. Postupa se ovako: pripreme se vrpce za svaki pisač posebno (ako treba 
podsijeku se), tinta i zašiljeno drvce (gdje je potrebno). Sa sobom treba ponijeti tačan 
sat i olovku, kao i ključeve instrumenta. Na poleđini nove vrpce zapišu se mjesto i 
datum kad se vrpca postavlja, odnosno kad se pisač stavlja u pogon. Prema položaju 
pera, pročita se vrijeme, a zatim otvori kutija pisača. Digne se stari dijagram i na 
njegovoj poleđini zapiše datum i vrijeme skidanja. Zatim se navija pisač i postavlja 
vrpca oko valjka. Pregleda se pero, ako treba, očisti d dotjera, odnosno zamijeni, a 
zatim napuni tintom. Kad je to učinjeno, okrene se valjak u suprotnom smjeru nje- 
gova okretanja i podesi da vrh pera prilegne uz tačno vrijeme upisano na vrpci, a 
zatim, šipkom za odmicanje pera, pero se primakne uz vrpcu. Pero se ne smije pokre- 
tati. Nakon toga zatvori se kutija instrumenta. Budući da je teško dovesti pero na 
tačnu vremensku podjelu skale na vrpci, potrebno je u toku dana za vrijeme proma- 
tranja provjeravati njegov tačni položaj. 

Trag pera treba da je tanak (ne deblji od 0,2 mm), zato pero mora biti uvijek 
čisto. Cisti se špiritom za gorivo, odnosno destiliranom vodom ili kišnicom, a obriše 
čistom suhom mekom krpom. Neispravno pero treba zamijeniti novim. 

Za pera pisača upotrebljava se posebna tinta, kojoj su glavni sastojci glicerin i 
anilin. Tinta se stavlja u pero pomoću žice koja je provučena kroz čep bočice za tintu, 
a u nedostatku ove pomoću zašiljena drvca (čačkalice) ili guščjeg pera. Pero se ne 

SI. 44. b. Kontrolno naginjanje ploče pisača — barografa 

smije prepuniti. Ako ne piše, tinta se dovodi na vrh pera pomoću žice, čačkalice ili 
guščjeg pera. 

Kod pisača velilku ulogu ima jačina trenja između pera i vrpce. Pero je dobro 
namješteno ako lako dotiče valjak 1 ostavlja tanak i neprekidan trag na vrpci, a 
odvaja se od nje kada se instrument nagne na stranu pera oko 30° (si. 44. b). U protiv- 
nom treba to regulirati vijkom na poluzi samog pera (v). 

Sipka za odmicanje pera (6) nalazi se između valjka i držala pera, a kod nekih 
prolazi i izvan kutije. Prije nego se pisač stavi u pogon, treba kontrolirati položaj 
šipke. 

Greške kod pisača redovno nastaju iz ovih razloga: nedovoljna osjetljivost pri- 
jemnika, kvar ili nečistoća na sistemu prijenosnih dijelova, netačnost satnog meha- 
nizma, mrtvi hod između zupčanika i si. Ako se kvar ne može otkloniti na stanici 
(brodu), treba tražiti novi instrument. 

Veoma je važno da se pisači održavaju u čistom stanju. Ciste se mekanom čet- 
kicom. Za čišćenje i pranje vlasi na higrometru i higrografu potrebna je posebna 
četkica. Cisti se kad se vrpce zamjenjuju (ponedjeljkom). 

Nedostaci pisača uglavnom su ovi: nedovoljno su osjetljivi, netačnost hoda sata, 
pero ne piše promjene elemenata apsolutnom vrijednošću i dr. 

Prednost pisača nad osnovnim instrumentima jesu: osiguravaju neprekidno regi- 
striranje pojedinih meteoroloških elemenata, upozoravaju na mnoge meteorološke 
pojave i njihove tendencije, prišteđuju česta motrenja i napore motrioca i svode 
njegov rad na minimum, omogućuju istovremeno proučavanje raznih meteoroloških 
elemenata i pojava. 

124. Greške instrumenta. — Svaki instrument ima svoju tzv. grešku instru- 
menta. Ona nastaje pri izradi ili upotrebom instrumenta. Vrijednost te greške 
utvrđuje samo tvornica odnosno laboratorij nadležne meteorološke službe. Svaki 
instrument ima »Svjedodžbu« (certifikat), koja daje vrijednost popravka instru- 
menta (kj). Popravak treba algebarski dodati otčitanoj vrijednosti dotičnog in- 
strumenta. Uz tu grešku javlja se i osobna greška motrioca, npr. stalno motre- 
nje prije ili poslije određenog roka, stalna osobna greška u čitanju i si. Obje te 
greške čine tzv. sistematsku grešku. Postoje još i slučajne greške nastale propu- 
stom motrioca, a rijetko zbog netačna funkcioniranja samog instrumenta. Slu- 
čajne, greške se otklanjaju ponovnim mjerenjem. 

Instrumente koji se upotrebljavaju na meteorološkim stanicama (brodu) 
treba povremeno uspoređivati s normalnim instrumentima naročito velike tač- 
nosti (nalaze se kod središnjih meteoroloških ustanova — zavoda), ili na samoj 
stanici (brodu) pomoću kontrolnih instrumenata (normalni, ali tačni instru- 
menti podešeni za prijenos). 



SI. 45. Brodski meteorološki zaklon 

a) smještaj psikrometra u zaklonu; b) obješeni zaklon (desno Assmannov psikrometar) 


125. Meteorološki zaklon. — Instrumenti za mjerenje temperature i vlaž- 
nosti zraka na meteorološkim stanicama postavljaju se u naročito izrađeni drveni 
zaklon (kućicu), nazvan meteorološki zaklon (si. 45a). Svrha je meteorološkog 
zaklona da zaštiti instrumente od svih vanjskih utjecaja, a da pri tom ne spri- 
ječi slobodno strujanje zraka oko instrumenta. Za kopnene stanice postoje dva 
standardizirana zaklona, koji se razlikuju samo po veličini. Brodski zakloni su 
prilično manji od onih na kopnu. Ima ih također dvije standardne veličine. 

U veći stanični meteorološki zaklon obično su smješteni Augustov psikro- 
metar (suhi i mokri termometar), ekstremni termometar (minimalni i maksi- 
malni), pisači (termograf, higrograf), higrometar i Pišov evaporimetar. Osim 
instrumenta, u zaklonu se drži i mala bočica s destiliranom vodom ili kišnicom 
za kvašenje mokrog termometra. U manji zaklon, gdje se ne smještaju instru- 
menti pisači, termometri se postavljaju u sredini zaklona. S lijeve i desne strane 
mogu se držati higrometar i evaporimetar. 

Brodski meteorološki zaklon služi uglavnom samo za smještaj Augustova 
psikrometra (suhog i mokrog termometra). Upotrebljava se u nedostatku Assman- 
nova psikrometra (si. 49). On se može učvrstiti na krovu zapovjedničkog mosta 
(kormilarnice) ili objesiti sa strane zapovjedničkog mosta, tako da mu je pristup 
s mora slobodan. Fiksno pričvršćeni zakloni nisu uvijek dovoljno izloženi stvar- 
noj temperaturi zraka nad morem, a zbog zapljuskivanja mora mogu biti i mo- 
kri. Najprikladnije je da se zaklon vješa pola sata prije motrenja, i to na privje- 
trenoj strani broda, približno u visini zapovjedničkog mosta tako da svjež i čist 
zrak može nesmetano strujati oko zaklona (si. 45b). 

U svakom slučaju on mora biti prijenosan da se može brzo i lako premje- 
štati, ako to zahtijevaju promjena kursa broda, promjena smjera vjetra ili 
drugi uvjeti. 

2. MJERENJE TEMPERATURE 


126. Općenito. — Termometri su instrumenti pomoću kojih se mjeri tem- 
peratura, i to redovno temperatura zraka, a po potrebi i temperatura mora (na 
obalnoj stanici i brodu). 

Za međunarodnu razmjenu meteoroloških podataka temperatura se po 
pravilu izražava u Celziusovim stupnjevima (°C). Osnovne tačke Celziusove 
skale su tačka smrzavanja vode (0°C) i tačka vrenja vode (100°C), pri normal- 
nom atmosferskom tlaku od 1 013 mb ili 760 mm Hg. Temperatura iznad 0° zove 
se pozitivna •(+), a ispod 0° negativna ( — ). Mjeri se s tačnošću od 0,1°. Faren- 
hajtovu skalu (°F) upotrebljava samo nekoliko zemalja, i to unutar nacionalnih 
granica. 

Za prijelaz iz jedne skale u drugu služe Nautičke tablice, izd. HJ-JRM (ta'bl. 
58. i 59). Inače je među njima ovaj odnos: 



32°) 


°F = — °C + 32° 
5 


Živa je najpodesnija tekućina za termometre, ali pri znatno niskim tempe- 
raturama upotrebljava se termometar punjen alkoholom (živa se smrzava na 
— 38,8°C). Glavne dijelove termometra prikazuje si. 46. 

U upotrebi su živin termometar i termometar punjen alkoholom (minimalni 
termometar). Skale tih termometara redovno su podijeljene od — 35°C do +45°C. 

Razlikujemo ove vrste živinih termometara: obični termometar — suh i mo- 
kar (zajedno čine psikrometar), minimalni termometar, maksimalni termometar, 
Sixov termometar, obrtni termometar i termometar za mjerenje temperature 
mora. Od instrumenata pisača upotrebljava se termograf. Za motrenje na brodo- 
vima najviše se upotrebljava obrtni termometar, suhi i mokri termometar u 
zaklonu (psikrometar) i termometar za mjerenje površinske temperature mora. 

Dobivanje reprezentativne temperature zraka nad morem naročito je teško 
zbog utjecaja jače zagrijanog brodskog trupa i prskanja mora. Ispitivanjima je 
ustanovljeno da se realne temperature zraka mogu dobiti mjerenjima na samom 
pramcu, na vrhu prednjeg jarbola ili, eventualno, visoko iznad kormilarnice. 
To se postiže specijalnim daljinskim termometrima, koji su montirani na pred- 
njem jarbolu (zasada samo na istraživačkim brodovima). Od termometra kabel 
ide do navigacijske kabine u kojoj se nalazi pokazivač temperature. Tačnost 
mjerenja je ± 1°C. 

Za što tačnije mjerenje temperature termometri se redovno postavljaju u 
meteorološki zaklon. Ako taj ne postoji, temperatura se može mjeriti obrtnim 
termometrom ili termometrom s ventilacijom (Assmannov psikrometar). 


127. Običan termometar. To je živin termometar kojim mjerimo trenutno 
stanje temperature zraka (si. 46 a). Na stanici (brodu) gdje postoji psikrometar to 
je redovno njegov suhi termometar. On je glavni termometar meteorološke 
stanice (broda) i po njemu se ravnaju ostali termometri. Obični termometri drže 
se i otčitavaju u vertikalnom položaju. 

Pri otčitavanju termometra potrebno je: 

— provjeriti je li suhi termometar zaista suh; 

— paziti da motrilac ne bi dahom zagrijao termometar (iz istog razloga 
termometar se ne smije dodirivati ni rukom); 


J 

SI. 46. a Obični termometar 

1 — posuda sa živom, 2 — staklena cjevčica kapilara, 
3 — skala termometra, 4 — zaštitna cijev, 5 — okvir 


— da oko motrioca bude tačno u visini meniska žive 
kako bi se izbjegla paralaktička greška; 

— otčitavati što brže i s tačnošću od 0,1°; 

— najprije otčitati desete dijelove, a onda pune 
stupnjeve; 

— noću pri otčitavanju termometra koristiti se džep- 
nom baterijskom lampom. Nju treba držati udaljenu od 
termometra. Upotreba šibica ili svijeće nije dopuštena; 

— ako se termometar nalazi u meteorološkom zaklo- 
nu, vrata zaklona držati otvorena najnužnije vrijeme. 



Pri padanju temperature, otčitane vrijednosti na termometru sa živom nešto 
su više od stvarne vrijednosti, a pri porastu nešto niže. Zbog toga, prije nego 
se termometar otčita, treba prstom lagano udariti po oklopu termometra, i to 
u visini žive. 


128. Maksimalni termometar. — Služi za mjerenje maksimalne temperature zraka 
u toku nekog određenog vremena, obično za 24 sata. Razlikuje se od običnog termo- 
metra po tome što mu je kapilara sužena neposredno iznad živine posude. Zbog tog 
suženja kapiiare, pri padu temperature nit žive se prekida i menisk žive ostaje na 
visini gdje se živa zatekla .u kapilari. Na taj način termometar pokazuje maksimalnu 
temperaturu za proteklo vrijeme. Da bi živa u kapilari sigurnije ostala u odgovaraju- 
ćem položaju, taj termometar drži se u meteorološkom zaklonu gotovo vodoravno, s 
donjim dijelom malo niže. Skala termometra podijeljena je na polovice ili cijele 
stupnjeve, a procjenjuju se deseti dijelovi stupnjeva. 

Način otčitavanja i ostale upute za obični termometar vrijede i za taj termome- 
tar. Otčitava se u 21.00 sat po zonskom vremenu, a na sinoptičkim stanicama i u 
19.00 sati. Poslije otčitavanja stresanjem termometra živa se vraća u posudu, i to naj- 
manje na visinu žive suhog termometra. 

Prekine li se stupac žive, kvar se redovno otklanja stresanjem termometra. Ako 
to ne uspije, treba nabaviti nov termometar. 

129. Minimalni termometar. — Služi za mjerenje minimalne temperature za neko 
određeno vrijeme, najčešće za 24 sata. Obično je napunjen čistim etil-alkoholom. Nje- 
gova je posuda rašljasta oblika da bi imala veću površinu i da bi termometar bio 
osjetljiviji. U alkoholu kapiiare nalazi se mali stakleni štapić, koji na svakoj strani 
završava glavicom. Kada pri padu temperature alkohol svojim meniskom dodirne 
gornji kraj štapića, on sa sobom vuče i sam štapić sve dok temperatura pada. Obratno, 
pri porastu temperature alkohol se vraća prema gore (desno), ali štapić ostaje u mjestu. 
Gornji (desni) kraj štapića označava na skali najnižu temperaturu u toku protekla 
vremena. Menisk alkohola pokazuje uvijek trenutnu temperaturu. 

Termometar se otčitava i namješta u 21.00 sat zonskog vremena. Kod sinoptičkih 
stanica otčitava se i u 07.00 vremena, ali se ne namješta niti dira. Njegov položaj 
mora biti strogo horizontalan, s posudicom ulijevo. Način otčitanja isti je kao i kod 
maksimalnog termometra. Namještanje termometra se vrši podizanjem strane sa 
posudicom dok štapić ne siđe do ruba alkohola. 

130. Obrtni termometar. — To je živin termometar malih dimenzija. Pri- 
vezan je uz uzicu dugu 70 cm. Temperatura zraka mjeri se u hladu i na otvo- 
renom prostoru i to tako da se termometar ispruženom rukom okreće iznad gla- 
ve motrioca. Kruženje traje najmanje dvije minute. Otčitava se brzo i na način 

kao i kod običnog termometra. Mjerenje se ponavlja sve dok razlika između J 

dva uzastopna otčitavanja ne bude 0,2° ili manja, a zatim se uzima srednja vri- 
jednost mjerenja. 

131. Sixov [Siks] (maksimalno-minimalni) termometar. — Taj termometar poka- 
zuje maksimalnu, minimalnu i trenutnu temperaturu zraka. Smatra se nepouzdanim 
pa se ne upotrebljava u meteorološkim stanicama, ali služi za opće potrebe. 

132. Termograf. — To je instrument koji na papirnoj vrpci neprekidno 
bilježi temperaturu zraka (si. 44a). Uglavnom ima iste dijelove kao i svi instru- 
menti pisači (t. 123). Njegov termo-prijemnik obično je Bourdonova cijev ili 
bimetalni prsten. U posljednje vrijeme sve se više primjenjuju električni ter- 
mografi. 

Bourdonova cijev je metalna posuda oblika lopatice ili prstena, ispunjena 
alkoholom (si. 46b). S porastom temperature alkohol povećava svoj volumen, 
pa se i ta cijev ispruža. Kad temperatura pada, alkohol se steže i cijevi se savi- 
jaju. Međutim, bimetalni prsten sastavljen je od dviju pločica metala s razli- 
čitim koeficijentom rastezanja. Pri promjeni temperature te pločice ne mijenjaju 
podjednako svoje dimenzije i zato se nejednako ispružaju ili savijaju. Ti se 
pokreti preko sistema poluga prenose na pero koje piše na termograf skoj vrpci 
i tako crta termogram (obično za sedam dana). 


SI. 46. b Bourdonov prijemnik 
termografa 

1 — prijemnik, 2 — prijenosni sistem, 

3 — vijak za podešavanje visine pera, 

4 — vijak za podešavanje tlaka pera 

Na meteorološkoj stanici termograf, kao i termometar, drži se u meteoro- 
loškom zaklonu. Ako se upotrebljava na brodu, vješa se u kardanu s elastičnom 
oprugom. Manje je osjetljiv na promjene temperature, pa se ne mora uvijek 
potpuno slagati sa živinim termometrom. Položaj pera termografa podešava se 
prema običnom živinom termometru pomoću posebnog vijka na prijenosnom 
sistemu. Podešava se tek kad razlika u pokazivanju termometra i termografa 
bude veća od 2°C. Obično se to izvodi u toku dana u vrijeme kad se temperatura 
najmanje mijenja. 

Za upotrebu na brodovima naročito je praktičan tzv. daljinski termograf. 
Njegov pokazivač, koji se nalazi na zapovjedničkom mostu, stalno registrira tem- 
peraturu suhog i mokrog termometra (psikrometra), što olakšava proračun rela- 
tivne vlage i temperature rosišta u pojedinim skladišnim prostorima. 

133. Termometar za mjerenje površinske temperature mora. — To je običan 
živin termometar s porculanskom skalom ili štap-termometar u posebnom gume- 



Sl. 47. Termometar za mjerenje temperature mora 
1 — štap termometra s porculanskom skalom, 2 — oklop termo- 
metra, 3 — dno termometra s oklopom, 4 — škopac za uzicu 


nom ili kožnom oklopu (si. 47). Oklop ga štiti od oštećenja. 

Na vrhu termometra nalazi se poseban škopac za uzicu, ko- 
jom se termometar spušta na željenu dubinu mora. Dno 
oklopa prošireno je poput čaše, a na gornjem dijelu ima 
otvore za ulazak vode. Kad se termometar diže, more ostaje 
u čaši i tako održava temperaturu koju je termometar imao 
u položajnoj dubini. 

Postupak pri mjerenju površinske temperature mora: 

a) u obalnoj stanici i na brodu u vezu. Na otvorenom 
dijelu obale, gdje je more dublje od 2 m, termometar se 
spusti tako da njegov oklop bude oko 30 — 50 cm ispod po- 
vršine mora. Nakon 2 — 3 minute termometar se brzo izvadi, 
drži uspravan i otčita. Umjesto da se termometar spusti u 
more, može se more iz određene dubine zahvatiti drvenim 
kablićem. Postoje i kablići posebne konstrukcije koji ne do- 
puštaju da se temperatura zahvaćenog mora promijeni. Ter- 
mometar uronimo uspravno u kablić s morem i nakon 3 
minute otčitamo ga ne vadeći ga iz vode. Nakon mjerenja 
kablić isprazimo, a termometar isperemo slatkom vodom i 
spremimo na zaklonjeno mjesto. Preporučuje se da se mor- 
ska voda zahvati nekoliko puta uzastopce ili da se kablić 
drži nešto duže u moru; 

b) na brodu u vožnji. Temperatura mora mjeri se na 
isti način kao i u obalnoj stanici, ili otčitavanjem termome- 
tra na usisnoj cijevi kondenzatora u strojarnici. Ovakvo mjerenje nije najpri- 
kladnije, ali se ipak primjenjuje, naročito kod brzih brodova. Tako izmjerena 
temperatura odnosi se na dubinu veću od 0,5 m, ali se ipak smatra površinskom. 



Kod novijih brodova mjeri se temperatura mora termometrom čiji je ter- 
moelement ugrađen u pramcu broda. Rad termoelementa se prenosi električnim 
putem na pokazivač temperature u navigacijskoj kabini. 

Temperatura mora u meteorološkim izvještajima daje se u cijelim i u dese- 
tim dijelovima °C. Isto tako daje se i razlika između temperature zraka i tem- 
perature površinskog sloja mora. 


134. Termometar za mjerenje temperature mora na različitim dubinama. 
Običnim termometrom ne može se mjeriti temperatura mora u dubinama jer se 
pri izvlačenju termometra promijenilo temperaturno stanje. Za tu svrhu upo- 
trebljavaju se prekretni termometri sa živom ili električni termometri, a u 
posljednje vrijeme tzv. batitermografi, koji kontinuirano daju vrijednosti tem- 
perature mora na različitim dubinama. 

3. MJERENJE VLAŽNOSTI ZRAKA 

135. Općenito. — Vlažnost zraka izražava se kao apsolutna vlaga, napon ili 
tlak vodene pare, relativna vlaga, temperatura rosišta itd. Na meteorološkim 
stanicama na kopnu određuje se napon ili tlak vodene pare, relativna vlažnost J 

zraka i temperatura rosišta, a na brodskim stanicama relativna vlažnost zraka 
i temperatura rosišta. 

Jedinice kojima se izražava vlažnost zraka jesu: za napon — mb i mm Hg, 
za relativnu vlažnost — postoci zasićenosti zraka vlagom (0 — 100%), a za tem- 
peraturu rosišta — stupanj temperature. 

Da bi se očuvao teret, treba osim vlažnosti slobodnog zraka znati tempera- 
turu rosišta i relativnu vlagu u zraku brodskih skladišta. 

U brodu koji iz tropa plovi prema hladnijim područjima vlažan zrak koji 
je ušao u skladište počinje se hladiti. Posljedica toga bit će povećana relativna 
vlažnost i eventualno zasićenje zraka, odnosno izlučivanje vodene pare i oro- 
šenje tereta. Isti slučaj može se javiti kad brod plovi iz područja toplije u pod- 
ručje hladnije oceanske struje. Da se to spriječi, treba dobro pro vjetra vati skla- 
dišne prostore. 

Kad brod putuje iz hladnog područja u toplije, a ne provjetrava se, manja 
je opasnost da će vlaga oštetiti teret. Međutim, i u tom slučaju mnogo ovisi o f 

tome kakav je teret. 

Općenito je pravilo da ne treba pro vjetra vati ako je temperatura skladišnog 
prostora ispod tačke rosišta vanjskog zraka. U obratnom slučaju potrebno je 
dobro provjetravanje. Međutim, znamo li tačku rosišta skladišnog prostora, tre- 
bat će provjetravati ako je temperatura rosišta vanjskog zraka niža od rosišta 
u skladišnom prostoru. 

Zrak kojim se provjetrava mora imati nižu temperaturu rosišta nego što je 
temperatura tereta odnosno prostora kojemu treba oduzeti vlagu. U protivnom 
će se brodska oplata ili teret orositi. 

Za mjerenje vlažnosti zraka upotrebljavaju se uglavnom ovi instrumenti: 

Augustov psikrometar (u meteorološkom zaklonu), Assmannov psikrometar, 
obrtni psikrometar, higrometar, polimetar i higrograf. 

Pomoću prva tri instrumenta vlažnost zraka određuje se na osnovi razlike 
temperature suhog (t s ) i mokrog termometra (t m ). Pri tom služe psikrometričke 
tablice*. Ostali instrumenti neposredno pokazuju relativnu vlažnost zra- 
ka (u °/o). Prijemnik tih instrumenata radi na principu mijenjanja duljine jedne 
vlasi ili snopa vlasi, koje imaju dobra higroskopična svojstva. Za mjerenje tem- 
perature i vlage zraka na brodu upotrebljavaju se obrtni (ručni) psikrometar, 

Assmannov aspiracijski psikrometar i Augustov psikrometar u zaklonu. 

Za obična mjerenja, naročito za neiskusne motrioce, povoljniji su tipovi 
psikrometara u zaklonima. Na odabranim brodovima preporučuje se umjetna 
ventilacija psikrometra, a posebno Assmannov aspiracijski psikrometar. Vještiji 
motrilac rado upotrebljava obrtni psikrometar. 

Na sličan način, kao što je objašnjeno pri mjerenju temperature zraka (t. 

132), može se električnim prijenosom na daljinu mjeriti i vlažnost zraka. Takav 
jedan instrument poznat je pod nazivom bitijev kloridni pokazivač vlage. Prin- 
cip mjerenja sličan je uređaju »cargo-caire«, koji ima nekoliko naših trgovačkih 
brodova. Pokazivač vlage smješten je u tzv. labirint-zaklon, jer ne smije biti 
izložen strujanju zraka (vjetru) jačem od 0,5 m/s. 

* Nautičke tablice, izd. HJ-RM (tabl. 60. i 61). 


136. Augustov psikrometar. — Sastoji se od dva jednaka termometra sa 
živom, s tom razlikom što je živina posuda jednog termometra obložena krpi- 
com od muselina ili tkaninom slična tkanja. Krpica se održava u mokrom stanju 
posebnim usisačem ili pamučnim stijenjem koji je jednim krajem uronjen u 
posudu s vodom. Taj se termometar zove mokri, a onaj drugi suhi. Oba su smje- 
štena vertikalno u posebnom nosaču (si. 48). Augustov psikrometar (higrometar) 
u malom drvenom meteorološkom zaklonu često se upotrebljava na brodovima. 


Sve što je rečeno za obični termometar (opis, otčitavanje greške i dr.) vrijedi 
i za ovaj psikrometar. Najprije se otčita suhi termometar, zatim mokri. 

S ovlažene krpice voda isparava, pa posuda ovog termometra gubi top- 
linu. Posljedica je toga da će mokri termometar pokazati nižu temperaturu nego 
suhi. Isparavanje vode s krpicom kojom je omotana posuda mokrog termometra 
bit će veće što je zrak suši, pa će i razlika temperature između suhog i mokrog 
termometra biti veća, i obratno. Kad je zrak zasićen vodenom parom (relativna 
vlaga 100%), oba termometra pokazuju istu temperaturu, odnosno s minimal- 
nom razlikom (mokri do 0,2° veću), jer s mokrog termometra voda više ne ispa- 
rava. Isparena količina vode s krpice u izvjesnom je odnosu s razlikom tempe- 
rature između suhog i mokrog termometra, i taj se odnos iskoristi za proraču- 
navanje vlažnosti zraka i tačke rosišta. 

U radu psikrometra najvažniju ulogu 
imaju krpica kojom je omotana posuda mo- 
krog termometra i stijenj na mokrom termo- 
metru, pa se o njima mora voditi posebna 
briga (si. 48). Krpicu treba namještati čistim 
rukama. Mora biti dobro nategnuta oko po- 
sude i iznad nje zavezana koncem. 

Posuda je zatvorena čepom, a u njemu se 
nalazi cjevčica za stijenj. Temperatura vode 
u posudi treba da je izjednačena s temperatu- 
rom zraka. Smještaj posude psikrometra pri- 
kazuje si. 48. 

Pokazivanje mokrog termometra zavisi 
od mjesta provjetravanja, tj. od jačine stru- 
janja zraka oko posude termometra. Prije i za 
vrijeme otčitavanja psikrometar se postavlja 
na privjetrenu stranu broda (zapovjedničkog 
mosta) da bi bio izložen direktnom strujanju 
morskog zraka (si. 45). 


SI. 48. Augustov psikrometar 
1 — suhi termometar, 2 — mokri termometar, 3 — sti- 
jenj, 4 — posuda za vodu, 5 — namještena i podrezana 
krpica, 6 — spoj stijenja s krpicom (posudom), 

7 — podloga-nosač psikrometra 

Greške koje mogu doći u obzir pri upotrebi psikrometra jesu: nedovoljno 
vlažna krpica (stijenj pretanak, nepravilno vezan, krpica i stijenj prljavi, pre- 
velika udaljenost posude ili malo vode i si.), naslaga kamenca na posudi mokrog 
termometra, labav spoj krpice i posude, oštećenje krpice, suviše debeo sloj leda, 
prerano otčitavanje poslije močenja, netačno otčitavanje, blizina motrioca i si. J 

Sve te greške treba imati na umu jer one mogu znatno utjecati na tačnost dobi- 
venih podataka koje daje psikrometar. 

Za proračun relativne vlage (u %>) i napona vodene pare (u mm Hg) upo- 
trebljavaju se Nautičke tablice (tabl. 60), izd. HI-JRM, ili slične priručne tablice. 

U tablicu se ulazi s temperaturom mokrog termometra (t,„) i s razlikom tem- 
perature između suhog i mokrog termometra (At). Upute za rad date su u samim 
tablicama. 

Primjer. Na Augusitovu psikrometru suhi termometar pokazuje temperaturu 
t g = +22,4 fl C, a mokri termometar t m = +18,0°C. 

Traži se: a) relativna vlaga i 

■b) napon vodene pare. 

Rješenje 

At = +4° At = +5° At = +4,4 # C 

4 

a) relativna vlaga 66% 59% 66% + (—7%- — )ss 63% 

A = —70/o 

ib) napon 12,91 iranHg 12,30 mmHg 12,91 + (—0,61 • ") « 12,67 mmHg 
A = —0,61 

Traži li se i tačka rosišta, proračun se vrši na isti način kao i s Assmannovim psi- 
krometrom (t. 137). 

137. Assmannov aspiracijski psikrometar. — Slika 49. prikazuje sastav i 
glavne dijelove Assmannova psikrometra. Glavna je njegova osobina što je snab- 
djeven usisačem koji mu omogućava ravnomjerno provjetravanje obaju termo- 
metara. Njegova je prednost nad ostalim psikrometrima i ta što za njega nije 
potreban meteorološki zaklon, jer su oba termometra smještena u poniklovanom 
metalnom oklopu. Prikladan je za mjerenje temperature i vlažnosti zraka na 
različitim mjestima i različitim visinama, a osobito je praktičan za upotrebu 
na brodu. Zbog tih osobina, mjerenja temperature i vlažnosti zraka tim psikro- 
metrom tačnija su nego ostalim psikrometrima. 

Mokri termometar moči se pomoću gumene kugle sa staklenom cijevi (si. 49). 

Kugla se napuni destiliranom vodom (izuzetno čistom kišnicom) i malo pritisne 
rukom da voda stigne do oznake na staklenoj cjevčici. Prazan prostor u cjevčici 
treba da je tolik da se pri uvlačenju posude mokrog termometra voda- ne izlije 
iz cjevčice. Zabranjeno je močiti krpicu mokrog termometra štrcanjem. 

Kad se psikrometar ne upotrebljava, čuva se u svojoj kutiji. Prije nego se 
spremi, treba zaustaviti rad usisača, obrisati ga jelenjskom kožom, ili flanela- 
stom krpom, da bi se očuvao sjaj vanjskih površina. Koža ili krpa stalno se 
nalazi u kutiji psikrometra i njom se hvata psikrometar pri rukovanju i navija- 
nju. Kad je instrument izvađen iz kutije, ključ treba da je uvijek u otvoru za 
navijanje. Stručno čišćenje usisača i podmazivanje dijelova koji se taru treba 
vršiti dvaput godišnje. 

SI. 49. Assmannov psikrometar 
1 — kućište, 2 — suhi termometar, 

3 — mokri termometar, 4 — pre- 
sjek usisne cijevi mokrog termome- 
tra, 5 — prsten za vješanje psikro- 
metra, 6 — otvor ključa za navijanje, 

7 — usisač, 8 — otvor za provjera- 
vanje, 9 — otvori za zrak, 10 — no- 
sač psikrometra ili uzica, 11 — vje- 
trobran, 12 — pipeta, 13 — ključ za 
navijanje, 14 — obična pipeta s če- 
pom, a — gumena kugla, b — sta- 
klena cijev, c — štipaljka 

Pri mjerenju tim psikro- 
metrom treba postupati ovako: 

Psikrometar se izvadi iz kutije 
(ključ se stavi u otvor za navi- 
janje) i objesi na određeno mje- 
sto. Pet minuta prije mjerenja 
namoči se mokri termometar 
tako da se čitava posudica s 
krpicom potopi u vodu. Navije 
se mehanizam usisača i čeka 
dok se pokazivanje mokrog ter- 
mometra se ustali (približno 2 
do 4 minute). Nakon toga brzo 
se otčita suhi termometar, a za- 
tim mokri, i stanje zapiše u 
dnevnik. 

Ljeti je preporučljivo mjeriti tri puta u razmacima od 20 sekundi, i s tako 
dobivenim srednjim vrijednostima otčitanja proračunati vlažnost zraka. 

Greške i kvarovi kod ovog psikrometra slični su kao i kod ostalih psikro- 
metara. 

Za proračun relativne vlage, napona vodene pare i temperature rosišta 
upotrebljavaju se Nautičke tablice (tabl. 61) ili slične priručne tablice. 

Primjer. Otčita se Assmannov psikrometair sa stanjem suhog termometra 
t R = +28,0°C i sa stanjem mokrog termometra t m = +23,0 # C. 

Traži se: a) relativna vlaga (r), ib) napon vodene pare (e) i c) temperatura rosi- 
šta (t r ). 

Rješenje. Iz Nautičkih tablica (tabl. 61) s vrijednostima t m i t s , dobiva se: 

a) relativna vlaga r = 65% 

b) napon vodene pare e = 18,6 mmHg. 

Iz tablica temperature rosišta* koja se obično nalazi uz Ključ za šifriranje 
meteoroloških izvještaja (Tu Tj), dobiva se: 



c) rosište: 

t s = + 28,0°C 
— t m = ± 23,0°C 
At = + 5,0°C 


At = + 5,0°C 
t m = +23,0°C 


t r = +20,0°C 


* Tablica se nalazi na str. 122 i 123. 

138. Obrtni psikrometar. — Takvom tipu psikrometra živini termometri 
redovno su ugrađeni u gumenim oblogama metalna okvira koji dopušta kruženje 
psikrometra kroz zrak (si. 50) slično obrtnom termometru. Težina okvira s ter- 
mometrima ne smije biti veća od 35 dkg. Kruženje osigurava provjetravanje. Po- 
djela skale je svaka 0,2°C, a njen raspon obuhvaća od — 30° do +50°C. Mjerenja 
se vrše u hladu i na otvorenom prostoru iznad mora, na privjetrenoj strani bro- 
da, licem prema vjetru. Psikrometrom se kruži iznad glave. Brzina kruženja 
treba da odgovara psikrometrijskim tablicama, koje će se upotrijebiti, a ne 
smije biti manja od 2,5 m/s, niti veća od 10 m/s. Kruženje traje 2 — 4 min. Pri 
jačini vjetra 3 — 4 Bf, i više, dovoljno je samo držati okvir s rezervoarima okre- 
nutim u vjetar. Za brzinu strujanja od 4 m/s, pri radijusu kruženja 30 cm, 
brzina okretanja treba da je oko 4 okretaja u sekundi. 

Svaki obrtni psikrometar ima dva rezervna termometra, dvije staklene 
epruvete (ili limene posudice za kvašenje mokrog termometra), jednu bočicu oko 
3 dcl za destiliranu vodu, muselin krpice ili vrećice. 

U pogledu postupaka pri mjerenju, rukovanju i čuvanju ovog psikrometra 
vrijedi sve ono što je rečeno za obični psikrometar. Relativna vlaga i tempera- 
tura rosišta proračunavaju se na sličan način kao i s ostalim psikrometrima, ali 
upotrebom posebnih tablica koje daju podatke za razne brzine kruženja (pro- 
vjetravanja) psikrometra. 

139. Higrometar. — Taj instrument neposredno pokazuje postotak zasićenosti 
zraka, tj. relativnu vlažnost. Princip njegova rada zasniva se na promjeni duljine 
higroskopične vlasi pri promjeni vlažnosti zraka. Pri povećanju vlažnosti zraka ta 
se vlas izdužuje, pri smanjenju skraćuje, a pri promjeni stanja ostalih meteorolo- 
ških elemenata ona ne mijenja svoju duljinu. Ta promjena duljine vlasi prenosi se 
na kazaljku, koja pokazuje relativnu vlagu u zraku izraženu u postocima maksimalne 
vlage. Nula (0) označava suh zrak, a 100 zrak zasićen vodenom parom (si. 51). 

Higrometar se ne smatra potpuno tačnim instrumentom. Međutim, njegovi podaci 
su ipak korisni, naročito pri niskim temperaturama. Tačnija pokazivanja higrometar 
daje između 40 i 60% relativne vlage u zraku. Na brodovima se kao meteorološki 
instrument ne upotrebljava jer je osjetljiv. Može poslužiti za kontrolu vlažnosti 
skladišnih prostorija. 

Ako se želi dobiti vrijednost relativne vlage slobodne atmosfere, higrometar se 
postavlja u meteorološki zaklon. 

Na sličnom principu izrađen je i tzv. ubodni i kontrolni higrometar. Vlažnost 
mjeri se ubadanjem higrometarske cijevi u materijal (duhan, tekstil, žita i si.). Kod 
kontrolnog higrometra, donja je strana poklopca šuplja i sadrži higrometarske vlasi. 

Materijal se postavi u kutiju i nad njom poklopac s higrometrom. Za ravan i krut 
materijal, poklopac s higrometrom postavi se na samom materijalu i tako mjeri ko- 
ličina vlage. 

140. Polimetar. — To je zapravo higrometar sa snopom vlasi, a osim toga dodan 
mu je još jedan termometar. 'Na lijevoj strani skale termometra otčita se temperatura, 
a s desne maksimalni napon vodene pare. Neposredno daje relativnu vlažnost i tem- 
peraturu zraka, a omogućava određivanje napona vodene pare i tačke rosišta. 

Obično se upotrebljava za opće potrebe, a ne kao meteorološki instrument na 
brodu. Tačnost pokazivanja polimetra provjerava se kao i kod higrometra. 

141. Higrograf. — Taj instrument (si. 52) neposreno bilježi stanje rela- 
tivne vlažnosti zraka za protekli period, dan ili tjedan. Glavni je dio njegova 
prijemnika snopić vlasi, kao i na higrometru. Snopić je razapet između dva 
držača koji su izvan kutije hirografa. Sredina snopića prihvaćena je kukicom 
koja je spojena s prijenosnim sistemom. Promjene duljine sistema izazivaju i 
odgovarajuće (uvećane) pokrete pera po dijagramskoj vrpci. 

Higrograf na kopnenoj stanici stoji u meteorološkom zaklonu, pa ga treba 
često kontrolirati i čistiti, naročito njegov prijemnik, na način kao i kod higro- 
metra. Na brodu se postavlja u određenim prostorima (skladištima) i vješa kao 
barograf (t. 158). Higrograf se otčitava na tačnost l°/o. Tačnost njegova pokazi- 
vanja kontrolira se tako da se usporedi s relativnom vlagom zraka izračunatom 
pomoću psikrometra koji je smješten u istom zaklonu. 

Higrografi daju najbolje rezultate pri temperaturama između +15°C i 
+ 25°C. 


4. MJERENJE ISPARAVANJA 

142. Općenito. — Za mjerenje isparavanja (evaporacije) služe instrumenti na- 
zvani evaporimetri, odnosno evaporigrafi. Ti se instrumenti ne primjenjuju na bro- 
dovima, zato ćemo se samo općenito osvrnuti na njihovu funkciju i namjenu. 

143. Wildov evaporiroetar. — Radi na principu vage. Na jednoj strani je posuda 
s vodom, a na drugoj teška kazaljka koja održava ravnotežu posude. Posuda je od 
mjedi, a površina njene osnovke iznosi 250 cm 2 . Vrh kazaljke kreće se duž lučne skale 
s podjelom koja pokazuje mm odnosno desete dijelove mm isparene vode. 

Posuda se nadolijeva čistom kišnicom (procijeđenom kroz vatu), a izuzetno pro- 
kuhanom vodom. Nadolijeva se sve dok kazaljka ne dođe na rub skale. Otčita se u 
07.00 i 21.00 sati po zonskom vremenu. Otčitana vrijednost sa skale evaporimetra 
upisuje se u određenu rubriku dnevnika. Kao dnevna količina ispravanja računa se 
ona količina vode koja je isparila od 07.00 do 07.00 sati idućeg dana. 

144. Evaporigraf. — Kao i svaki pisač, taj instrument neprekidno bilježi tok 
isparavanja. Njegov prijemnik je vaga Wildova isparitelja. Dijelovi za bilježenje 
smješteni su u metadmu kutiju, a posuda s vodom iznad kutije. Voda se dolijeva samo 
prilikom mijenjanja vrpce. Vrpca se mijenja tek onda kad se pero uzdigne iznad 
njene polovine (15 mm). 

Princip rada i glavni dijelovi slični su kao i kod ostalih pisača (t. 123). 


5. MOTRENJE OBLAKA 

145. Općenito. — Pri motrenju oblaka potrebno je odrediti rod, vrstu i pod- 
vrstu, količinu, visinu i smjer kretanja oblaka. 

Za brodska izvještavanja određuju se rod i vrsta oblaka, količina i visina 
baze niskih oblaka. 

Oblaci se motre s otvorena mjesta odakle se po mogućnosti vidi čitav nebe- 
ski svod nad vidljivim horizontom. Za orijentaciju, na kopnenoj stanici strane 
svijeta moraju biti obilježene, a na brodu se za tu svrhu iskoristi kompasna ruža. 

146. Naoblaka — raspoznavanje oblaka. — Pod pojmom naoblake razumi- 
jevamo veličinu (količinu) sveukupnog oblačnog pokrivača na nebu bez obzira 
na rodove i vrste oblaka. Od ukupne naoblake određuje se rod i količina poje- 
dinih oblaka, ako ih ima. Količina naoblake određuje se u osminama (0 — 8), a 
za potrebe klimatologije u desetinama (0 — 10). Na primjer 2 znači da je pokri- 
veno 2/8, odnosno 2/10 neba; 6 znači 6/8, odnosno 6/10 pokrivena neba itd. 

'Naoblaku treba ocijeniti zamišljajući da su svi oblaci skupljeni u 
jedan neprekidni zastor. Procjena se lakše vrši ako se nebo podijeli na kva- 
drante, a zatim u svakom kvadrantu procjenjuje naoblaka. Pri većoj naoblaci 
lakše je ocijeniti veličinu slobodnog neba nego zastrtog, pa na osnovi takve 

procjene zaključiti stupanj naoblake. Provjerava li se ocjena stupnja naoblake, 
tada se posebno procjenjuje veličina zastrtog a posebno veličina vedrog dijela 
neba i njihovim uspoređenjem određuje tačniji stupanj naoblake. 

Noću se naoblaka procjenjuje prema zastrtim dijelovima neba na kojima se 
ne vide zvijezde. Pri mjesečini naoblaka se procjenjuje kao i po danu. U gustoj 
magli, kada se nebo ne vidi, smatra se da je ono potpuno pokriveno. Ako se kroz 
maglu vidi nebo, stupanj naoblake treba ocijeniti prema mogućnosti. Međutim, 
vide li se kroz maglu Sunce ili zvijezde, a ne zapažaju nikakvi oblaci, smatra 
se da je nebo vedro (naoblaka 0). 

Podjela i kratak opis oblaka sa slikama iznijeti su u t. 32 — 38. Za lakše 
raspoznavanje oblaka upotrebljava se i Međunarodni atlas oblaka, koji sadrži 
album slika oblaka s tekstom. U albumu su najkarakterističnije slike vrsta 
oblaka. Uz svaku sliku nalaze se njen opis, skraćenica i simboli Ključa za svaki 
oblak. Tekst sadrži podjelu oblaka, njihov tačan opis, uputstvo za motrenje i 
šifriranje oblaka. 

Slike 53 — 55. prikazuju skice triju katova oblaka, uzete iz International 
cloud atlas (Vol. I). Te skice, uz slike oblaka, olakšavaju raspoznavanje i šifri- 
ranje oblaka. Ucrtani pravokutnici i sličice sadrže kratke kriterije koje treba 
postupno uzimati u obzir i tim putem doći do šifre ključa za odnosni izgled neba. 
Svaka sličica prikazuje shematski nebo koje odgovara broju ključa naznačenom 
u njenom desnom gornjem uglu (1 — 9). 

Oblaci se označuju međunarodnim skraćenicama. Rodovi se označuju s dva 
početna slova, kako je to naznačeno u t. 32. Oznake vrsta, podvrsta i dopunskih 
odlika bilježe se skraćenicama koje se sastoje od malih početnih slova dotičnog 
imena. Rod se uvijek mora bilježiti, a ostalo prema potrebi. 

147. Određivanje visine oblaka. — Pod visinom oblaka razumijevamo uda- 
ljenost u metrima od Zemljine površine odnosno od razine mora pa do osnovice 
oblaka. Na brodu se visina oblaka procjenjuje odoka. Na kopnenim stanicama 
i meteorološkim brodovima primjenjuju se ove metode: puštanje pilot-balona, 
osvjetljavanje oblaka reflektorom i procjena odoka. 

Određivanje visine oblaka pilot-balonom temelji se na principu mjerenja 
vremena (t) potrebnog da balon napunjen vodikom prijeđe visinu (h) od Zem- 
ljine površine odnosno razine mora do ulaska u bazu oblaka. Pri tom treba 
znati brzinu penjanja balona (v), koja se dobiva iz posebnih tablica. Visina se 
računa formulom: h = v-t. 

Određivanje visine oblaka reflektorom primjenjuje se uglavnom noću. Ref- 
lektor mora bacati uzak i jak svjetlosni snop. Postavlja se 300 m od mjesta mo- 
trenja. Mjerenje visine (h) sastoji se u određivanju kuta (a) pod kojim se vidi 
osvijetljena tačka na oblaku: h = 300 tg «. Da bi se izbjegli računi, posebne 
tablice rješavaju tu formulu. 

Određivanje visine oblaka odoka najviše se primjenjuje na brodu. Iskoriste 
se poznate visine okolnih brda ili istaknute tačke na brdu, ako brod plovi uz 
obalu. Na otvorenom moru visina se procjenjuje vizuelno. Pri tom se moraju 
imati na umu izgled i stratifikacija oblaka po visini. Oblak St obično je niži 
od 1 000 m; osnovice Cu i Cb su između 1 000 i 1 500 m; visina Ns obično je 
između 600 i 2 000 m; oblak Sc je na visini 1 500 — 2 000 m; oblak As obično 
je na visini većoj od 2 000 m, a ostali oblaci imaju veću visinu od 2 500 m. 


Što su oblaci niži, to su i deblji, a viši su tanji. Tako npr. oblaci Cu i St 
deblji su od Ac i As, a ovi su opet deblji od visokih oblaka*. 

148. Određivanje smjera i brzine kretanja oblaka. — Poznavanje tih poda- 
taka veoma je važno jer se time dobivaju podaci o smjeru i brzini vjetra, ali 
isključivo u slojevima atmosfere gdje se oblaci nalaze. Ta mjerenja vrše samo 
one kopnene stanice koje su opremljene posebnim instrumentima (nefometar ili 
nefoskop). Kod nas se na stanicama koristi nefoskop Besonove grablje i ogle- 
dalo za oblake. 

Smjer kretanja oblaka određuje se prema ruži vjetrova, i to prema strani 
horizonta odakle dolaze (kao i vjetar) na tačnost od punih 10° ili jednu zraku 
(11,25°). 

Brzina oblaka izražava se kao stvarna, relativna i kutna brzina. Stvarna 
brzina je put u metrima koji oblak prevali u jednoj sekundi Za dobivanje te 
brzine potrebno je poznavati tačnu visinu oblaka. Relativna brzina oblaka dobi- 
va se sličnim postupkom kao i prethodna, ali tako da smatramo da je oblak na 
visini od 1 000 m. Pomoću posebne tablice može se relativna brzina pretvoriti 
u stvarnu, prema postupku koji je objašnjen u samim tablicama. Kutna brzina, 
izražena u radijanima na sat, dobiva se kad se relativna brzina (m/s) pomnoži 
sa 3,6. Odgovara kutu pod kojim vidimo put oblaka iznad glave preden u 
jedinici vremena. 


6. MJERENJE OBORINA 

149. Općenito. — Pod oborinama razumijemo proizvode vodene pare koji u teku- 
ćem ili čvrstom stanju padaju iz oblaka na tlo ili se stvaraju pri tlu zemlje. Naziv 
oborina zamjenjuje razne druge nazive, npr. padavinu, vodeni talog, atmosferski talog 
i slično. 

Pri motrenju oborina treba odrediti njenu vrstu, jačinu, trajanje i količinu. 

Mjera za količinu oborina je visina sloja vode u mm na vodoravnom tlu kada 
od oborina ne bi ništa isteklo, upilo se u zemlju ili isparilo. Visina sloja od 1 mm na 
površini od lm* odgovara 1 1 vode. 

Visina snježnog pokrivača mjeri se visinom njegova sloja u cm na ravnoj povr- 
šini. Grubo uzeto, visina snježnog pokrivača od 1 cm odgovara visini vode od 1 mm. 

Za mjerenje količine oborina služe kišomjer i ombrograf, a za mjerenje visine 
snijega služi snjegomjema daščica i stalni snjegomjetr. 

Vrsta oborina određuje se na osnovi opisa pojedinih oborina (t. 41 — 54). 

150. Kišomjer. — Kod nas na kopnenoj štapići obično se upotrebljava Hedmanov 
kišomjer (si. 56a). Izrađen je od cinkova lima i ima valjkast oblik. Visina mu je oko 
pola metra, a obojen je bijelom bojom. 

Pri mjerenju količine oborina (u tekućem stanju) treba podići gornji dio, izvaditi 
kanticu s vodom iz donjeg dijela kišomjera i pažljivo je iskapiti u posebnu staklenu 
menzuru. Menzura se postavi na posve vodoravnu površinu i očita visina središnjeg 
dijela površine vode, a ne ivičnog ruba. Ako količina vode prijeđe 10 mm, mjeri se 
tako da se voda prelijeva u menzuru nekoliko puta. 

* Visina osnovice Cu-oblaka (h) može se približno izračunati na osnovi ovih 
dviju formula: 

t — tr 

h = — jg— • 1 000 ili h = 222. (t — tr) 

Ako je temperatura data u # F, visina se dobiva u stopama. U prethodnoj formuli 
je t prizemna temperatura a tr prizemna temperatura tačke rosišta. 

SI. 56. a Kišomjer (ombrome- 

tar) za kopnenu stanicu © 

1 — kućište, 2 — posuda s li- vL' 
jevkom, 3 — menzure, 

4 — sonda s podjelom 


SI. 56. b Kišomjer (ombrome- 
tar) za brodsku stanicu 
1 — kuka za uzicu, 2 — otvor 
lijevka, 3 — držač poklopca 
otvora, 4 — sonda, 5 — vijak 
otvora za čišćenje, 6 — očnjak 
pritezne uzice, 7 — vodilica 
uzice za vješanje, 8 — dno ki- 
šom jer a, 9 — crta položaja ki- 
šomjera, 10 — sabirna posuda 



Mali broj brodova koristi se kišomjerom. To su uglavnom istraživački brodovi. 
Glavni je razlog tome što se izmjerena 'količina oborina ne odnosi samo na jedno 
mjesto već na cijelu ruitu ili dio rute. Različiti su oblici i veličina brodskih kišomjera. 
Podesan je jarboiski kišomjer oblika lijevka koji prikazuje si. 56b. Diže se pomoću 
konopa na nekoliko metara iznad trupa broda. Količina vode mjeri se pošto se kišo- 
mjer spusti na palubu. 

151. Ombrograf. — Služi za registriranje vremena početka i svršetka padanja, 
kao a količine i intenziteta obarana. Njegov rad je zasnovan na principu plovka. Obo- 
rine ulaze u ombrograf kroz otvor na vrhu, a zatim se slijevaju u valjkastu posudu i 
na taj način uzdižu plovak. Na plovku uspravno pričvršćena šipka prenosi pokrete 
plovka na pero, koje na dijagramskoj vrpci bilježi krivulju oborina (ombrogram). Va- 
ljak, pomoću satnog mehanizma, učini puni okret za 24 sata. 

Sve što je rečeno o instrumentima pisačima (t. 123) odnosi se i na ombrograf. 

152. Snjegomjer. — Snijeg se može mjeriti direktnim mjerenjem snježnog sloja 
ili na osnovi količine vode dobivene topljenjem snijega. Mjerenje snijega ne dolazi u 
obzir pri brodskim motrenjima. 

Snjegomjema daščica je štap ili letva s centimetarskom podjelom. Ta se letva 
zabode uspravno u snijeg do čvrstog tla. Visina snijega otčita se na pune centimetre. 
Mjerenja se vrše na više mjesta i uzima se srednja vrijednost. 

Stalni snjegomjer je daščica dužine 1 — 2 m, širine 6 cm, a debljine 2,5 cm, s cen- 
timetarskom podjelom. Na skali su napisane samo desetice cm. Daščica se postavlja 
na ukopani četverokutni stup. Ti snjegomjeri postavljaju se u jesen, prije nego počne 
padati snijeg. Lice daščice treba da bude okrenuto prema sjeveru. 

Procjena vidljivosti od nekog broda može se temeljiti na njegovoj prividnoj 
veličini ili po vidljivom dijelu broda. Noću se vidljivost određuje na osnovi po- 
znavanja jačine svjetlosnih izvora i njihove daljine. Kad je vidljivost različita 
u raznim smjerovima, treba zabilježiti najmanju i prevladavajuću vidljivost. 
Na obalskim stanicama, kada je vidljivost različita, bilježi se u smjeru kopna, 
a u primjedbi i vidljivost u smjeru mora. 

U posljednje vrijeme upotrebljavaju se specijalne naprave za mjerenje vid- 
ljivosti, koje rade na principu fotoćelije. Inače postoje i obične optičke naprave, 
kao Wigandova sprava. 

Radar je za navigaciju, svakako, smanjio važnost pojma slaba ili ograničena 
vidljivost, ali bez obzira na to važno je neprekidno vježbati ocjenjivanje vid- 
ljivosti odoka. 

Daljina* vidljivosti procjenjuje se golim okom prema najudaljenijem i jasno 
određenu objektu po ovoj skali: 


SKALA ZA OCJENU VIDLJIVOSTI 
PRI ODNOSNOM STANJU VREMENA 


Stupanj 

vidlji- 

vosti 

Horizontalna 

vidljivost 

Stanje vremena 

Magla, vijavica iii 
suha mutnoća 

Snijeg 

Sumaglica 
ili sipeća 
oborina 

Kiša 

0 

do 50 m 

vrlo gusta 

— 

— 

— 

1 

50 — 200 m 

gusta 

vrlo jak 

— 

— 

2 

200 — 500 m 

umjerena 

jak 

— 

— 

3 

500 — 1 000 m 

slaba 

umjeren 

— 

— 

4 

1— 2 km 

— 

umjeren 

jaka 

— 

5 

2 — 4 km 

— 

slab 

umjerena 

jaka 

6 

4 — 10 km 

— 

vrlo slab 

slaba 

umjerena 

7 

10 — 20 km 

jaka suha mutnoća 

— 

— 

slaba 

8 

20 — 50 km 

umjerena suha 
mutnoća 

— 

— 

— 

9 

iznad 50 km 

slaba suha mutnoća 
ili bistar zrak 

— 

— 

— 


7. ODREĐIVANJE VIDLJIVOSTI 

153. Procjena stupnja vidljivosti. — Pri ocjeni vidljivosti treba imati na umu 
slijedeće. Ne smije se upotrijebiti dalekozor. Predmet je vidljiv kad se može 
golim okom jasno raspoznati. S meteorološke stanice vidljivost se procjenjuje 
na osnovi karakterističnih okolnih predmeta s tačno poznatom udaljenosti. Kad 
je brod usidren ili privezan, postupak je isti kao i na meteorološkoj stanici. Kad 
je brod u vožnji, daljina vidljivosti određuje se na osnovi pojave objekata po- 
znate udaljenosti pored kojih brod prolazi. Pri tom se može korisno upotri- 
jebiti i radar. 


8. MJERENJE ATMOSFERSKOG TLAKA 

154. Općenito. — Instrumenti za mjerenje atmosferskog tlaka zovu se baro- 
metri. Temelje se na ovim principima: 

— barometri sa živom — uravnoteženje tlaka zračnog stupca s težinom 
stupca žive u barometru; 

— metalni barometri (aneroid i barograf) — deformacija tvrdog i elastič- 

| nog tijela tlakom zračnog stupca. 


* Nautičke tablice, izdanje HI-JRM ftabl. 77 — 85, 98) služe za pretvaranje jednih 
jedinica ove mjere u druge. 

Atmosferski (barometarski) tlak na kopnenim meteorološkim stanicama 
mjeri se živinim barometrom, a samo izuzetno aneroidom (kad se ne zahtijeva 
naročita tačnost). Na brodu se više upotrebljava aneroidni barometar ili baro- 
graf posebne konstrukcije. 

Tlak se izražava u milimetrima živina stupca (mm Hg), ili u milibarima 
(mb) kao jedinici za silu. Pretvaranjem mm u mb vrši se Nautičkim tablicama 
(tabl. 62 — 65) ili drugim posebnim tablicama. Između milimetara (mm Hg) i 
milibara (mb) postoji ovaj odnos: 

0,001 din = 1 bar ili 0,001 bar = 1 mb, 

1 mm Hg = 1,333 2 mb ili 1 mb = 0,750 1 mm Hg. 

Atmosferski tlak mjeri se na tačnost od 0,1 mm Hg ili mb. 

Tendencija barometarskog tlaka (ključ FM 21. D, simbol a) pokazuje hod 
atmosferskog tlaka za tri sata koja prethode vremenu promatranja, a dobiva se 
barografom. U nedostatku barografa treba svakih pola sata btčitavati stanje 
aneroida i zapisati vrijednosti ili konstruirati dijagram tlaka. U taj simbol uvijek 
se dodaje i vrijednost barometarske tendencije u desetinama mb. Ona je dana 
razlikom stanja barometra sadašnjeg termina i onog prije tri -sata. Brodovi koji 
šalju izvještaje svakih šest sati moraju ipak otčitati stanje barometra svaka 
tri sata. 


155. 2ivin barometar. — Živinih barometara ima više vrsta. Kod nas se 
najviše upotrebljavaju barometri s nepomičnom posudom i reduciranom skalom 
i barometri s pomičnom posudom i normalnom skalom (u mm Hg ili mb). 

Barometar s nepomičnom posudom i reduciranom skalom neposredno po- 
kazuje visinu živina stupca na posebnoj reduciranoj skali (mm ili mb), kod koje 
su uzete u obzir različite visine žive u posudi za razna stanja zračnog tlaka. Ti 
barometri imaju strogo određenu količinu žive. U tu vrstu spadaju Fuessov 
[Fus], Kewov [Kju] i Lambrechtov [Lambreht] barometar. 

Barometar s pomičnom posudom i normalnom 
skalom ima normalnu skalu s podjelom na mm ili 
mb. Pri svakom otčitanju treba živu u posudi do- 
voditi na određenu početnu visinu. Količina žive 
nije strogo određena. Takvi su barometri tipa For- 
tin [Forten] i Wild-Fuess [Vild-Fus]. 

Živin barometar usvojen za upotrebu na mete- 
orološkoj stanici na kopnu zove se stanični baro- 
metar. Njega mogu imati jedino veći brodovi. Gla- 
vne dijelove i pribor takva barometra pokazuje 
si. 57. 

Barometar treba držati u prostoriji s malim 
promjenama temperature, zaštićen od direktna utje- 
caja Sunčevih zraka, bez potresa i drugih vanjskih 
utjecaja. To se najbolje postizava ako se postavi što 
bliže težištu broda. 

SI. 57. Brodski barometar s nepomičnom posudom 
1 — staklena cijev, 2 — posuda sa živom, 3 — mjedena 
zaštitna cijev, 4 — barometarska skala, 5' — nonij, 6 — 
kotačić nonija, 7 — termometar, 8 kardan, 9 — kutija 
barometra, 10 — tablice i svjedodžba instrumenta 



Na primjer, Kewov i Fuessov barometar otčita se ovako: Najprije se otčita 
termometar na tačnost od 0,1°. Nekoliko puta lagano se udari prstom ispod 
dijela zaštitne staklene cijevi barometra da bi se površina žive u cijevi ustalila. 
Gornji rub nonija dovodi se na menisk žive, da izgleda kao da ga dodiruje,* i 
zatim otčita stanje barometra. 

156. Popravci i svođenje izmjerenog atmosferskog tlaka. — Stanje baro- 
metra treba ispraviti za grešku instrumenta i grešku zbog Zemljine teže, a tako 
dobivenu vrijednost svesti na 0°C i morsku razinu (t. 88). 

Popravak instrumenta dan je u svjedodžbi barometra. 

Utjecaj Zemljine teže na visinu živina stupca zavisi od geografske širine i 
nadmorske visine dotičnog mjesta. Obje te vrijednosti zbrajaju se u jednu i čine 
popravak zbog Zemljine teže. Njenu vrijednost daje centralna meteorološka 
služba. 

Budući da visina živina stupca zavisi i od temperature same žive, to otči- 
tanu visinu živina stupca treba ispraviti kako bi odgovarala temperaturi od 0°C. 
Za tu svrhu postoje posebne tablice. 

Atmosferski tlak svodi se na razinu mora zato što zračni tlak opada s visi- 
nom. Vrijednost popravka nalazi se u posebnim tablicama. 

157. Aneroidni barometar. — Glavni dio aneroida je skup (najmanje šest) 
zatvorenih pljosnatih zrakopraznih kutijica od valovita lima (Vidijeve kutije), 
sa snažnim sistemom opruga, koji se odupire sili zračnog tlaka i tako sprečava 
da se kutijice spljošte (si. 58a). U posljednje vrijeme te se kutijice izrađuju od 
vrlo čvrstih legura, pa sistem opruga nije potreban. Podjela skale je u mb, s 
opsegom od 900 do 1 000 mb. Pogreška razdiobe ne smije biti veća od 0,5 mb. 
Svaki aneroid kompenziran je protiv utjecaja temperature. 

Princip rada. Promjena zračnog tlaka izaziva vibracije valovitih površina 
kutijice. Preko prijenosnog sistema te se vibracije prenose na kazaljku koja 
na skali aneroida pokazuje vrijednost atmosferskog tlaka (si. 58. a, b). Upotreb- 
ljava se i kao visinom jer. Čitav aneroid smješten je u cilindričnu mjedenu 
kutiju sa staklenim poklopcem, ispod kojega se nalazi skala u mm ili mb**. Ane- 
roidi, iako nisu precizni, dobro pokazuju promjene atmosferskog tlaka. Zbog 
lakog rukovanja i nošenja, kao i jednostavnijeg smještaja, naročito se primje- 
njuju na brodovima. 


SI. 58. a Princip aneroida 
1 — Vidijeva kutija, 2 — kazaljka, 
3 — skala 


* Ako barometar sa živom nije s fiksnim već pokretnim dnom posude, treba pret- 
hodno nivelirati živu do određene tačke, tj. do vidljivog šiljka. To se vrši pomoću vijka 
na dnu posude. 

** Skala s natpisima »lijepo«, »promjenljivo«, »kiša« ili si. nema nikakva znače- 
nja, jer vrijeme ne zavisi samo od zračnog tlaka. 

SI. 58. b Unutrašnji izgled aneroida SI. 58. c Vanjski izgled aneroida 

1 — Vidijeva kutija, 2 — kazaljka, 1 — kućište, 2 — kazaljka, 3 — skala, 

3 — skala 4 — prateća kazaljka 


U pogledu smještaja aneroida vrijede isti uvjeti kao za barometar sa živom. 

Aneroidni barometar na stanici čuva se u drvenoj kutiji obloženoj tkaninom. 

Kutija se otvara samo pri motrenju. On se drži uvijek na istom mjestu — na 
polici ili stolu. Aneroid na brodu obješen je tako da brojčanik ima uspravan 
položaj. Vješa se o protuvibracionim i protuudarnim elementima koji elimi- 
niraju utjecaj vibracija broda na pokazivanje aneroida. Obično se nalazi u 
navigacijskoj kabini ili u zapovjedničkom mostu. 

Aneroid se otčitava u onom položaju u kojemu se nalazio za vrijeme tvor- 
ničkog ispitivanja, što mora biti naglašeno u ispravi instrumenta. Za brodski 
aneroid to je normalno uspravni položaj. Prije svakog otčitanja treba lagano i 

dva do tri puta kucnuti prstom po staklenom poklopcu da bi kazaljka svladala : 

trenje (tromost mehanizma) i došla na pravo mjesto. Otčitava se na tačnost 0,1 
mb, odnosno mm. Da bi se paralaktična greška izbjegla, i da bi se moglo uspo- 
rediti novo stanje aneroida s prethodnim, na staklenom poklopcu aneroida na- 
lazi se prateća kazaljka. Prije svakog otčitanja prateća kazaljka postavlja se u 
pokriće s glavnom kazaljkom. 

Aneroidni barometar za brodove podešen je tako da direktno pokazuje 
atmosferski tlak na morskoj razini. Na pokazivanje aneroida ne utječe Zemljina 
teža, pa na brodu dolazi u obzir samo popravak instrumenta. Ako aneroid nije 
podešen za brod, tada svako otčitanje treba još svesti i na razinu mora. 

Pokazivanje aneroida treba povremeno uspoređivati sa kontrolnim (nor- 
malnim) živinim barometrom, a najmanje jedanput u tri mjeseca. Temeljiti 
pregled i kontrola aneroida vrši se jednom godišnje, a uvijek kada razlika 
otčitanja između kontrolnog i aneroidnog barometra prelazi 1 mb. Podaci o 
tome unose se redovito u poseban karton priložen aneroidu. * 

Britanska meteorološka služba izradila je novi tip preciznog brodskog ane- 
roidnog barometra. Po radu sliči Kewovom barometru. Opremljen je valjkom, 
s kojega se otčitava stanje barometra, kao i uređajem za prigušivan je oscilacija, 
što je posebno važno za brodske uvjete. 

158. Barograf. — Barograf radi na istom principu kao i aneroid, s tom 
razlikom što neprekidno bilježi stanje i promjene atmosferskog tlaka (si. 59). Po- 
djela skale obično je u mb, i to u opsegu od 925 do 1 050 mb. Ako je barograf 
dobro kompenziran na promjenu temperature i nema mehaničkih nedostataka, 
njegovo registriranje tlaka je dovoljno tačno (za promjenu temperature za 20°C 
greška do 1 mb). Prijemnik barografa sastoji se od najmanje šest Vidijevih ane- 
roidnih kutijica, koje su naslagane jedna na drugu i međusobno vezane u stup 
(si. 58). Od broja kutijica zavisi i tačnost barografa. Najniža kutijica učvršćena 
je preko elastične đvometalne trake za postolje barografa. Ta traka služi za 
kompenzaciju temperature i podešavanje pera. Njen gornji kraj vezan je za 
sistem prijenosnih poluga koje su u vezi s perom. Promjena zračnog tlaka iza- 
ziva dizanje odnosno spuštanje kutijice. Ti pokreti prenose se na pero koje 
bilježi vrijednost atmosferskog tlaka na vrpci postavljenoj oko valjka satnog 
mehanizma. 

Mnogi barograf i za temperaturnu kompenzaciju, pored elastične bimetalne 
vrpce, imaju još i jednu malu bimetalnu vrpcu ugrađenu u prijenosni meha- 
nizam, a u Vidijevim kutijicama ostavljena je izvjesna količina zraka. 

Sve što je rečeno o pisačima uopće i o aneroidu vrijedi i za aneroidni ba- 
rograf. 



© ® © © ® 


SI. 59. Barograf 

1 — kotačić za podešavanje, 2 — stalni vodilni ležaj, 3 — poluga pera, 4 — šipka za 
odmicanje pera, 5 — valjak s vrpcom, 6 — satni mehanizam, 7 — učvršćivač vrpce. 
8 — ključ za navijanje, 9 — poklopac kutije, 10 — postolje, 11 — okvir postolja, 
12 — aneroidne kutijice, 13 — polužica šipke za odmicanje pera 

Barograf se drži pod istim smještajnim uvjetima kao i živin barometar. 
Naročito ga treba zaštititi od Sunčeva zračenja. Radi sprečavanja potresa baro- 
graf se na kopnenoj stanici drži na zidnoj polici, a nikako na stolu. Ispod baro- 
graf a treba postaviti podlogu od spužvaste gume ili nekog plastičnog materijala. 
Na brodu barograf se vješa o poseban elastični uređaj, što bliže središtu (meta- 
centru) broda kako bi što bolje bio zaštićen od raznih smetnji, a osobito od vib- 
racija i udara. Položaj obješenog barografa je poprijeko u odnosu prema uzduž- 
nici broda, kako se pri valjanju broda pero za pisanje ne bi udaljilo od papira. 

Između običnog živinog barometra i prvoklasnog aneroidnog barometra (ba- 
rografa), za brod treba izabrati aneroidni barometar ili barograf, i to specijalno 
konstruiran za upotrebu na brodu. U posljednje vrijeme to su barografi s doda- 
tnim uređajem za smanjenje vibracija Vidijevih kutijica odnosno pera, koje 
nastaju zbog raznih vanjskih utjecaja, kao što su npr. brze promjene atmosfer- 
skog tlaka pod utjecajem jakih udara vjetra, nenormalno valjanje i posrtanje 
broda i si. To se postiže uronjavanjem aneroidnih kutijica ili štapa koji visi 
o poluzi pera, u posudicu s uljem. 

Osjetljiviji tip barografa, koji dopušta mjerenje i registriranje promjene 
atmosferskog tlaka do 1/10 mb, zove se mikrobarograf. On danas sve više zamje- 
njuje obični barograf. 

Mikrobarovariograf je veoma osjetljiv instrument za registriranje promjena 
atmosferskog tlaka od 1/100 do 1/1 000 mb. Omogućuje praćenje promjena tlaka 
svake minute. 


9. MOTRENJE VJETRA 

159. Općenito. — Vjetar je određen kad su mu određeni njegov smjer i 
brzina (jačina). Smjer vjetra računa se prema ruži vjetrova, i to odakle puše. 
Pod brzinom vjetra razumijeva se prijeđeni put čestica zraka u jedinici vremena, 
pa se brzina vjetra računa u m/s, km/h i M/h (čvorovima)*. Pod jačinom (sna- 
gom) vjetra razumijevamo silu vjetra kojom on djeluje na pojedine predmete 
na zemlji. Pored tih podataka motrilac treba da ustanovi i odliku vjetra, tj. je li 
vjetar ujednačen ili rafalan. 

Vjetar se motri na ravnom i otvorenom prostoru. Međunarodnim sporazu- 
mom usvojeno je da ta visina za stanice na kopnu bude 10 m. 

Smjer vjetra određuje se obično pomoću vjetrokaza (si. 61). U nedo- 
statku toga, što je normalan slučaj na brodu, kao i za vrlo slaba vjetra, može se 
promatrati položaj dima, zastave (plamenca), rukavca, valova živog mora, i si. 
Položaj zastave treba motriti barem dvije minute i za to vrijeme uzima se sred- 
nji (prevladavajući) smjer. Način motrenja valova živoga mora objašnjen je 
u t. 164—170. 

Na otvorenom prostoru smjer vjetra može se odrediti pomoću ručnog kom- 
pasa (busole) ako se motrilac okrene licem u vjetar. Ni u kojem slučaju motrilac 
ne smije suditi smjer vjetra prema kretanju oblaka. 

Pojedini smjerovi vjetra označavaju se međunarodnim oznakama koje odgo- 
varaju podjeli ruže vjetrova na šesnaest dijelova (osam glavnih vjetrova: N, NE, 

* Nautičke tablice, izdanje HI - JRM, sadrže tablice odnosa vremena, brzine i 
provaljenog puta (tabl. 15.) i tablice uspoređivanja brzina (tabl. 21.). 


E, SE, S, SW, W i NW i osam sporednih vjetrova: NNE, ENE, ESE, SSE, SSW, 
WSW, WNW i NNW. 

Na našoj obali udomaćili su se još i ovi nazivi (talijanskog porijekla) za 
vjetrove iz pojedinih smjerova horizonta: tramontana (N), bura (NE), levant (E), 
jugo (SE), široko (S), lebić (SW), ponente (W) i maestral (NW). 

Brzina vjetra procjenjuje se vizuelno ili mjeri instrumentima: ane- 
mometrom odnosno anemografom. Obično se izražava u čv ili m/s. Prema među- 
narodnom sporazumu prihvaćeno je da se brzina vjetra u meteorološkom ključu 
pokazuje u čvorovima. 

Brzina od 0,5 m/s odgovara brzini 1 čv, i obratno. Postoje posebne tablice 
(Nautičke tablice HI-JRM, tab. 21) za pretvaranje jednih jedinica u druge. 

Jačina vjetra mjeri se prema položaju ploče na zupčastoj skali Wil- 
donova vjetrokaza (isključivo na kopnenoj stanici) ili procjenom na bazi Beau- 
fortove skale (Bf). 

Prema stručnom pravilniku Svjetske meteorološke organizacije, na brodo- 
vima koji u većini slučajeva nemaju posebne instrumente za mjerenje eleme- 
nata vjetra, ili su tako dobiveni elementi problematični, brzinu vjetra i njegovu 
jačinu treba procjenjivati na osnovi Beaufortove skale*, a pravi smjer vjetra 
motrenjem kretanja valova, s tačnošću od 10° (±5°). 

Vjetar koji mjerimo na brodu u vožnji je prividni vjetar (Wp) kao rezul- 
tanta pravog vjetra (W) i kursnog vjetra (Wk) uzrokovanog kretanjem broda 
(kurs i brzina broda). Elemente prividnog vjetra dobivamo mjerenjem. Smjer 
kursnog vjetra (Wk) suprotan je od kursa broda (Wk = Kp ± 180°), a njegova 
brzina odgovara brzini broda u čv ili m/s. U tom slučaju račun elemenata pravog 
vjetra najjednostavnije se rješava grafičkim postupkom: konstrukcijom para- 
lelograma (trokuta) sila kojemu je zadana dijagonala (rezultanta) i jedna stra- 
nica (komponenta), a traži se druga stranica (komponenta). Ta se metoda pri- 
mjenjuje kada je vizuelno ocjenjivanje vjetra otežano ili nemoguće. 

Grafičko rješenje najlakše je izvesti na manevarskom ili radarskom dija- 
gramu, a može se i na običnom milimetarskom papiru**. Postupak objašnjavaju 
primjer i si. 60. 

Primjer. Plovi se sa Kp = 342° i brzinom 15 čv. Smjer prividnog vjetra u 
odnosu prema uzdužnici broda (pramčani kut) iznosi 42° desno, a njegova brzina 33 čv. 

Traže se elementi pravog vjetra. 

Rješenje (si. 60). Iz središta dijagrama (O), na osnovi pramčanog kuta 42® i brzine 
vjetra 33 čv, ucrta se kao rezultanta Wp. Iz tako dobivene tačke o spusti se vertikala 
koja po dužini odgovara kursnom vjetru Wk = 15 čv. Tako dobivena tačka r spoji 
se s tačkom O. Dužina ro daje brzinu pravog vjetra — W = 24 čv, a kut koji ona 
zatvara s osi dijagrama daje pramčani kut pravog vjetra — L« = 66° desno. Želimo li 
poznavati smjer (azimut) pravog vjetra, on se dobiva po poznatom odnosu: W = K,, + 
+ ( ± L w ) = 342® + 66® = 48°. U slučaju istih elemenata, ali s tim da prividni vjetar 
dobivamo s lijeve strane, na dijagramu imamo rješenje označeno tačkama a' i r'. 


* Nautičke tablice, izd. HI - JRM (tabl. 52.). 

** Postoje i posebne naprave kao pomagala za rješavanje ovog zadatka. Takva je 
npr. američka ploča Weather Bureau Shipboard Wind Plother. 

Rješenje se može izvesti i na osnovi jedinice m/s. U tom slučaju čv se pretvara u 
m/s pomoću nautičkih tablica ili po poznatom odnosu da 1 čv odgovara brzini 0,5 m/s. 

Nautičke tablice, izd. HI-JRM (tabl. 53), omogućavaju određivanje pravog 
pramčanog kuta (L) odnosno pravog smjera vjetra (W) i prave jačine vjetra (J) 
pri vožnji brodom s brzinom od 10 čv do 35 čv. U tablicu se ulazi s prividnim 
pramčanim kutom vjetra (LP) i s prividnom jačinom vjetra (JP) prema Beau- 
fortovoj skali ili s prividnom brzinom izmjerenom anemometrom (m/s). Pravi 
smjer vjetra dobiva se pomoću formule W = Kp + (± L)*. 

Primjer. Brod plovi u pravom kursu Kp = 47® s brzinom b = 15 čv. Pramčani 
kut prividnog vjetra je LP = 60° (lijevo), a prividna jačina vjetra JP = 6 Bf. 

Traži se: a) pravi pramčani kut (L) i pravi smjer vjetra (W) i 
b) prava jačina vjetra (J). 


Rješenje 


LP = —60° 
JP = 6 Bf 


L = —97« i J — 5 Bf 


a) pravi smjer vjetra: 

W = Kp — L = (360° + 37°) — 60« = 337« ili NNW 

b) prava jačina vjetra: 

J = 5Bf ili 8 do 10,7 m/s. 


* Vidi navigacija I, izdanje 1967. g. 

Nastavak Beaufortove skale 


Vjerojatna 
visina 
valova u 
stopama 

23 (32) 

29 (41) 

37 (52) 

T 

IO 

1 

1 

1 

! 

1 

Vjerojatna 
visina 
valova u 
metrima 

7(10) 

9 (12,5) 

11,5 (16) 

X 

1 

1 

1 

1 

1 

OPIS POJAVA U PRIRODI 

Na moru 
pored obale 

1 

1 

1 

1 

1 

1 

1 

1 

1 

Na morskoj pučini 

Visoki valovi; debele pruge 
pjene niz vjetar; kreste va- 
lova počinju se ljuljati, rušiti 
1 razbijati u obliku valjaka. 
Magla od morskih kapljica 
(morski dim) može smanjiti 
vidljivost. 

Vrlo visoki valovi s dugim 
krestama u obliku perjanica; 
proizvedena pjena u velikim 
komadima izdužuje se u de- 
bele bijele brazde niz vjetar; 
u cjelini površina vode ima 
bijeli izgled; razbijanje kre- 
sta u obliku valjaka postaje 
snažno 1 naglo. Vidljivost je 
smanjena. 

Izvanredno visoki valovi (bro- 
dovi male i srednje veličine 
mogu se povremeno gubiti iz 
vida); more je potpuno po- 
kriveno dugim komadima bi- 
jele pjene koji su izduženi 
niz vjetar; svuda se rub kre- 
sta valova pretvara u pjenu; 
vidljivost je smanjena. 

Zrak je pun morskog dima, a 
more je zbog toga dima pot- 
puno bijelo; vidljivost vrlo Je 
smanjena. 

uraganskih vjetrova za sada 
rema izgledu mora, odnosno 
na kopnu, stupnjevi Beaufor- 
trebljavaju se u procjeni jači- 

Na kopnu 

Nastaju laka ofitećenja na 
zgradama (otkidanje oluka, 
rušenje dimnjaka i skidanje 
crijepa). 

Rijetko se javlja u unutrašnjo- 
sti kopna; čupa stabla iz ze- 
mlje; nastaju velike štete na 
zgradama. 

Vrlo rijetka pojava praćena 
razaranjima velikih razmjera. 

1 

Budući da za ove stupnjeve 
nema prikladnih obilježja p 
prema razornom djelovanju 
tove skale od 13 do 17 ne upo 
ne vjetra na moru. 

160. Beaufortova skala. — U pomorstvu i meteorološkoj službi uopće mnogo 
se upotrebljava Beaufortova skala za pokazivanje jačine vjetra koji puše iznad 
morske površine, bez upotrebe instrumenta. Prvu skalu s podjelom od 0 do 12° 
za procjenu jačine vjetra predložio je 1806. g. engleski admiral Francis Beatifort 
na temelju ispitivanja i ponašanja svoga broda Wolwich, pri plovljenju na 
jedra. Tom skalom on je pokazao kakvo djelovanje, osobito za njegov brod i 
slične brodove, ima vjetar na brzinu broda i na plohe jedara izložene vjetru. 
Otada pa do danas izmijenjene su četiri skale, ali je zadržan Beaufortov sistem 
skale vjetra, s tim što je svakom stupnju određena odgovarajuća vrijednost 
brzine u čv odnosno m/s, kao i specifičnog tlaka vjetra na brod. Četvrta 
skala, koja se danas upotrebljava za mjernu visinu od 10 m, prihvaćena je na 
Međunarodnom meteorološkom kongresu 1946. g. u Parizu. 

Raspon posljednjih triju skala od 0 Bf do 12 Bf nije zadovoljio, pa je četvrta 
Beaufortova skala usvojila raspon od 0 Bf do 17 Bf. Međutim, za potrebe pomor- 
stva njena upotreba je ograničena do 12 Bf. 

Glavni je nedostatak Beaufortove skale prije svega u tome što stupnjevi 
skale ne vrijede jednako za sva geografska područja, a zatim što procjena zavisi 
i od kriterija motrioca. 

S obzirom na to da se u meteorološkom ključu za OBS METEO-izvještaje, 
brzina vjetra prikazuje u čv, stupnjevima jačine vjetra po Beaufortovoj skali 
dodijeljen je raspon brzine vjetra u čv. Međutim, pri šifriranju izvještaja podaci 

0 brzini vjetra u čv svedeni su na jedan srednji broj (6 Bf — ff = 24; 7 Bf — 
ff = 30 itd.) pa se motrilac mora odlučiti za broj u tablici (str. 141 — 142). 

161 . Vjetrokaz. — Na kopnenim stanicama obično se upotrebljava Wildov 
vjetrokaz (si. 61). Sastoji se od nepokretnog i pokretnog dijela. 

Nepokretni dio čini šipka, koja se pričvršćuje uspravno na stupu. Na njoj 
je navučen pokretni dio i prsten s vodoravnim nepokretnim palicama koje 
označuju strane svijeta. Pokretni dio sastoji se od krila za smjer vjetra i ploče 
za jačinu vjetra. Ta ploča visi na horizontalnoj osovini da je vjetar može slobo- 
dno uzdizati. Položaj ploče, a time i jačina vjetra, ocjenjuju se prema luku s 
osam vertikalnih radijalnih stupaca. 

Smjer vjetra promatra se najmanje dva-tri puta i na taj način odredi nje- 
gova srednja vrijednost. Pri mjerenju jačine vjetra motrilac treba da ustanovi 
srednji položaj ploče u odnosu prema lučnoj ljestvici, a zatim da prema posebnoj 
tablici odredi jačinu vjetra. 

Na nekim brodovima, na jarbolu je montiran samo pokretni dio vjetrokaza 
— za pravac vjetra, samostalno ili u sastavu anemografa (prijemnik pravca — 
t. 163). Umjesto takva vjetrokaza na brodu se često iskoriste rukavac, zastava 

1 si. (t. 159). 

162. Anemometar. — Vjetromjer ili anemometar je instrument kojim se 
mjeri brzina vjetra. Upotrebljavaju se anemometar na obrtni sistem i anemo- 
metar na Pito-cijevi. Svaki anemometar ima prijemni dio, koji je izložen slobo- 
dnom strujanju zraka, i dio za pokazivanje ili bilježenje brzine vjetra, koji je 
zaštićen. 

◄ SI. 62. a Obični ručni 
anemometar 

1 — prijemni dio (obrtalj- 
ka), 2 — pokazivač, 3 — ko- 
čnica, 4 — navoji za spaja- 
nje anemometra uz nosač 


SI. 62. b Ručni električni 
anemometar 

1 — prijemni dio (obrtalj- 
ka), 2 — kućište, 3 — ruko- 
hvat, 4 — skala u čv i m/s 



Anemometar može biti ručni ili instaliran. Opisat ćemo upotrebu ručnog 
anemometra s obrtnim sistemom. Na meteorološkim stanicama na kopnu on se 
pri svakom mjerenju montira na vertikalni stup visine 10 m (za tu svrhu kući- 
šte pokazivača s donje strane nosi vijak), a na brodovima se isključivo drži u 
ruci. 

Prijemnik (si. 62a) ovog anemometra je vreteno sa četiri šuplje polu- 
kugle, pričvršćene za krakove pravokutna križa (Robinsonov križ). Utjecajem 
vjetra na polukugle okreće se vreteno, a ti se okreti prenose na sistem zupčanika 
i dalje na kazaljke pokazivača. 

Pokazivač ima oblik džepnog sata, na kojemu središnja velika kazaljka 
i male kazaljke na dva — pet posebnih brojila pokazuju vrijednost prijeđenog 
puta vjetra. Velika kazaljka kreće se po obodnoj kružnoj skali, koja je podije- 
ljena na 100 dijelova (0 — 100). Skale brojila malih kazaljki podijeljene su od 
0 do 10. Ako su dvije male kazaljke, jedna pokazuje stotine a druga tisuće 
metara prijeđenog puta. Kod anemometra sa pet kazaljki, treća kazaljka poka- 
zuje desetine tisuća, četvrta stotine tisuća, a peta milijune metara prijeđenog 
puta vjetra. 

Sa strane kućišta prijemnika, za upućivanje i prekidanje rada pokazivača, 
služi kočnica s ušicom. Iznad i ispod kočnice nalazi se po jedan očnjak za provo- 
đenje uzice koja je privezana za ušicu kočnice. Uzica služi za aktiviranje i koče- 
nje pokazivača kad je anemometar montiran visoko i ne može se dohvatiti 
rukom. 

Mjerenje se vrši s otvorenog mjesta, a na brodu u vožnji s privjetrene strane 
zapovjedničkog mosta. Uz anemometar treba imati i štopericu sa sekundnom 
podjelom. Položaj svake kazaljke otčitava se i zapisuje redom počevši od one 
koja pokazuje najveću brojčanu vrijednost, a najkasnije položaj velike kazaljke. 


Pošto je provjereno da je pokazivač isključen, vjetromjer se uzme u desnu ruku 
palcem prislonjenim na kočnicu, a zatim ruka digne uspravno iznad glave. Što- 
perica se nalazi u lijevoj ruci. Poslije nekoliko sekundi puštaju se istovremeno 
u rad anemometar i štoperica. Čeka se neko vrijeme, obično 100 sekunda, a 
zatim se istovremeno zaustavi rad pokazivača i štoperice. Za vrijeme mjerenja 
anemometar treba držati uspravno. 

Neposredno poslije prekida rada anemometra otčitaju se novi položaji 
kazaljki, i to istim redom kao i prije, i te vrijednosti zapišu iznad prijašnjih. 
Kad je to završeno, anemometar se stavlja u kutiju i spremi na određeno mjesto. 
Oduzimanjem starih otčitanja od novih dobija se prevaljeni put. Ako se taj pre- 
valjeni put podijeli brojem sekundi, dobije se srednja brzina vjetra u m/s. 
Dobiveni podatak o brzini vjetra treba popraviti popravkom dotičnog instru- 
menta (ako postoji instrumentalna greška). 

Osim prije opisanog ručnog anemometra, upotrebljava se i električni ručni 
anemometar, kod kojega je umjesto brojčanika ugrađen mali generator elek- 
trične struje. Vreteno pokreće generator, a ovaj proizvodi električnu struju, čiji 
napon zavisi od brzine okretanja križa s polukuglama. Umjesto napona struje, 
kazaljke na skalama brojčanika odmah pokazuju trenutnu brzinu vjetra u m/s 
(obično imaju opseg mjerenja od 0,5 do 40 ili 50 m/s). 

Postoje i anemometri s prijenosom podataka na daljinu. Na osovini Robin- 
sonova križa nalazi se rotor malog dinama. Kabelom se struja odvodi na poka- 
zivač, koji je zapravo galvanometar. Položaj kazaljke na skali galvanometra, 
koji je razmjeran broju okreta vretena, pokazuje brzinu vjetra u m/s. Obično 
na pokazivaču postoje dvije podjele: 0 — 15 m/s (za male brzine vjetra) i 0 — 40 
m/s (za veće brzine vjetra). 

Postoje i takvi anemometri kojima pokazivač ima dva brojila: jedan poka- 
zuje brzinu vjetra (kao i kod prethodnog), a drugi s ružom vjetrova pokazuje 
smjer vjetra. 

163. Anemograf. — Taj instrument služi za bilježenje smjera i brzine vje- 
tra. Slika 63. pokazuje Fuessov univerzalni anemograf, koji ima primopredajni 
i registrirajući dio. 

Prijemni dio sastoji se obično od tri kombinirana prijemnika: jedan 
za smjer vjetra (vjetrokaz), drugi za srednju brzinu (prijeđeni put) vjetra, a 
treći za trenutnu brzinu (tlak) vjetra. Prijemnik smjera vjetra je krilo okretljivo 
oko vertikalne osi vretena i ono se uvijek postavlja niz vjetar. Na protuutegu 
krila, koji se uvijek postavlja uz vjetar, nalazi se otvor za statički i dinamički 
tlak zraka. Kao prijemnik srednje brzine vjetra služi Robinsonov križ. Rad tih 
dijelova prenosi se preko predajnika i spojnih kablova na tri gornja pera pisaćeg 
dijela anemograf a. Rad prijemnika za trenutnu brzinu vjetra prenosi se na regi- 
strirajući dio po sistemu Prandtovih cijevi. Kroz cijev koja spaja otvor na pro- 
tuutegu krila i plovak manometra prenose se statički tlak i dinamički tlak vjetra. 
Kroz posebnu cijev, koja spaja otvor na podnožju vretena i prostor iznad plovka 
manometra, prenosi se statički tlak zraka. 

Prijemnici su smješteni na jarbolu ili posebnom stupu da bi bili što bolje 
izloženi vjetru. 

Registrirajući dio sastoji se od manometra i uređaja za bilježenje 
smjera i brzine vjetra. Smješten je u navigacijskoj kabini. 

SI. 63. Univerzalni Fuessov anemograf 

A — primopredajni dio: 1 — prijemnik za smjer vjetra (vjetrokaz), 2 prijemnik 
za srednju brzinu vjetra (Robinsonov križ), 3 — predajnik, a otvor za statički 
i dinamički tlak, 'b — otvor za statički tlak 
B — spojevi: 4 — Prandtove cijevi, 5 — prenosi za pera 
C — Registrirajući dio: 6 — manometar, 7 — uređaj za bilježenje elemenata vjetra, 
c — pero za smjer vjetra iz NE i SE kvadranta, d — pero za smjer vjetra iz SW i NW 
kvadranta, e — pero za bilježenje srednje brzine vjetra, f — pero za bilježenje 

trenutne brzine vjetra 

Manometar je smješten ispod kutije s uređajem za bilježenje i upravlja 
perom za bilježenje trenutne brzine vjetra. U cilindru djelomično napunjen 
vodom pliva šuplji plovak. Promjenom brzine vjetra mijenja se i dinamički tlak. 
Zbog toga se plovak spušta i diže, a time mijenja i položaj pera. 

Uređajem za bilježenje srednje brzine (prijeđenog puta) vjetra upravlja 
Robinsonov križ. Pero tog uređaja nalazi se ispod donjeg pera za bilježenje 
smjera vjetra. 

Uređaj za bilježenje smjera vjetra ima dva pera. Donje pero bilježi smje- 
rove vjetra iz istočne polovice horizonta (N — E — S), a gornje iz zapadne 
polovice horizonta (N — W — S). Kada je vjetrokaz usmjeren prema N ili S, 
tada pišu oba pera. Tim perima upravlja vjetrokaz. 

Uređaji za bilježenje crtaju na papirnoj vrpci krivulje, koje daju podatke o 
vjetru za bilo koje vrijeme. Valjak anemografa sličan je onom opisanom u t. 123, 
kao kod pisača uopće. On vrši jedan obrt za 24 sata. Vrpca se mijenja svaki dan 
u 08.00 sati, a uređaj se navija svakih sedam dana (ponedjeljkom). 

Vrpca anemografa (si. 64) ima vodoravne podjele za smjer, srednju brzinu 
i trenutnu brzinu vjetra i uspravne (satne) podjele u intervalima po deset mi- 
nuta. Podjele za smjer vjetra nalaze se pri vrhu vrpce i obilježene su slovima S, 
E i N za gornje pero, a slovima N, W i S za donje pero. Podjele za srednju 
brzinu nalaze se na sredini dijagrama (treće pero odozgo). Razmak između vodo- 
ravnih crta odgovara putu od 1000 m. Pero piše kose crte, od kojih svaka ozna- 
čava put vjetra od 10 km. Podjela za trenutnu brzinu vjetra zauzima donji dio 


SI. 64. Anemogram 
1 — podjela za smjer 
vjetra, 2 — podjela 
za srednju brzinu 
vjetra (širina 10 km), 
3 — podjela za tre- 
nutnu brzinu vjetra u 
m/s (širina 40 m/s) 



vrpce. Nulta crta je prva odozdo, a posljednja 40 m/s, interval između dvije crte 
iznosi 2 m/s. Sa strane dijagrama nacrtana je skala za otčitavanje tlaka vje- 
tra u kg/m 2 . 

U Fuessov univerzalni anemograf može se ugraditi i uređaj za prenošenje 
smjera i brzine vjetra na ponavljače, koji se nalaze na raznim mjestima na 
brodu. 

Opće odredbe o rukovanju, čuvanju i zamjeni vrpce iznijete u t. 123. vrijede 
i za anemografsku vrpcu. 


10. MOTRENJE VALOVA 

164. Općenito. — Od svih vanjskih sila vjetar je najvažniji uzročnik mor- 
skih valova. Vjetar stvara valove, oni dolaze iz olujnog područja i na kraju 
zamiru i nestaju negdje na moru. Od kraćeg ili dužeg trajanja vjetra, kao i od 
njegove veće ili manje jačine i turbulencije, zavisi duže ili kraće trajanje valova 
odnosno njihova visina. S obzirom na turbulentnost i mahovitost vjetra, učinak 
vjetra na morsku površinu nije jednostavan. 

Morska površina je normalno ustalasana kao posljedica vladajućeg ili pre- 
ostalog vjetra u dotičnom području. U zoni vjetra ta površina ima neobično slo- 
žen i posve slučajan izgled, koji se neprestano mijenja i u cijelosti se nikada 

SI. 65. Oblici valova 

a) pravilan (dvodimenzionalni) val 

b) nepravilan (trodimenzionalni) 

val 


tačno ne ponavlja. Zbog tih karakteristika, vjetrom stvoreni sistem valova na- 
ziva se valovlje (seaway), odnosno valovi živog mora ili živo more. Na znatnoj 
udaljenosti od zone stvaranja živog mora, odnosno nakon prestanka vjetra, vo- 
dene mase talasaju u više ili manje pravilnoj simetričnoj formi. Takav sistem 
valova dobio je naziv talasi (swell, waves), odnosno valovi mrtvog mora ili mrtvo 
more. U prvom slučaju mrtvo more prethodi ružnom vremenu jer valovi mrtvog 
mora zadržavaju svoj smjer napredovanja dok vjetar kruži oko mjesta najnižeg 
atmosferskog tlaka. Međutim, mrtvo more kao posljedica {ostatak) ružnog vre- 
mena javlja se pod utjecajem Zemljine teže i vlastite inercije vodenih masa. 

Morsko valovlje pokazuje niz neugodnih a ponekad i opasnih djelovanja na 
brod, kao što su npr. ljuljanje broda (pomicanje tereta), dinamički udari (trpi 
konstrukcija broda) i smanjenje brzine (izbor rute). Sva ta pitanja od posebnog 
su značenja za pomorce jer direktno ugrožavaju navigacijsku sigurnost broda. 
Zbod toga se u posljednje vrijeme pored prognoze vremena sve veća pažnja 
obraća i prognozi valova (stanja mora). 

Motrenje valova na trgovačkom brodu prvenstveno je potrebno za sastavlja- 
nje brodskih meteo-izvještaja, a zatim i za kontrolu prognoziranih valova, kao 
i za naučne svrhe. 


165. Vrste valova. — Zavisno od položaja, valovi mogu biti površinski (va- 
lovi na vodi) i unutrašnji (valovi u vodi). Prema silama koje izazivaju valove 
razlikujemo transplimne i plimne valove, tsuname [cuname], sejše i vjetrovne 
(prisilne) valove. Vjetrovni valovi su posljedica utjecaja horizontalna strujanja 
zraka (vjetra) na površinu mora. 

Za pomorstvo su osobito značajni površinski vjetrovni valovi i plimni 
valovi*. 

Prema silama koje nastoje smiriti talasanje vode, razlikujemo kapilarne i 
gravitacijske valove. Na moru su osnovni gravitacijski valovi. Zavisno od valne 
duljine i dubine mora, valovi mogu biti kratki i dugi. Prema napredovanju 

* Vidi: Navigacija I, izd. 1967. g. i Pomorstvo III, izd. 1970. g. 


valne forme razlikujemo progresivne (napredujuće) i stojne valove. Prema formi 
vala razlikujemo pravilne (jednostavne, dvodimenzionalne) i nepravilne (složene, 
trodimenzionalne) valove. Dvodimenzionalni valovi su normalno dugobregoviti, 
a trodimenzionalni kratkobregoviti. 

Vjetrovni val nikada se ne javlja sam na morskoj površini već postoje 
nizovi valova (valni sistemi) koji se zovu valovlje. Ono je na moru uvijek više ili 
manje nepravilno i kratko bregovito, pa se samo uvjetno može govoriti o dugo- 
bregovitom i pravilnom valovlju. Interferencijom valova koji dolaze iz više 
smjerova nastaje ukrižano more (cross sea). 

Valovi se normalno kreću u nepravilnim grupama, pa je potrebno motriti 
elemente značajnih valova svakoj grupi, a ne elemente ekstremnih valova. 

Ako je prisutno više valnih sistema, načelno treba motriti sistem koji pre- 
vladava. Procijenjeni elementi vala moraju pokazati srednje vrijednosti dobro 
formiranih valova tog sistema. Ako se valovi živog mora superponiraju nad 
valovima mrtvog mora, potrebno je izvršiti dva zasebna motrenja valnih ele- 
menata. 


166. Elementi vala. — Slika 66.a prikazuje presjek jednostavnog vala 
male amplitude s vertikalnom ravninom u pravcu njegova kretanja. 

a) Geometrijske karakteristike vala 

Duljina vala (L) je horizontalna udaljenost između dva uzastopna vrha 
valnog brijega {L = C.T). 

Visina vala (H) je vertikalna udaljenost neke tačke valnog profila od razine 
mora. Ona je uvijek manja od 1/7 duljine vala. 

Amplituda vala (A) je polovina visine vala. 

Ordinata vala (h) je trenutna udaljenost neke tačke valnog profila od ra- 
zine mora. 

Strmina vala (a) je omjer visine vala i njegove duljine. 

b) Kinematičke karakteristike vala 

Valni period (T) je vrijeme između prolaza dvaju uzastopnih vrhova valnog 

brijega kroz istu nepomičnu tačku (T = -^-). 

Valna (fazna) brzina (C) je horizontalna udaljenost koju prijeđe bilo koja 
tačka valnog profila u jedinici vremena (C = ^-). 



SI. 66. a Glavni elementi pravilnog (sinusoidalnog) vala 
L — duljina vala, H — visina vala, A — amplituda vala, a 0 — maksimalna strmina 
vala, co — kružna frekvencija 

SI. 66. b Prividni elementi vjetrovnih (nepravilnih) valova 
H — prividna visina vala, h — valna ordinata, A — prividna amplituda vala, 
T — prividni period vala 


Stvaran profil valova živog mora može se dobiti samo direktnim snima- 
njem stanja mora. Kada bi si. 66.b prikazivala snimak uzvalovane morske 
površine u nekom trenutku na njemu bi se moglo izmjeriti više različitih 
vidljivih valnih visina i duljina. Međutim, postojeći mjerni instrumenti, kao što 
su valografi, u nekoj nepomičnoj tački daju samo vidljive visinske promjene 
vala, tj. veličine ordinata valovlja za određeno vrijeme. Takav snimak naziva 
se valogram. 

Zasebnim valom na valogramu smatra se svaka oscilacija koja se nalazi 
između dva susjedna presjeka srednje (nulte) crte s privjetrenim ( zavjetrenim ) 
padinama vala. Srednja crta (apscisa) povlači se kroz sredine tih dijelova valo- 
grama koji sadrže valove najmanje visine (na si. 66.b numerirani brojevima od 
1 do 9). Valovi iznad i ispod te srednje crte sporedni su i ne uzimaju se u obzir. 

Za određivanje vidljive duljine vala potreban je poseban stereografski sni- 
mak valovlja za dati trenutak. 

Vidljivi elementi vjetrovnih valova na valogramu nazivaju se prividnim 
i označavaju se kvačicama iznad usvojenih simbola. 

Zbog velikog broja tih prividnih elemenata, u praksi se za karakteriziranje 
valovlja uzimlju srednje vrijednosti vidljivih elemenata: H — srednja valna 
visina, H1/3 — srednja visina 1/3 najviših valova, tzv. značajna visina (najbliža 
visini opaženoj s broda) i Hi 10 srednja visina 1/10 najviših valova (karakteristika 
najvišeg vala).* 

Na str. 152 — 153 nalazi se skala za obilježavanje stanja mora s vrijednostima 
prividnih elemenata valova potpuno razvijenoga mora, tj. kada su ispunjeni 
uvjeti minimalnog prostranstva i minimalnog trajanja ustaljenog vjetra. U 
slučaju ograničenog trajanja vjetra ili ograničenog prostranstva, valovlje je dje- 
lomično razvijeno. Ako je jedan od tih faktora potpun, a drugi ograničen, razvoj 

* Za relativno uzak spektar valova: H = 1,77 ]/E> H 1/3 = 2,83 |/E, H 1/10 = 3,60 J/E, 
gdje je E ukupna energija vala, nazvana i kokumulativni spektar. 


valovlja zavisi od ograničenog faktora. Za uvjete Jadranskog mora ograničen 
faktor je prostranstvo. Samo za SE vjetrove postoji osigurano minimalno pro- 
stranstvo za potpun razvoj valovlja. Valovlje iz svih drugih pravaca ne može biti 
potpuno razvijeno bez obzira na brzinu vjetra. 

Primjer: Puše jugo (SE) jačine 6 Bf (24,5 čv). Koliko iznosi značajna 
visina valova ako postoje uvjeti minimalnog prostranstva? 

Rješenje (tabl. str. 153): Od 140 M i dalje postoje uvjeti minimalnog pro- 
stranstva. Poslije 17 sati puhanja juga značajna visina valova H1/3 = 4,0 m. 

167. Određivanje smjera valova motrenjem s broda u vožnji. — Smjer 
iz kojeg dolaze valovi najpraktičnije se određuje smjeranjem fronta valnih bre- 
gova. Tako dobivenom azimutu treba odbiti 90° da bi se dobio smjer kretanja 
valova. 

Smjer kretanja valova može se procijeniti i odoka prema smjeru pravog 
vjetra. Međutim, treba imati na umu da se smjer valova i smjer vjetra uvijek 
ne poklapaju. Naročito se to javlja pri promjeni vjetra. 

168. Određivanje perioda vala motrenjem s broda u vožnji. — To je jedini 
element vala koji se na brodu u vožnji zaista može izmjeriti. Period vala je vri- 
jeme u sekundama koje je potrebno da neki plutajući predmet (drvo) ili pjega 
pjene (kod više od 6 Bf) prijeđe od jednog do slijedećeg vrha brijega dobro for- 
miranih valova. Usidrena plutača odlično je pomagalo za određivanje valnog 
perioda. Najpraktičnije je da jedan član posade broda baca komade drva 
s pramca, a motrilac ih sa zapovjedničkog mosta promatra i mjeri vrijeme. U 
nedostatku bilo kakvog plutajućeg tijela, mogu se iskoristiti i galebovi na vodi. 

Mjeri (procjenjuje) se vrijeme između najmanje deset uzastopnih pojava 
plutajućeg predmeta na vrhu vala. Na osnovi tog vremena odredi se srednji 
valni period. Štoperica se uputi kada plutajuća oznaka dođe na vrh vala, a zau- 
stavi kada ponovo bude na vrhu vala. 

Ako rade dva motorioca, tada prvi mjeri prvi, treći peti itd. period, a drugi 
drugi, četvrti, šesti i daljnje periode. Time se smanjuje vrijeme motrenja na 
polovicu vremena potrebnog jednom motriocu. Kada je period manji od pet 
sekundi, kao i kod male brzine vjetra, opisana metoda teže se primjenjuje. Me- 
đutim, takvi valovi su i manje značajni. 

169. Određivanje visine vala motrenjem s broda u vožnji. — Visina vala 
je vertikalni razmak (H) u metrima između najniže tačke dola i najviše tačke 
brijega dobro formiranih valova prevladavajućeg valnog sistema. Broj motrenja 
je kao i pri mjerenju perioda vala, tj. najmanje deset. Obično se primjenjuju 
slijedeće metode. 

Kod naročito razvijenog mora, visinu vala je najpraktičnije procijeniti na 
taj način da motrilac zauzme mjesto na sredini privjetrene strane broda i što je 
moguće niže (gdje je ljuljanje najslabije). Ako su valovi viši i dulji od broda, 
najpraktičnije je da motrilac penjanjem i spuštanjem po nadgrađu broda 
(jarbolu) nađe takvu visinu s koje vidi vrh dolazećeg vala u ravnini horizonta 
kada je brod u dolini vala uspravan. Visina vala u oba slučaja odgovara visini 
oka motrioca iznad razine mora u trenutku kada se brod nađe na ravnoj kobilici 
(uspravan). Postojat će neki bregovi koji su viši odnosno niži od horizonta nje- 
govih očiju, ali će prosječni brijeg ipak biti u razini njegovih očiju. Treba imati 
na umu da općenito postoji tendencija da se visina kratkih valova precjenjuje, 
a visina dugih valova potcjenjuje. 

Stupanj stanja 
mora 


SKALA STANJA 



Naziv 

OPIS 

ZRCALNO (Glassy 

More poput zrcala 

NABORANO 

(Rippled) 

Mali valići ili bore s pojavama propi- 
njanja, ali bez kresta 

VALIĆASTO 

(Smooth) 

Kratki određeni valovi ili mali valovi 
valjanja. Bregovi imaju staklast izgled. 

VALOVITO 

(Slight) 

Valovi ili veći valovi valjanja. Mjestimi- 
čne bjeline na valnim bregovima. More 
stvara isprekidano šuštanje. 

UMJERENO 

(Moderate) 

Valovi s mnogo bjelina. Mogućnost prska- 
nja. Šum mora sliči muklom žamoru. 

UZBURKANO 

(Rough) 

Valovi se propinju. Neprekinute bjeline. 
Pjena s vrhova prigodice se otpuhava kao 
vodena prašina. Valovi stvaraju nepreki- 
nut žamor. 

VRLO 

UZBURKANO 
(Very rough) 

Visoki valovi imaju velike bjeline s ko- 
jima se pjena otpuhuje u gustim pruga- 
ma. More se počinje valjati, a njegov je 
šum poput mukle huke. 

VISOKO MORE 
(High) 

Veliki valovi se propinju. Imaju duge pje- 
nušave bregove koji se neprekidno ruše i 
stvaraju hučanje. Velike količine pjene otpuh- 
nute s bregova uzrokuju da morska površina 
poprima bjelkast izgled i može utjecati na 
vidljivost. Valovi se valjaju teško i udarno. 

VRLO VISOKO 
MORE 
(Very high) 

Valovi su tako visoki da manji i srednji bro- 
dovi u blizini povremeno nestaju iz vida. Vje- 
tar otkida vrhove svih valova, a more je 
potpuno prekriveno gustim prugama pjene. 
Zrak je tako ispunjen pjenom i morskom 
prašinom da ozbiljno ograničava vidljivost. 
Valjanje valova stvara tutnjavu. 

IZUZETNO 
VISOKO MORE 
(Phenomenal) 

Valovi se međusobno križaju iz raznih i 
nepredvidivih smjerova stvarajući složeni 
model interferencije koji je teško opisa- 
ti. Valovi se mogu prigodice djelomično 
rušiti. | 

> 64 


Srednja 


MORA (VALOVA) 



Uvjeti za 
potpuno razvijeno 
more 



2,0— 8,8 


2 , 5 — 10,0 


2,8—10,6 


3 , 0 — 11,1 


3 , 4 — 12,2 


3 , 7 — 13,5 


3 , 8 — 13,6 


4 , 0 — 14,5 


4 , 5 — 15,5 


4 , 7 — 16,7 


4 , 8 — 17,0 


5 , 0 — 17,5 


5 , 5 — 18,5 


5 , 8 — 19,7 


6 , 0 — 20,5 


6,2—20,8 


6 , 5 — 21,7 


9,5 

15,2 

19,5 

7 , 0 — 23,0 

12,0 

150,0 

830,0 

47,0 

11,0 

17,7 

22,2 

7 , 0 — 24,2 

12,5 

163,0 

960,0 

52,0 

12,2 

19,5 

24,7 

7 , 0 — 25,0 

13,1 


1110,0 

57,0 

13,4 

SSs 

27,4 

7 , 5 — 26,0 

13,8 

198,2 

1250,0 

63,0 

14,9 

EH 

30,2 

7 , 5 — 27,0 

14,3 

213,8 

1420,0 

69,0 

15,9 

25,3 

32,3 

8 , 0 — 28,2 

BŠS 

224,7 

1560,0 

mmm 

16,5 

26,5 

33,5 

8 , 0 — 28,5 

SS 

228,8 

1610,0 

75,0 

18,0 

28,9 

36,9 

8 , 0 — 29,5 

15,4 

247,0 

1800,0 

81,0 

19,5 

31,4 

39,6 

8 , 5 — 31,0 

16,3 

277,8 

2100,0 

88,0 

22,2 

35,4 

45,1 

10 , 0 — 32,0 

17,0 

300,0 

2500,0 

101,0 

> 24,4 

> 39,0 

> 50,0 

10 , 0 — ( 35 ) 

( 18 ) 

- 

- 

~ 

Ako su valovi niski i znatno kraći od duljine broda, a vjetar je slab i brod 
ne posrče, dobra metoda motrenja visine vala sastoji se u tome da se brod zau- 
stavi s pramcem u valove. S pramca se spusti dovoljno duboko u more uteg 
ručnog dubinomjera. Prema podjeli uzice otčitava se najviša i najniža razina 
mora, a njihova razlika daje visinu vala. Ta je metoda naročito prikladna za 
mjerenje visine vala s obale ili plivajućih dokova. 

170. Određivanje duljine vala. Duljina vala je udaljenost u metrima između 
vrhova dva uzastopna brijega dobro formiranih valova. Mjerenje duljine mnogo 
je teže nego mjerenje perioda vala, jer se normalno kraći valovi superponiraju 
nad dugim valovima i na taj način pokrivaju stvarne profile valova. Duljina 
vala se najjednostavnije i najtačnije procjenjuje kada brod vozi valovima u 
pramac ili krmu. Analogno prije rečenom, i duljina vala mjeri se do deset puta i 
na taj način odredi srednja duljina vala. Jedna od metoda mjerenja duljine vala 
koristi se tegljom mehaničkog brzinomjera. Ne raspolaže li se takvim brzino- 
mjerom, može se iskoristiti pletena uzica dugačka do 250 m, podijeljena na de- 
setice metara. Na kraju te uzice priveže se kolut za spašavanje. U vožnji kolut 
se tegli po krmi broda. Motrilac promatra valove u pravcu koluta. U trenutku 
kada se jedan brijeg vala nađe ispod krme drugi će se naći negdje duž uzice 
tegljenog koluta. Na osnovi podjele uzice procjenjuje se duljina vala. Ta metoda 
mjerenja zadovoljava kad je visina vala od 1,5 do 7,0 metara. 

Ako se motrilac nalazi na dovoljno dugom brodu, može se sam brod upo- 
trijebiti kao dužinsko mjerilo. Jedan motrilac nalazi se na mostu (pramcu), a 
drugi se postavi na stranu broda, ali što bliže krmi. Među njima treba da postoje 
telefonska veza ili ugovoreni optički signali. U trenutku kada se jedan brijeg 
vala nađe u visini prvog motrioca (na mostu) on to označi spuštanjem ruke ili 
preko zvučnika s riječi »sad«. Drugi motrilac dužan je u tom času opaziti položaj 
slijedećeg njemu bližeg brijega vala i na osnovi poznate duljine na brodu (ra- 
zmaka rebara) procijeniti duljinu vala. Kada valovi dolaze pod nekim pramča- 
nim kutom, prava duljina vala dobiva se ako procijenjenu duljinu vala, na jedan 
od navedenih načina, pomnožimo kosinusom pramčanog kuta. 



a) prijemni dio b) registrirajući dio 

SI. 67. Brodska meteorološka centrala 

1 — kućište termometra (s električnim prijenosom), 2 — prijemnik aspiriranog psi- 
krometra, 3 — prijemnik anemografa za srednju brzinu vjetra, 5 — prijemnik poka- 
zivača vlažnosti i temperature zraka, 6 — klorid-litijumski prijemnik pokazivača 

rosišta, 7 — križ jarbola 

i dr. S obje vanjske podvodne strane pramca nalazi se po jedan prijemnik 
(ticalo) za mjerenje temperature mora, a slični, za mjerenje temperature zraka, 
mogu biti smješteni na bilo kojem mjestu broda. 

Ploču registrirajućeg dijela centrale prikazuje si. 67b. 


11. BRODSKA METEOROLOŠKA CENTRALA 

171. Općenito. — U posljednje vrijeme na modernim brodovima, naročito 
trgovačkim brodovima specijalne namjene i na istraživačkim brodovima, ugra- 
đuju se meteorološki uređaji koji izmjerene podatke električnim putem prenose 
na daljinu, tj. u brodsku meteorološku centralu. Pored jednostavnosti mjerenja, 
prednost je takva načina mjerenja i u tome što se kontinuirano mjere određeni 
meteorološki elementi slobodne atmosfere, skladišnih prostora i temperatura 
mora. Slične centrale montiraju se i na kopnenim stanicama, aerodromima i 
sličnim mjestima. 

172. Brodska meteorološka centrala tipa Combimet. — Primači dio te cen- 
trale nalazi se na prednjem jarbolu, na raznim mjestima po brodu i na podvod- 
nom dijelu broda. Registrirajući dio nalazi se u navigacijskoj kabini ili u zapo- 
vjedničkom mostu. 

Na jarbolu (si. 67a) u specijalnim zaštitnim oklopima nalaze se, prijemnik 
za temperaturu zraka i rosišta, prijemni dio anemografa, odnosno anemometra, 


12. METEOROLOŠKI IZVJEŠTAJI 

173. Općenito. — Kao i u svim službama gdje se zahtijeva opsežno izvje- 
' štavanje u što sažetijem obliku, tako se i u meteorološkoj službi upotrebljavaju 
šifrirani (kodirani) izvještaji koji se sastavljaju pomoću tzv. Ključa za šifri- 
ranje. Time se ušteđuje na vremenu, otklanjanju poteškoća zbog jezika i postiže 
unificirani rad i razumijevanje u svjetskim razmjerima. 

Izvještaj o izvršenom motrenju na brodu sastavlja se u šifriranom obliku iz 
motrenih podataka upisanih u Brodski meteorološki dnevnik (BMD). Motreni 
meteorološki podaci šifriraju se po međunarodnom Ključu za meteorološki rad 
na brodovima (Ključ FM 21.D SHIP) ili po ključu za rad na kopnenim stanicama 
(Ključ FM ll.D SYNOP)* Šifrirani meteorološki izvještaj emitira se s broda, kao 
OBS-METEO izvještaj, određenom meteorološkom centru za prikupljanje tih 
podataka. Svaki šifrirani meteorološki izvještaj sastavljen je od nekoliko šifrira- 
nih grupa, a svaka grupa od pet brojki prema odnosnom Ključu. Emitira se ono- 
liko grupa koliko traže uputstva izdata dotičnom brodu. 

* Oblici meteoroloških Ključeva i tabele Ključeva sadržani su u publikaciji 
i WMO br. 9 ili u publikacijama koje izdaju meteorološke službe pojedinih zemalja. 


154 


155 



Svaki šifrirani meteorološki izvještaj na svom početku nosi posebnu oznaku (pre- 
fiks) koja označava vrstu izvještaja, na primjer: 

— SHIP, površinsko meteorološko motrenje izvršeno na brodu; 

— Ship, isto kao prethodni, samo u otvorenom tekstu; 

— SHRED,* reducirani oblik površinskog izvještaja broda; 

— SPESH,** specijalni meteorološki izvještaj broda; 

— SYNOP, površinsko meteorološko motrenje izvršeno na kopnenoj stanici; 

— Synop, isti kao prethodni, samo u otvorenom tekstu; 

— METAR, meteorološki izvještaj namijenjen zrakoplovstvu; 

— MAFOR, prognoza za pomorce u šifriranom obliku; 

— DEVELOPMENT, razvoj situacije, u otvorenom tekstu; 

— FORECAST, prognoza vremena u otvorenom tekstu; 

— IAC, sinoptička analiza po međunarodnom ključu za analizu; 

— IAC FLEET, sinoptička analiza u skraćenom obliku međunarodnog ključa za 
analizu, za upotrebu brodova; 

— ICE, izvještaj o ledu; 

— Situation, opisni .kratak sadržaj vremenske situacije u otvorenom tekstu; 

— RETARD, riječ se dodaje zakašnjelim izvještajima; 

— RECTIF, riječ se dodaje ispravljenim izvještajima, itd. 

Od svih tih vrsta izvještaja za brod su osobito važni SHIP, SHRED, SPESH i IAC 
FLEET. 

174. Ključ za šifriranje meteoroloških izvještaja stanica na kopnu. — Potpuni me- 
teorološki izvještaj neke stanice na kopnu dat je Ključem FM ll.D, SYNOP: 

SYNOP YYGG (H) iii Nddff VVwwW PPPTT*** 

Ni, CjJiCmCh TdTdapp (7RRT c T e ) 

(8 N,Ch s h s ) '(9 SpSpSpSp) 

Grupe u zagradama mogu se izostaviti. Odabrani izvještaji kopnenih stanica u 
biltenima za brodove sadrže samo prve četiri grupe. 

Iz Ključa FM ll.D SYNOP proizašli su još ovi skraćeni internacionalni Ključevi: 

a) Reducirani Ključ FM 15.D SYNOP namijenjen za meteorološka obavještenja 
za zrakoplovnu navigaciju: 

METAR (GGgg) CCCC ddd/f m f m 

VVVV RVuVrVijVh / DrDu w’w’ N,CCh s bs 
ili 

CAVOK 

b) Ključ, FM 16.D SYNOP, koji se upotrebljava za specijalne izvještaje pri na- 
glim promjenama vremena isti je kao METAR, samo umjesto riječi METAR stoji 
riječ SPECI. 

c) Ključ koji upotrebljava obalna meteorološka služba Italije METEOMAR za sa- 
stavljanje meteo-izvještaja za potrebe pomorske navigacije: 

SYNOP iii Nddff VVwwW PPPTT 917S’S QUL(SkD k ) QNT (ff) 

Detaljna objašnjenja za sastavljanje meteo-izvještaja po tom Ključu data su u 
posebnim priručnicima koje je izdala Svjetska meteorološka organizacija. Načelno, 
postupak je sličan načinima koji su objašnjeni u slijedećim lačkama. 


* SHRED - SHip REDneed; 

** SPEcial SHip 

*** II — dvoznamenkasti broj kao znak raspoznavanja dotične zemlje 
iii — troznamenkasti broj kao znak raspoznavanja kopnene stanice 

175. Ključ za šifriranje brodskih meteoroloških izvještaja. — Obrazac iz- 
vještaja o površinskom meteorološkom motrenju s broda, u punom obliku, 
izražen je ključem FM 21. D SHIP (Form Mesage -Nš 21.D SHIP) i ima ovaj oblik: 

SHIP 99 L a L ;1 La Q t LoL 0 LoL„ YYGGi«- Nddff VVwwW PPPTT 

NhCi.hC.\iCn D s v s app (7RRjj) (8NsChshs) (9SpSps,>s„) (OTsTsT.iT.i) 
(lTwTuTut r r) (2I.<EsEsR s ) 3P«P«HwH d»-dwPwHwHw (ICE c 2 KDire) 
ili riječ ICE + opis riječima, tj. podaci o ledu u otvorenom tekstu. 

Grupe u zagradama nisu obavezne. U meteorološkim biltenima za brodove, 
odabrani brodski izvještaji obično sadrže samo prvih pet grupa punog Ključa. 
Ponekad se dodaje jedna ili više grupa s podacima o valovima 

Taj oblik ključa prikladan je za odabrane trgovačke brodove koji imaju 
ove instrumente: precizni brodski aneroidni barometar, tjedni barograf, termo- 
metar s podjelom na 0,5°C ili 1,0°C za mjerenje temperature mora zahvaćenog 
kablićem, psikrometar (najpraktičniji je obrtni tip) s podjelom na 0,2°C i 1,0°C 
i štopericu za mjerenje perioda valova. Ručni anemometar, kao i živin barome- 
tar, nisu obavezni. Ti brodovi obično imaju i brodski meteorološki zaklon. 

Iz prije naznačenog obrasca po Ključu FM 21. D SHIP (raniji FM 21. C) pro- 
izašli su ovi skraćeni obrasci: 

a) Obrazac za meteo-izvještaj u skraćenom obliku po ključu FM 22. D SHIP, 
namijenjen brodovima trgovačke mornarice koji su, u smislu vršenja meteoro- 
loške službe, klasificirani kao dopunski brodovi. Ti brodovi obavezni su da emi- 
tiraju, kad god je moguće, izvještaje o meteorološkim motrenjima u glavnim 
sinoptičkim terminima, u područjima s rijetkim prometom ili na traženje, a 
naročito ako dolazi ili vlada olujno vrijeme. Sve što je rečeno za potpuni izvje- 
štaj vrijedi i za ovaj skraćeni izvještaj. Taj obrazac ima ovaj oblik: 

SHIP 99La L, a La Q,LoLoLoLo YYGGiw Nddff VVwwW PPPTT 

NhCi.hC.MCH (D,v s ///) (3Ptt-PwHwHw) (d»dwP«H«H»), zatim slijede ri- 
ječ ICE popraćena grupom C 2 KDire ili podaci o ledu u otvorenom 
tekstu (na engleskom jeziku). 

Za razliku od odabranih brodova, ovi brodovi nemaju sve meteorološke 
instrumente, ali moraju raspolagati makar jednim preciznim aneroidnim baro- 
metrom i pouzdanim termometrom. Postupak šifriranja izvještaja isti je kao i 
kod prethodnog slučaja. 

b) Obrazac za meteo-izvještaj u reduciranom obliku po ključu FM 23.D 
SHRED namijenjen je brodovima trgovačke mornarice, koji su u smislu vršenja 
meteorološke službe, klasificirani kao pomoćni brodovi. Prikladan je i za svaki 
brod koji zbog manjeg broja posade nije sposoban da vrši kompletna meteoro- 
loška motrenja ili nije opremljen kvalitetnim i provjerenim instrumentima. Kao 
i pri lošem vremenu, kada barometar znatno varira pa se ne može tačno otčitati, 
ti brodovi normalno imaju samo aneroidni barometar i termometar. Taj obrazac 
ima ovaj oblik: 

SHRED 99L ; ,L a L a Q c L 0 LoL 0 L„ YYGGi« Nddff VVwwW PP/'TT 

(DsVs///) (3PwPwHwHw) (dudu P,vHwH«) zatim slijedi riječ ICE po- 
praćena c L > KDire ili podaci o ledu u otvorenom tekstu. 

Za razliku od prethodnih brodova koji izvještaje šalju makar u četiri glavna 
sinoptička termina, ti brodovi, ako je moguće, vrše meteorološka motrenja tako 
da se ona podudaraju sa 00.00, 06.00, 12.00 i 18.00 SGV. Zavisno od stanja posade, 
nadležni organi meteorološke službe mogu im odrediti i druge termine. 

c) Obrazac za meteo-izvještaj u obliku ključa FM 26. D SPESH odnosi se 
na specijalne meteorološke brodske izvještaje koji se odnose na nagle promjene 
vremena između dva sinoptička izvještaja. Taj obrazac ima ovaj oblik: 

SPESH GGggw 2 99 LaLaLa QcLoL<>L<>Lo YYGGiw Nddff VV\vw'W Ni 1 C 1 .hC.MC 11 

Pored naznačenih instrumenata za vršenje meteoroloških motrenja svaki 
brod mora imati i potrebne priručnike i dokumentaciju, npr. Atlas oblaka, Brod- 
ski meteorološki dnevnik, Ključ za šifriranje i dešifriranje brodskih meteo- 
-izvještaja (SHIP-ova), te razne pomoćne tablice.* 

176. Pregled značenja simbola po Ključu za šifriranje FM 21. D SHIP. — 

Donja tablica pokazuje značenja simbola pojedinih grupa potpunog obrasca za 
sastavljanje izvještaja o površinskim meteorološkim motrenjima s brodova. 


GRUPA 

SADRŽAJ 

GRUPE 

SIM- 

BOLI 

ZNAČENJE SIMBOLA 

SHIP 

99 LaLaL^ 

99 

Stalna oznaka grupe. Označuje brod- 
ske izvještaje na bušenim karticama. 

PREAM- 

BOL 

m 

Geografska širina u stupnjevima i 
desetinkama stupnja. 

QcL.oLoL.oLo 

Q c 

Kvadrant globusa u odnosu prema 
ekvatoru i početni meridijan. 

LoLoLoLo 

Geografska dužina u stupnjevima i 
desetinkama stupnja. 

I 

YYGGi w 

YY 

Dan u mjesecu (od 01 do 31) po SGV. 

GG 

SGV motrenja (otčitavanje barome- 
tra) u punim satima. 

iw 

Objašnjava način dobivanja poda- 
taka o brzini vjetra. 

II 

Nddff 

N 

Ukupna količina naoblake 
po posebnoj skali 

dd 

Smjer vjetra po ruži vjetrova u de- 
seticama stupnjeva od 00 do 36. 

ff 

Brzina vjetra u čv, po posebnoj skali. 

III 

VVwwW 

VV 

Horizontalna vidljivost u km, 
po posebnoj skali 

ww 

Sadašnje vrijeme, tj. vremenske pri- 
like za vrijeme motrenja, 
po specijalnoj skali. 

W 

Prošlo vrijeme, tj. vremenske pri- 
like do prethodnog motrenja (šest 
sati), po posebnoj skali. 


* Upute za popunjavanje BMD štampane su u samom Dnevniku 


GRUPA 

SADRŽAJ 

GRUPE 

SIM- 

BOLI 

ZNAČENJE SIMBOLA 

IV 

PPPTT 

PPP 

Atmosferski tlak na razini mora u 
mb i desetinkama mb (bez stotina i 
tisuća). 

TT 

Vrijednost izmjerene temperature 
zraka u cijelim stupnjevima. Dese- 
tinke °C daju se pod tr u XI grupi, 
ako je to potrebno. Negativnim tem- 
peraturama dodaje se 50. 

V 

NuCj.hCMCii 

N h 

Količina niskih oblaka kojih je visi- 
na naznačena pod h. 

Cl 

Vrsta niskih oblaka, 
po posebnoj skali. 

h 

Visina oblaka Cl ili Cji u m, 
po posebnoj skali 

Cm 

Vrsta srednjih oblaka, po posebnoj 
skali. 

Ch 

Vrsta visokih oblaka, 
po posebnoj skali. 

VI 

D g v s app 

D s 

Kurs broda, po posebnoj skali. 

v 8 

Srednja brzina broda u čvorovima, 
po posebnoj skali. 

a 

Karakteristika barometarske tenden- 
cije (±). 

pp 

Vrijednost barometarske tendencije 
u mb i desetinkama dijelova mb. 

VII 

(7 RRjj) 

7 

Indikacijska brojka sedme grupe. 

RR 

Količina oborina u mm. 

jj 

Minimalna ili maksimalna tempera- 
tura. 

VIII 

(8 N s Ch s hs) 

8 

Indikacijska brojka osme grupe. 

N g 

Količina najvažnijeg sloja oblaka u 
osminama 

C 

Vrsta najvažnijeg sloja oblaka. 

h s h s 

Visina najvažnijeg sloja oblaka u m. 

IX 

(9 S p Sp SpSp) 


Izvještaj o bilo kojoj specijalnoj, 
pojavi, ako postoji. 

X 

(OT s T s T,|T, t ) 

0 

Oznaka grupe. 

T S T S 

Razlika između temperature zraka i 
temperature mora na tačnost 0,1°C, 
po posebnoj skali. 

TuT d 

Temperatura rosišta na tačnost 0,l n C, 
po posebnoj skali. 


\ 

GRUPA 

SADRŽAJ 

GRUPE 

SIM- 

BOLI 

ZNAČENJE SIMBOLA 

XI 

(1T W T W T w t r r) 

1 

Oznaka grupe za temperaturu mora. 


Temperatura mora na tačnost dese- 
tinke °C. Za negativnu temperaturu 
dodaje se 500. 

t r r 

Desetinke temperature zraka date u 
grupi IV. 

XII 

(2I 3 E 3 E S R S ) 

2 

Oznaka grupe za podatke o ledu. 

I s 

Uzrok nakupljanja leda. 

E S E S 

Debljina nakupljanja leda u cm. 

R s 

Brzina nakupljanja leda u cm. 

XIII 

(3P W P wHwHw) 

3 

Oznaka grupe za vjetrovne valove 

P wP \v 

Period vjetrovnih valova u sekun- 
dama, po posebnoj skali. 

H W H W 

Visina vjetrovnih valova, po poseb- 
noj skali. 

XIV 

(d V vdwPwH w Hw) 

dwd w 

Pra-vac dolazećih valova mrtvog mo- 
ra po specijalnoj skali, kao i u I gru- 
pi. 

Pw 

Period valova mrtvog mora, po spe- 
cijalnoj skali. 

H w Hw 

Visina valova mrtvog mora, po po- 
sebnoj skali (kao i vjetrovnih valo- 
va). 

XV 

(ICE — 

CjKDjre) 
(Može i otvoren 
tekst na 
engleskom) 

ICE 

Oznaka grupe za led. 

c. 

Vrsta leda, po posebnoj skali. 

K 

Utjecaj leda na plovidbu, po po- 
sebnoj skali. 

Di 

Smjer u kojem se nalazi (vidi) rub 
leda, po posebnoj skali. 

r 

Udaljenost do ruba leda, po poseb- 
noj skali. 

e 

Smjer prostiranja ruba leda, po po- 
sebnoj skali. 


Brodski meteorološki izvještaj koji se na brodu prima u vremenskom bil- 
tenu (dio V.) treba dešifrirati po Ključu FM 21. D SHIP prije ucrtavanja na 


vremensku 

kartu. 

Primjer šifriranog izvještaja 



SHIP 

99404 

70602 02120 41614 94105 

14516 

30602 

(1) 

(2) (3) (4) (5) 

(6) 

(7) 


Dešifriranje 


GRUPA 

SIMBOL 

ŠIFRA 

ZNAČENJE 

U) 

— 

99 

oznaka prve grupe izvještaja geo- 



404 

grafska širina 40,4°N 

(2) 

Q, 

7 

kvadrant globusa, N-hemisfera, 0° — 
— 180°W 


L,,LoLoL 0 

0602 

geografska dužina 60,2°W 

(3) 

YY 

02 

2. dan u mjesecu 


GG 

12 

12 sati po SGV 


i«- 

0 

brzina vjetra procjenjena u m/s 

(4) 

N 

4 

naoblaka 4/8 


dd 

16 

smjer vjetra 160° 


ff 

14 

brzina vjetra 14 čv 

(5) 

VV 

94 

vidljivost 1 km 


ww 

10 

sadašnje vrijeme, sumaglica 


W 

5 

prošlo vrijeme, rosulja 

(6) 

PPP 

145 

tlak zraka 1014,5 mb 


TT 

16 

temperatura zraka 16°C 

(7) 

— 

3 

oznaka grupe za podatke o valovima 


P»'Pw 

06 

period vala 6 S 


H U H W 

02 

visina vala 1 m 


Primjer. Na zbrojenoj poziciji ep = 53° 14'N (53,2°N) i /. - 42°40' w (043, 7°W), 
28. dana u mjesecu u 18.00 SGV* s broda motreni su ovi elementi: 

Oblačnost 5/8; vjetar procijenjen iz smjera 170°, brzina vjetra 23 čv (Nddff). 

Vidljivost 20 km; stanje neba u toku posljednjeg sata nepromijenjeno; u pro- 
šlom periodu oblaci su pokrivali polovinu neba (VVwwW). 

Tlak 1016,3 mb; temperatura zraka + 12,3°C (PPPTT). 

Oblaci: 3/8 Cu umjerenog vertikalnog razvoja; visina baze 900 m; zatim Ac 
cumulogenitus i Ci uncinus (N|,Ci,hC.\iCii). 

Pravi kurs broda 260°; brzina broda 18 čv; bar. tendencija: tlak zraka pada 
pravilno 1,6 mb za posljednja tri sata (D s v s app). 

Temperatura rosišta + 12,0 # C '(OTsTsTtiTii) 

Temperatura mora 14, PC (lT u T„T w t|) 

Vjetrovni valovi: period 5 S ; visina 3 m (3P W P W H„H W ). 

Valovi mrtvog mora: smjer 190°; period 10 s ; visina 3,5 m (d„d w P„H„H w ). 

* SGV = srednje grinioko vrijeme (GMT). 

Šifriranje (Ključ FM 21. D SH1P) 


SHIP 

99 L;i L;i La 

Qc Lo Lo Lo L<> 

YY GG i w 

99 5 3 2 

7 0 4 2 7 

28 18 3 


N dd ff 

VV ww W 

PPP TT 

Ni, Ci. h Cm Ch 

D., v.s a pp 

5 17 23 

98 02 1 

163 12 

3 2 5 6 2 

6 4 7 16 


0 T S T« 

T,iT,i 

1 TwT«-Tw 

tT 

3 P W P W H W H W 

d w d w P w HwHw 

0 54 

12 

1 141 

3 

3 05 06 

19 0 07 


Tako šifrirani podaci motrenja predaju se radio-teiegrafistu kop ih u sto 
kraćem vremenu emitira najbližoj obalnoj radio-stamci kao OBS METEO 
vještaj. 

SiifiiSia 


PITANJA 


1. Što su to meteorološka motrenja, gdje i kako se vrše? 

2. Koja se meteorološka motrenja nazivaju vizuelnim i u čemu ]e njihov nedosta- 
tcik? 

3. Što je to meteorološka stanica i kakvih meteoroloških stanica imamo? 

' 4. U koje se termine vrše glavna i međuterminska motrenja, u koje klimatolosk a 

motrenja, a u koje motrenja na brodovima? , , 

5. Kakvih ima brodova u pogledu sadržaja motrenja i koje meteorološke elemente 
su oni obavezni da motre? 

6. Što je to Brodski meteorološki dnevnik, koje rubrike sadrži i kako se popunjava. 

7. Što je to OBS METEO-izvještaj, kakav je njegov sadržaj i kako se odašilje. 

8. Koje meteorološke instrumente mora imati brod da bi mogao vršiti obavezna mo- 
trenja u vožnji? .. . , ■ 

9. Kako se dijele meteorološki instrumenti s obzirom na njihovu konstrukciju i koje 

su njihove karakteristike? . 

10. Što su to instrumenti autografi (pisači), koje glavne dijelove ima svaki auto- 
graf i koja je njihova uloga? 


11. Koji je dio zajednički svim autografima? 

12. U koje vrijeme i na koji se način zamjenjuje vrpca autografa? 

13. Koje su prednosti a koji nedostaci autografa prema osnovnim instrumentima? 

14. Koje su važnije greške kod meteoroloških instrumenata, zašto nastaju i kako se 
otklanjaju? 

15. Koje su korekcije aneroidnog barometra i barografa? 

16. Što je to meteorološki zaklon, čemu siluži i gdje se on postavlja na brodu? 

17. Kojim se instrumentima mjeri temperatura i na kojem principu se oni temelje? 

18. Što treba imati na umu pri mjerenju temperature? 

19. Opišite i objasnite princip funkcioniranja, svrhu i upotrebu: 

a) običnog termometra, b) maksimalno-minimalnog termometra, c) maksimalnog 
termometra, d) minimalnog termometra, e) termografa, f) termometra za more. 

20. Kojim se instrumentima mjeri vlažnost zraka i na kojem općem principu oni 
funkcioniraju? 

21. Opišite i objasnite princip rada, svrhu i upotrebu: 

a) Augustova psikrometra, b) Assmannova psikrometra, c) obrtnog psikrometra 
d) higrometra, e) polimetra, f) higrografa. 

22. Kojim se instrumentima mjeri atmosferski tlak i na kojem se principu oni te- 
melje? 

23. Čime je izražena vrijednost atmosferskog tlaka izmjerena barometrom na živu, 
a čime aneroidom odnosno barografom? 

24. Opišite i objasnite način funkcioniranja, svrhu i upotrebu: 
a) barometra na živu, b) aneroidnog barometra, c) barografa. 

25. Koji je od navedenih instrumenata pod t. 24. osjetljiviji a koji tačniji i zašto? 

26. Koji se od navedenih instrumenata pod t. 24. upotrebljava na trgovačkim brodo- 
vima i zašto? 

27. Može li se konstruirati barometar s vodom i kolika bi bila visina vode na razini 
mora pri normalnom atmosferskom tlaku? 

28. Kako se određuju smjer i brzina vjetra na brodu u vožnji, a kako na kopnenoj 
stanici? 

29. Kako se dobivaju elementi pravoga vjetra na brodu u vožnji? 

30. Objasnite upotrebu Beaufortove skale. 

31. Opišite i objasnite princip funkcioniranja, svrhu i upotrebu: 
a) ručnog anemometra, b) a^nemografa? 

32. Što se razumijeva pod vidljivošću i od čega ona zavisi na moru? 

33. Kakva je važnost vidljivosti za sigurnost navigacije? 

34. Kako se procjenjuje vidljivost na brodu u vožnji? 

35. Kako se obilježava naoblaka po vrsti oblaka i količini? 

36. Na koje se načine određuje visina oblaka uopće, a posebno na brodu? 

37. Kojim se instrumentima mjeri količina oborina na kopnenoj stanici? 

38. Zašto se obični kišomjer ne može upotrijebiti na brodu u vožnji? 

39. Opišite i objasnite princip funkcioniranja, svrhu i način upotrebe: 

a) običnog kišomjera, b) brodskog kišomjera, c) ombrografa, d) snjegomjera. 

40. Opišite i objasnite princip funkcioniranja, svrhu i način upotrebe: 
a) Wildova evaporimetra, b) evaporigrafa. 

41. Što je to brodska meteorološka centrala i kako funkcionira? 

•12. Kakve su obaveze brodova koji vrše meteorološka motrenja? 

13. Objasnite vrstu Ključa za šifriranje (dešifriranje) meteoroloških izvještaja koje 
šalju brodovi? 

44. Objasnite vrstu Ključa za šifriranje (dešifriranje) meteoroloških izvještaja koje 
šalju kopnene stanice? 

45. Dešifrirajte slijedeći izvještaj kopnene stanice koji je primljen kao šesti dio vre- 
menskog biltena: 

Iliii 

Nddff VVwwW PPPTT 

03804 

82629 

74022 

29109 

03953 

82529 

66022 

24811 

03980 

82734 

66616 

04608 

04030 

70320 

82012 

02752 

04390 

03026 

80010 

16758 

06011 

936615 

93736 

82150 

07314 

83012 

7200 

37008 

08023 

60000 

94101 

39608 

08503 

31417 

81012 

38514 

08515 

70519 

70028 

37213 

08538 

00806 

80000 

29010 

46. Dešifrirajte slijedeći brodski 
biltena : 

izvještaj 

99L a L a L a 

QcLoLoL 0 Lo 

YYGGi w 

Nddff 

99636 

70132 

12060 

30330 

99605 

70368 

12060 

82936 

99604 

70267 

12060 

82935 

99591 

70038 

12060 

72752 

99590 

70189 

12060 

82946 

99583 

70044 

12060 

72945 

99563 

70510 

12060 

83205 

99565 

10030 

12060 

82848 

99554 

10069 

12060 

82545 

99547 

70192 

12060 

83037 

99528 

70355 

12060 

82328 

99523 

70199 

12060 

72640 

99498 

70119 

12060 

82723 

99481 

70067 

12060 

82722 

99459 

70073 

12060 

83112 

99449 

70162 

12060 

83612 

99440 

70410 

12060 

21819 

99435 

70232 

12060 

80710 

99424 

70635 

12060 

83630 

99417 

70526 

12060 

21635 

99395 

70119 

12060 

00318 

99373 

70558 

12060 

71645 

99372 

70670 

12060 

83473 

99359 

70403 

12060 

40918 

99353 

70129 

12060 

00317 

99350 

70480 

12060 

41420 

99335 

70615 

12060 

72914 

99280 

70748 

12060 

23630 

99261 

70403 

12060 

01416 

99261 

70203 

12060 

80618 


Iliii 

Nddff 

VVwwW 

PPPTT 

72304 

83610 

69022 

23751 

72503 

33411 

66030 

24459 

72506 

63618 

74021 

19655 

72600 

80215 

16792 

99652 

72601 

93630 

12717 

08764 

72709 

80239 

48382 

10862 

72800 

91828 

02515 

08105 

72806 

80223 

08797 

14358 

72814 

80216 

66020 

20466 


koji je primljen kao peti dio vremenskog 


VVwwW 

PPPTT 

3P W P w 
H w Hw 

dwd w P w 

H W H W 

97858 

96001 



97022 

07501 



97022 

05401 

31103 


96626 

75306 

31616 


96028 

01804 

31319 


97012 

71306 

3//// 


68022 

27454 

30503 


96816 

83607 

31109 


97616 

86008 

30811 


96656 

14009 

3 lili ' 


56514 

23809 

30909 


65012 

30611 

30812 

28101 

98022 

33011 

30502 

27805 

98022 

34512 

30704 


98006 

40910 

30501 

31004 

80021 

43510 

30501 

33902 

69021 

33614 

30602 


98021 

44213 

30702 

99 III 

94702 

04555 

3// 08 


98011 

09518 

30908 


98020 

33913 



98168 

05420 

31616 


97022 

10807 

31109 


98021 

30716 

30605 


99020 

29515 

31004 

03005 

69020 

23818 

30806 


98022 

05817 



98021 

19619 

30705 


98000 

21221 

30603 


98022 

22719 

30501 

05703 

IV. OSNOVE ANALIZE VREMENSKE KARTE I PROGNOZE 


I. ZRAČNE MASE 

177. Općenito o zračnim masama. — Zračna masa je golema količina zraka 
koja zauzima znatan prostor nad kopnenom ili vodenom površinom. Ako se zrak 
nalazi duže vrijeme nad jednovrsnom podlogom kopna ili mora, on postepeno 
dobiva fizičke osobine koje su karakteristične za klimatske uvjete dotične sre- 
dine. O fizičkim osobinama neke zračne mase ovisit će temperatura, vlažnost, 
magla, vidljivost, vjetar, naoblaka, oborine itd. Različite podloge imaju razli- 
čita svojstva u smislu zagrijavanja i hlađenja zraka nad sobom. Što je podloga 
jednovrsnija, to i zrak nad njom s vremenom dobiva više jedinstvene karakte- 
ristike. Takav relativno jednovrstan zrak, koji obično pokriva velika područja 
kontinenta ili oceana, naziva se zračna masa. Rajoni u kojima nastaju zračne 
mase nazivaju se izvorni rajoni* To su uglavnom rajoni s jednoličnom površin- 
skom temperaturom i relativno slabim vjetrovima. Takvi uvjeti ispunjeni su 
na tropskim morima, u pustinjskim krajevima i u predjelima stalno pod snije- 
gom i ledom (polarne oblasti). Umjerene geografske širine ne mogu se smatrati 
kao stvarni izvorni rajoni gdje se mogu formirati jednolike zračne mase. Razlog 
su tome raznolikost terena i nagle temperaturne promjene. Tri su osnovna tipa 
izvornih rajona: voda, kopno, snijeg ili led. 

Debljina sloja zračne mase nije stalna. Može varirati od nekoliko stotina 
metara do nekoliko kilometara. Često one zauzimaju čitavu troposferu od 
Zemljine površine do njene gornje granice, ali u najviše slučajeva do tropo- 
pauze. Zračne mase kreću se iz jednog područja u drugo i na taj način utječu 
na promjene vremena i na razvitak atmosferskih procesa. Kada se zračna masa 
kreće preko površine čije su karakteristike drugačije od karakteristika po- 
dručja gdje je ona formirana, njene se osnovne fizičke osobine, zbog dodira ili 
zračenja podloge, postepeno mijenjaju, i to odozdo prema gore. Zadrži li se 
zračna masa duže vrijeme nad jednovrsnom podlogom, npr. nad morem ili 
kopnom, u tropskim ili polarnim predjelima, ona će poprimati osobine karakte- 
ristične za dotični rajon. 

Dakle, osnovne fizičke osobine zračne mase u datom trenutku ne ovise 
samo o mjestu izvora već i o utjecajima kojima je ta zračna masa podložna u 
toku svog kretanja. To znači, zračne mase ne zadržavaju uvijek iste osobine, 

* Zračne mase se u vremenskim biltenima ne navode, ali se u njegovom četvr- 
tom dijelu navode frontovi (granice zračnih masa). 

već se mijenjaju ili trasformiraju. One imaju jedne fizičke osobine u svojim 
izvornim rajonima, a izmijenjene u rajonima daleko od tih područja. Transfor- 
macija zračnih masa neprekidan je proces, pa je teško naznačiti trenutak kada 
je možemo smatrati završenom. Najbolje je u tom pogledu transformaciju 
zračne mase smatrati završenom onda kada ona dobije osobine karakteristične 
za neku stanovitu oblast, odnosno kad je zračna masa okarakterizirana prema 
toj oblasti za odgovarajuće godišnje doba. 

Možemo kazati da se vrijeme »premješta« u prostoru zajedno sa zračnim 
masama, tj. da zračne mase nose vrijeme. Zbog toga poznavanje uzroka i na- 
čina formiranja zračnih masa, poznavanje njihova kretanja i transformiranja 
veoma je važan zadatak sinoptičke meteorologije i osnova analize i prognoze 
vremena. 

Zračne mase mogu se podijeliti prema njihovu termičkom stanju i po 
geografskom obilježju. 

U zavisnosti od termičkog stanja, usvojena je podjela zračnih 
masa na tople i hladne. 0 

Topla zračna masa je ona kojoj je temperatura donjih slojeva veća 
od temperature podloge. Nasuprot, hladna zračna masa ima temperaturu tih 
slojeva nižu od temperature svoje podloge. Tako npr. zračna masa, formirana 
nad oceanom u umjerenim geografskim širinama, za kontinent ljeti predstavlja 
hladnu zračnu masu, a zimi toplu. Topla zračna masa hladi se od podloge, a 
hladna se zagrijava. Načelno potječe iz suptropskih rajona ili toplih kontine- 
nata. U svom izvornom rajonu očituje se kao zračna masa sa stabilnom ravno- 
težom (t. 23) i relativno visokom temperaturom. Njena vlažnost, koja ovisi o 
prirodi tla nad kojim je stekla svoje fizičke osobine, relativno je visoka ako se 
formirala iznad morske površine. Na putu prema nižim geografskim širinama, 
njeni donji slojevi dolaze u dodir s podlogom rajona s nižom temperaturom, ona 
se hladi odozdo, njena ravnoteža postaje još stabilnija i u njoj nema konven- 
tivnog strujanja. Zbog toga vjetrovi pušu ravnomjerno, naoblaka je pretežno 
slojevita, a oborine koje mogu nastati trajnog su karaktera i popraćene slabim 
i rijetkim električnim pojavama (t. 82 — 85). Posljedica je nepostojanja konven- 
tivnog strujanja zraka njegova slabija providnost u nižim slojevima. Magle 
koje se u njima formiraju u većini su slučajeva trajne i znatne debljine. 

Hladna zračna masa potječe iz polarnih zona ili s hladnih konti- 
nenata, gdje se ističe s naročito stabilnom ravnotežom, s niskom vlažnošću i s 
veoma niskom temperaturom. Krećući se prema nižim širinama, njeni donji slo- 
jevi zbog veće temperature podloge počinju se zagrijavati i ona postaje nesta- 
bilna. Posljedica je toga postanak konventivnog strujanja zraka, i zbog toga 
vjetar puše neravnomjerno. Ta strujanja, kada zrak sadrži dovoljno vlage, iza- 
zivaju jaku naoblaku vertikalnog razvitka koja daje pljuskovite oborine (snijeg, 
tuču ili kišu) popraćene čestim ili jakim električnim pojavama. Zbog nastalih 
konvektivnih strujanja, koja vodenu paru iz nižih slojeva prenose visinama, 
hladan zrak obično ima izvrsnu prozirnost, pa je i vidljivost veoma dobi a. Even- 
tualne magle u prizemnim slojevima, za vrijeme tišine, imaju karakter radija- 
cijske magle (t. 58). 

U zavisnosti od geografske širine (karaktera podloge) formiranja 
zračne mase, usvojena je glavna podjela zračnih masa na (si. 68). arktičke (A), 
polarne (P), tropske ( suptropske ) (T) i ekvatorijalne zračne mase (E). Svaka od 

SI. 68. Geografska podjela zračnih masa 
A — arktički zrak, P — polarni zrak, T — tropski 
zrak, E — ekvatorijalni zrak 


tih glavnih zračnih masa, zavisno od svog po- 
rijekla, može biti morska ili kontinentalna. 
Također se zračna masa može pobliže označiti 
užim geografskim rajonom formiranja, npr. 
sibirska, sredozemna i si. Takva klasifi- 
kacija je ujedno i pokazatelj toplotna stanja i 
vlažnosti dotične zračne mase. 



Zračne mase mogu se označavati i sa skraćenicama (si. 69. i 70): 


Morski arktički zrak 
Kontinentalni arktički zrak 
Morski polarni zrak 
Kontinentalni polarni zrak 
Morski tropski zrak 
Kontinentalni tropski zrak 
Ekvatorijalni zrak 


MAZ ili mA 
KAZ ili kA 
MPZ ili mP 
KPZ ili kP 
MTZ ili mT 
KTZ ili kT 
EZ ili E 


Ako se želi tačnije definirati tipove zračnih masa, nužna je njihova daljnja 
podjela na polarno-arktičke i polarno-tropske koje također mogu biti morske 
ili kontinentalne. U našim predjelima uglavnom dolazi do sukobljavanja polar- 
nog i tropskog zraka. 


178. Arktički zrak. — Potječe iz polarnih predjela pokrivenih snijegom i 
ledom. Ima slična svojstva kao i polarni zrak, ali je hladniji. 

Morski arktički zrak (mA) dolazi s područja Grenlanda kada nad tim po- 
dručjem stacionira anticiklon koji se prostire sve do Srednje Evrope. Njegova 
je temperatura niska, apsolutna vlaga mala, ali relativna vlaga velika zbog ni- 
ske temperature. To je stabilan zrak sa dobrom vidljivosti, ako je bez magle. 
Stiže u Evropu preko Skandinavije i to s relativno jakim vjetrom. Na svom 
putu niži slojevi zraka se zagrijavaju i sve više vlaže pa zrak postaje nestabilan 
(ima jaki vertikalni termički gradijent). Zbog toga u njemu se javljaju uzlazna 
konvektivna strujanja s impozantnim oblacima kumulusne forme (Cu, Cb, Ac, Ci 
sa nakovnjem), kiša ili snijeg karaktera pljuska, a ponekad i oluja. Pri dužem 
zadržavanju iznad kontinenta nestaju oblaci i oborine. 

Kontinentalni arktički zrak (kA) dolazi sa sjevernih područja SSSR-a i od- 
nosnih rubnih mora ili Finske kada nad njima stacionira anticiklon. Taj zrak 
je suh, hladan i stabilan. Pod utjecajem anticiklonske cirkulacije, vjetrovima iz 
NE kvadranta upućuje se prema nižim širinama (Srednjoj Evropi, a u sjever- 
nom Jadranu se osjeća kao olujna bura). Na tom putu u toplijem dijelu godine 
gubi nešto od svoje hladnoće, a u slučaju stabilizacije (u proljeće i jesen) nad 
kontinentom mogu se javiti i radijacijske magle. Oborine su slabe, a ako i po- 
stoje, to je lagano sniježenje. Vidljivost je jako dobra ako je bez magle. 

179. Polarni zrak. — Potječe iz visokih geografskih širina umjerenog pojasa, 
ali ne i iz polarnih. 

Kontinentalni polarni zrak (kP) potječe iz sjevernih krajeva Azije, Evrope 
i Kanade, najčešće formiran u kontinentalnom anticiklonu. Takav je slučaj po- 

SI. 69. Glavni izvorni rajoni zračnih masa, staze zračnih masa i srednji položaji hemisferskih frontova u siječnju i veljači 



Glavni izvorni rajoni zračnih masa, staze zračnih masa i srednji položaji hemisferskih frontova u srpnju i kolovozu 









sebno zimi, kada se anticiklon nalazi iznad Sibira i prostire se do Srednje Evro- 
pe. Ne razlikuje se mnogo od kontinentalno-arktičkog zraka. U nižim slojevima 
zrak ima jako niske temperature pa se javljaju i inverzije. Ima malu apsolutnu 
vlažnost, ali mu je relativna vlažnost velika. Vidljivost je smanjena (10 do 20 
km) zbog sumaglice u inverznim slojevima zraka i prisutnosti kontinentalne 
prašine. Danju se javljaju kumulusni i slojeviti oblaci, a noću dolazi do razve- 
dravanja. U unutrašnjosti kontinenta može se javiti magla i susnježica. Iznad 
hladnih (ledenih) mora uzrokuje oblačne formacije popraćene hladnom sipu- 
ćom kišom ili gustom maglom. Pri prolazu iznad toplijih mora uzrokuje uzla- 
zna strujanja i vrijeme se vedri. 

Ljeti, zbog jačeg zagrijavanja kopna pojas kontinentalno-polarnog zraka 
znatno je ograničen. 

Morski polarni zrak ( mP ) najčešće postaje od kontinentalnog polarnog zraka. 
U Evropu dolazi sa W i NW vjetrovima. Prolazeći preko Atlantika (između 
Islanda i V. Britanije), kP zrak postaje topliji i vlažniji pa se postepeno pretvara 
u mP zrak. Stvara se labilna ravnoteža sa gomilastim oblacima koji zimi Zapad- 
noj Evropi donose pljuskovite oborine, a Srednjoj Evropi povišenje prizemne 
temperature. Ljeti, naprotiv, donosi nestalno vrijeme, hladno i kišovito. U pre- 
laznim godišnjim dobima u Srednjoj Evropi izaziva promjenljivo vrijeme. Vid- 
ljivost je općenito dobra (20 do 50 km). 

Ako se morski polarni zrak duže zadrži nad Atlantikom, u Evropu dolazi 
kao stabilna zračna masa pa su njegove karakteristike slične morskom trop- 
skom zraku. 

Polarno-arktički morski zrak koji potječe iz Atlantika dotječe u naše krajeve 
jakim vjetrovima iz NW (maestral), ponekad iz NE (bura), kada zapadno od Velike 
Britanije neko vrijeme stacionira anticiklon. Ima znatnu visinu s istaknutim vertikal- 
nim termičkim gradijentom i prilično je vlažan. Postojeći oblaci (Cu, Cb, Sc, As, Ci) 
potječu od labilne zračne mase, vrijeme je promjenljivo, s kišom i vedrinama koje se 
brzo izmjenjuju. Vidljivost je obično dobra ili izvrsna. v 

Polarno-arktički kontinentalni zrak koji potječe iz rajona SSSR-a dotjece u 
naše krajeve s jakim vjetrovima iz NE (bura) kada nad SSSR-om stacionira antici- 
klon koji se proteže prema SE. Ta zračna masa obično ima malu visinu, prilično jak 
vertikalni termički gradijent i umjerenu vlažnost. Naoblaka je tanka i prilično slaba 
(Cu lijepog vremena, Sc), a oborine su beznačajne. 

Polarno-tropski morski zrak do nas dolazi kada zapadno ili jugozapadno 0 ■ 

Britanije postoji anticiklon. Ta zračna masa može se promatrati kao polarno-arktick! 
morski zrak transformiran zbog zadržavanja u ovoj anticiklonalnoj zoni. Do nas stiže 
s vjetrovima iz NW ili W, praćena obično slojevitim oblacima (Sc). Oborine su lagane 
i trajne. Vidljivost je osrednja (10 km), a magla učestala. 

Polarno-tropski kontinentalni zrak do nas dolazi s vjetrovima iz S ili E, kada nad 
južnim dijelom SSSR-a ili Balkana postoji anticiklon. Ima visok vertikalni termički 
gradijent (zbog kojeg je nestabilnost naročito istaknuta) i visoku relativnu vlažnost. 
Postojeća naoblaka obično je konvektivna karaktera (Cu lijepog vremena i impozant- 
nog oblika kule, Ac i Ci), a oborine su povremene i lokalnog karaktera. Vidljivost je 
obično osrednja ili slaba (1 — 10 km). 

180. Tropski zrak. — Potječe iz suptropskih predjela, između 35° i 15 n geo- 
grafske širine, zavisno od položaja suptropskih anticiklona. 

Morski tropski zrak ( mT ) formira se u suptropskom pojasu oceana. U Evro- 
pu dolazi s vjetrovima iz SW i W kada nad Atlantskim oceanom stacionira azor- 
ski anticiklon, a nad Sjevernom i Srednjom Evropom jedna ili više depresija. 
Taj zrak ima niski vertikalni termički gradijent, ali jednovremeno veliku vlaž- 
nost, relativno visoku temperaturu i stabilnost koja u toku kretanja postaje sve 
veća. Naoblaka ima slojeviti karakter (St, As, Sc i Ns), a mogu se javiti oborine 
u vidu sipuće ili lagane kiše. Vidljivost je osrednja ili slaba (ispod 10 km) i če- 

sto je zbog magle ograničena. Može se formirati i nad Sredozemnim morem, ali 
slojeviti oblaci i magla tada nestaju zbog nizlaznih konvektivnih strujanja 
zraka. 

Kad se morski tropski zrak, kao suh vjetar (naročito ljeti), udalji prema 
višim geografskim širinama (do sjevernih dijelova) oceana, nailazi na hladnije 
vodene površine i često stvara magle. Ako se kao pasatni vjetar približi ekvatoru 
njegova se temperatura i vlažnost povećavaju, konvekcija raste i oluje su sve 
češće. Morski tropski zrak koji stigne do obale sukobljava se sa zračnim stru- 
jama različite temperature i prouzrokuje magle ili jake oborine. 

Kontinentalni tropski zrak (kT) javlja se iz anticiklona koji leže u suptrop- 
skim kopnenim predjelima. Stiže u naše područje s vjetrovima iz S ili SE (ši- 
roko), kada nad pustinjama sjeverne Afrike i ekstremnim krajevima istočnog 
Sredozemlja ili na južnim predjelima SSSR-a i Balkana postoji anticiklonsko 
strujanje. Ti vjetrovi često dostižu znatnu jačinu. Ta zračna masa je suha i topla, 
sadrži djeliće pustinjske prašine, ima nešto veći vertikalni termički gradijent, 
a nakon prijelaza preko Sredozemnog mora postaje znatno vlažna. Najčešći su 
Ac-oblaci, a ponekad se također opažaju i oblaci konvektivna karaktera zbog 
labilnosti zračne mase. Vidljivost je uglavnom ograničena. 

181. Ekvatorijalni zrak. — Potječe iz ekvatorijalnog pojasa niskog atmo- 
sferskog tlaka. Ima visoku temperaturu i veliku relativnu vlažnost. Pri prije- 
lazu danju iznad pregrijanog kontinentalnog pojasa u njemu se razvijaju jaka 
konvektivna strujanja koja donose popodnevne oluje. Noću iznad mora izaziva 
nestabilnost. Taj zrak (nošen antipasatima), katkada dopire i do umjerenih širi- 
na, ali samo u visokim slojevima atmosfere. Prema aerološkim ispitivanjima, 
u Evropi može se naći u visokim slojevima ljetnih anticiklona suptropskog po- 
jasa, i to iznad tropskog zraka. 


2. FRONTOVI 

182. Općenito o frontovima. — Različito zagrijavanje Zemljine površine i 
u vezi s tim nastala opća cirkulacija u atmosferi posljedica su formiranja fron- 
tova ili frontalnih zona. Zbog toga se front smatra kao granica (razdvojna po- 
vršina ili uska prijelazna zona) između dvije zračne mase različitih fizičkih oso- 
bina, koje se nalaze jedna uz drugu (si. 71). One se mogu smatrati frontalno 
odvojene s jednom razdvojnom ravninom. 

Front je karakterističan po naglim promjenama osnovnih meteoroloških 
elemenata (atmosferski tlak, temperatura, vlažnost, vjetar i dr.) pri prijelazu 
iz jedne zračne mase u drugu. Razmjeri frontova odgovaraju razmjerima zrač- 
nih masa. Front počinje od površine Zemlje i obično dolazi do tropopauze. Nje- 
gova širina iznosi nekoliko desetina kilometara. 

Uzmemo li u obzir prostranost atmosferskih procesa, front (zonu fronta) 
možemo smatrati kao razdvojenu površinu između dvije zračne mase, od kojih 

SI. 71. Front i frontalna površina 

se hladna zračna masa, kao gušća, uvlači ispod tople u obliku uskoga klina s 
oštrim kutom uz površinu Zemlje. Tangens priklonog kuta (u) te ravnine iznosi 
približno 1/100. To znači da pri udaljenosti od crte fronta na 300 km unutar 
hladnog zraka visina te razdvojne površine od Zemlje iznosit će oko 3 km. Kut 
naklona te površine zavisi i od međusobne razlike temperature i brzine stru- 
janja tople i hladne zračne mase. S povećanjem razlike temperature kut na- 
klona se smanjuje, a s povećanjem razlike u brzini strujanja on raste. Pored to- 
ga kut naklona raste od ekvatora prema polovima: na ekvatoru je on nula 
(presijeca samo horizontalni inverzni sloj), a na polu je maksimalan. Zbog toga 

tangens kuta naklona poprima vrijednosti od 

Na sinoptičkim kartama front je prikazan crtom fronta, koja je sjecište 
frontalne površine sa Zemljinom površinom. Međutim, za proučavanje vremen- 
skih pojava nije važna samo crta fronta, već i razdvojna (frontalna) površina u 
cjelini. U vertikalnom presjeku frontalna površina prikazana je s dvije crte, 
koje pokazuju granice frontalne zone po vertikali. U raznim uvjetima ta zona 
iznosi nekoliko stotina metara. 

Pod izrazom front ubuduće ćemo *, razumijevati kako samu razdvojnu (fron- 
talnu) površinu, tako i crtu njejia presjecišta s površinom Zemlje. 

Slika 72. a i b prikazuje položaje izobara u odnosu prema zoni fronta pri 
presjeku troposfere po visini odnosno horizontalno po Zemljinoj površini. 

Front koji dijeli dvije glavne zračne mase različitog geografskog porijekla 
zove se glavni (hemisferski, planetarni) front. Stvara se u određenim geograf- 
skim širinama ovisno o općoj cikulaciji atmosfere (t. 99) i ima odgovarajući 
naziv: arktički front — između arktičkog i polarnog zraka, polarni front — 
između polarnog i tropskog zraka i tropski (ekvatorijalni) front — između trop- 
skog i ekvatorijalnog zraka, odnosno između pasatnih vjetrova dviju hemis- 
fera (si. 69 i 70). S tim frontovima povezano je stvaranje ciklona i anticiklona. 

Posebno je važan polarni front, koji uglavnom nastaje između para- 
lela 40° i 50° i dijeli strujanje polarnih zračnih masa od tropskih. Neprekidnom 
»borbom« na polarnom frontu dolazi do njegova deformiranja (kao valovi fron- 
ta) i do začetka ciklona (depresije), a zatim do njegova razvoja i izumiranja u 
fazama kako to prikazuje slika 73. Taj front koji se na sinoptičkim kartama 
prikazuje kao valovita crta (si. 73) javlja se pomaknut, prema višim ili nižim 
geografskim širinama zavisno od toga koji vjetrovi prevladavaju (tropski ili po- 
larni), a često se spušta do približno (sub)tropskog pojasa visokog tlaka. 




SI. 12. Raspored 
izobara (izobaričkih 
ploha) u oblasti 
fronta 

a) po vertikali, 

b) na Zemljinoj 

površini 


Poremećaji na crti fronta u obliku valova (jezika) i njihov razvoj rijetko 
nastaju usamljeno. Obično na istoj frontalnoj crti nastaje nekoliko poremećaja 
koji se kreću jedan za drugim odavajući sliku jedne serije valova u obliku 
jezika tropskog (toplog) zraka, koji prodire prema višim širinama, i jezika po- 
larnog (hladnog) zraka, koji prodire prema nižim širinama. Ako su ti po- 
remećaji osjetni, vrhovi toplih jezika postaju centri ciklona, a vrhovi hladnih 
jezika centri anticiklona. Najčešće se uzduž fronta javlja serija od tri do četiri 
izrazita ciklona, tzv. familija ciklona. Pojedini poremećaji (cikloni) iz iste serije 
obično su u različitim stadijima razvitka. Prvi (istočni) je najstariji i najraz- 
vijeniji ciklon, a posljednji (zapadni) najmlađi i najnerazvijeniji. 

Tropski (ekvatorijalni) front nastaje blizu termičkog ekvatora 
(susretom NE i SE pasata). Kada se tropski (ekvatorijalni) front formira prilično 
daleko od ekvatora, pasat koji prelazi ekvator utjecajem rotacije Zemlje može 
skrenuti toliko da poprimi smjer gotovo suprotan drugome pasatu. U tom slu- 
čaju, ako te dvije dodirne zračne mase pokazuju naročitu razliku temperature, 
uzduž tog fronta može se pojaviti vrtložno strujanje poznato pod imenom tropski 
ciklon (t. 200). 

Arktički front nastaje između paralela geografske širine 65° i 75° 
susretom zračnih masa koje se kreću od subpolarnog pojasa niskog tlaka s hlad- 
nijim zračnim masama čiji su nosioci istočni vjetrovi (NE — E) koji pusu iz polar- 
nih predjela visokog tlaka. 

SV. 73. prikazuje sva tri navedena fronta. Oni su isprekidani na više dijelova 
kao posljedica nehomogenosti Zemljine kore (more — kontinenti — more). Ti di- 
jelovi nisu stalni jer se zračne mase, koje određuju pojedini dio, s vremenom 
transformiraju (griju ili hlade) i gube svoje izvorne karakteristike. 

S obzirom na termičke osobine zračnih masa i njihov raspored u 
jednom baričkom sistemu, razlikujemo topli front, hladni front, front okluzije i 
stacionirani front. Ti su frontovi vezani za razvoj svakog pojedinog ciklona 
(depresije), a on se može pojaviti na bilo kojem od navedenih glavnih frontova. 

Da bi se front mogao kretati, potrebno je da hladni zrak potisne ispred 
sebe topli zrak ili da se ispod njega podvuče i prisili ga na uzdizanje, odnosno 
da hladni zrak uzmakne pred toplim, nakon čega topli zrak zauzima mjesto 
hladnog zraka. 

Ako se front kreće Zemljinom površinom tako da topli zrak zahvaća nove 
prostore, koje je prije zauzimao hladni zrak, nastaje topli front. Prolazak tog 

_polarni front 

SI. 73. Hemisferski (planetarni) 
frontovi 



172 


173 




fronta preko motriočeva mjesta donosi toplije vrijeme. Međutim, ako se front 
kreće tako da hladni zrak zauzima neprestano nove prostore, koje je prije zau- 
zimao topli zrak, javlja se hladni front. Prolazak tog fronta stvara hladnije vri- 
jeme. U slučaju toplog fronta imamo odstupajući klin hladnog zraka, a u slučaju 
hladnog fronta nastupajući klin hladnog zraka. 

Front okluzije složen je front koji nastaje spajanjem hladnog i toplog fronta 
u toku razvitka jednog ciklona. 

Stacionirani front ne mijenja svoj položaj. Paralelan je s izobarama. Na 
njemu se mogu talasati zračne mase i ponovno stvarati cikloni. 

S obzirom na smjer kretanja fronta, područje koje leži ispred fronta 
zove se pret frontalno, a ono iza fronta zafrontalno. Pretfrontalne vremenske 
prilike drugačije su od zafrontalnih. 

Na sinoptičkim kartama crte frontova crtaju se bojama ili označavaju ugo- 
vorenim oznakama. 

183. Topli front. — Može se shematski prikazati kako pokazuje si. 74. 
Nastaje prizemnim kretanjem toplog zraka prema hladnom. Aktivan ziak (topli), 
kao lakši, nastoji se postaviti iznad hladnog zraka uzdižući se uzduž čitave fron- 
talne površine. Postepenim rashlađivanjem toplog zraka, koje se javlja njego- 
vim uzdizanjem, kondenziraju se vodene pare na stanovitoj visini i pojavi se 
široki sloj oblaka i karakteristične oborine zavisno od vrste ravnoteže zraka 
pri tako nastalom uzlaznom strujanju. Karakter tih pojava zavisi od stupnja 

SI. 74. Profil tipičnog toplog fronta 


vlažnosti toplog zraka. Ako je zrak manje vlažan, naoblaka će biti rijetka, 
a oborine mogu izostati. Ima li zrak jaku vlažnost i stabilnu ravnotežu, stvarat 
će se St-oblaci i oborine stalnog karaktera. Maksimalna širina oblačnog pojasa 
koji se proteže uzduž toplog fronta varira između 700 i 1 000 km. 

Približavanje toplog fronta očituje se neprekidnim padom atmosferskog 
tlaka. To opadanje tlaka traje do prijelaza fronta. Nakon toga tlak pada sasvim 
polagano ili se ne mijenja. (Tlak opada zbog nadvisivanja hladnog zraka od 
strane toplog, koji je manje gust i zato lakši.) Također nastupaju nagle pro- 
mjene u vjetru. Vjetar na N hemisferi skreće udesno. Ako je npr. prije puhao 
iz SE, poslije prolaza fronta puhat će iz S. Iza toplog fronta (za frontalno po- 
dručje) vjetar i dalje skreće do SW i doseže olujnu jačinu. Kad pri tom polarni 
zrak zamjenjuje tropski, jačina vjetra u većini slučajeva raste u velikoj mjeri, 
ali njegova mahovitost slabi. Kad prođe topli front, temperatura i relativna vla- 
ga po pravilu se povećavaju. Zbog raznih uzroka često se to ne javlja. Ostale 
pojave slične su onima u pretfrontalnoj zoni. Pojavljuju se vedrine, ali su one 
privremene. 

U slučaju tipičnog toplog fronta motrilac ispred toplog fronta opaža (si. 74) 
karakterističan neprekidan oblačni sistem. Na 1 000 km, i više, pred frontom 
koji dolazi pojavljuju se najprije visoki tanki Ci-oblaci, koje brzo zamjenjuju 
gušći oblaci oblika Cs- Iza njih slijede As i na kraju Ns, praćeni niskim obla- 
cima ružna vremena (Fractocumulus i Fractostratus). Približavanjem srednjih 

SI. 75. Profil toplog fronta s trajnim oborinama i pljuskovima 


oblaka (As) javljaju se pretfrontalne oborine čija širina iznosi i do 300 — 400 km. 
U početku su slabe, zatim se pojačavaju kako se front približava, prestaju čim 
front prođe ili nešto kasnije. Vidljivost opada s prolazom fronta. Blizu fronta, 
kao i u zoni pretfrontalnih oborina, pojavljuje se i magla karakteristična za 
tople frontove. 

184. Hladni front. — Taj front može se shematski prikazati kao na si. 76. 
Nastaje prizemnim kretanjem hladnog zraka prema toplom. Aktivan hladni 
zrak, kao teži, u obliku klina uvlači se pod topli specifično lakši zrak i u nepo- 
srednoj blizini fronta prisiljava ga da se uzdiže. Zbog uzdizanja toplog zraka 
naglo se kondenzira vodena para i javlja naoblaka, koja uzrokuje jake, ali 
kratke oborine. Ako je topli zrak stabilan, uzduž fronta formira se uski gusti 
oblačni pojas koji daje oborine u obliku kiše ili snijega. Međutim, ako je ovaj 
zrak nestabilan, pojavit će se uski pojas oblaka jakog vertikalnog razvitka 
s oborinama i olujama (veliki oblaci tipa Cu i oblaci Cb, žestoki pljuskovi, sni- 
jeg ili tuča). Širina je tog oblačnog pojasa uzduž fronta oko 300 km, a sama 
zona oborina oko 100 km. Za hladni front, kao i za topli, karakter naoblake i 
oborina zavisi od stupnja vlažnosti toplog zraka. 

Zajednička osobina svih hladnih frontova je tendencija atmosferskog tlaka. 
Do prijelaza fronta atmosferfski tlak obično nepravilno opada (na krivulji baro- 
grama to se očituje kao karakterističan prijelom). Za vrijeme i poslije prolaza 
fronta javlja se iznenadan porast tlaka, popraćen naglim opadanjem tempera- 
ture, s povećanjem vidljivosti (naročito ako je zrak ispred fronta bio tropski, 
često se javlja i miraža) i s pojačanjem vjetra uz naglu promjenu njegova smje- 
ra. Za vrijeme prolaza fronta vjetar skreće u smislu kazaljke na satu, i to 

ovih veća. Približno 28% dana u godini vrijeme u zapadnoj Evropi zavisi od ciklona 
koji se kreću preko Evrope. Van Beber je otkrio glavne putove ciklona u Evropi kako 
to prikazuje si. 87. b. 

Kao što se iz prije navedenog vidi, putovima prema SE cikloni se kreću gotovo 
uvijek samo u hladno godišnje doba. Ljeti je njihovo kretanje uglavnom putovima 
I, IV i V b. Svi ti putovi izbjegavaju dijelove Alpa i prolaze preko vodenih površina. 
U SAD slika putova ciklona je jednostrani ja. Jedan od glavnih putova dolazi s Tihog 
oceana (oko ep = 55 N), a zatim prolazi iznad Velikih jezera prema Newfoundlandu. 
Tim putem prolazi 2,5 — 3 puta više ciklona nego najvažnijim putem u Evropi (I). Sa 
SW strane Texasa dolazi drugi put prema Velikim jezerima. Slijedeći smjer kretanja 
ciklona siječe SAD u pravcu SE. Većina tih ciklona dopire do Grenlanda i Islanda, a 
neki i do Evrope. Duž atlantske obale prolaze putovi zapadno-indijskih ciklona. 

Srednje brzine ciklona u km/h prikazuje slijedeća tablica. Od svih ciklona u 
Evropi 58% ima brzinu manju od 27 km/h, 29% od 27 km/h do 44 km/h, a 15% veću 
od 44 km/h. U pojedinim slučajevima brzina može i premašiti 100 km/sat, ali ciklon 
koji se gasi može biti i stacioniran. 



Razlike u brzinama kretanja ciklona na pojedinim hemisferama može se obja- 
sniti samo ako se utvrdi u kakvoj je zavisnosti brzina ciklona od njegova porijekla 
i faze razvoja. 

Pritjecanje hladnog (nešto težeg) zraka u prednjem (istočnom) dijelu ciklona, 
s jedne strane, i konvergencija visinskih zračnih strujanja, s druge strane, iza- 
zivaju nizlazno strujanje zraka i porast tlaka u većem dijelu anticiklona, što 
pogoduje jačanju samog anticiklona u nižim slojevima atmosfere. 

Druga faza — maksimalan razvitak anticiklona: Anticiklon se na Zemljinoj 
površini ocrtava s nekoliko zatvorenih izobara (si. 89. b). U nižim slojevima tro- 
posfere, kao i u prvoj fazi, on obuhvaća hladne zračne mase. U zadnjem dijelu 
anticiklona, gdje struji zrak iz SW kvadranta, temperature mogu biti znatno 
veće od onih u prednjem dijelu anticiklona. U srednjim i gornjim slojevima tro- 
posfere u oblasti anticiklona djeluju još silazeće zračne struje koje pogoduju po- 
većanju temperature nad anticiklonom. K tome još u gornjim slojevima počinje 
pritjecati relativno topli zrak iz oblasti susjednog (obično sa zapada) novog ci- 
klona. Zbog toga se klin toplog visinskog zraka širi sve bliže centru anticiklona 
i neprestano potiskuje hladan zrak prema istoku. U toj fazi u prednjem (istoč- 
nom) dijelu anticiklona atmosferski tlak i dalje raste, ali slabije nego u prvoj 
fazi. U zadnjem (zapadnom) dijelu anticiklona atmosferski tlak već opada. Na 
završetku te faze tlak u centru anticiklona dostiže maksimalnu vrijednost. 

Treća faza — stari iščezavajući anticiklon: Atmosferski tlak opada u čita- 
vom području anticiklona. Centri anticiklona u prizemlju i na visini potpuno 
se podudaraju (si. 89.c), što znači da se anticiklon pretvorio u visoku toplu for- 
maciju. Ako u prizemlju blizu centra ciklona i dalje postoji nizlazno strujanje 
(taloženje) zraka, znači da u srednjim i gornjim okolnim slojevima troposfere 
vladaju uzlazna strujanja toplog zraka. To često izaziva formiranje oblaka per- 
jasta oblika. 

197. Klasifikacija anticiklona. — Anticikloni se mogu podijeliti u četiri 
osnovna tipa: 

1. izobarski produžeci atmosferskog tlaka koji se brzo kreću između ciklona 
jedne serije s istog glavnog fronta. Nastaju zbog toga što barički sistem nema 
kružni oblik. To su uglavnom grebeni visokog atmosferskog tlaka bez zatvorenih 
izobara (si. 22), a rjeđe su to mali samostalni barički sistemi sa zatvorenim izo- 
barama; 

2. hladni anticikloni, koji se razvijaju u zadnjem dijelu neke serije ciklona 
i koji ujedno označavaju završetak takve jedne serije ciklona na istom glavnom 
frontu. Slični su s prvim tipom, ali teže za tim da se stabiliziraju (slabo pokretno 
stanje) s prijelazom na tip 3. i 4; 

3. dugotrajni slabo pokretni (stacionirani) anticikloni koji sadrže arktički ili 
polarni zrak. Iznad hladnog kopna zimi imaju monsunski karakter. Po pravilu 
te oblasti povišenog atmosferskog tlaka popunjavaju se pokretnim anticikloni- 
ma prvog, a rjeđe i drugog tipa, koji se stabiliziraju. Ljeti su stacionirani anti- 
cikloni više rasplinuti i manje intenzivni nego zimi. Ponekad čine prostrane 
oblasti s neznatno povišenim atmosferskim tlakom; 

4. oceanski anticikloni suptropskog pojasa neprestano se obnavljaju anti- 
ciklonima tipa 2. koji dolaze iz srednjih širina, a popunjavaju se anticiklonima 
koji dolaze iz umjerenih širina. Za vrijeme u Atlantiku i u Evropi od posebnog 
značaja je azorski anticiklon (maksimum). 


Suptropski anticikloni kreću se od W prema E. Od azorskog anticiklona če- 
sto se odvajaju jezgre visokog tlaka koje se obično kreću ispred ciklona (depre- 
sije) koji sa zapada dolazi u Evropu. Ti cikloni mogu se nad Evropom stabilizi- 
rati. Njihovo je kretanje gotovo svake godine periodično, i to s intervalom oko 
sedam dana. 

198. Vrijeme u anticiklonu. — Anticikloni su karakteristični po inverzijama 
temperature. Prizemne inverzije nastaju radijacijskim hlađenjem tla, a visinske 
zbog spuštanja dinamičkog zagrijavanja zraka. Prizemne inverzije najviše se 
stvaraju zimi, ali i u druga godišnja doba za vrijeme vedrih i tihih noći. Naro- 
čito su poznati jesenji mrazovi, proljetni mrazovi i prizemna magla, kao i po- 
sljedica inverzije temperature u anticiklonu. 

Vrijeme u anticiklonu karakterizira se: slabim vjetrovima, pretežno vedri- 
nama, jakim hlađenjem donjih slojeva zraka putem zračenja (zimi i noću) od- 
nosno zagrijavanjem (ljeti i danju), bez oborina (ljeti lokalni pljuskovi) i si., u 
donjim slojevima često se javljaju slojeviti oblaci i magle. Istočni dio anticiklon- 
ske oblasti hladniji je od zapadnog, jer prvi dio popunjava zrak sa sjevera, a 
drugi s juga. 

Anticikloni koji kod nas vladaju ljeti su odvojene jezgre azorskog anti- 
ciklona (maksimuma). Donose vedro i suho toplo vrijeme. Zimi je vrijeme kod 
nas pod utjecajem sibirskog i srednjoevropskog anticiklona (maksimuma). Iz 
područja tih anticiklona struji u naše predjele polarni zrak koji donosi hladne 
sjeverne i sjeveroistočne vjetrove. Za vedrih i tihih zimskih dana pad tempe- 
rature je osjetan i dostiže minimalnu vrijednost kada je Zemlja pokrivena sni- 
jegom. U kotlinama i dolinama redovna je pojava magle. 

199. Statistički podaci o anticiklonima. — Opći karakter rasporeda atmosferskog 
tlaka u anticiklonu, s maksimumom u centru, već je poznat. Izobare anticiklona uglav- 
nom imaju eliptički oblik. Smjer velike osi na Atlantiku i u Evropi je WSW — ENE, 
a nad američkim kopnom SW — NE. Barički gradijenti u anticiklonu općenito su sla- 
biji nego u ciklonu. Na periferiji su gradijenti veći nego u unutrašnjem dijelu antici- 
klona. Najjači vjetrovi su na periferiji, a slabiji odnosno zatišja su u unutrašnjosti 
anticiklona. 

Anticikloni su prostorno veliki i mogu zahvatiti čitav kontinent. Naročito velike 
razmjere anticikloni dosižu zimi na kopnu (sibirski anticiklon) i ljeti na oceanu (azor- 
ski anticiklon). 

Srednji razmak između središta anticiklona i ciklona (ispred ili iza njega) iznosi 
oko 3 000 — 4 000 km. Najjači cikloni javljaju se zimi. 

Obično u anticiklonu vlada vedro vrijeme ili slaba naoblaka sa slabim vjetrovima. 

Od svih anticiklona u Evropi 50°/o su azorskog porijekla. Ostali su uglavnom po- 
larnog ili sibirskog porijekla. Zbog toga su anticikloni češći ljeti u zapadnoj Evropi, a 
zimi u istočnoj. 

Srednji smjer kretanja anticiklona u Evropi približno je ESE. Ljeti je smjer 
kretanja nešto južniji, a zimi nešto sjeverniji od srednjeg smjera kretanja. Većina 
anticiklona kreće se prema E i SE. 

Srednja brzina kretanja anticiklona nešto je manja nego ciklona. U Evropi i Au- 
straliji ta je brzina oko 27 km/h, a u SAD oko 36 km/h. Brzina im može biti i do 80 
km/h. Nad dijelovima kontinenata vantropskih širina ili suptropskih mora anticikloni 
mogu biti i stacionirani. Neki smatraju da je stabilizacija anticiklona iznad Evrope 
pravilo. 

Ijenosti od njega (na granici zone tišina). Uz sve te uvjete stup zračnog vrtloga 
postaje stabilan i zaštićen od eventualnih vanjskih utjecaja koji ga mogu 
uništiti. 

b) Dinamička (frontovna) teorija za stvaranje vrtložnog strujanja uvjetuje 
razlike u temperaturi dviju zračnih masa, dva suprotna strujanja (NE i SE 
pasat) i jako uzlazno strujanje zraka. Pri dolasku relativno hladnog zraka iz 
umjerenih širina tropski zrak uzdiže se uvis klinom hladnog zraka. To dovodi do 
snažnog oslobađanja toplinske energije i stvaranja uvjeta za razvoj tropskog 
ciklona. Zbog toga većina suvremenih meteorologa tropske ciklone smatra kao 
poremećaje koji se javljaju na tropskim frontovima. 

Protusmjerni vjetrovi (pasati), na granici zone tišina, hli dovoljno daleko od 
ekvatora, utjecajem devijacijske sile izazivaju vrtložno strujanje ciklonskog ka- 
raktera. Iz umjerenih širina ti vjetrovi donose relativno hladan zrak koji se 
uvlači ispod tropskog (toplog) zraka i na taj način prisiljava ga na uzdizanje. 
Uzdizanjem zraka dolazi do njegove kondenzacije. Okolni morski zrak koji pri- 
tječe prema središtu sve je vlažniji, pa se uzdiže sve brže i brže i na taj način 
izaziva sve veću kondenzaciju. Zbog toga dolazi do naglog oslobađanja toplin- 
ske energije i stvaraju se uvjeti za razvoj ciklonskog strujanja. Posljedica toga 
je stvaranje sve nižeg i nižeg niskog tlaka u središtu vrtložnog strujanja (trop- 
skog ciklona), a time i stvaranje sve jačeg baričkog gradijenta usmjerenog pre- 
ma centru ciklona. Ciklon postaje sve dublji. Jačina vjetra raste proporcional- 
no produbljavanju ciklona. S jačanjem vjetra jača i centrifugalna sila (uz devi- 
jacijsku silu), posebno u okolini centra ciklona, tako da olujni vjetrovi uglav- 
nom kruže po izobarama, a vrlo malo prodiru u središnju zonu ciklona (oko 20 
M). U toj zoni vladaju tišine i promjenljivi vjetrovi. Ciklon ne ostaje nepomičan 
jer mu je za dalju evoluciju kretanje neophodno. To se kretanje obavlja u smjeru 
opće ljetne cirkulacije zraka dotičnog oceana. 

Tropski cikloni toliko su snažni zbog goleme energije koja se oslobađa kon- 
stantnom kondenzacijom. Početno uragansko stanje sliči unutrašnjosti oluje s 
grmljavinom. Protivno oluji nad kopnom, tropski ciklon ima neiscrpivo vrelo 
vlage. Kondenzacijom oslobođena toplina pospješuje ascendentno strujanje zra- 
ka, a okolni morski zrak pri t ječe centru tropskog ciklona sve brže i brže i na 
taj način ciklon postaje divovski barički sistem sa žestokim vjetrovima. 

Život tropskog ciklona može se 
promatrati kroz četiri odvojene f a- 
ze razvoja: formiranje, sazrije- 
vanje, zrelost i raspadanje. 

a) Formiranje. Ciklonska cir- 
kulacija se razvija, brzina vjetra 
blizu centra ciklona raste do ura- 
ganske jačine (64 čv). Atmosferski 
tlak pada do 1 000 mb. Ta faza mo- 
že trajati nekoliko dana, a može se 
završiti i u pola dana, ili još kraće. 


SI. 90.a Baričko polje tipičnog 
tropskog ciklona (harikena) 
s vjetrovima do 100 čv 




SI. 90.b Staza kretanja harikena BETTY 
N — formiranje, § — faze razvoja, N' — raspadanje 


b) Sazrijevanje. Tlak u centru ciklona i dalje pada, a brzina vjetra raste, 
ali je ciklon još uvijek ograničen na malu površinu. 

c) Zrelost. Tlak u centru ciklona ostaje približno na prijašnju vrijednost, 
ali se površina orkanskih vjetrova širi do radijusa oko 150 do 200 M, a olujnih 
vjetrova do približno 300 M. U pojedinom slučaju razlike od tih prosječnih vri- 
jednosti mogu biti znatne. 

d) Raspadanje. Površina zahvaćena ciklonom i dalje se povećava, atmo- 
sferski tlak u centru raste, a jačina vjetra opada. Ciklon gubi svoje tropske ka- 
rakteristike i postepeno se raspada. Taj proces traje nekoliko dana ako se ciklon 
odvija nad oceanom. Nad kopnom ta se faza odvija mnogo brže. 

Slika 90.b prikazuje tipičnu stazu tropskog ciklona atlantskog oceana kroz 
sve faze razvoja: formiranje (N), zrelost (S) i raspadanje (N') na putu od Rta 
Verde Islands do područja zapadnih vjetrova s početnom brzinom vjetra do 32 
čv. U fazi zrelosti taj tropski ciklon na putu za Leeward Islands (Zapadna Indija) 
poznat je pod nazivom Betty (harikeni dobivaju ženska imena), s vjetrom brzine 
32 — 73 čv. Desno od Guadeloupea on je potpuno zreo ciklon s brzinom vjetra 
iznad 75 čv. On produžava prema zapadu s brzinom 10 — 12 čv i prolazi južno 
od Puerta Rica (Haiti). Počinje skretati prema sjeveru s istom brzinom (10 — 12 
čv) i prolazi preko Kube i Bahama Islands, ali s brzinom vjetra iznad 125 čv. 
Nakon toga Betty zakreće prema NE krećući se povećanom brzinom oko 30 čv 
dok ne stigne sjeverno od Bermuda. Tada dobiva karakteristike vantropskog 
ciklona i kao takav nastavlja svoj put prema Sjevernom moru. 

SI. 90. c prikazuje razvoj i stazu tajfuna Pamela i Nensi u Tihom oceanu. 

203. Opis i karakteristike tropskog ciklona. — Tropski ciklon u svom verti- 
kalnom presjeku ima oblik leće probušene u svom centru (oku ciklona). Oblast 
niskoga atmosferskog tlaka čine izobare kružnog oblika. Barički gradijent pri- 
zemno je usmjeren od periferije prema centru ciklona. Smjer vrtložnog stru- 
janja u najnižim slojevima ciklona isti je kao i kod svih ciklonskih sistema, tj. 

Na sjevernoj hemisferi nesimetričnost baričkog polja tropskog ciklona naro- 
čito je izražena na njegovoj desnoj strani. To je zato što se tropski cikloni načel- 
no kreću po periferiji anticiklona suptroskih širina i stazom koja postepeno 
skreće prema višim širinama (si. 92.b). Na desnoj strani ciklona podudaraju se 
smjerovi vjetrova ciklona i anticiklona i zato u tom području imamo najžešće 
vjetrove. Na lijevoj strani vjetar je blaži kao rezultat vjetrova suprotnih smje- 
rova. S obzirom na to da staza ciklona sjeverne hemisfere sve više skreće ude- 
sno, centar ciklona približavat će se brodu koji se nalazi na toj strani. 

Na južnoj hemisferi bit će obratna situacija od one opisane na sjevernoj 
hemisferi. 

Iz navedenih razloga može se zaključiti da je na sjevernoj hemisferi polo- 
vica ciklona koja se nalazi na desnoj strani tropskog ciklona za brodove opas- 
nija od one na lijevoj strani. (Na južnoj hemisferi lijeva je strana opasnija.) To 
naročito vrijedi za prednji desni (lijevi) kvadrant. U njemu je rezultantni vjetar 
jači nego što bi on bio prema baričkom gradijentu, pa je i more jače razvijeno; 



smjer vjetra je takav da brod zanosi prema stazi i čelnom dijelu ciklona. Ta po- 
lovica (kvadrant) zove se opasna polovica (kvadrant). Nasuprot opasne polovice 
(kvadranta) ciklona nalazi se podnošljiva (plovidbena) polovica (kvadrant). U 
tom dijelu vjetar je slabiji i zanosi brod od staze ciklona, a more je umjerenije. 
Znači, opasan kvadrant na N hemisferi nalazi se sprijeda i desno, a na S he- 
misferi sprijeda i lijevo. 

U vezi s padanjem atmosferskog tlaka, barički sistem tropskog ciklona podi- 
jeljen je na nekoliko prstenastih zona (si. 93.a). Na primjer, za tropske ciklone 
u području Antila s radijusom oko 500 M te zone imaju približno ove širine: 
A — 190 M, B — 30 M, C — 25 M i radijus D — 10 M. 

Padanje atmosferskog tlaka u pojedinim zonama može se označiti sa: sasvim 
sporo u zoni A, sporo u B, brzo u C i naglo u zoni D. Prolazom centra ciklona 
tlak se mijenja obrnutim'redom, ali mnogo brže zbog nesimetričnosti ciklonskog 
baričkog sistema. 

Slika 93.b prikazuje vezu između padanja atmosferskog tlaka i pojačanja 
vjetra u tropskom ciklonu.* 

Skretanje vjetra u baričkom polju ciklona, ako se brod kreće po jednoj 
od ucrtanih ruta, najlakše je uočiti prema si. 93. a. Brod koji plovi rutom a (po 
stazi ciklona) proći će kroz sve zone. Smjer vjetra u tom slučaju mijenja se samo 
prolazom centra, i to za 180°. Ako se plovi rutom b„ c ( i d,, tj. desno od staze 
ciklona, brod neće proći kroz sve zone; skretanje vjetra je udesno (licem u vje- 

* Približna maksimalna brzina vjetra (v m ax) po R. D. Fletcheru, ako je poznat 
tlak (P) u centru tropskog ciklona: v„ i;ix = ^lOlO — P mb. 

SI. 94.b Približan broj tropskih ciklona po mjesecima 


Južni Atlantik jedino je područje u kojemu se ne javljaju tropski cikloni. 

Ako se tropski ciklon na svom putu udalji prema većim geografskim širi- 
nama, on postepeno gubi svoju olujnu snagu, jer se odvija na većem prostoru 
i poprima karakteristike vantropskog ciklona. Prijelazom preko kopna tropski 
ciklon znatno gubi na energiji. 

U navedenim rajonima stvara se najmanje 90% svih tropskih ciklona. U rajonu 
Dalekog istoka (III rajonu) tropski cikloni mogu se sresti u bilo kojem mjesecu godi- 
ne, ali ipak manje zimi nego ljeti. U ostalim rajonima javljaju se samo ljeti ili u 
jesen, kako to pokazuje grafikon na si. 94.b*. Općenito, najveći broj ciklona na sje- 
vernoj hemisferi javlja se u rujnu. To je mjesec najveće učestalosti ciklona u svakom 
od prva četiri rajona osim na Dalekom istoku (kolovoz) i Arapskom moru (lipanj i 
listopad). Na južnoj hemisferi taj maksimum nije oštro izražen kao na sjevernoj he- 
misferi. Siječanj, veljača i ožujak (ljeto južne hemisfere) mjeseci su s najvećom uče- 
stalosti tropskih ciklona. 

Pojava tropskih ciklona u pojedinim rajonima nije pravilna, i to treba imati na 
umu pri upotrebi grafikona na si. 94.b. Blizu tačaka maksimalne učestalosti ciklona 
u bilo kojem rajonu postoje periodi bez ijednog ciklona. Naprotiv tome, u sjevernom 
Atlantiku istovremeno se mogu kretati do tri ciklona, a na Dalekom istoku i do četiri 
tajfuna. Prosječan ukupan broj tropskih ciklona, koji se javljaju u toku godine, za 
sjevernu hemisferu iznosi 43, a za južnu 13, odnosno 56 za sva mora i oceane. Stvaran 


* Orkanska sezona u širem smislu traje od svibnja do studenoga. Amerikanci 
kažu: June too soon; July štand by; Avgust look out you must; September, remember; 
Oktober, ali over. Međutim, praksa pokazuje da u lipnju nije prerano (to soon), u 
listopadu nije sve prošlo (ali over) jer i u studenom još ima ciklona. 


broj ciklona varira iz godine u godinu. Naročite nepravilnosti u pojavi ciklona javljaju 
se u sjevernom Atlantiku. Istočnoazijski tajfuni čine najmnogobrojniju skupinu ciklo- 
na (prosječno oko 22 tajfuna godišnje). 

Oblasti stvaranja tropskih ciklona pretežno se nalaze u zapadnim dijelovi- 
ma oceana, oko otočja blizu kontinenata čije se obale protežu u smjeru N do S. 
S meteorološkog stajališta, te oblasti leže u ekvatorijalnoj zoni tišina, ali daleko 
od geografskog ekvatora. U blizini geografskog ekvatora cikloni se ne stvaraju, 
izgleda, zbog toga što je devijacijska sila rotacije Zemlje i suviše mala, a razlike 
u tlakovima koji tu nastaju ne mogu se produbiti. Zbog toga je zona geograf- 
skih širina do 8° s obje strane ekvatora slobodna od tropskih ciklona. U Indij- 
skom oceanu, za vrijeme azijske zime, to će biti zona između SE pasata i NE 
monsuma, a za vrijeme ljeta to je sjeverna granica SW monsuma. U Atlantskom 
i Tihom oceanu to je zona između pasata sjeverne i južne hemisfere. Tropski 
frontovi su najudaljeniji od ekvatora u ljetno i jesenje doba te hemisfere, pa 
je zato i maksimum učestalosti tropskih ciklona u tim razdobljima godine. Sred- 
nja geografska širina zone stvaranja tropskih ciklona iznosi oko 12°N. 

Nakon svog formiranja tropski ciklon polako se kreće od istoka prema za- 
padu nošen zračnom strujom u kojoj je i formiran. Pošto dostigne rub suptrop- 
skog anticiklona, kreće se njegovom strujom od ekvatora prema sjeveru (na 
N hemisferi), odnosno prema jugu (na S hemisferi), a zatim skreće na istok sa 
strujom opće cirkulacije atmosfere (t. 99). Staza ima oblik parabole otvorene 
prema istoku, s tjemenom u visini suptropskog maksimuma (25° — 30° N i S). 
Prva grana parabole vodi kroz tropski pojas od E prema W ili WNW (na S he- 
misferi WSW). Druga grana prelazi ponovo ocean u srednjim geografskim širi- 
nama u smjeru NE do NNE (na S hemisferi SE do SSE). 

Srednje staze ciklona variraju s odmican j em sezone ciklona, i staze poje- 
dinih ciklona mogu se znatno razlikovati od srednjih (sezonskih — godišnjih). 
Rajon I (sjeverni Atlantik) posebno je istaknut u tim promjenama. U kolovozu, 
oko 80% ciklona nastaje u južnom dijelu sjevernog Atlantika i u istočnim 
Karibima, a 20% u zapadnim Karibima i Meksičkom zaljevu. Oko 60% staza 
ciklona skreće udesno, gotovo usporedo s obalom Sjeverne Amerike, a 40% pro- 
dužuje prema zapadu (si. 94.a). U jeku sezone (rujan) broj formiranih ciklona 
u južnom dijelu sjevernog Atlantika i istočnim Karibima pada do 70% (si. 94.b). 
U listopadu broj nastalih ciklona u južnom dijelu sjevernog Atlantika i u istoč- 
nim Karibima spušta se na 50%, a 80% skreće sa staza, ali iz tačke koja je više 
prema zapadu (si. 94.b). U studenom promjene zaostaju za stanjem u rujnu. 
Kako sezona napreduje, ta su odstupanja veća. 

Brzina kretanja tropskih ciklona u početku je vrlo slaba (varira od 5 do 20 
čv; kod tjemena parabole do 10 čv). S razvojem tropskog ciklona brzina poste- 
peno raste i može u nekim slučajevima dostići 50 čv ili više kada ciklon dođe u 
umjerene geografske širine. Nakon toga tropski ciklon se širi, gubi na žestini i 
produžuje prema redovitim stazama ciklona vantropskih širina. 

205. Otkrivanje i praćenje tropskog ciklona. — Mrežom radiostanica na 
kopnu, na brodovima i zrakoplovima organizirana je služba meteoroloških pro- 
matranja i upozorenja o pojavi i kretanju tropskih ciklona. U sjevernom Atlan- 
tiku zrakoplovi vojnog zrakoplovstva i ratne mornarice SAD, u suradnji s Wea- 
ther Bureauom (SAD), od 1938. god. vrše organizirane letove radi otkrivanja i 
motrenja pojavljenih ciklona. Kad je ciklon otkriven, svakih šest sati vrše se 
letovi u ciklonu radi mjerenja jačine vjetra i radi tačnog otkrivanja njegova 
centra. Zrakoplovi su opremljeni radarom i meteorološkim instrumetima. 

Obalna radio-služba, kao upozorenje, daje svakih šest sati podatke o polo- 
žaju, snazi i vjerojatnoj stazi pojedinih ciklona. Zainteresirani brodovi mogu 
direktno primati vremenske radio-izvještaje i od drugih brodova u vožnji koji 
se nalaze blizu ciklona. 

Upotreba radara osobito je važna kada se ciklon nalazi u radarskom mjer- 
nom području. U posljednje vrijeme pojedini meteorološki centri snabdjeveni 
su i posebnim ultraosjetljivim instrumentom koji otkriva tropski ciklon u nje- 
govu začetku, pa je time i otkrivanje njegova položaja olakšano. 

Pored toga, poznavati izgled neba i stanja mora u blizini tropskog ciklona 
za pomorca je osobito važno. 

Rano upozorenje o približavanju tropskog ciklona je prisutnost dugih valo- 
va. U odsutnosti tropskog ciklona kreste valova na otvorenom moru Atlantika 
prolaze u razmacima oko osam minuta. Utjecajem ciklona valovi imaju dvo- 
struko veću učestalost i njihove kreste prolaze u razmacima oko četiri minute. 
Valovi se zapažaju nekoliko dana prije dolaska ciklona. 

Kad je centar ciklona udaljen oko 500 — 1 000 M, barometar obično malo 
padne, a nebo je relativno vedro. Cu-oblaci, ako ih uopće ima, u malim su koli- 
činama i njihov vertikalni razvoj izgleda prigušen. Barometar postaje nemiran 
i mijenja svoj položaj (pumping) za 1 mm/min, i više. 

Sto se tropski ciklon više približava brodu, slijed oblaka počinje dobivati 
raspored sličan onome što ga je imao pri približavanju toplog fronta u srednjim 
geografskim širinama (t. 183). Snježno bijeli fibrozni Cirrus (mare’s tails) pojav- 
ljuje se kad je ciklon udaljen oko 300 — 600 M. Obično ti oblaci konvergiraju 
prema pravcu iz kojeg se ciklon približava. To konvergiranje posebno se zapaža 
pri izlasku i zalasku Sunca. 

Nešto nakon pojave Ci-oblaka, a ponekad i prije, barometar počinje pola- 
gano padati. Na početku pada tako postepeno te izgleda da se samo mijenja nor- 
malni dnevni hod atmosferskog tlaka (u tropima normalno dva maksimuma i 
dva minimuma). Kako se rata pada atmosferskog tlaka povećava, normalna 
shema promjene sasvim se gubi i prelazi gotovo u stalan pad. Ci-oblaci posta i u 
sve više izmiješani i prelaze -u kombiniranu oblačnu barijeru Cs-oblaka. Ispod 
te barijere javljaju se oblaci forme As i Sc. Ti oblaci postaju postepeno sve 
gušći, a time i vrijeme sve nestabilnije. Počinje padati sipuća kiša (slična magli), 
koja se povremeno prekida i nastupaju jači pljuskovi. Barometar obično padne 
oko 2 — 3 mb. Što barometar brže pada, vjetar postaje sve jači; njegova brzina 
obično doseže 22 — 40 čv (6 — 8 Bf). Na horizontu se pojavljuje taman zid teških 
Cb-oblaka, tzv, stup ciklona. Dijelovi tih teških oblaka povremeno se odvajaju 
i u komadima se kreću nebom, praćeni povremenim kišama, a vjetar postaje sve 
jači. Između olujnih pljuskova mogu se kroz šupljine Sc-oblaka vidjeti Ci-oblaci. 

Približavanjem stupa ciklona barometar pada sve brže, a brzina vjetra se 
povećava. More, koje se stalno razvijalo, postaje olujno. Udarci vjetra i kiše 
sve su češći i žešći. 

S dolaskom stupa ciklona dan postaje vrlo tmuran, udari vjetra postaju 
neprekidni, barometar osjetno pada, a vjetar povećava brzinu. U toj fazi, cen- 
tar puno razvijenog ciklona može biti udaljen i 100 — 200 M. Što se centar 
ciklona više približava, vjetar postaje sve žešći. Sve jače se čuje kako vjetar 
zavija kroz jarbole i brodska nadgrađa. Kiša pada kao iz kabla (prolom oblaka). 
More dobiva brdovit izgled. Vrhovi velikih valova nestaju u vodenu prašinu 


koja s kišom ispunjava donje slojeve zraka. Vidljivost je vrlo slaba tako da se 
objekti ne vide i na najmanjoj udaljenosti. I najveći brodovi gube svoja mane- 
varska svojstva i prijeti im opasnost od teških oštećenja. Rijetko koji od slabijih 
brodova može izdržati takvo uragansko nevrijeme. Navigacija prestaje, a sigur- 
nost broda dolazi u prvi plan. Stanje u kojemu se tada nalazi brod može se samo 
doživjeti, jer nema riječi kojima se to može opisati. 

Kad brod ulazi u oko ciklona, vjetar najedanput prelazi u povjetarac, kiša 
naglo prestaje, a nebo se razvedri toliko da se Sunčeve zrake vide kroz rela- 
tivno tanak sloj oblaka. Vidljivost se poboljšava. Brdovito more približava se sa 
svih strana u općem neredu. Barometar pada do svoje najniže tačke, koja u puno 
razvijenom ciklonu može biti i do 40 — 50 mb ispod normale. 

Pri izlasku broda iz oka ciklona, vjetar udara iznenada i punom žestinom, 
ali sada iz suprotna smjera. Slijed vremenskih pojava koje se sada događaju 
obrnut je od onog pri približavanju tropskog ciklona, a odvija se brže jer poje- 
dine zone ciklona u stražnjem dijelu nisu tako široke kao u njegovu prednjem 
dijelu. 

206. Otkrivanje centra tropskog ciklona. — Da se izbjegne puna žestina 
ciklona, osnovno je na vrijeme otkriti njegov centar i kretanje (stazu) u od- 
nosu prema poziciji broda. Bilteni i radio-izvještaji vrlo su korisni, ali nisu ne- 
pogrešivi i zbog toga navigator može pogrešno manevrirati i na taj način 
dovesti brod u opasnost. Često samim promatranjima s vlastita broda mogu se 
dobiti korisni podaci za izvršenje najsvrsishodnijeg manevra brodom za datu si- 
tuaciju. 

Kako je prije rečeno, na otvorenom moru prisustvo izuzetno dugih valova, 
koji se šire iz centra ciklona, obično je prvi vidljivi znak postojanja tropskog 
ciklona. U plitkim vodama ta je pojava manje pouzdan pokazatelj jer se smjer 
valova mijenja refrakcijom* a kreste valova bivaju gotovo usporedne s kon- 
turama dna (izobatama). 

Pri pojavi Ci-oblaka, njihova tačka konvergencije određuje vjerojatni pra- 
vac centra ciklona. Ako ciklon prolazi prilično u stranu od motrioca, tačka kon- 
vergencije postepeno se pomiče u smjeru kretanja ciklona. Ako će centar ciklona 
proći blizu motrioca, ta tačka ostaje relativno nepomična. 

Kada stup ciklona postane vidljiv, on normalno ostaje na horizontu nekoliko 
sati. Najtamniji dio tog stupa je u pravcu centra ciklona. Ako ciklon prolazi sa 
strane, njegov stup izgleda da se polako pomiče uzduž horizonta. Ako je ciklon 
usmjeren direktno prema motriocu, položaj stupa ostaje relativno nepomičan. 
Kad se motrilac jednom nađe u području gustih niskih oblaka, treba da obrati 
pažnju na pravac njihova kretanja koji se gotovo poklapa s izobarama, dok je 
središte ciklona 90° od smjera kretanja oblaka (lijevo od smjera kretanja oblaka 
na N hemisferi i desno na S hemisferi). 

Vjetrovi su vjerojatno najbolji pokazatelj položaja centra tropskog ciklona. 
Cirkulacija zraka je ciklonskog karaktera, ali zbog pretjeranog baričkog gradi- 
dijenta blizu centra vjetrovi tu pušu s većom žestinom i jače kruže nego u izvan- 
tropskim ciklonima. Ima li se na umu Buys Ballotov zakon (t. 95), ako vjetar 
tačno slijedi kružne izobare, centar ciklona bit će bočno (90° od pramca) puše li 


* Efekt je sličan refrakciji svjetlosti. 

SI. 95 Radarska slika 
tipičnog tropskog ciklona 

vjetar tačno u pramac*. Međutim, smjer vjetra obično je skrenut nešto prema 
centru, tako da taj kut varira između 90° i 135° <8 i 12 zraka). On je najmanji 
na čelu ciklona, a najveći u njegovu stražnjem dijelu. To je zato što je stvaran 
vjetar rezultanta vjetra koji pripada baričkom gradijentu i kretanju ciklona 
uzduž njegove staze. Zbog toga, kao prosječna vrijednost tog kuta, najbolje odgo- 
vara 112,5° (10 zraka) na čelu ciklona i 123° (11 zraka) ili 135° (12 zraka) na 
stražnjem dijelu ciklona. Te vrijednosti treba uzeti u obzir dok je centar ciklona 
još nekoliko stotina milja od broda. Bliže centru ciklona vjetar puše još bliže 
izobarama, kut između smjera vjetra i centra ciklona na' graničnoj je izobari oka 
ciklona, smanjen za 11,5° (1 zraka) ili 22,5° (2 zrake). Budući da se smjer vjetra 
obično postepeno mijenja za vrijeme olujne faze ciklona, njegov se smjer u to 
vrijeme ne može iskoristiti za određivanje pozicije centra ciklona. Približnu 
vezu između smjera vjetra i položaja centra ciklona na sjevernoj hemisferi 
pokazuje si. 91 a. 

Kada je centar tropskog ciklona u dohvatu radara, ono se može otkriti na 
zaslonu radara, kako pokazuje si. 95. 

Udaljenost od centra ciklona mnogo je teže odrediti nego smjer njegova po- 
ložaja. Zbog toga je za tu svrhu radar najsigurnije pomagalo. Pored toga u sva- 
kom slučaju opadanje atmosferskog tlaka također je jedna indikacija približa- 
vanja centra tropskog ciklona. 

Međutim, to je nesiguran pokazatelj jer rata opadanja (satno padanje) atmo- 
sferskog tlaka ponekad zavisi od dubine ciklona (tlaka u centru), od brzine kre- 
tanja centra ciklona po stazi, kao i od faze razvoja u kojoj se ciklon nalazi. 

Nautičke tablice, izd. HI — JRM (tabl. 66), daju približnu udaljenost (u nau- 
tičkim miljama) od centra ciklona prema rati opadanja atmosferskog tlaka, ako 
se brod smatra nepokretnim. 


* Na sjevernoj hemisferi desno, a na južnoj lijevo za 90°. 


207. Manevar brodom da se izbjegne centar tropskog ciklona. — Pri navi- 
gaciji osnovno je da se u predjelima tropskih ciklona najprikladnijim manevrom 
spriječi da brod ude u polje (opasan sektor) tropskog ciklona. Prema toj vre- 
menskoj pojavi treba se odnositi ozbiljno i postupati prema uputama koje davaju 
navigacijski priručnici. Manevar da se izbjegne ciklon treba započeti na vrijeme. 
Brod treba da plovi kursom koji će sigurno voditi izvan staze ciklona, a ucrta- 
vanjem pozicija centra ciklona, koje putem radija daju vremenski bilteni, ana- 
lizira se situacija i po potrebi mijenjaju kurs i brzina broda- Međutim, takav 
manevar nije uvijek moguć, pa se brod može naći i u polju tropskog ciklona. 
Manevar koji brod u tom slučaju treba da učini zavisi od pozicije broda s obzi- 
rom na centar ciklona i smjer njegova kretanja. Istovremenim ucrtavanjem po- 
zicija broda i centra tropskog ciklona ustanovljuje se polovica ciklona u kojoj 
se brod nalazi, a odmah zatim i kurs koji vodi što dalje od centra ciklona. 

Ako je moguća brzina vožnje broda veća od brzine kretanja ciklona, a brod 
se nalazi na otvorenom moru, manevar zaobilaženja ciklona moći će se izvesti 
bez znatnih poteškoća. Ako je brzina kretanja ciklona veća od brzine broda, 
izvođenje tog manevra nije jednostavno. Nalazi li se brod u tom slučaju ispred 
centra ciklona, prolaz centra bliže brodu je neizbježan. Još jedino preostaje iza- 
brati kurs koji će voditi brod na što većoj udaljenosti prolaza od centra ciklona. 
Taj zadatak najpraktičnije se rješava metodom relativna plotiranja na mane- 
varskom dijagramu, kako to ovdje prikazujemo. 

Primjer. Tropski ciklon kreće se brzinom 19 čv u procijenjenom smjeru 320°. 
Centar ciklona (C) nalazi se u smjeru 170« na procijenjenoj daljini od 200 M. Maksi- 
malna trajna brzina broda je 10 čv. 

Traži se: 

a) kurs (Kp) kojim treba ploviti brzinom 10 čv da bi se postigla što veća udalje- 
nost prolaza centra tropskog ciklona; 

b) kolika je najmanja udaljenost prolaza; 

c) potrebno vrijeme (At) do prolaza centra ciklona na najmanju udaljenost. 

Rješenje (si. 96 — prilog) 

Brod se nalazi u središtu dijagrama (R) kao i na radaru s relativnim pokaziva- 
njem. Za rješavanje trokuta CDR uzeto je mjerilo (skala) 20:1, a trokuta ABR mjerilo 
(skala) 2:1. 

a) Ucrta se pozicija centra ciklona (C) na udaljenosti 200 M (skala 20:1) u smjeru 
170° od broda (R). 

Iz centra dijagrama (R) ucrta se vektor kretanja ciklona RA čiji je smjer 320°, 
a brzina 19 čv (skala 2:1). Iz A povuče se tangenta na kružnicu od 10 čv (skala 2:1), 
i to na suprotnu stranu od položaja centra ciklona (C). Iz centra dijagrama (R) povuče 

se okomica na ucrtanu tangentu i tako dobije tačka B. Vektor RB po svojoj duljini 
je brzina broda 10 čv. Smjer tog vektora daje traženi pravi kurs broda, Kp = 18°. 

b) Relativno kretanje centra ciklona u odnosu prema brodu bit će od tačke C u 

smjeru vektora BA ako ciklon i brod zadrže iste elemente kretanja. Tačka najbližeg 
prolaza centra ciklona bit će u D, tj. u tački gdje okomica povučena iz centra dijagra- 
ma (R) siječe vektor relativnog kretanja ciklona (CD). Udaljenost tačke D od R, mje- 
rena na skali 20:1, iznosi 176 M. 

c) Duljina vektora BA odgovara relativnoj brzini kretanja ciklona u odnosu 
prema brodu, a iznosi 16,0 čv (mjerena na skali 2:1). Ta se vrijednost zabilježi na 
najdonjoj skali logaritamskog nomograma. Relativna udaljenost (put) do prolaza cen- 
tra ciklona (CD) je 94 M (mjerena na skali 20:1). Ta vrijednost (smanjena deset puta) 

zabilježi se na srednjoj skali nomograma. Produžena spojnica tih dviju tačaka siječe 
gornju skalu logaritamskog nomograma u 35,0 (uvećana deset puta iznosi 292). Pro- 
teklo vrijeme iznosi 350 m ili 5 h 50 m (« 5 sati). 

Odgovor: a) Kp = 018°; b) d^ = 187 M; c) At^« 5 sati. 

Centar ciklona bit će sasvim straga u trenutku njegova najbližeg prolaza od broda. 

Jedan način manevriranja brodom da bi se izbjegao opasan sektor odnosno 
centar tropskog ciklona pokazuje si. 97. Zadatak se rješava na navigacijskoj 
karti ili na običnom papiru u određenom mjerilu. 

Navedena dva načina rješavanja zadataka pri manevriranju kad se brod 
nalazi u tropskoj ciklonskoj cirkulaciji pouzdani su ako se pozicija centra ciklo- 
na dobiva direktno od zrakoplovne patrolne službe. Međutim, ako se ona temelji 
na vremenskim radio-biltenima, nije potpuno pouzdana s obzirom na vrijeme 
proteklo od momenta motrenja (na osnovi kojih je bilten sastavljen). Za to vri- 
jeme ciklon je mogao izmijeniti pravac svog kretanja. Upotrebom radara otkla- 
nja se ta nesigurnost, ali i tako dobiven smjer položaja centra ciklona nije uvi- 
jek siguran. Zato je za određivanje polovice ciklona u kojoj se brod nalazi naj- 
pouzdaniji pokazatelj vjetar. Ako u ciklonskoj cirkulaciji na sjevernoj hemisferi, 
pri zaustavljenom brodu, vjetar skreće udesno (ulijevo na južnoj hemisferi), to 
dokazuje da se brod nalazi u opasnoj polovici ciklona, a skretanje ulijevo (udesno 
na južnoj hemisferi) da se brod nalazi u podnošljivoj polovici horizonta. Među- 
tim, ako se brod kreće, njegovo kretanje treba uzeti u obzir. Ako brod prestiže 
ciklon ili brzo vozi prema jednoj strani (što nije isključeno za vrijeme ranog 
stadija ciklona kada mu je brzina kretanja još mala), javlja se obratan efekt. To 
je obično praćeno s podizanjem atmosferskog tlaka, ali ako se brod kreće po 
nekoj izobari ili blizu nje, to ne može biti pouzdana indikacija. Postoji li sumnja, 
najbolje je zaustaviti brod toliko dugo dok se konačno ne odredi u kojoj se po- 



Sl. 97. Jedan od načina manevriranja 
brodom radi izbjegavanja opasnog 
sektora tropskog ciklona 

— Ciklon u položaju C( nakon kretanja 
u smjeru 340°, brzinom 6 čv. 

Brod u B t plovi sa K,, = 180° i brzi- 
nom 15 čv. Pošto je ucrtan sektor 1, 
mijenja se kurs u Kp — 135°. 

— Ciklon u položaju C. nakon kreta- 
nja u smjeru 20°, brzinom 10 čv. 

Šest sati kasnije, u B., zapovjednik 
broda naredi promjenu kursa u 
K„ = 225°. 


lovici ciklona nalazi. Ostaje li smjer vjetra nepromjenljiv (za brod koji stoji) i 
brzina vjetra raste, a tlak pada, brod je na stazi ciklona ili blizu nje. Ako vjetar 
ostaje nepromjenljiv, ali s opadanjem brzine i podizanjem atmosferskog tlaka, 
brod se nalazi na stazi iza centra ciklona. 

Opća pravila za izbjegavanje centra ciklona od parobroda mogla bi 
se sumirati u slijedećem: 

Svaki tropski ciklon zahtijeva posebnu analizu i praćenje razvoja situacije. 
Prije nego se započne manevar, preporučuje se uvijek tzv. preventivno zadrža- 
vanje (zavlačenje) broda radi orijentacije. Brzina broda smanjuje se na mini- 
malnu da bi skretanje vjetra bilo jedino kao rezultat kretanja ciklona. Pravo 
manevriranje u tropskom ciklonu počinje tek kad je određen tačan položaj broda 
prema centru ciklona. 

a) Sjeverna hemisfera 

U prvoj neizvjesnosti o stazi ciklona postavi brod tako da mu vjetar dolazi 
s desne strane pramca (2 — 4 zrake). 

Brod desno od staze odnosno u opasnoj polovici ciklona. Atmosferski tlak 
pada, a vjetar skreće prema krmi (za obje hemisfere). Postavi brod tako da ima 
vjetar u pola pramca desno (45° desno). U plovidbi drži dobro taj kurs (položaj 
prema vjetru) i prevali što veći put, tj. vozi najvećom brzinom sve dok se atmo- 
sferski tlak ne digne. Ako si primoran zaustaviti (zavlačiti) brod, to učini s va- 
lovima u pramac. 

Brod lijevo od staze odnosno u podnošljivoj polovici ciklona. Atmosferski 
tlak pada, a vjetar ima tendenciju skretanja prema pramcu (za obje hemisfere). 
Postavi brod tako da ima vjetar u pola krme desno (135° desno). U plovidbi drži 
dobro taj kurs (položaj) i vozi najvećom brzinom sve dok se tlak ne digne. Ako 
si primoran zaustaviti (zavlačiti) brod, to učini s valovima u krmu. 

Brod na stazi ciklona, ispred centra ciklona. Vjetar ne mijenja svoj smjer 
(za obje hemisfere). Postavi brod tako da vjetar puše po krmi dvije zrake desno 
(157,5° desno). U plovidbi drži dobro taj kurs (položaj) i vozi najvećom brzinom. 
Kad brod zađe u podnošljivu polovicu ciklona, manevar podesi kako je to prije 
navedeno. 

Brod na stazi ciklona, iza centra ciklona. Vjetar ne mijenja svoj smjer (za 
obje hemisfere). Izbjegavaj centar ciklona s najpovoljnijim kursom, tj. s kursom 
u odnosu prema cilju putovanja, stazi i brzini ciklona, pazeći uvijek na tenden- 
ciju barometra i jačinu (na smjer) vjetra. Imaj na umu da staza tropskog ciklona 
zakreće prema N i E. 

b) Južna hemisfera 

U prvoj neizvjesnosti o stazi ciklona postavi brod da mu vjetar dolazi s lijeve 
strane pramca (2 — 4 zrake). 

Brod lijevo od staze ili u opasnoj polovici horizonta. Postavi brod tako da 
vjetar puše u pola pramca lijevo (45° lijevo). U plovidbi drži dobro taj kurs 
(položaj prema vjetru) i vozi najvećom brzinom. Ako si primoran zaustaviti (za- 
vlačiti) brod, to učini s valovima u pramac. 

Brod desno od staze ili u podnošljivoj polovici. Postavi brod tako da ima 
vjetar u pola krme lijevo (135° lijevo). U plovidbi drži dobro taj kurs (položaj) 
i vozi najvećom brzinom. Ako si primoran zaustaviti (zavlačiti) brod, to učini 
s valovima u krmu. 

Brod na stazi ciklona i ispred centra ciklona. Postavi brod tako da vjetar 
puše po krmi dvije zrake lijevo. U plovidbi drži dobro taj kurs (položaj) i vozi 
najvećom brzinom. Kad brod zađe u podnošljivu polovicu, manevar podesi kako 
je to prije navedeno. 

Brod na stazi ciklona i iza centra ciklona. Izbjegavaj centar ciklona kao i na 
N hemisferi, s najpovoljnijim kursom. Imaj na umu da staza ciklona zakreće 
prema S i E. 

Postoji još jedno najkraće pravilo iz doba brodova na jedra (staro više od 
100 godina), koje preporučuje manevar broda u tropskom ciklonu kad vjetar 
skreće: »Plovite li bilo kojim uzdama, zadržite ih ako vjetar skreće prema krmi, 
a smjesta ih promijenite ako vjetar skreće prema pramcu.« 

Također se preporučuje da brodovi koji iz Meksičkog zaljeva za vrijeme 
sezone tropskih ciklona plove za neku luku Sjeverne Amerike drže kurs što više 
prema istoku, tj. što dalje od obale iako time nešto gube na putu. To znaci, bolje 
je da ih vjetar zatekne u opasnoj polovici ciklona nego u podnošljivoj, jer će im 
u tom slučaju uvijek biti moguće stići u predio otvorenog mora slobodan za plo- 
vidbu odnosno za manevar. 

Prije početka putovanja kroz područja gdje se javljaju tropski cikloni treba 
obavezno proučiti sve priručnike, upoznati se sa savjetima i uputama kako bi 
se izbjegle greške koje bi ugrozile sigurnost broda. 

Korisno je proučiti peljarske karte ili posebne karte s ucrtanim stazama 
ciklona za dati mjesec. 

čim se otkrije tropski ciklon, treba odmah prići posebnom pripremanju 
broda za olujno more kako bi štete bile što manje. Posebno treba obratiti pažnju 
na slobodne površine tekućina u tankovima. 

208. Morska pijavica (tromba). — To je manja vrtložna oluja ciklonskog ka- 
raktera, koja se javlja iznad mora ili unutrašnjih voda. Vrtložno strujanje može 
biti konvergentno i divergentno. Iako se od uragana (tropskog ciklona) razlikuje 
po opsegu i manjoj razornoj moći, ipak može razviti znatnu razornu snagu. To 
nastaje zbog znatnih razlika u atmosferskim tlakovima na relativno malom pro- 
storu. Najčešće se javljaju u tropskim predjelima, odnosno nad toplim morima, 
ali nisu rijetke ni u predjelima umjerenih geografskih širina, pa i na Jadranu. 
Javljaju se u toku cijele godine, ali su ljeti ipak češće nego zimi. Najzapazenije 
su u kasnu jesen, a najslabije u rano proljeće. 

Zavisno od porijekla i vanjskog izgleda pijavice se dijele na dvije 
vrste: prave i lažne. 

Kod prave pijavice njen se vrh formira u oblacima međusobnim djelova- 
njem zračnih strujanja suprotna smjera. Taj tip pijavice obično se javlja ispred 
hladnog ciklonskog fronta. Slična vrtložna oluja nad kopnom zove se tornado. 

Drugi tip morske pijavice, koji smatramo lažnom pijavicom, pojavljuje se u 
nestabilnom zraku plitkih depresija, iznad vrlo tople vodene površine (npr. po- 
dručje Golfske struje s abnormalno toplom vodom) gdje postoje uvjeti (visok 
postotak vlažnosti) da se može razviti lokalni vrtlog. U takvim slučajevima po- 
stoje i uvjeti formiranja oblaka ružnog vremena. Obično su to Cb-oblaci iz čije 
baze izlaze jedna ili više pijavica. Međutim, postojanje Cb-oblaka nije neopho- 
dan uvjet za stvaranje pijavica. One se ponekad javljaju i pri potpuno vedrom 
nebu. 

SI. 98. Morska pijavica ( tromba ) 


Jedna ili više pijavica obično se pojavljuju iz baze olujnog Cb-oblaka, pri 
slabom vjetru ili tišini. Prije, kao i nakon njena postanka, obično se pojavi kiša, 
i to najčešće s pljuskovima. Katkada vrtložno strujanje počinje na morskoj po- 
vršini i može ostati samo nekoliko metara iznad nje. Međutim, normalno vidljiv 
početak pijavice je iz baze olujna oblaka, u formi tamna lijevka s vrhom prema 
dolje. Kada se to izduženje spusti približno do polovice visine oblaka, površina 
mora ispod oblaka počne »vreti«. U središtu te površine formira se također lije- 
vak vodene pare, ali s vrhom prema gore. Kada se vrhovi obiju lijevaka spoje, 
cijela pojava dobiva izgled pješčana sata. U središtu lijevka pijavice vlada nizak 
atmosferski tlak u odnosu prema okolini (može biti niži i za 40 — 50 mb). Zbog 
toga pijavica, do izvjesne visine, usiše određenu količinu morske vode. Ona je 
vidljiva zbog plašta vodenih kapljica oko cijevi vrtloga. Njen tamni izgled po- 
tječe od kondenzirane vodene pare, u razrijeđenom zraku, koja se kroz središte 
cijevi vrtloga uspinje prema gore. Duge pijavice obično su uže, a kratke imaju 
veći promjer- Visina pijavice zavisi od visine baze oblaka, odnosno od uvjeta 
vlažnosti u atmosferi — što je zrak vlažniji, pijavica će biti kraća i šira, i obrat- 
no. Dijametar baze pijavice varira od nekoliko do par stotina metara. Cijev 
lijevka pijavice uvijek je uža od njegove baze. Visina joj varira od 100 do 
1 000 m. 


217 


Brzina kretanja pijavice je različita. Može biti gotovo nepokretna i može se 
kretati i brzinom do 60 čv, a da pri tom jačina površinskog vjetra može iznositi 
svega 4 — 5 Beauforta. Pijavice se mogu kretati bez obzira na centre niskog tlaka, 
a mogu se kretati niz vjetar, protiv njega ili pod bilo kojim kutom u odnosu pre- 
ma površinskom vjetru. Budući da je vezana uz oblak, smjer i brzina kretanja 
pijavice općenito odgovara kretanju oblaka. Može imati i sasvim obratan smjer, 
i u tom slučaju brzo nastupa kidanje cijevi vrtloga. Trajanje morske pijavice je 
različito, od 4 m do 55 m . 

Morske pijavice mogu imati karakter slabog vrtloga (laganog povjetarca) do 
vrtloga uraganske jačine. U svakom slučaju manji su brodovi (pogotovu jedre- 
njaci) izloženi opasnosti ako dospiju ti vrtložno strujanje. Osim vjetra, pijavice 
nose veće količine oborina (vode, grada i snijega)- Nestankom pijavice odmah 
nastupaju jaki pljuskovi kiše, a ponekad i kratkotrajne oluje. 

209. Tornado. — Tornado možemo smatrati vrtložnom olujom većeg opsega 
od morske pijavice (trombe), a manjeg od uragana. Ima ih u svim krajevima 
svijeta, naročito se javljaju u zoni ekvatorijalnih tišina, u Gvinejskom zaljevu 
(za vrijeme SW monsuna), oko Antilskih otoka, u Bengalskom zaljevu, uz za- 
padnu obalu Centralne Amerike i dr. Najžešći tornadi poznati su nad teritorijem 
SAD, odakle su i dobili svoj naziv. Kod nas su vrlo rijetki. Obični tornadi opas- 
niji su za kontinentalne objekte (građevine) nego za brodove. 

Poput morske pijavice, tornado se stvara u srednjim visinama atmosfere 
ispod olujnih Cb-oblaka, često oblika Mammatocumulusa. Oblaci su naročito 
tmurni zbog njihove velike vertikalne debljine. Tornado se razvija obično u 
četiri faze: formiraju se olujni oblaci, pojavljuje se lijevak (surla) ispod oblaka, 
lijevak se spušta prema Zemlji i lijevak siše prašinu (zemlju — more) i ruševine 
prema gore. Tako se stvara jako vrtložno-uzlazno strujanje zraka velike brzine, 
i to u ciklonalnom smjeru. Rušilačko djelovanje tornada nastaje kao posljedica 
vrtložnog strujanja vjetra koji blizu vrha (centra) lijevka često doseže brzinu 
do 300 čv. Tome se dodaje ekstremno niski atmosferski tlak koji se trenutačno 
javlja u središtu tornada i koji izaziva eksplozije zatvorenih zgrada utjecajem 
unutrašnjeg normalnog tlaka. Drugo je rušilačko djelovanje pod utjecajem uzla- 
znih strujanja u centru lijevka tornada koja sišu predmete sa zemlje noseći ih 
i po nekoliko stotina metara. Nad vodenim površinama lijevak tornada ponekad 
diže vodeni stup sličan pijavici- 

Tornado srećom ima relativno mali dijametar, oko 250 m (površine 2/3 M 2 ). 
Oko tornada, u centru, je malo, i njega karakteriziraju vedrina i relativno lagan 
vjetar. Tornado prati nizak tlak s malim radijusom (5 — 10 M). Njegovo ruši- 
lačko djelovanje u širini dijametra nad istom tačkom Zemlje traje prosječno 
oko 15 s , a prosječni kontakt sa Zemljom uzduž njegove staze je oko 8 m . 

Iznad ravnih površina tornado ima približno pravocrtnu putanju, koja može 
odstupati u stranu oko 1% prevaljena puta. Brežuljci i umjetne građevine mogu 
tu stazu izmijeniti ili sasvim skrenuti. 90% tornada iznad SAD kreće se od SW 
prema NE, jer se u tom pravcu kreću tople vlažne mase u kojima se oni i stva- 
raju. To je ujedno i generalni smjer staze tornada uopće. 

Općenito u proljeću ima najviše tornada. Svibanj je mjesec u kojemu se 
uglavnom stvaraju tornadi iznad SAD. Općenito, u dijelu SAD blizu Meksičkog 
zaljeva tornadi se javljaju u ožujku, u središnjem dijelu u travnju i svibnju, a 
u sjevernim predjelima u lipnju i srpnju. 


Tornadi se obično ne javljaju prije podne. Više od 80% opaženih tornada 
pojavili su se između 12.00 i 21.00 sat. Godišnje se u SAD pojavi prosječno 120 
tornada. 

Tornado je teško predskazati jer je to lokalna pojava. Zbog toga su važna 
osobna motrenja stanja neba i okoline. Uz aktivnost Cb-oblaka, kao prvi pred- 
znak tornada na horizontu pojavi se crni olujni oblak s gornjim rubom u obliku 
luka koji se lagano uzdiže. Ispod tog oblaka javlja se lijevak tornada. Kad se 
oblak znatno približio zenitu, oluja naglo udara najvećom žestinom. Od prvih 
predznaka tornada do početka oluje obično prođe oko pola sata, i zato je nužno 
brzo izvršiti sve mjere predostrožnosti koje se odnose na sigurnost broda. Atmo- 
sferski tlak je slab predznak tornada, jer on naglo pada tek u trenutku kad 
tornado prolazi preko broda. Međutim, čovječja čula reagiraju na pojavu tor- 
nada. Oči se iritiraju od neprirodne svjetlosti izazvane sijevanjem. Sluh se po- 
remeti od grmljavine koja se katkada čuje i na 25 M. Njuh se poremeti od pra- 
šine i zadaha po gorućem sumporu, najvjerojatnije kao posljedica električnog 
pražnjenja u atmosferi. Ali najkobnije su leteće krhotine kao ostaci oštećenih 
objekata. Ponekad se tornado može otkriti i pratiti pomoću radara- 

(2) Vremenske nepogode (nevere) 

210. Općenito. — Nagla kondenzacija vodene pare u obliku Cu-oblaka, spo- 
jena s električnim pražnjenjima, pljuskovima ili gradom i jakim udarcima vje- 
tra, karakterizira nenadane atmosferske poremećaje koje nazivamo nepogodama 
ili, ako nastupaju u malim razmj erama — neverama, odnosno neverinima. 

Cu-oblak (središte potpuno razvijene nepogode), grmljavina i sijevanje, 
kiša i grad, te vjetar, glavni su elementi svake nepogode. Taj tip oblaka nastaje 
u jakoj ulaznoj struji vlažnog zraka. U početku gornji dio Cu-oblaka ima oblik 
okrugle glave ili više oblika glava s oštrim rubom. S pojačanjem kondenzacije 
glava postepeno prelazi u plosnat sloj do stvaranja oblaka s nakovnjem — 
Cb-oblak. Razvoj olujna oblaka prikazuje si. 99. 

211. Termičke (lokalne) nepogode. — Termičke nepogode posve su lokalna 
karaktera i normalno kratkotrajne. Nastaju za sparnih dana toplog dijela godine, 
pri jednolikom zračnom tlaku i tišini, jačoj insolaciji i vlažnom zraku. Ljeti su 
gotovo svakidašnja pojava, a zimi vrlo rijetke. Prostorno zahtijevaju male 
površine i imaju svoje stalno mjesto odnosno predio nad kojim se stvaraju. 
Obično se mogu predvidjeti na kratko vrijeme prije njihova stvaranja, i to 
putem motrenja promjena meteoroloških elemenata, ili samo neposrednim pu- 




si. 99. Faze razvoja olujnog oblaka 

tem, tj- boraveći u dotičnom mjestu. Najčešće se javljaju u popodnevnim satima, 
i to gotovo uvijek u približno isto vrijeme. Nestaju gotovo uvijek prije nastupa 
noći (nakon dnevnog maksimuma temperature). 

Pored jake Sunčeve insolacije, glavni je faktor stvaranja tih nepogoda po- 
stojanje određene konfiguracije obale i vodenih površina, a posebno vlažnih 
ravnica (močvara) ili mora oko planinskih padina. Iznad tih vlažnih predjela 
stvara se veća razlika u temperaturi po visini nego što bi ona odgovarala ađija- 
batskom hlađenju. Tako jako zagrijan i vlažan zrak donjih slojeva diže se sna- 
žno uvis kao topla uzlazeća struja i na taj način stvara se labilna ravnoteža u 
atmosferi. Gornji hladniji slojevi zraka spuštaju se prema dolje kao hladna 
silazeća struja. Takav sistem vrtložna strujanja zraka izaziva nagomila vanje 
velike količine vodene pare na visini gdje se ona -naglo kondenzira i na taj način 
nastaje olujni Cu-oblak, odnosno termička nepogoda (pljuskovi i jak vjetar). 

Razvoj termičke nepogode povezan je za razvoj olujnog Cu- 
-oblaka (si. 99). 

a) Faza stvaranja velikih Cu-oblaka (Cumulus congestus) prva je u raz- 
voju nepogode. Taj oblak razvija se u olujni Cb-oblak kada zračne struje u nje- 
mu dosegnu visinu oko 7 500 m (25 000 stopa). U svom vertikalnom razvoju taj 
oblak nadvisuje izotermu od 0°C barem 2 — 3 km. S razvojem Ob-oblaka zavr- 
šava ova faza razvoja nepogode (si. 99. a). 

b) Faza potpunog razvoja nepogode počinje kada uzlazna strujanja zraka 
dosegnu nivo kondenzacije. Prije je zrak oblaka bio topliji od okolnog zraka. 
Sada kiša i ledeni kristali hlade zrak, pa on struji prema dolje i ohlađen spušta 
se do Zemljine površine. Slika 99.b prikazuje udubljenje površina visinskih 
izoterma prema dolje. 

c) Završna faza nastupa kad se iscrpi energija uzlaznog strujanja i tada se 
udubljene površine visinskih izoterma poravnaju i cio Cb-oblak nije ništa drugo 
već samo spuštajući zrak koji se adijabatski zagrijava. Cb-oblak počne gubiti 
na izgledu. Budući da nema uzlaznih strujanja, nema ni hlađenja. Oborine po- 
staju neznatne, a zatim prestaju. Stalni vjetrovi gornjeg zraka zapuhuju dio 
vrha olujna oblaka (ledenih kristala) i razvijaju ga u tipični vršni nakovanj 
(si. 99.c). 

Uzlazne struje prednje strane (obično istočne) izazivaju na tom prostoru 
niži atmosferski tlak, a nizlazne nose oborine i izazivaju visok tlak na stražnjoj 
(zapadnoj) strani prostora koji zahvaća nepogoda. Takav raspored tlaka stvara 
u prizemlju vjetar od stražnje strane (W) prema prednjoj (E). Poslije izvjesnog 
vremena zbog takva strujanja zraka atmosferski tlak se izjednačuje i oluja pre- 
staje. Smjer vjetra poklapa se sa smjerom kretanja nepogode. 

Termičke (lokalne) nepogode popraćene su grmljavinom i oborinama, obično 
u obliku kratkotrajna pljuska. Predznaci tih nepogoda uglavnom su ovi: jako 
vruće i sparno vrijeme, pojava Cu-oblaka, a zatim Cb-oblaka, pad atmosferskog 
tlaka, a prodiranjem hladnog zraka krivulja koju opisuje barograf (barogram) 
čini nagli skok, temperatura neprestano raste do skoka barometra, relativna 
vlaga najprije opada, a poslije najjačeg udara raste, vjetar iz početka lagan i to- 
pao, a pred sam početak nepogode jak i suprotna smjera (naročito opasno za 
brodove u sidrištu). Stišavanjem vjetra nepogoda iščezava, a zatim se vrijeme 
razvedrava. 

SI. 100. Shema olujnog oblaka i oluje SI. 101. Shema dinamičke (frontovne) 

oluje 


Na našoj obali takve termičke nepogode nazivaju se neverini. Manji brodovi, 
naročito jedrenjaci, u trenutku udara olujnog vjetra suprotna smjera (»škon- 
tradure«) mogu doživjeti jake neugodnosti, pa i oštećenja (t. 111). 

Popodnevne kratkotrajne nepogode u tropskim predjelima, naročito u pre- 
djelu ekvatorijalnih tišina, imaju također karakter termičke nepogode. 

212. Dinamičke (frontovne) nepogode. — Te nepogode nisu lokalna karak- 
tera. Za razliku od termičkih, povezane su s postojećim ciklonalnim vremenom, 
pa se zato nazivaju frontovnim nepogodama. Najčešće su pratioci hladnog (oluj- 
nog) fronta i napreduju zajedno s njim, i to obično od W prema E, brzinom oko 
40 čv, pa i sam karakter vremena nepogode odgovara karakteru vremena koje 
prati dotični front. Žestina tih nepogoda ovisi o razvijenosti samog fronta. Po- 
javljuju se u toku cijele godine, ali ipak češće u njenom hladnijem razdoblju- 
Nisu usamljene kao termičke nepogode, već se razvijaju po nekoliko uzduž 
cijelog fronta. 

U zoni hladnog fronta polarni zrak uvlači se u obliku klina ispod toplog 
zraka i potiskuje ga uvis brzinom i iznad 10 m/s. Posljedica je takva snažna 
uzdizanja zraka nagla kondenzacija u obliku gomilastih Cu-oblaka i žestokih 
oborina. To uzrokuje jačanje vertikalnog zračnog strujanja (vrtloga) u suprot- 
nom smjeru kazaljke na satu. Vjetar kruži oko horizontalne osi okomite na smjer 
kretanja fronta, i to u prizemlju od hladnog zraka prema toplom, a na visini u 
suprotnom smjeru. Nepogoda obično ne traje više od 15 minuta, ali vjetar koji 
puše oluji ususret može biti naročito opasan za brodove na sidrištu. 

Frontovne nepogode najviše se javljaju u srednjim širinama. Više ih ima 
nad kopnom nego nad morem. 

Predznaci frontovne nepogode uglavnom su ovi: u početku je atmosferski 
tlak nestalan, a zatim pada; temperatura je prilično visoka, a vlaga u porastu; 
na zapadu se najprije pojavljuju visoki Ci-oblaci, a zatim srednji Ac-oblaci i na 
kraju niski oblaci (Cb i Ns). Cesto se javlja lagan vjetar, ali iz smjera protivnog 
smjeru dolaska nepogode, tj. smjeru najjačeg vjetra. 

Sama nepogoda počinje s naglim jačanjem vjetra i s promjenom njegova 
smjera u smjeru kazaljke na satu, od S preko W prema N. Barometar je u 
početku nestalan, zatim naglo pada, a u času prolaza hladnog fronta tempera- 
tura naglo raste (kljun depresije) i relativna vlaga je u padu (kod umjerenog 
južnog vjetra). Na kraju se javlja niski olujni oblačni sloj koji se kreće od 
horizonta prema motriocu poput velikog valjka ispred kojeg se opaža tamna 
zavjesa oborina (olujni zid) i često s grmljavinom i sijevanjem (si. 100 i 101). 

Poslije nekog vremena atmosferski tlak prestaje opadati i vjetar se stišava. 
Kada prateći oblak stigne gotovo nad motrioca, vjetar zapuše velikom jačinom, 
i to iz smjera pojave nepogode (obično iz smjera W — NW). Atmosferski tlak 
naglo raste, kao znak prolaza hladnog fronta. Temperatura i vlaga prilično su 
niske. Razlike u temperaturi ispred i iza fronta mogu biti 10° — 15°C. Sve to 
traje oko 15 m , a zatim puše vjetar promjenljiva smjera sa skretanjem na N. 
Javljaju se vedrine i skupine oblaka vertikalna razvitka. 

Dinamičke nepogode pretežno se javljaju u jesen, po danu i noći. Da bi se 
moglo predvidjeti njihovo stvaranje, važno je uočiti mogućnost formiranja cik- 
lona, odnosno hladnog fronta, koji stalno prati tu vrstu nepogode. Pojedine 
nepogode mogu trajati 1 — 2 sata (zimi kraće, u jesen najduže). 

Obavještenjima putem radija, odnosno posebnim lučkim signalima, obavje- 
štavaju se brodovi o dolasku takve nepogode (nevere) (t. 231). 


UPOREĐENJE RAZLIČITIH ATMOSFERSKIH POREMEĆAJA 


Poremećaj 

Dijametar 

površine 

Trajanje 

Maksimalna 
brzina vjetra 

Ciklon (depresija) 

1500 M 

nekoliko dana 

100 čv 

Tropski ciklon 

20 — 400 M 

nekoliko dana 

150 čv 

Tornado 

1 M 

1 — 2 sata 

300 čv 

Pijavica (tromba) 

1 — 10 m 

nekoliko sati 

— 


5. ANALIZA VREMENSKE KARTE 

213. Općenito. — Za predviđanje budućeg razvoja vremena potrebno je 
analizirati sadašnje (postojeće) vrijeme i povezati ga s prošlim (prethodnim). 
Takvu analizu vremena možemo vršiti ako »sinoptički« na širem geografskom 
prostoru prikažemo sve one meteorološke elemente i pojave od kojih istodobno 
zavisi vrijeme. U tu svrhu upotrebljavaju se posebne geografske karte poznate 
pod nazivom sinoptičke ili vremenske karte (t. 214). 

Osnovni materijal za sastavljanje sinoptičkih karata sačinjavaju istodobna 
meteorološka mjerenja koja se vrše na kopnenim i brodskim sinoptičkim stani- 
cama. Te stanice odmah nakon motrenja šalju putem radija podatke odnosnim 
obalnim radio-stanicama odnosno sabirnim meteorološkim centrima. Poslije sre- 
đivanja prikupljenih podataka oni se dalje predaju određenom regionalnom 
centru. U svijetu postoji veći broj tih centara koji na određenim valnim duži- 
nama (frekvencijama) i u određeno vrijeme primaju i emitiraju podatke u obliku 
vremenskih biltena (t. 229). 

Metoda rada koja se pri analizi vremenskih stanja služi sinoptičkim karta- 
ma i drugim pomoćnim sredstvima zove se sinoptička metoda odnosno sinop- 
tička analiza. 


Krajnji je cilj sinoptičke analize da na osnovi položaja i osobina zračnih 
masa, frontova i baričkih sistema (ciklona i anticiklona) u određenom terminu, 
na karti nađe njihov budući položaj i buduće karakteristike, tj. da sastavi sinop- 
tičku prognozu vremena. 

214. Sinoptička (vremenska) karta. — To je karta određenog geografskog 
područja, na kojoj je pored mreže meridijana i paralela unijeta i mreža sinop- 
tičkih stanica. Izrađuju se u raznim mjerilima i formatima. Po pravilu, povr- 
šina karte proteže se više na zapad nego na istok od područja za koje se daje 
prognoza vremena. To se objašnjava time što u umjerenim geografskim širi- 
nama prevladavaju kretanja zraka i atmosferskih poremećaja sa zapada prema 
istoku. 

Radi jasnoće reljefa, boljeg raspoznavanja kopna i mora, karte su obojene 
blagim tonovima. Pravilo je da se vodene površine boje svijetloplavim bojama, 
a kopnene površine i brda, kao i konture uopće, nijansama smeđe (oker) boje. 
Ako se upotrebljava samo jedna boja, tada je to oker ili smeđa. 

Položaj svake sinoptičke stanice označen je na karti malim kružićem koji 
se zove stanični krug. Oko staničnog kruga, po shemi staničnog modela (t. 215) 
pomoću simbola i brojki, upisuju se određeni meteorološki elementi dobiveni 
istodobnim mjerenjima na sinoptičkim stanicama s određenog geografskog 
područja. U zaglavlju karte upisuje se naslov karte, a uz njega (obično desno) 
godina, dan i sat na koji se odnose ucrtani podaci. 

Za brodove i lučke potrebe vremenske karte povezane su u blokove malog 
formata s listovima koji su sa strane p erforirani. U te karte ne unose se samo 
podaci primljenih meteoroloških izvještaja već i podaci o kretanju oluja (trop- 
skih ciklona, tromba, tornada i si.). Danas većina brodova upotrebljavaju te 
karte .za crtanje sinoptičkih kozultacija prema Ključu FM 46. D IAC FLEET 
(t. 217 — 218), kao i za riješavanje odnosnih zadataka pri vođenju meteorološke 
navigacije (t. 236). 

Karta s unesenim podacima oko staničnog kruga i s označenim baričkim 
sistemima i drugim meteorološkim pojavama koje karakteriziraju vrijeme po- 
staje sinoptička karta (sinoptic chart), ali se često naziva i vremenska karta 
(weather map). 

Sinoptičke karte dijele se na prizemne i visinske. 

Prizemne karte sadrže podatke površinskih sinoptičkih motrenja i kao tak- 
ve imaju posebno značenje za brodove. 

Visinske karte sadrže podatke aeroloških motrenja dobivenih radio-sonda- 
ma, pilot-balonima, zrakoplovima, meteorološkim raketama i satelitima. Na nji- 
ma su prikazana barička polja za visine 1,5 — 3 — 5 km itd., odnosno standardne 
nivoe 850, 700, 500, 300 mb itd. Te se karte nazivaju još i karte apsolutne topo- 
grafije (AT) jer je visina izobaričkih površina dana iznad razine mora. Postoje 
i karte relativne topografije (RT) koje prikazuju stanje između dvije visinske 
izobaričke površine (obično 500/1 000 mb). Na visinskim kartama, pored poda- 
taka o visini izobaričke površine, unose se i podaci o temperaturi zraka, o tem- 
peraturi rosišta i podaci o vjetru. Uz njih se koriste vertikalni presjeci tropo- 
sfere, različiti aerološki dijagrami i druga pomoćna sredstva. 

U SFRJ osnovna prizemna sinoptička karta je karta Evrope. Izrađuje se za 
osnovne sinoptičke termine (00.00, 06.00, 12.00, 18.00). Služi za prognozu vre- 

mena do 48 sati. Dopunjuje je karta SFRJ, a po potrebi i karta Sredozemlja, 
koje se izrađuju svaka tri sata. Ta karta služi za izdavanje zrakoplovnih i krat- 
koročnih prognoza. Visinska karta SFRJ izrađuje se za 00.00 i 12.00 SGV. 

Za izradu sin optičke karte potrebni su odgovarajući međunarodni ključevi 
(kodovi) kako bi vremenski izvještaji bili razumljivi bez obzira na područje 
plovljenja i jezik zemlje koja ih emitira. Sistem ključeva sastoji se u tome da 
svakom meteorološkom elementu odgovara jedna šifra u obliku broja, a svakoj 
šifri jedan simbol (grafički znak ili kodirani broj) koji ima tačno određeno mje- 
sto u odnosu prema položaju meteorološke stanice na karti. 

Za dešifriranje izvještaja radi crtanja sinoptičke karte na brodu, dolaze u 
obzir ključevi FM 21 D SHIP (za površinski izvještaj s broda u punom obliku) 
(t. 175) i FM 11. D SYNOP (za površinski izvještaj sa kopnene stanice) (t. 174). 

215. Stanični model. — Položaj kopnene meteorološke stanice na karti određen 
je tzv. staničnim krugom (staničnim kvadratom kad je stanica iznad 500 m nadmor- 
ske visine). Umjesto naziva, pored svakog ucrtanog staničnog kruga upisan je broj 
stanice. Grupa (II) iii dešifrirana po ključu FM 11. D SYNOP označava položaj kop- 
nene stanice*. Za ucrta van je podataka primljenih s brodova, stanični krug ucrtava se 
prema poziciji broda za vrijeme motrenja. Grupe 99LaL a L a i QcL 0 L 0 LoLo dešifrirane 
po ključu FM 21. D SHIP daju geografske koordinate zbrojene .pozicije broda. 

Za ucrtavanje podataka oko staničnog kruga postoji tzv. stanični model (The plot- 
ting model) (si. 102). Podaci se unose na kartu po tom modelu s najvećom tačnošću. 
U protivnom analiza karte bit će otežana. Stanični model orijentiran je u smjeru sje- 
ver — jug. Ispisuje se u jednoj boji, obično crno ili plavo. Neke službe upotrebljavaju 
dvije ili više boja. 

Stanični krug prikazuje vidljivo nebo na poziciji stanice. Količina naoblake ozna- 
čuje se ispunjavanjem staničnog kruga u osminama prema tablici na str. 228. Radi 
jednostavnosti, količina naoblake može se označavati i u četvrtinama. Oko staničnog 
kruga ucrtavaju se meteorološki podaci prema propisanom staničnom modelu. Nedo- 
staju li neki podaci, ta se mjesta označavaju sa X ili ostaju prazna. Držeći se strogo 
određenog staničnog modela, znamo tačno što koji podatak po svom položaju znači. 

Prema punom staničnom modelu jedne kopnene stanice upisani ele- 
menti na prizemnoj sinoptičkoj karti imaju ovaj raspored: 

U staničnom modelu brojkama se unose elementi kao npr.: PPP — pp — TT 

— T e T c — TgTg — TdTd — T W T W — VV — Nh — h — RR — P w /H w — v s . Oznakama 
(simbolima) prema posebnoj tablici (si. 105. do 107) unose se: vjetar — N — Ch — Cm 

— Cl — E s — ww — W — a — d w dw — Ds. Sve navedene oznake u cijelosti moraju 
poznavati sinoptičari. Pomorci se obično koriste dijelom oznaka koje se odnose na 
skraćeni odnosno reducirani stanični model. 

Na staničnom modelu ucrtanom prema jednom SYNOP-izvještaju (si. 102) prika- 
zano je ovo prizemno stanje vremena: Ukupna oblačnost 7/8; smjer vjetra WSW; brzina 
vjetra 9 čv (3 Bf); vidljivost 3 km; sadašnje vrijeme — sumaglica; prošlo vrijeme — 
kiša; atmosferski tlak 1010,5 mb; stvarna temperatura zraka +8°C; količina niskih 
oblaka — 5/8; vrsta niskih oblaka — Sc; visina niskih oblaka — 400 m; vrsta srednjih 
oblaka — Ac; vrsta visokih oblaka — Ci; stanje tla — vlažno; atmosferski tlak raste 
pa pada — za tri posljednja sata porastao 0,9 mb; visina oborina za posljednjih 12 sati 
4,0 m/m; maksimalna temperatura zraka +15°C; tačka rošenja 8°C. 


* Brojke (II) ikoje označuju neke važnije evropske i sjeveroameričke meteorolo- 
ške rajone (države) jesu ove: 01 — Norveška; 02 — Švedska i Finska; 03 — Velika Bri- 
tanija i Irska; 04 — Island i Grenland; 06 — Danska, Faroe otoci, Nizozemska, Belgija 
i Luksemburg; 07 — Francuska; 08 — Španjolska, Gibraltar, Portugal i Bahamski 
otoci; 10 — SR Njemačka; 12 — Poljska; 13 — Jugoslavija i Albanija; 15 — Rumunjska 
i Bugarska; 16 — Italija, Malta i Grčka; 17 — Turska i Cipar; 20 — 39 SSSR; 40 — Si- 
rija, Libanon, Izrael i Jordan; 60 — Alžir, Maroko i Tunis; 72 — SAD i Kanada i dr. 

Brojke (iii) označavaju broj meteorološke stanice dotičnog rajona, npr. 110 — Trst, 
208 — Pula, 332 — Split, 438 — Palagruža itd. 

SI. 102. Puni stanični model 


Postoji i skraćeni stanični model. Iz slike staničnog modela npr. 
obalne stanice (si. 103. a) vidi se da je on zapravo samo dio punog staničnog 
modela. Taj model može još biti dopunjen i podacima o valovima. 


TT Cm PPP 60 L> 96.3 

VV ww ® 97 7 ] ® 

ClB " w 

SI. 103.a Skraćeni stanični model SYNOP 

SI. 103.b prikazuje skraćeni stanični model popunjen na nekoj prizemnoj 
sinoptičkoj karti prema jednom SHIP-izvještaju. 



SI. 103. b Skraćeni stanični model SHIP 


Još je kraći od prethodnog reducirani stanični model. Za izvje- 
štaj poslan s broda, stanični model obično izgleda reduciran na jedan od ovih 
načina: 

SI. 104. Reducirani stanični model 

216. Ucrtavanje meteoroloških elemenata u prizemnu vremensku kartu. — 

Meteorološki podaci koji prikazuju atmosferske uvjete u prizemnim slojevima 
atmosfere ucrtavaju se prema izabranom staničnom modelu. 

a) Postupak popunjavanja staničnog modela pojedinim simbolima na osnovi pri- 
zemnih motrenja, po jednobojnom sistemu: 

Podaci šifriranih grupa 99L a L a L a , QcLoL 0 L 0 Lo i YYGGi w (SHIP-izvještaj s bro- 
dova) i grupa YYGG i (II) iii (SYNOP-izvještaji s kopnenih stanica) moraju biti paž- 
ljivo provjereni prije ucrtavanja kako bi se izbjegle greške s obzirom na starost poda- 
taka i položaja kopnene stanice odnosno geografskih koordinata pozicije broda. Nakon 
Loga unose se meteorološki elementi po izabranom staničnom modelu, i to onim redom 
kojim su primljeni. 

N — ukupna oblačnost. Obilježava se grafički, popunjavanjem staničnog kruga 
jednim od simbola prema tablici na si. 107. 

đđ — smjer prizemnog vjetra. Smjer vjetra prikazuje se strelicom, koja svojim 
položajem pokazuje smjer vjetra, kao i na peljarskoj karti- (Pilot chart). Vrh strelice 
dodiruje stanični krug. Pri crtanju vremenske karte, kao i pri šifriranju meteo- 
izvještaja, smjer vjetra zaokružuje se na 10°. 

// — brzina prizemnog vjetra. Brzina vjetra šifrira se i ucrtava samo u čvoro- 
vima. Označava se percima i plamencima (trokutima), prema simbolima od 00 do 70 
čv koje pokazuje tablica na si. 105. Dugačko perce označava brzinu vjetra 10 čv (5m/s), 

SI. 105. Tablica sinoptičkih znakova za vjetar 


kratko perce 5 čv (2,5 m/s), a plamenac 50 čv (25 m/s). Perca i plamenci ucrtavaju se 
na lijevoj strani strelice za stanicu sjeverne geografske hemisfere, a na desnoj strani 
strelice za stanicu južne hemisfere, tj. okrenuta su uvijek prema strani sa nižim atmos- 
ferskim tlakom. 

Ako u području stanice nema vjetra (ff = 00), tišina se označava ucrtavanjem 
još jedne kružnice oko staničnog kruga. 

VV — najmanja horizontalna vidljivost. Kodirana vrijednost vidljivosti upisuje 
se prema posebnoj tablici. 

ww — sadašnje vrijeme. Simboli kojima se označuje sadašnje vrijeme navedeni 
su u tablici na si. 106. 

W — prošlo vrijeme. Simbol za označavanje prošlog vremena dan je u tablici na 
si. 107. Obuhvaća opis vremena za proteklih šest sati u četiri glavna termina i time 
s podatkom ww daje mnogo kompletniju informaciju o stanju i razvoju vremena. Pri 
motrenjima u međuterminima prikazuje vrijeme samo prethodna tri sata. 

PPP — atmosferski tlak. Unosi se u mb kao što je upisan u izvještaju. Uvijek se 
upisuje s tri brojke: desetice, jedinice i desetinke vrijednosti mb (npr. za 1010,5 mb 
upisano je 105). Ako je primljeni izvještaj šifriran po ključu SHRED ili ako se dese- 
tinke mb ne mogu pročitati, tlak se daje bez desetinki (PP). 

TT — temperatura zraka. Upisuje se u cijelim °C. Negativnim vrijednostima tem- 
perature dodaje se predznak minus ( — ). 

N/, — količina niskih oblaka. Označava količinu niskih oblaka (Cl) čija je visina 
označena pod h. Ako tih oblaka nema, ta se oznaka odnosi na količinu prisutnih 
CM-oblaka. 

h — visina (iznad Zemlje) baze najnižih oblaka. Kodirana vrijednost unosi se 
ispod mjesta označenog sa Cl. 

Cl, Cm, Ch — vrste oblaka. Simboli za ucrtavanje niskih oblaka Cl (Cu, Cn, Sc), 
srednjih oblaka Cm (Ac, As, Ns) i visokih oblaka Ch (Ci, Cs, Cc) navedeni su u tablici 
na si. 107. 

D s — kurs broda. Prikazuje se kraćom strelicom. Smjer strelice pokazuje crtu 
pravog kursa broda. 

v 3 — brzina broda. Pri vrhu strelice desno od crte kursa upisuje se brzina bro- 
da u čv. 

SI. 106. Tablica sinoptičkih znakova za sadašnje vrijeme (ww) 

SI. 107. Tablica raznih sinoptičkih znakova 


Ri — vrijeme početka ili završetka oborina. Unosi se kodiranim brojkama. 

T e T c — ekstremne temperature. Na kartu se unosi stvarna maksimalna ili mini- 
malna temperatura u °C. Negativnim vrijednostima dodaje se predznak minus ( — ). 

T 0 T g — minimalna temperatura Zemljine površine. Unosi se stvarna temperatura 
u °C. Negativnim vrijednostima dodaje se predznak minus ( — ). 

E — stanje tla. Taj podatak unosi se na kartu prema posebnoj tablici, ali nije od 
interesa za brodske izvještaje. 

s — debljina snježnog pokrivača. Unosi se kodiranim brojkama ili stvarnom visi- 
nom snijega, prema propisima regionalne ili nacionalne meteorološke službe. 

b) Radi bolje preglednosti, pojedini brojevi i simboli staničnog modela mogu se 
ispisivati i u dvobojnom sistemu. 

Crvenom bojom trebalo bi unositi ove elemente: Ch, W, TT, TdTa, W i app kad 
je a negativno. 

Zelenom bojom trebalo bi unositi ove elemente: RR, T 8 T 8 , T W T W> d w d w , P w > H w 
i podatke o ledu ili bilo koje druge elemente koji se odnose na morsku vodu. 

U primjeni ovog sistema predznaci + i — ne dolaze u obzir ispred grupa pp, a 
simbol za a = 2 i 4 ili 7 može se ispustiti. 

c) U posljednje vrijeme sve se više pažnje obraća stanju mora (vjetrovnih 
valova i valova mrtvog mora) kao važnom elementu za sigurno plovljenje (t. 165). 
Crtaju se i posebne karte valova koje daju stanje vjetra i mora za pojedine pozicije 
oceana. Stanični model za vjetar i valove pokazuje si. 108. 


D s i v 8 upisuju se do podataka o valovima, odnosno ispod ili na mjestu RR. 

a — tendencija promjene tlaka. Označava se grafičkim simbolima prema tablici 
na si. 107. Tendencija se može označiti i predznacima: (+) plus (kada je šifrirano 
a — 0, 1, 2 ili 3), odnosno '(— ) minus (kada je šifrirano a = 5, 6, 7 ili 8). U tom slučaju 
grafički simbol a = 2 ili 4 (ako se upotrebljava) može biti ispušten. 

pp — vrijednost promjene barometarskog tlaka u posljednja tri sata. Iznos te 
promjene u mb (pp) ili mb i desetinkama mb <ppp) unosi se direktno na kartu uz ten- 
denciju a, osim kada je ona šifrirana s dodatnom grupom 99. U tom slučaju stvarna 
vrijednost promjena data je pod ppp u grupi 99 ppp i ona se (bez 99) unosi na kartu. 

TdTrf — temperatura rosišta. Stvarna vrijednost u °C upisuje se ispod simbola 
ww. Negativnim vrijednostima dodaje se predznak minus ( — ). 

T W T W — temperatura površinskog sloja mora. Ta grupa može zamijeniti grupu 
T 8 T s . Dobiva se na osnovi temperature zraka (TT) i razlike temperatura {T*T S ). Za- 
okružuje se na puni stupanj prije upisivanja na kartu (ako je to potrebno). Da se 
zabuna izbjegne, upisana vrijednost T W T W stavlja se u zagrade. 

d w djp — smjer kretanja valova. Prikazuje se valovitom crtom i strelicom. Strelica 
pokazuje smjer kretanja valova. 

Ako je d w d w šifrirano kao 00, unosi se samo valovita crta bez strelice, i to u 
smjeru N— S. Kada je d w d w šifrirano kao 49 ili 99, ucrtavaju se ukrižane valovite crte 
sa strelicama, i to jedna u smjeru NE, a druga u smjeru NW. Ako nije emitirana vrijed- 
nost d w d w , ona se ucrtava kao i u slučaju šifriranja sa 49 ili 99, ali bez strelica. 

P w — period valova. Kodirani broj za P w upisuje se neposredno desno od simbola 
za d w d w . 

H w — visina valova. Kodirani broj za H w upisuje se desno od P»-, a može biti 
odvojen kosom crtom (/). 

Kad je H w kodirano sa 9, riječ WAVES, koja u izvještaju dolazi iza stvarnih 
visina valova, označava da se dati metri visine valova unesu na kartu. Umjesto toga 
stvarna visina valova može biti dobivena upotrebom skale za kodiranje H w . Tako do- 
bivena vrijednost za H w unosi se u kartu. 

RR — količina oborina*. Ako se unosi u okviru staničnog modela, upisuje se pre- 
ma propisima nacionalne ili regionalne meteorološke službe. 


* Podaci RR, Rt, T C T C , T g T g , E i s unose se isključivo na kartama kopnenih stanica. 


dd = smjer prizemnog vjetra 

ff = brzina prizemnog vjetra 

d w d w = smjer valova 

P w = period valova 

H w = visina valova 


SI. 108. Stanični model za vjetar i valove 



Pw/Hw 


Vjetrovni valovi (sea waves) prikazuju se strelicom na vijugavoj crti povučenoj 
s periferije staničnog kruga u smjeru kretanja valova. Valovi mrtvog mora (swell 
waves) prikazuju se strelicom na ravnoj crti. Ucrtava se kao i oznaka za vjetrovne 
valove dvvd w . 

Kad je d w d w kodirano sa 00, vijugava crta bez strelice povuče se kroz stanični 
krug u smjeru N — S. Ako je d w d w kodirano sa 49 ili 99, ukrižane valovite crte sa stre- 
licama povuku se kroz stanični krug, jedna u smjeru SW — NE, a druga u smjeru 
SE — NW. Ako je dwd w ispušteno, te crte ucrtavaju se na isti način kao i kad je 
d w d w = 49 ili 99, ali bez strelica. 

Period valova (P w ) upisuje se uz vrh strelice. Kada je period valova kodiran sa 
49 ili 99, odnosno kada je u izvještaju ispušten, vrijednost P w upisuje se desno od sta- 
ničnog kruga. 

Visina valova (H w ) upisuje se desno od P w , odvojeno kosom crtom (P w /H w ). Kada 
je H w kodirano kao 9, stvarna visina valova data je u izvještaju u obliku »WAVES . . m«. 

Važnije znakove za obilježavanje meteora i drugih meteoroloških pojava prika- 
zuje tablica na str. 230. 

Zone trajnih oborina označavaju se gustim šrafama ili karirano u crno ili zeleno, 
uz simbol vrste oborine. 

Zone kiša s prekidima označavaju se kao i zone trajnih oborina, ali rijetkim šra- 
fama u crno ili zeleno. 

Zone s pljuskovima označavaju se simbolima u crno ili zeleno, raspoređenih iznad 
zona trajnih oborina. 

Zone oluja, grmljavina, sijevanja i poledica označuju se simbolima u crno ili 
crveno, raspoređenim iznad zona trajnih oborina. 

Zone s maglom označavaju se simbolima u obliku pravokutnika, gusto šrafirani 
u žuto i raspoređeni iznad označenog područja. 

Zone s pješčanom olujom, prašinskom olujom ili prašinskom mutnoćom označa- 
vaju se kao i zone s maglom, ali u smeđoj tooji. 

Ako nemamo odgovarajuću boju, svi simboli se mogu crtati u crno. 

217. Sinoptička konzultacija za pomorce. — Normalan sistem sinoptičke 
analize, koji se provodi u sinoptičkim (prognostičkim) centrima, zahtijeva mnogo 
vremena i posebno stručno osoblje, kao i posebna pomagala za crtanje sinoptič- 
kih karata. Vrlo je malo trgovačkih brodova na kojima bi se takav rad mogao 
praktički izvesti. Zbog toga, ako pomorac želi podrobnije poznavati vremensku 
situaciju svog plovnog područja od one u otvorenom tekstu drugog i trećeg di- 
jela vremenskog biltena (t. 229), potreban mu je samo izvještaj stanice koja emi- 
tira sinoptičku konzultaciju tog područja. 

Internacionalni ključ kojim se sastavljaju šifrirani sinoptički izvještaji zove 
se International Analysis Code (IAC). Smatra se da je za potrebe brodova prak- 
tičnije usvojiti neki kraći Ključ koji će omogućiti jednostavnije crtanje vremen- 
ske karte prizemne sinoptičke situacije. Simbolična forma šifriranih sin optičkih 
izvještaja za potrebe pomoraca (sinoptička konzultacija) data je po skraćenom 
međunarodnom Ključu za pomorce FM 46.D IAC FLEET. Dešifrirani podaci, tj. 
koordinate niza tačaka koje određuju položaje izobara, frontova i dr., unose se 
na vremensku kartu i na taj način dobiva se opća sinoptička situacija dotičnog 
područja. Nije potrebno unositi meteorološke elemente prema staničnom modelu 
svake pojedine stanice (t. 215), niti vršiti sinoptičku obradu karte prema tim 
elementima. Na taj način pomorac dobiva već analiziranu (obrađenu) vremensku 
kartu. Njegov dalji rad uglavnom se sastoji u tome da ustanovi: da li i koji ba- 
rički sistemi uvjetuju vrijeme u plovnom području, kakva je njihova izraženost, 
pravac i brzina kretanja, da li i koji front utječe na vrijeme, kako su izraženi 
i čime se karakteriziraju pravac i brzina njegova kretanja; kakva se zračna masa 
nalazi u tom rajonu i njene karakteristike; kakvih oborina ima i kakvog su inten- 
ziteta; kakvo je vrijeme u pomorskom smislu riječi i što u tom pogledu treba 
učiniti s obzirom na izbor (promjenu) rute i sigurnost broda. Za svaku analizu 
treba imati barem sinoptičke karte dvaju uzastopnih termina. 


U daljnjem izlaganju objasnit će se sadržaj Ključa FM 46. D IAC FLEET 
i crtanje sinoptičke konzultacije na osnovi vremenskog biltena za brodove — 
IV dio (t. 229). 

218. Skraćeni međunarodni ključ za pomorce FM 46.D IAC FLEET. — 

Radiostanice koje emitiraju izvještaje za sinoptičku konzultaciju (prognozu) 
po ključu FM 46.D IAC FLEET daje publikacija WMO — Ms 9 TP.4 — Weather 
reports, Vol. D: Information for shipping*. 

Analogno ključu FM ll.D ili FM 21.D SHIP, odnosno ostalim sinoptičkim 
ključevima nastalim iz ova dva, i u ovom slučaju jedan izvještaj za površinsku 
sinoptičku konzultaciju (prognozu) sastoji se od većeg broja šifriranih grupa, po 
pet cif ara datih u nekoliko šifriranih serija. Od tih grupa, prve tri grupe šifara 
(za prognozu četiri grupe) sočinjavaju uvod u konzultaciju. Idućih šest serija 
šifara daju šifrirani izvještaj za površinsku sinoptičku konzultaciju (prognozu). 
Iza njih dolazi tekst u otvorenom govoru i završetak izvještaja. 

Sadržaj ovoga ključa je slijedeći: 


Uvodne grupe: a) 

10001 

33388 

OYYG c G c 


ili b) 

65556 

33388 

OYYG c G c 

OOOGpG] 

I serija šifara: 

99900 

8 PtP c PP 

QL a L a LoLo 

md s d 3 f 8 f 8 

II serija šifara: 

99911 

66FtFjF c 

QL a LaL 0 Lo 

. • . md 8 dsf 8 f 8 

III serija šifara: 

99922 

44 PPP 

QL a LaL 0 Lo 


IV serija šifara: 

99955 

(55 TtTjTc) 

QL a L a LoLo 

. . • mdgdsfsfs 

V serija šifara: 

99944 

II 987w s w„ 

QLaL a L 0 L 0 


VI serija šifara: 

88800 

77eauu 

QL a L a L 0 Lo 




(9 d w d w P w P w ) 

QL a L a L 0 L 0 


Nešifrirani izvještaj: 

77744 

tekst na engleskom jeziku 

44777 

Završetak: 

19191 





10001 je simbolična grupa koja označava da slijedi izvještaj površinske 
sinoptičke konzultacije. 

65556 je simbolična grupa koja označava da slijedi izvještaj površinske 
prognoze (t. 233). 

33388 je simbolička grupa koja označava da je konzultacija data za sjever- 
nu hemisferu (333) i da su grupe (88) geografskih koordinata date u obliku 
QLaL a L 0 Lo (Q-oktant globusa, L a L» — geografska širina i L 0 L 0 — geografska 
dužina zaokružena na najbliži cijeli stupanj). 

* Prema izvodu iz publikacije WMA — 9 TP.4. — Weather reports, Vol. D: In- 
formation for shipping slijedeće radio-stanice emitiraju izvještaje za sinoptičku ana- 
lizu po ključu IAC FLEET FM 46.D. 

a) Područje od Crvenog mora do Japana: Djibouti, Mauritius, Bombay, Calcuta, 
Singapore, Saigon i Hong-Kong; 

b) Područje sjevernog Tihog oceana: Sangley poinz, Guam, Pearl Harbour, San 
Francisco i Kodiak (Aljaska); 

c) Područje sjevernog Atlantskog oceana i Sredozemnog mora: Halifax, Washing- 
ton D.C., Fort de France (Martinique), Whitehall (London), Saint Lys Radio (Toulouse), 
Madrid i Malta. 

Primjenom simbola x,x„ umjesto brojki 88, označava se da su pozicijske grupe 
date na tačnost 0,1°. Nakon grupe QL a L a L 0 L 0 daje se grupa OOOL a L 0 . 

Značenje pojedinih brojki pozicijske grupe x,x, : 

00 — sjeverna hemisfera, po sistemu L a L a L 0 Lo k 

11 — južna hemisfera, po sistemu L a L a L 0 L 0 k 

22 — ekvatorijalno područje po sistemu L a L a L 0 L 0 k. 

OYYGcGc je grupa kojom se daje termin konzultacije {dan i sat): O — inđi- 
katorska šifra grupe; YY — dan u mjesecu; GcGc — sat sinoptičkih motrenja po 
SGV na temelju kojih je izrađena karta. 

Poslije tih uvodnih grupa dolazi prva serija šifara (99900) u kojoj 
su opisani barički sistemi {depresije, anticikloni i si.) i njihove evolutivne karak- 
teristike, mjesto, kao i smjer i brzina kretanja. 

Opis svakog baričkog sistema počinje s grupom čija je indikatorska oznaka 
8, a iza koje slijede šifre (P t P c PP) koje označavaju tip i karakter baričkog siste- 
ma, kao i atmosferski tlak u centru opisanog baričkog sistema. Zatim slijedi 
položajna grupa koja označava poziciju (geografsku širinu i geografsku dužinu) 
centra baričkog sistema na karti (QL a L a L 0 L 0 ), kao i grupe koje označavaju kre- 
tanja tog baričkog sistema (md s d s f s f s ). Često se položajna grupa QL a L a L 0 L 0 daje 
dva puta. 

Značenje pojedinih brojki šifara grupe 8 PtPcPP: 

8 — početna oznaka grupe koja pokazuje da slijedi izvještaj o baričkom sistemu 

Pt — tip baričkog sistema, prikazan brojkama 0 — 9 

0 — složena depresija 

1 — depresija (ciklon) (N) 

2 — sekundarna depresija 

3 — dolina 

4 — val 

5 — anticiklon (V) 

6 — područje izjednačenog tlaka 

7 — greben 

8 — sedlo 

9 — tropski ciklon (oluja) 

P c — karakter baričkog sistema, prikazan brojkama 0 — 9 

0 — bez specifikacije (neodređen) 

1 — depresija se popunjava ili anticiklon slabi 

2 — bez veće promjene 

3 — depresija se prođubljava ili anticiklon jača 

4 — razvoj složen 

5 — u razvoju, ili se pretpostavlja razvoj ciklona ili anticiklona 

6 — popunjava se ili slabi, ali ne nestaje 

7 — opći porast tlaka 

8 — opći pad tlaka 

9 — položaj nejasan (nesiguran) 

pp — označava tlak u mb u centru baričkog sistema ili najniži (najveći) tlak do- 
line (grebena). 


Značenje pojedinih brojki šifara grupe QL a L a L„L,,: 


Q 

Q 

Q — oktant globusa 
L a L a — geografska širina 
L 0 L 0 — geografska dužina 

Geografska širina i dužina zaokružene su na najbliži cijeli stupanj. Ako je potre- 
bna tačnost na pola stupnja, grupa 33388 zamjenjuje se sa 33300, 33311, 33322, a umje- 
sto QL a L a L 0 L 0 daje se grupa L a L a L 0 Lo k. 

Pojedine brojke šifara grupe md s d B fsfs, kojom se označuje kretanje svakog 
sistema (baričkog, frontalnog ili tropskog), imaju ovo značenje: 

m — oznaka karaktera kretanja baričkog sistema 

0 — bez specifikacije 

1 — sistem stacionira 

2 — bez većih promjena 

3 — postaje stacioniran 

4 — kretanje usporeno 

5 — zakreće nalijevo 

6 — rotirajući 

7 — ubrzavajući 

8 — zakreće nadesno 

9 — predviđa se zakretanje 

dsd s — pravac odakle sistem (front) dolazi, prikazan brojkama 00 — 36. 
f s f s — brzina kretanja sistema (fronta) u čvorovima 

Kada je barički sistem stacioniran, grupa mdsd 8 f s fs šifrira se sa 10000. 

U drugoj seriji šifara grupa 99911 znači da slijede podaci o frontalnim 
sistemima (topli, hladni front itd.). Zatim slijede grupe 66FtFjF t ., a iza svake te 
grupe slijedi po nekoliko položajnih grupa QL a L a L 0 L 0 , kao i grupa koja ozna- 
čava smjer i brzinu njihova kretanja (md s d s f s f s ). To omogućava pomorcima ucr- 
tavanje frontova na vremenskoj karti, a na osnovi toga i zaključak o vremenu 
duž fronta odnosnog područja. 

Opis svakog fronta počinje s grupom u kojoj je početna oznaka 66, a iza ove 
slijede grupe koje određuju tip, intenzitet i karakter fronta (F t FjF c ). Slijedeće 
grupe (QL a L a L„L 1) ) daju određen broj pozicija na karti na osnovi kojih se ucr- 
tava položaj fronta. 

Značenje pojedinih brojki šifara grupe 66 F|FjF ( -: 

66 — početna oznaka grupe koja pokazuje da slijedi izvještaj o frontovima 


Ft — tip fronta 

0 — kvazistacionirani 

front prizemni 

1 — kvazistacionirani 

front visinski 

2 — topli front prizemni 

3 — topli front visinski 

4 — hladni front 

prizemni 

5 — hladni front visinski 

6 — okluzija 

7 — crta nestabilnosti 

8 — intertropski front 

9 — crta konvergencije 


Fi — intenzitet fronta 

0 — bez specifikacije 

1 — slab, rasplinjava se 

2 — slab, mala ili 

nikakva promjena 

3 — slab, jača (uključu- 

jući i frontogenezu) 

4 — umjeren, u slablje- 

nju 

5 — umjeren, mala ili 

nikakva promjena 

6 — umjeren, u jačanju 

7 — jak, u slabljenju 

8 — jak, mala ili 

nikakva promjena 

9 — jak, u jačanju 


F c — karakter fronta 
0 — bez specifikacije 


1 — aktivna frontalna 

zona se smanjuje 

2 — aktivna frontalna 

zona bez veće pro- 
mjene 

3 — aktivna frontalna 

zona se proširuje 

4 — intertropski 


5 — formira se ili naslu- 

ćuje postojanje 

6 — kvazistacioniran 

7 — front s valovima 

8 — difuzan front 


9 — položaj fronta 
nesiguran 


Treća serija šifara (99922) odnosi se na izobare (44PPP). Izvještaj za 
svaku pojedinu izobaru počinje s grupom čija je oznaka 44, a brojke bez tisućica 
(kod izobara 1 000 mb i više) koje dolaze iza ove indikatorske oznake (PPP) 
pokazuje vrijednost dotične izobare u mb (npr. 1035 mb = 035). Slijede odgo- 
varajuće položajne grupe koje daju geografske koordinate niza tačaka za ucr- 
tavanje pojedine izobare (QL a L a LoL 0 ). 

Tačke na izobari koje okružuju depresiju (N, T, C ili L) daju se prve, i to 
u obrnutom smjeru kazaljke na satu (ciklonskom), a tačke izobare koja okružuje 
anticiklon (V, A ili H) daju se posljednje i u smjeru kazaljke na satu (anti- 
ciklonskom). 


Značenje pojedinih brojki šifara grupe 987w lS w s : 

987 — početna oznaka grupe iza koje slijedi izvještaj o značajnom vremenu 
w s w s — opis značajnog vremena za područje: 


00 — jakog mrtvog mora 
11 — jakih vjetrova (6 i 7 Bf) 
22 — srednjih oblaka 
33 — niskih oblaka 
44 — slabe vidljivosti 


55 — oluja (8 Bf i više) 
66 — neprekidnih oborina 
77 — olujnog vremena 
88 — žestokih pljuskova 
99 — grmljavina 


Šesta serija šifara (88800)* odnosi se na izoplete valova, ili temperature 
mora za vrijeme konzultacije odnosno prognoze (77e 2 uu). Konzultacija (progno- 
za) počinje s indikatorskom grupom 77, iza koje slijede brojka (e 2 ) koja određuje 
tip izoplete (0 — 4), kao i brojke (uu) koje određuju jedinice izopletnih vrijed- 
nosti. Šifre s brojkama od 0 do 4 daju podatke o valovima u metrima, od 5 do 8 
je rezervirano, a šifra 9 daje izopletu temperaturu u °C. U seriji 88800 grupa 
9d w d w P w P w pokazuje smjer i period vala na poziciji QL a LaL 0 Lo. 

Opis valova počinje s grupom čija je indikatorska oznaka 9, a iza nje slijede 
šifre dwdw koje označavaju smjer odakle valovi dolaze i šifre (PwPw) koje ozna- 
čavaju period valova u sekundama. Dvije kose crte // umjesto P w Pw znače da 
period valova nije motren. 

Za vrijeme izvještaja ili nakon njegova završetka mogu se u otvorenom 
tekstu još istaći informacije koje dopunjuju odnosno bolje razjašnjavaju dotičnu 
vremensku situaciju. Takve informacije uvijek počinju s brojčanom grupom 
77744 i završavaju s grupom 44777. 

Sinoptička konzultacija (prognoza) po ključu FM 46. D IAC FLEET zavr- 
šava sa stalnom grupom 19191. 

Redoslijed serija šifara po pravilu je uvijek takav kako je prije naznačen. 
U pogledu redoslijeda šifriranja grupa pojedinih serija, treba se pridržavati 
reda u kojem se dotične meteorološke pojave (elementa) pojavljuju, tj. od zapada 
prema istoku. Svaka serija konzultacije (prognoze) uzima se toliko puta koliko 
je potrebno. Položajne grupe za svaki barički sistem mogu se dati dva puta. 
Tačke na frontovima, izobarama i granicama karakterističnog vremena daju se 
jedanput. Bilo koja serija može biti izostavljena, a obično je to IV i V. U ispra- 
vljenom sadržaju konzultacije (prognoze) prethode grupe 11133 OYYG c G c . 
Zatim slijede ispravci koji počinju s indikatorima 8, 66, 44 ... . 


Četvrta serija šifara (99955) odnosi se na tropske baričke sisteme 
(55T t TiT r ). Slično kao i kod I i II serije šifara, opis sistema počinje s jednom 
grupom čija je indikatorska šifra 55, a iza nje slijede šifre koje označavaju tip, 
intenzitet i karakter tropskog sistema (T t TjT t .). (Postoji posebna tablica za šifri- 
ranje ciklona s intenzitetom T t = 0 — 8, a posebna tablica za intenzitet od 9). 
Nakon toga slijede položajne grupe QLj,L a L 0 L () i grupa kretanja mdsd s f s f s . 

U petoj seriji šifara (99944) pokazane su zone naročito značajnih mete- 
oroloških stanja (987wsws). Opis se odnosi na svaku pojedinu zonu. Počinje s 
grupom čija je početna šifra 987, iza koje slijedi šifra w s w s koja opisuje to zna- 
čajno vrijeme (00 — 99). 


219. Tehnička obrada (crtanje) sinoptičke konzultacije. — Za ucrtavanje 
sinoptičke konzultacije brodovi se koriste blokovima vremenskih karata oko- 
snica koje su izdali meteorološka služba ili hidrografski institut odnosne zemlje. 
Obično su u mjerilu 1:20,000.000 i formata 50X60 cm. 


* Iza serija šifara koje počinju sa 99900, 99911, i 88800, pošto je dana vremenska 
grupa OOOGpGp može se iznijeti više pojedinosti o prošlim i budućim pozicijama i 
karakteristikama nekog baričkog sistema, frontalnog sistema, sistema valova ili tem- 
perature mora. Informacije o tim sistemima mogu se dati u različito vrijeme prije 
ili poslije vremena G C G C . G P G P označava broj sati 'koji se dodaje na G C G C ili odbija od 
G C G C 4- GpGp da se dobije vrijeme na koje se odnose dodatna objašnjenja. 

Pri crtanju (analizi) sinoptičke konzultacije na vremenskoj karti, potrebno je 
dobro poznavati klasifikaciju izobara i drugih izolinija, odnosno pojedinih ba- 
ričkih sistema (t. 22) i ostalih pojmova u vezi s meteorološkim elementima koji 
dolaze u tom pogledu u obzir. 

Na temelju podataka iz prve tri uvodne grupe ključa za sinoptičku konzul- 
taciju, na kartu se upisuju datum i sat za koji se odnosi konzultacija. 

Prema prvoj seriji šifara (8PtP c PP) koja daje barički sistem, položaj cen- 
tra svakog sistema označava se na karti s oznakom X, odnosno V ili N i ispod 
nje upiše vrijednost atmosferskog tlaka. Od toga znaka ucrta se strelica koja 
pokazuje smjer pomicanja baričkog sistema. Iznad vrha strelice upisuje se odgo- 
varajuća brzina pomicanja centra baričkog sistema u čvorovima, a ispod skra- 
ćenica koja označava karakteristiku razvitka odnosnog sistema. 

Pozicije sedla niskog tlaka mogu se označavati kako je prije navedeno. Me- 
đutim, pozicije dolina niskog tlaka, grebena visokog tlaka i si. označavaju se po- 
sebnim oznakama. 

Prema drugoj seriji šifara (66F t FiF c ), koja daje frontalne sisteme, za 
svaki front ucrta se na kartu niz tačaka. Te se tačke međusobno spoje crtom bez 
izrazitih prijeloma. Smjer i brzina pomicanja, kao i njihove karakteristike, 
označavaju se kao i kod baričkih sistema. Poznavanje položaja frontova na karti 
veoma je važno za uvid u stanje i prognozu vremena. Vrsta fronta označava se 
na način koji je objašnjen na str. 174. 

Može se dogoditi da u primljenom izvještaju izostane niz šifara (tačaka), što 
će otežati određivanje tačnog položaja fronta. U tom slučaju položaj fronta može 
se odrediti na osnovi promjena postojećih meteoroloških elemenata odnosno nji- 
hovih promjena, koje su prolazom fronta naročito izrazite. 

Prolazom toplog fronta povećava se temperatura, a za hladni je front obr- 
nuto. Ako te promjene nisu izrazite, front će se tačnije pronaći po vjetru, baro- 
metarskoj tendenciji, vrsti oblaka i oborina. Promjene tih elemenata toliko su 
izrazite i nagle da se na sinoptičkoj karti prilično lako uočavaju. Grupirane su 
ili poredane jedna do druge, na jednoj ili više crta. Te su crte zapravo frontovi. 

Na oceanima su gradijenti temperature vrlo slabo izraženi. Zbog toga, da bi 
se pronašao što tačniji položaj fronta, iskorištavaju se vrijednosti razlike između 
temperature zraka i površinske temperature mora. U toplom sektoru ciklona ta 
je razlika gotovo uvijek pozitivna, a u hladnom sektoru je negativna. 

Crta fronta u većini slučajeva prolazi kroz mjesta gdje izobare na karti 
imaju najjači prijelom. U skladu s tim i vjetar duž fronta vidljivo mijenja svoj 
smjer i jakost. Neposredno pred frontom vjetar ide gotovo smjerom fronta, a iza 
fronta ima smjer okomit na crtu fronta. Na taj način vjetar s jedne i s druge 
strane fronta puše jedan prema drugome. Pri približavanju fronta vjetar skreće 
u obrnutom smjeru kretanja kazaljke na satu. Poslije prolaza fronta vjetar skre- 
će u smjeru kazaljke na satu (udesno) i tada se pojačava i nastaje oluja. Znači, 
front je crta konvergencije vjetrova i zbog toga je uočljiv znak položaja fronta. 
Podsjetimo li se još da su frontovi popraćeni posebnim rasporedom oblaka i obo- 
rina, tada svi ti elementi olakšavaju otkrivanje položaja fronta na karti. 

Front ima topli karakter ako u sektoru hladnog zraka postoje komponente 
zračnog strujanja od fronta. U obratnom slučaju strujanja front ima hladan ka- 
rakter. Apstrahiramo li trenje, tada je strujanje zraka gotovo po izobarama. U 

SI. 109. a Crtanje (analiza) fronta na temelju vjetra, temperature 
i naoblake 



SI. 109.b Crtanje (analiza) fronta na temelju tlaka i vjetra 

SI. 109.C Crtanje (analiza) fronta na temelju vjetra, temperature, naoblake i sadašnjeg 

stanja vremena 

tom slučaju, pri postojanju topla zraka na jugu (N hemisfera), hladni front pre- 
lazi u topli front u centru ciklona, a topli u hladni front prethodnog ciklona na 
osi intervalnog grebena. 

Frontovi su na karti uvijek povezani s najnižim tlakom i pružaju se (na N 
hemisferi) od centra ciklona prema jugu. Hladni front divergira prema SW, a 
topli prema SE. Između hladnog fronta (mlada ciklona) i toplog fronta nalazi se 
topli sektor. Iza hladnog fronta, tj. prema W, nalazi se hladni sektor ili sektor 
pljuskova, mahovitih vjetrova i najjačeg zahlađenja. Taj zrak je sve topliji što 
se više ide smjerom kretanja satne kazaljke (preko sjevera i istoka do toplog 
fronta). Ispred toplog fronta (prema istoku) nalazi se sektor pogoršanja vremena 
s dugotrajnim ali slabim oborinama i jakim južnim vjetrovima. Mjesta s plju- 
skovima pokazuju prolaz hladnog fronta. 

Iza toplog fronta postoji neprekidan oblačni pokrivač slojevitih oblaka sta- 
bilnog toplog zraka, a iza hladnog fronta oblačnost se normalno kida i smanjuje 

Front okluzije nastaje najprije blizu centra ciklona i proširuje se sve više 
prema jugu. U toku razvoja ciklona front se produžava i na sjevernoj strani 
ciklona. Za određivanje položaja tog fronta pomažu nam prvenstveno zone obo- 
rina koje se kod toplog fronta okluzije nalaze ispred, a kod hladnog fronta oklu- 
zije iza fronta. 

Treća serija šifara (44PPP) daje izobare svakih 5 ili 4 mb. Na temelju 
odnosnih položaja grupa, za svaku izobaru ucrta se niz tačaka (križića). Tačke se 
normalno spoje crnom crtom (olovkom), ali tako da ne budu izlomljene. Među- 


tim, kod frontova i orografskih prepreka tlak doživljava nagle promjene koje se 
najčešće izražavaju prijelomom izobara. Grafičkom interpolacijom mogu se ucr- 
tati izostavljene izobare, a ako je potrebno i više izobara nego što su u konzul- 
taciji. Vrijednosti tlaka u milibarima ispisuju se brojkama koje uz izobare leže 
u pravcu istok-zapađ. Izobara od 1012 mb crta se nešto debljom crtom.* 

Ucrtane izobare daju sliku opće raspodjele atmosferskog tlaka i vjetrova 
na području koje obuhvaća karta. Pri crtanju izobara moramo zamisliti da smo 
okrenuti leđima vjetru i na taj način primjenjivati poznati Bays-Ballotov zakon 
(t. 95). Pri crtanju izobara s atmosferskim tlakom većim na desnoj strani treba 
imati na umu da sve te tačke moraju uvijek imati veći tlak od onih na lijevoj 
strani i da su smjer i brzina vjetra u uskoj vezi s izobarama. 

Poznato je da zbog devijacijske sile vjetar puše bliže izobarama nego smjeru 
baričkog gradijenta. Na moru su motrenja vjetra pouzdanija od barometra, jer 
ona prilično vjerno prikazuju slobodno kretanje zraka nad morskom površinom. 
Zbog toga je pri crtanju izobara korisno imati na umu i smjer vjetra. 

Izobare su gušće u predjelima gdje je vjetar jak, a rjeđe gdje je vjetar sla- 
biji. Ako je velika razlika atmosferskog tlaka između pozicija dvaju brodova 
(dviju stanica) na karti, izobare su gušće uz onaj brod (stanicu) koji ima jači 
vjetar. 

Četvrta i peta serija Šifara obično se ispuštaju. Međutim, prema po- 
trebi, bez većih poteškoća mogu se lako ucrtati sa simbolima ili skraćenicama 
koje se smatraju najsvrsishodnijim. 

Da bismo crtanje i obradu sinoptičke analize na vremenskoj karti bolje 
shvatili i razumjeli, navodimo primjer koji se odnosi na vremensku situaciju od 
29. 01. 1963. g. u 13.00 sati. Karta prikazuje sjeverni dio Atlantika. Pored po- 
dataka sinoptičke konzultacije, karta sadrži i podatke meteoroloških iz- 
vještaja odaslanih s odabranih brodova i nekoliko izvještaja s odabranih obalnih 
i kopnenih meteoroloških stanica. Znači, ta karta sadrži sve podatke IV, V i VI 
dijela vremenskog biltena emitiranog za brodove za termin 13.00 SGV. 

Primjer: 29. 01. 1963. g. primljena je slijedeća sinoptička konzultacija za bro- 
dove za termin 13.00 SGV. Izvještaj je šifriran po skraćenom međunarodnom ključu 
za pomorce — FM 46.D. IAC FLEET. 

10001 33388 02912 

99900-85842 03976 10000 85052 02649 10000 

85140 05012 50910 85341 06128 82720 

85035 36039 40000 81098 04243 00000 

81485 06061 32505 81099 03233 10000 

81815 36302 73620 81390 37229 72525 

81029 35429 10000 81003 33119 10000 

81010 33914 10000 

99911 66961 06061 06569 06860 06653 

66416 06653 06054 05754 

66110 05754 05148 04243 

66841 04243 03546 03250 02660 

66111 06653 06049 

66497 37229 36610 06101 05615 05422 
66132 05422 05033 04537 04037 03233 
66460 03233 03325 02719 

66132 37229 36840 36645 


* Bilteni SAD i VB daju izobare svakih 4 mb (1012, 1008, 1004 ), a u biltenima 

drugih zemalja razmaci iznose 5 mb <1005, 1000, 995 ). 

Objašnjenje 

zultacije za 29™o”°19® U g nl u'isjj mu'po 1 ^^” 3 76 118 ° SnOVl Wara sfa °Ptičke kon- 

i bi,,ena - «• centre ciklona 

izvještaja odabranih brodova te ^ J°t ie nortano i oko 30 
kih stanica. ° lzv J esta ja s obalnih i kopnenih meteorološ- 

pokazuje da su gZgrafsL™oŠrd^ za brod °ve. Grupa 33388 

U trećoj grupi 02912 {OYYG c G c ) broika n alm date P° ključu QL a L a L 0 L 0 . 

i pokazuje da iza nje slijedi 29. dan 3 « mj<£e?u <YY? ponavIja kao ozna ka grupe 

U datorn S? ^ POSlije “» ^ d2£ se^el Sanfh ££ dati 

stalna oznaka Srupf Ostate^Sjte imanju znlče 85842 ima ovo zna ^nje: 8 je 

Brojka 5 iz tablice P t nokazuipZa ^ J značenje prema tablicama P t — p c _ pp 
da anticiklon slabi (tlak pada^ JV 8 ? taMk * P <= označava 
sferskog tlaka u centru anticiklona 1042 mb ffifrirai ^ Z oznacava vrijednost atmo- 

Druga grupa prva serije šifara 03976 " i' “ ^ P ° Sliednie broike) - 

grafskom pozicijom centra anticiklona u Sistemu 6 L L ant r glo ^ asa ( Q) s tačnijom geo- 
dinate su 39°N i 76°W. sistemu L a L a L 0 L () . U ovom primjeru koor- 

sistema — MUdUona (md^dS^ označava kretanje baričkog 

deci izvještaj o kretanju baričkog sistema 1 <>SlS a J **!£?, i™} k . oja P° kazu Je slije- 
da ne postoji kretanje anticiklona ti da nema ® ru P e 0 ° (dgd s ) i 00 (f s f s ) pokazuju 
kretanja nula <f 8 f s ). ° a ’ tj. da nema pravca kretanja (d s d s ) i da je brzina 

hodn^ S Uzmfn^ npZdM^t^^upnf ser^e^ifar^* 1w3^90* ra3 ^ ka ° 1 pret " 

pokazuje da se depresija produbliava ZlaZZV 8139 *° ~ 37229 ~ 72525 - Grupa 81390 
centar depresije s geografskim koordinatama g 7 r , Upa 37229 ozna čava 
depresija ubrzano kreće u smjeru sTrzinom L**?'' ^ P ° kaZUje da se 

(66 FtF jp . ) ^ Broj ozn a ka* ^gr upe^ko j a iokazuTe da™]'^’ - ma - s . lijedeće z načenje 

Ostale brojke imaju značenje prema tabhcamaP ? slijed! izvještaj o frontovima. 

Slika 110. nalazi se u prilogu 

SI. 110. Vremenska karta Atlantika iscrtana na temelju sinoptičke konzultacije 




’nska karta za dan 14. 11. 1968, sat 01,00 


VREMENSKI BILTEN 


HMZ SRH — POMORSKI METEOROLOŠKI CENTAR — SPLIT 









remenska situacija: Nad Skandinavijom stacioniran je snažni anticiklon. On podržava sje- 
verno strujanje hladnog zraka od Bijelog mora do srednje Evrope, gdje 
se formira frontalna zona. Sa sjeverne Afrike jača južno strujanje toplog 
zraka prema Alpama. Zbog toga se kretanje dubokog atlantskog ciklona 
usporuje. Njegov frontalni sistem već je zahvatio obale Portugala. Znatno 
je oslabila aktivnost depresije nad istočnim dijelom Sredozemnog mora. 


Prognoza vremena za Jadran i Otrant za 24 sata od 14. 11. 1968. u 08.00 

Pretežno oblačno. U južnom dijelu Jadranskog mora i Otrantu slaba kiša. 
Lagana bura. Svježe. Stanje mora 1 — 2. 

FORECAST: Mainly cloudy and fresh weather. In south Adriatic and 
Otranto light rain. Sea 1 — 2. 

Razvoj vremena za Jadran i susjedna mora do 16. 11. 1968. 

Na Jadranskom moru utjecaj bure. Temperatura u opadanju. U Jonskom 
moru i Otrantu lagani E i SE vjetrovi. 

DEVELOPMENT OF THE WEATHER: In Adriatic influence of NE wind. 
Temperature will fali. In Ionian Sea and Otranto light E and SE winds. 


METEOROLOŠKI PODACI 


mjesto 

vrijeme 

vjetar 

stanje 

mora 

vidljivost 

(km) 

tlak 

zraka 

(mb) 

temperatura 

•C 

smjer 

jačina 

(BI) 

zraka 

mora 

Koper 

1/2 oblačno 

NE 

3 

2 

10 

1017 

8 


Pula 

1/2 oblačno 

E 

3 

1 

8 

1017 

8 


Rijeka 

1/4 oblačno 

NE 

1 

1 

7 

1018 

8 


Senj 

1/2 oblačno 

NE 

6 

3 

20 

1017 

7 


Lošinj 

oblačno 

NW 

1 

1 

20 

1017 

9 


Zadar 

oblačno 

SE 

2 

1 

20 

1016 

8 


Šibenik 

oblačno 

NE 

1 

1 

20 

1016 

8 


Split 

oblačno 

NE 

3 

1 

20 

1015 

9 


Hvar 

oblačno 

NW 

1 

1 

20 

1015 

12 


Palagruža 

oblačno 

NW 

2 

2 

20 

1015 

13 


Ulcinj 

oblačno 

NE 

1 

1 

25 

1014 

10 


Dubrovnik 

oblačno 

E 

2 

1 

20 

1014 

11 


Ljubljana 

oblačno 

E 

1 

— 

10 

1021 

3 


Zagreb 

oblačno 

NE 

3 

- 

12 

1021 

5 

Beograd 

oblačno 

NW 

3 

— 

4 

1020 

3 

Sarajevo 

sumaglica 

NW 

1 

— 

10 

1020 

3 




















zona te okluzije smanjuje. Slijedeće grupe pokazuju oktant i geografske pozicije pro- 
tezanja tog fronta okluzije: 06061 — 60°N i 61°W; 06569 — 65°N i 69°W; 06860 — 
68°N i 69°W; 06653 — 66°N i 53°W. Izvještaj o tipu, intenzitetu i karakteru slijedećeg 
fronta počinje sa šifrom 66416, iza koje se ponovo nastavljaju pozicijske grupe ovog 
fronta, itd., itd. 

Prva grupa treće serije šifara 44035 u datom primjeru odnosi se na izobare 
(44 PPP). Brojka 44 je oznaka grupe. Brojke (035) pokazuju vrijednost atmosferskog 
tlaka izobare od 1035 mb. Slijedeće grupe daju geografske koordinate pozicija niza 
tačaka na dotičnoj izobari, koje služe za crtanje izobare. Na primjer, 03275 — 32 # N 
i 75°W; 03870 — 38°N i 70°W itd. Na svakoj crtanoj izobari ispisuje se njena vrijednost 
u mb. Izobare se daju obično svakih 4 ili 5 mb. U slučaju ispuštanja pojedinih izobara, 
one se ucrtavaju grafičkom interpolacijom. Izobare su normalne crte bez prijeloma, 
osim na crtama frontova. 

U mnogim lukama postoje meteorološki centri (uredi) od kojih brodovi dobijaju 
iscrtane vremenske karte sa ispisanom analizom, odnosno prognostičke karte vreme- 
na i stanja mora duž planirane rute ili preporuku alternativne rute. To je od posebnog 
značaja pri planiranju putovanja jer emisije u otvorenom govoru o sinoptičkoj situ- 
aciji i područnim prognozama nisu dovoljne. 

220. Faksimil. — Posljednjih nekoliko godina Svjetska meteorološka služba 
sve se više koristi razvitkom elektronske tehnike, za emitiranje informacija o 
vremenu. Rezultat toga su i faksimil-emisije (FAX) sinoptičkih konzultacija (po- 
vršinskih) i prognoza za pomorstvo. Putem radija brod obično prima vremenski 
bilten (t. 229), a preko faksimila vremensku (prognozističku) kartu. U posljednje 
vrijeme sve se više iskorištava i televizija u službi vremena. TV-emisiju prenosi 
sinoptički centar. Sinoptičar radiofonski daje sva objašnjenja i po potrebi poka- 
zuje elemente ucrtane na karti. Dok se ne počne primjenjivati televizija u boji, 
vrsta fronta označava se odnosnim nazivom na samoj karti. 

Postoji nekoliko sistema za predaju i primanje karata putem faksimila. Svi 
su oni slični načinu prenošenja telefotografija. 

Sistem faksimila koji primjenjuje britanska meteorološka služba je slijedeći: 
Na valjak predajnika, koji se okreće neprestanom brzinom od jednog ili dva 
okreta u sekundi, nalazi se sinoptička karta u crno-*bijelom tisku. Karta se snima 
pomoću sprave s fotoćelijama. Varijacije između bijele podloge i crnog tiska 
karte preko fotoćelija uzrokuju električne impulse koji se prenose radijom ili 
telegrafom. U radio-prijemniku (telegrafskom prijemniku), podešenom na odgo- 
varajuću radnu karakteristiku predajnika, radio (telegrafski)-impulsi prouzro- 
kuju promjenu napona električne struje. Grafički indikator prijemnika faksimi- 
la sastoji se od valjka, na kome je namotan električni osjetljiv kemijski prepari- 
ran papir, metalne podloge karte i pisača u obliku rotacijske spirale. Valjak 
prijemnika okreće se odgovarajućom brzinom, kao i kod predajnika, a papir 
prolazi između metalne podloge i pisača. Elektro kemijskim djelovanjem, na pa- 
piru se upisuju znakovi (tragovi) koji odgovaraju znakovima na karti predaj- 
nika. Kretanje papira i rotacija pisača uzrokuju da upisani znakovi (tragovi) 
čine niz crta koje na kraju daju pojedine baričke sisteme odnosno vremensku 
kartu. Radne frekvencije su takve da se prijemnik faksimila može uključiti na 
svaki brodski radio-prijemnik. 

Iako danas još nema mnogo brodova opremljenih faksimilom, dosadašnje 
emisije potvrdile su njegovu korisnost u praćenju i prognoziranju vremena. Plan 
radio-faksimilskih emisija, iako su one za opće meteorološke svrhe, pokazuje da 
se on danas naročito uspješno može iskoristiti i za brodove, naročito u sjevernom 
Atlantiku. Posebno su korisne emisije koje se odnose na analizu i prognozu sta 

nja mora, kao i na stanje leda. Za primanje jedne emisije brodu je potrebno 
oko 20 min. Vrlo je važno što faksimil-karte daju sliku vremenske situacije tačno 
onako kako ju je izradio profesionalni meteorolog, bez mogućih grešaka koje 
mogu nastati pri šifriranju, dešifriranju, odašiljanju i primanju izvještaja. 

Međunarodna konvencija o zaštiti ljudskog života na moru, iz 1960. g., za- 
htijeva da zemlje potpisnice sporazuma »traže transmitiranje prikladnih faksi- 
mila vremenskih karata« i da »se pobrinu, ukoliko je to izvedivo, za publici- 
ranje i raspodjelu dnevnih vremenskih karata za informiranje brodova prije 
napuštanja luke«. 


6. OSNOVE PROGNOZE VREMENA 

221. Opće o prognozi vremena. — Ljude uopće, a posebno pomorce, oduvijek 
je zanimalo vrijeme i zato su prve prognoze vremena davane na osnovi lokalnih 
motrenja i vlastitom iskustvu. 

U davna vremena pomorac ne bi isplovio brodom a da prije ne promotri 
nebo i okolinu zbog eventualnog otkrivanja nekog znaka koji bi ga upozorio na 
budući razvoj vremena. Za predviđanje vremena duž plovne rute imao je na 
raspolaganju samo podatke osobnog motrenja. Stanje naoblake, kretanje visokih 
oblaka, skretanje vjetra, barometarska tendencija, promjena stanja mora, pro- 
mjena vidljivosti i si. spadali su među motrenja koja su pomorcu davala pre- 
dodžbu o vremenu koje bi moglo uslijediti u idućem bližem periodu. Na osnovi 
osobnog iskustva i poznavanja oceana i mora, primjenjivanjem raznih pravila, 
te proučavanjem raznih priručnika za plovidbu, uz osobna motrenja, zapovjednik 
broda bio je u stanju da u većini slučajeva donese korisne zaključke. Međutim, 
bilo je i pogrešnih zaključaka i neugodnih posljedica. Ipak, razna vremenska 
pravila i poslovice proizašle iz tadašnje prakse mogu se i danas uspješno isko- 
ristiti kao nadopuna suvremenijim metodama prognoziranja vremena. 

Ako vjetar pojačava, visoki oblaci postaju gušći, a barometar počinje padati, 
pomorac zna da se sigurno brodu približava ciklon (depresija) popraćen lošim 
vremenom, ali mu nisu poznate njegove karakteristike, gdje se nalazi njegov 
centar i kojim se pravcem kreće, ne raspolaže li osim motrenja i drugim obavje- 
štenjima. Upravo takvi elementi vremena osobito su važni jer od njih zavisi da 
li će brod nastaviti plovljenje istim kursom i brzinom ili ne. U navigacijskim 
priručnicima, pilotskim kartama, meteorološkim atlasima i si. možemo pronaći 
normalne staze ciklona i anticiklona, što daje opću osnovicu za procjenu navede- 
nih elemenata. Međutim, osim poznavanja normalnog kretanja vremenskih si- 
stema, važno je i stalno praćenje stvarnog stanja i prognoziranje razvoja vre- 
mena, a to nam omogućava sinoptička (vremenska) karta (t. 214) i vremenski 
bilteni koji se emitiraju brodovima (t. 229). 

222. Vrste prognoza. — Službene prognoze (weather forecast) vremena daju 
posebni meteorološki centri ili specijalizirane meteorološke službe. Prognoza 
može biti: 

— s obzirom na dužinu — kratkoročna (do 12 ili 24 sata unaprijed), srednjo- 
ročna (2 do 7 dana unaprijed) i dugoročna (više od 7 dana unaprijed), 

— s obzirom na namjenu — opća ili specijalna (za pomorstvo, zrakoplov- 
stvo i si.). 


U općoj prognozi daje se općenito predstojeći karakter vremena za određeno 
područje i vremenski period od 12 do 24 sata. 

Specijalna prognoza za pomorstvo izdaje se obično za 12 i 24 sata unaprijed. 
Ta prognoza može biti prethodna, prognoza za period plovljenja i redovita pro- 
gnoza u toku plovljenja. 

Prethodna prognoza izdaje se za period od 12 sati radi orijentacije pri 
pripremanju plovljenja. 

Prognoza za period plovljenja izdaje se pismeno, neposredno prije otplov- 
1 jenja. 

Redovita prognoza emitira se putem radija u određenim emisijama u vre- 
menskim biltenima. 

U glavnim meteorološkim centrima opisane prognoze rade se za svakih 
šest sati, a temelje se na osnovi motrenja u glavnim sinoptičkim terminima. To 
omogućava kontinuirano praćenje razvoja sinoptičke situacije i na taj način 
postiže se realnija prognoza vremena. Ako vlastita motrenja ili vremenski bil- 
teni ne pokažu da je primljena prognoza pogrešna, u službenu prognozu vre- 
mena treba imati potpuno povjerenje. Da bi se dobila prava slika očekivanog 
kretanja i razvoja vremena, korisno je redovito na karti ucrtavati centre i staze 
postojećih baričkih sistema. 

Ako brod primi prognostičku kartu vremena, s izobarama i frontovima, po- 
morac će biti u stanju da procijeni vrijeme, vjetar i stanje mora. Prime li se 
samo prognozirane pozicije centara glavnih baričkih sistema ili samo njihova 
očekivana kretanja, preporučuje se crtanje grube prognostičke karte vremena. 
Pošto smo skicirali prognostičku kartu, bit će nam lakše procijeniti vrijeme, vje- 
tar i stanje mora duž plovne rute. 

Kada se ne raspolaže nikakvim prognostičkim informacijama, pomorac po- 
staje prognostičar, tj. mora se osloniti na osobnu prognozu. Pažljivim analizira- 
njem tekuće vremenske karte i upoređivanjem te karte sa prethodnim vremen- 
skim kartama, primjenom određenih pravila za prognoziranje i korištenjem po- 
dataka osobnih motrenja, može se doći do zamišljene slike o vremenskoj situ- 
aciji u bliskoj budućnosti. 

U slijedećim izlaganjima iznijet će se opći pojmovi o prognoziranju vremena, 
a posebno o mogućnostima prognoziranja vremena na osnovi vremenskih karata 
koje se crtaju na brodu. 

223. Osnove prognoziranja vremena korištenjem vremenskih karata. — Rad 
na prognozi vremena može se općenito podijeliti na dva dijela: 

— pomoću analiziranih vremenskih (sinoptičkih) karata utvrde se one pro- 
mjene u sinoptičkoj situaciji do kojih mora doći u periodu za koji se daje 
prognoza, 

— na osnovi prognoze sinoptičke situacije zaključi se o promjenama i toku 
promjena meteoroloških elemenata za period prognoze. 

Da bi mogao uspješno analizirati postojeću vremensku sinoptičku kartu i 
procijeniti bliži razvoj vremena, pomorac treba da u datim uvjetima poznaje: 

— opće i lokalne klimatološke uvjete područja plovljenja, tj. klimatsku po- 
zadinu sinoptičke situacije, 

— tipove vremenskih sistema na prostranom području (hemisfera, ocean, 
kontinent), 

— tipove oluja i vremenskih nepogoda, 

— opća pravila o kretanju, razvoju i prognoziranju vremena, a posebno 
onih meteoroloških elemenata koji utječu na sigurnost broda i tereta. 

Karakteristiku bilo koje sinoptičke situacije (karte) lakše ćemo shvatiti ako 
je usporedimo s normalnom vremenskom kartom dotičnog mjeseca ili godišnje 
dobi, zasnovanom na prosječnim klimatskim uvjetima. Te karte sa- 
drže raspodjelu srednjih vrijednosti atmosferskog tlaka i vjetrova, prosječan 
raspored zračnih masa i frontalnih zona, kao i svih ostalih elemenata od kojih 
zavisi vrijeme. 

Pojedina vremenska (sinoptička) situacija ne mora tačno pripadati određe- 
nom tipu vremenskog sistema, jer su mnoge od njih prijelaz između 
jednog i drugog tipa. Međutim, korisno je brodsku vremensku kartu metodom 
analogije usporediti prema tipu vremena koji joj je najbliži. Takvi tipovi vre- 
menskih sistema postoje na oceanima i oni se normalno prikazuju pomoću pe- 
todnevnih karata s jasno izraženim razlikama u općoj raspodjeli atmosferskog 
tlaka, raspodjeli zračnih masa, srednjim stazama ciklona i si. 

Npr. današnja vremenska karta za termin 06.00 sati uspoređuje se s nizom 
karata koje pokazuju slične tipove vremenskih sistema da bi se pronašla sinop- 
tička situacija koja bi s postojećom bila približno jednaka. Ta najbolja odgova- 
rajuća analogija mora zadovoljiti ove uvjete: najprije sličnost na prostranom po- 
dručju, zatim u sve tri dimenzije, a na kraju i sličnost u prethodnom razvoju. 
Kada je određena jedna ili nekoliko najboljih analogija, proučavaju se sve one 
karte koje dolaze nakon nađenih analognih termina. To omogućuje da se razvoj 
određenog vremenskog sistema (sinoptičke situacije u prošlosti) iskoristi za pro- 
gnozu razvoja tekućeg vremena (sinoptičke situacije). 

Pri analizi vremenske karte, pomorac mora posebnu pažnju obratiti o 1 u- 
jama i vremenskim nepogodama (t. 200 — 212). Pri tome mora 
imati na umu da vrtložna oluja nije jedini tip oluje. Zbog toga on mora uzeti 
u obzir ne samo staze oluja već i mogućnosti stvaranja strmih gradijenata atmo- 
sferskog tlaka na drugim područjima. 

Opća pravila o prognoziranju vremena treba primjenjivati veoma 
oprezno, jer svako pravilo ne vrijedi i za svaku vremensku (sinoptičku) situaciju. 

Prognoziranje vremena za neko vrijeme unaprijed moguće je zato što se u 
srednjim geografskim širinama vremenski sistemi, osobito depresije, po pravilu 
gibaju od zapada prema istoku, pa iako zbog promjenljivih uvjeta pri tome mije- 
njaju strukturu, oni uglavnom nose sa sobom svoje tipične vremenske karakte- 
ristike. Zbog raznih činilaca postoje mnoge komplikacije u promjeni pojedinih 
meteoroloških elemenata, ali su ipak poznate činjenice o vantropskim ciklonima 
(depresijama) i anticiklonima omogućile prognoziranje vremena. Proučavanjem 
vremenskih karata, primjećujemo da ima vremenskih sistema koji se određeno 
vrijeme ponašaju po nekom pravilu, a nakon toga iščezavaju. Njih zamjenjuju 
novi sistemi i, dok se ovi ne počnu oblikovati, možemo samo predvidjeti njihov 
dalji razvoj. 

Vantropski cikloni imaju svoja područja u kojima njihove staze češće zavi- 
jaju. U sjevernom Atlantiku to je Irmingerško more, između Islanda i južnog 


Grenlanda, gdje cikloni zakreću u suprotnm smjeru kretanja kazaljke na satu i 
usporavaju svoje kretanje. Posljedica toga je poznata islandska depresija. Na- 
suprot tome, južno i istočno od Newfounđlanđa, gdje postoji znatni kontrast 
između masa tople i hladne morske vode, vantropski cikloni pokazuju tenden- 
ciju ubrzanog kretanja. 

Prosječna brzina kretanja vremenskih sistema u srednjim i višim geograf- 
skim širinama znatno varira o godišnjoj dobi i iz područja u područje, zavisi i 
od opće vremenske situacije. Prosječna brzina kretanja frontalnih ciklona (de- 
presija) iznosi 20 do 30 čv, a okluđiranih ciklona 10 do 15 čv. Ta brzina kretanja 
može biti i preko 50 čv, i to u zimskim mjesecima. 

Guilbert-Grossmanovo pravilo daje mogućnost procjene brzine kretanja 
vremenskih sistema: »Dolina niskog tlaka ili zatvorena depresija teži da se za 
24 sata premjesti na mjesto grebena visokog tlaka koji ide ispred nje, a ovaj 
greben nastoji da se za 24 sata premjesti na mjesto doline koja ide ispred njega.« 
Čest je interval između jedne i druge doline odnosno između jednog i drugog 
grebena 48 sati*. To pravilo vrijedi za umjerene geografske širine. U suptrop- 
skim i tropskim širinama taj razmak iznosi oko 5 dana. 

Ako ispred pokretne depresije (doline) nema grebena visokog tlaka, može- 
mo se koristiti ovim pravilom: »Ako su od primarne do sekundarne depresije 
zajedničke izobare zatvorene, sekundama depresija nastoji da se kreće oko pri- 
marne depresije tako da nakon 24 sata njen centar dođe blizu najdublje zatvo- 
rene zajedničke izobare.« 

Metoda formalne ekstrapolacije najčešće se primjenjuje pri određivanju bu- 
duće staze i brzine kretanja odnosnog baričkog sistema, fronta ili drugog atmo- 
sferskog poremećaja. To se postiže upoređenjem današnje vremenske karte i 
karte istog termina prethodnog dana. Pretpostavimo da će se oni i u iduća 24 
sata kretati u istom smjeru i istom brzinom, pa na osnovi tih elemenata i pred- 
viđamo njihovo buduće kretanje. Tačniji podaci dobivaju se uspoređenjem ka- 
rata nekoliko uzastopnih termina. Četiri vremenske (sinoptičke) karte u 24 sata 
s intervalima od šest sati, koje se sastavljaju u meteorološkim centrima (usta- 
novama), davaju dovoljno tačne podatke. Tome se uvijek priključuje i iskustvo 
sinoptičara, s usvojenim empiričkim pravilima i poznavanjem klimatoloških 
uvjeta. Ta se metoda uglavnom primjenjuje za davanje kratkoročne prognoze, 
što odgovara brodskim potrebama. 

Pretpostavimo da se centar ciklona (depresije) kretao od A do B šest sati 
(si. 111), a za isto toliko vremena i između slijedećih tačaka, B do C, odnosno 
C do D, itd. Ekstrapolacijom zaključujemo da će se taj barički sistem kretati duž 
krive crte ABCDE, i to usporenom brzinom. 


SI. 111. Procjena budućeg položaja centra ciklona 
(depresije) metodom ekstrapolacije 


* Otuda izreka »Kakvo je vrijeme u petak, takvo će biti u nedjelju«. 

SI. 112. Procjena budućeg položaja fronta ciklona 
metodom ekstrapolacije 


Kretanje fronta za neki period vremena dobiva se 
određivanjem brzine geostrofičkog vjetra na nekoliko 
tačaka dotičnog fronta. Dobiveni podaci metodom 
ekstrapolacije unose se iz svake te tačke u smjeru oko- 
mitom na front. 

Na si. 112, metodom ekstrapolacije određeni su položaji hladnog fronta u interva- 
lima od šest sati (AA', BB' i CC'). Položaj fronta nakon slijedećih šest sati može se oče- 
kivati u DD', jer je očito posrijedi jednako usporeno kretanje fronta. 

224. Opća vremenska pravila. — Ekstrapolacija je laka i jasna metoda prognoze, 
ali je nepouzdana ako se ne uzimaju u obzir lokalni uvjeti i teoretska ograničenja koja 
su data u obliku brojnih pravila korisnih za praktične svrhe. Neka od tih pravila 
jesu ova: 

Kretanje i razvoj ciklona (depresije). Svi cikloni (depresije) kreću se od područja 
s rastućim atmosferskim tlakom prema području s tlakom u opadanju. Smjer kretanja 
depresije po pravilu je prema području najvećeg pada barometarske tendencije. Ako 
su promjene tlaka simetrične u odnosu prema centru depresije, depresija mora ostati 
stacionirana. To se pravilo može primijeniti samo kada je poznata vrijednost barome- 
tarske tendencije. 

Mali cikloni (depresije) zahvaćeni cirkulacijom nekog većeg depresivnog sistema 
kreću se smjerom glavne cirkulacije. Sekundarne depresije pokazuju tendenciju ciklo- 
nalnog kretanja (u obrnutom smjeru kazaljke na satu) oko primarne depresije. Kada 
je sekundarna depresija po veličini i dubini slična primarnoj, obje depresije nastoje 
da se okreću jedna oko druge u ciklonalnom smjeru. 

Duboki cikloni nakon potpune okluzije (primarna depresija, centralni ciklon) kre- 
ću se polaganije od plitkih, a katkada i na nepravilan način. 

Ciklon (depresija) s toplim sektorom kreće se niz struju u smjeru gotovo uspored- 
nom s izobarama toplog sektora. Brzina kretanja centra približno je 4/5 brzine geo- 
strofičkog vjetra, dobivene na osnovi izobara tog ciklona (depresije) (približno odgo- 
vara brzini vjetra u toplom sektoru). 

Cikloni (depresije) kreću se pretežno istom brzinom kao i topli front, a sporije od 
hladnog fronta. 

Kada neki ciklon (depresija) ima prostrani topli sektor, treba očekivati njegovo 
produbljavanje, koje se pojačava sužavanjem toplog sektora. Prođubljavanje se sma- 
njuje procesom okluzije. 

Cikloni (depresije) teže da se kreću oko prostranih toplih stacioniranih anticiklona, 
i to u smjeru strujanja koja vladaju oko njihovih granica. 

Kada ciklon (frontalni) okludira i uspori kretanje, iza okludiranog (hladnog) fron- 
ta može se razviti dolina niskog tlaka. Predznaci toga su padanje atmosferskog tlaka 
i ponovno skretanje vjetra ulijevo (pošto je pri prolazu fronta bio skrenuo udesno). 
Udaljenost između osi doline i fronta iznosi od 200 do 600 M. U takvoj dolini mogu se 
očekivati vjetrovi uraganske jačine i jako razvijeno more. 

Okludirani ciklon (depresija) nastoji da se kreće polagano ulijevo (na N-hemisferi) 
od svoje prethodne staze. U isto vrijeme on usporava kretanje ili postaje stacioniran, 
slabi ili se popunjava (naročito iznad relativno hladnog mora i kopnene površine). 

Kada se na mjestu okluzije formira sekundarni centar niskog tlaka, njegovo kre- 
tanje je u smjeru toplog sektora ili desno od njega. 

Cikloni (depresije) nastoje da se zbiju u seriji, a svaka pojedina depresija pri- 
bližno slijedi stazu prethodne, nešto pomaknutu prema ekvatoru. 

Nefrontalni cikloni (depresije) nastoje da se kreću u smjeru najjačih vjetrova, tj. 
u smjeru najgušćih izobara. 

Kretanje i razvoj anticiklona. — Anticikloni se kreću od područja s padajućim 
tlakom prema područjima s rastućim tlakom. To se pravilo primjenjuje samo ako je 
poznata barometarska tendencija. 

Staza pokretnog (hladnog) anticiklona sa zatvorenim izobarama zakreće udesno 
(na N-hemisferi) od staze prethodnog ciklona. 

Anticiklon ili greben visokog tlaka, koji razdvaja dva susjedna ciklona (depresije) 
iste serije (niza), kreće se s tim ciklonima (depresijama), u istom smjeru i s istom 
brzinom. 

U poređenju s kretanjem ciklona (depresija), anticikloni se kreću sporije, osim 
prethodnog slučaja. 

Hladni anticiklon koji stacionira ili se vrlo sporo kreće u srednjim i suptropskim 
geografskim širinama brzo se trasformira u topli anticiklon. Takav anticiklon djeluje 
kao centar koji usmjerava kretanje ciklona prema sjeveru. 

Anticiklon koji se sporo kreće ili je stacioniran ispred ciklona znatno utječe na 
kretanje ciklona, tj. ciklon ga mora zaobići. Ako to ne učini, ciklon će usporiti svoje 
kretanje ili postati stacioniran. 

Anticiklon formiran prodorom polarnog zraka iza hladnog fronta neke frontalne 
depresije (zafrontalni hladni anticiklon) kreće se s masom hladnog zraka, obično prema 
nešto nižim geografskim širinama. Za vrijeme tog kretanja on jača, dok pretfrontalni 
(suptropski) topli anticiklon slabi. 

Mali zatvoreni anticiklon kreće se brže od velikog ciklona. Veliki topli anticiklon 
kreće se sporije i često nepravilno. 

Kretanje fronta. — Frontovi u prizemlju u većini slučajeva se kreću smjerom 
komponente gradijentnog vjetra okomite na front i brzinom strujanja zraka na visini 
niskih oblaka koji se nalaze ispred fronta. Nužno je uvijek usporediti novi položaj 
fronta s njegovim prethodnim položajem. 

Brzina kretanja toplog fronta može se normalno uzeti kao 2/3 brzine geostrofičkog 
vjetra, dok je brzina kretanja hladnog fronta obično ista ili nešto veća od brzine geo- 
strofičkog vjetra. 

Guste izobare koje sijeku front ukazuju na brzo kretanje fronta. 

Što se front brže kreće, to više pada tlak ispred toplog fronta, a raste iza hladnog 
fronta. 

Front paralelan s izobarama ostaje stacioniran ili se sporo kreće, i njegova karak- 
teristika slabi. 

Za gotovo stacionirani front, smjer njegova kretanja određen je barometarskom 
tendencijom; front nastoji da se kreće prema strani na kojoj atmosferski tlak pada. 

Vremenska karta omogućava nam procjenjivanje nekih meteoroloških ele- 
menata koji su od bitne važnosti za sigurnost broda i tereta. 

Procjena smjera i brzine vjetra. S dovoljnom tačnošću brzina vjetra može se odre- 
diti pomoću posebnih tablica ili dijagrama (npr. Rudloffov nomogram vjetra). Pri pro- 
cjeni brzine vjetra iz brodske vremenske karte treba imati na umu: 

— pri istom razmaku izobara, na nižim geografskim širinama, puhat će jači vje- 
tar nego na višim, 

— hladne nestabilne zračne mase iznad tople vode uzrokuju jače vjetrove nego 
tople stabilne zračne mase iznad hladne vode za isti razmak izobara. 

Procjena smjera vjetra na otvorenom moru iz vremenske karte lakša je od pro- 
cjene brzine. U većini slučaja vjetar siječe izobare pod kutom 10° — 20° u smjeru ba- 
ričkog gradijenta. U obalnim vodama iz vremenske karte teže je procijeniti smjer 
vjetra. 

Procjena valova. Za procjenjivanje elemenata valova može se primijeniti tablica 
na str. 141 — 142 i 152 — 153. Međutim, treba imati na umu da u formiranju valova važnu 
ulogu imaju trajanje i jačina vjetra, prostranstvo, postojanost smjera i brzine vjetra.* 


* Hogben i Lumb: »Ocean Waves statistics«, London 1967. Taj priručnik daje 
potrebne podatke o valovima za sve važnije svjetske plovne rute. 


246 


247 



Za što bolju procjenu valova treba usporediti nekoliko vremenskih karata, te redovito 
primati vremenske biltene i prognoze o stanju mora. 

Slijedeća tablica također omogućava približnu procjenu širenja valova mrtva 
mora iz predjela s razvijenom olujom. 


Tip oluje 

Trajanje 

oluje 

(dani) 

Period 

(s) 

Brzina 

valova 

(čv) 

Prevaljeni put 
za 24 sata 
(M) 

uraganska oluja 

0,5 

12—14 

18 —21 

430—510 

<10—12 Bf) 

1 

14—16 

21 —24 

510—580 


1,5 

16—19 

24 —29 

580—690 

žestoka oluja 

0,5 

11—13 

16,5—20 

400 — 470 

(oko 10 Bf) 

1 

13—15 

20 —23 

470—550 


1,5 

15—17 

23 —26 

550—620 

olujni vjetar 

0,5 

10—12 

15 —18 

360 — 430 

(9 Bf) 

1 

12—14 

18 —21 

430—510 


1,5 

13—15 

20 —23 

470—550 

vrlo jak vjetar 

0,5 

9—10 

13,5—15 

330—360 

(8 Bf) 

1 

11—13 

16,5—20 

400—470 


1,5 

12—14 

18 —21 

430—510 

jak vjetar 

0,5 

8—10 

12 —15 

290—360 

(7 Bf) 

1 

9—11 

13,5—16,5 

330 — 400 


1,5 

10—12 

15 —18 

360—430 


Procjena vidljivosti. Ako na vremenskoj karti nisu ucrtani podaci iz brodskih iz- 
vještaja, vidljivost se može procijeniti samo na osnovi klimatskih podataka područja 
plovljenja. Razvoju slabe vidljivosti zbog magle ili sumaglice pogoduju: topli zrak koji 
struji iznad hladnog mora, sporo kretanje zraka i anticiklonsko stanje vremena. 

Polarni zrak u pozadini hladnog fronta normalno donosi dobru vidljivost, osim za 
lokalnih pljuskova i snijega. Morski tropski zrak pri strujanju iznad hladnijeg mora 
(na sjeveru) pogoduje stvaranju rosulje, sumaglice i magle. Slaba vidljivost obično 
vlada na toplim frontovima i ispred njih. Jaki vjetar i magla rijetka je zajednička 
pojava. Pri vedrom vremenu i tišini, a s dovoljnom vlažnošću zraka, nad kopnom 
stvara se magla koju vjetar nosi prema moru. Promjena smjera vjetra i brzine pred- 
znak je prestanka magle. 

Procjena magle. Opasnost od magle varira prema godišnjoj dobi, smjeru i jačini 
vjetra, geografskim i oceanografskim prilikama područja i si. Područja širokih pruga 
hladne vode okružena toplijim vodama ili kopnom posebno su pogodna za razvoj 
magle. Takva područja nastaju zbog: advekcije (npr. utjecajem Labradorske struje), 
izviranja hladnije vode uz relativno toplije obale (npr. zapadne obale sjeverne i južne 
Afrike, obale Čilea i Kalifornije), vertikalnog strujanja zraka nad područjima s izra- 
zitim morskim mijenama (npr. Engleski kanal), jačeg sezonskog zagrijavanja okolnog 
kopna (npr. Baltičko more) i si. Za procjenu magle, uz vremensku kartu, osobito je 
važno poznavanje klimatskih podataka područja plovljenja. 

Procjena oborina i tipa vremena. Vrši se na osnovi analize vremenske karte, 
pošto su na njoj uneseni podaci iz vremenskih izvještaja. Važno je imati na umu 
aktivnost ciklona, V-depresija, dolina niskoga tlaka i frontova. Posebno su važne 
V-depresije koje se formiraju na južnoj polovici ciklona (na N-hemisferi) odnosno na 
sjevernoj polovici (na S-hemisferi). Te su depresije izvori oluja popraćenih žestokim 
udarima vjetra promjenljivog smjera i obilnim oborinama iz oblaka koji se dižu uvis. 
Zone oborina šrafiraju se olovkom ili zelenom bojom. 

Procjena zaleđivanja i nakupljanja leda na brodu. Približavanje veoma hladnog 
kontinentalnog zraka s temperaturom znatno ispod tačke smrzavanja, uz jake olujne 


vjetrove i temperaturu mora oko 0°C, siguran je predznak nagomilavanja leda 
nadgrađu broda. Uz to treba analizirati stvarnu vremensku situaciju i imati u 
klimatološke uvjete područja plovljenja. 


Iznijete su osnove prognoziranja primjenom pravila i brodske vremenske 
karte. Međutim, od toga se ne može odvojiti sve ono što je izneseno u poglav- 
ljima o meteorološkim elementima, o općoj cirkulaciji atmosfere, ciklonima i 
anticiklonima, o zračnim masama i frontovima i si, jer nam upravo to omo- 
gućava da dademo dijagnozu vremena, bez čega nema ni govora o davanju 
vremenske prognoze i u najopćenitijim crtama. 


225. Prognoziranje vremena po lokalnim predznacima. — Mogućnost pro- 
gnoziranja vremena prema lokalnim predznacima je potrebno i korisno pozna- 
vati jer meteorološki centri daju pretežno opću prognozu, a manje se osvrću na 
lokalni razvoj vremena. Može se pojaviti i takav slučaj da ne raspolažemo vre- 
menskom (sinoptičkom) kartom, a potrebna je prognoza. U tom slučaju izraziti 
lokalni predznaci dobivaju praktično značenje. Važno je ne osnivati se na izoli- 
ranim znacima, već na njihovoj ukupnosti. Na primjer, sam pad barometarskog 
tlaka nije dovoljan dokaz približavanja toplog fronta, ali doda li se tome odgo- 
varajuća promjena oblačnosti i smjera vjetra, možemo već biti sigurni u prog- 
nozu. Da se to postigne, treba istovremeno primijeniti instrumentalna motrenja 
i vizualna, a naročito motrenja oblaka. 

Prognoza vremena prema lokalnim motrenjima, potpomognuta uvidom u 
sinoptičku situaciju i izvještajima vremenskih biltena, može biti veoma korisna 
kad nemamo mogućnosti da konsultiramo sinoptičara. U tu svrhu iznijet ćemo 
nekoliko općih iskustvenih pravila koja se odnose na pogoršanje vremena i pra- 
vila koja posebno vrijede za istočni Jadran. 

a) Općenita vremenska pravila kojima se najavljuje pogoršanje vremena. 

Približavanje ružnog vremena.* Dok je još vrijeme lijepo, brodski 
oficir nastoji da ne bude iznenađen nevremenom ili naglom promjenom vre- 
mena. On sistematski motri stanje barometra, oblake, vjetar, temperaturu i 
vlagu i registrira sve njihove promjene i tendencije. Evo nekoliko karakteri- 
stičnih predznaka koje dobivamo motrenjem tih elemenata: 

Izgled neba — oblaci. Visoki oblaci bez sjene na vedrom nebu (Ci, Cc, Cs). 
koji se kreću od zapada i ne iščezavaju, predskazuju dolazak toplog fronta ili 
pad atmosferskog tlaka pred dolazak tog fronta. Prije zaključka motrilac mora 
provjeriti identitet tih oblaka. 

Pramenasti (fibratus) ili kukasti (uncinus) Ci-oblaci imaju specifično depre- 
sivni karakter (Ch = 4 — 7). Oni bez ikakve sumnje predskazuju dolazak toplog 
fronta ili fronta okluzije, tj. prisustvo ciklona u blizini mjesta motrenja. Ali Ci- 
-oblaci mogu biti i na anticiklonalnom nebu (Ch = 1 i 2). Ci-oblake anticiklona 
(lijepa vremena) raspoznajemo po tome što su po svom općem izgledu gušći nego 
kod ciklona (depresije), a osobito što su manje pokretni. Ostaju dugo vremena 
u istom predjelu neba i ne ustupaju mjesto nižim oblacima koji nailaze iza 
njih, a atmosferski tlak ne pada. Što je veća brzina kretanja Ci-oblaka, to je i 
pogoršanje vremena bliže motriocu. 


* Pod ružnim vremenom razumijeva se vrijeme prije oborina, za vrijeme oborina 
i poslije oborina. Za pomorca promjena vremena znači pogoršanje odnosno približa- 
vanje »ružnog« (olujnog) vremena. 

Kad se iz bilo kojeg razloga ne mogu vidjeti visoki oblaci, tada nas srednji 
oblaci (As i Ac), koji iza njih dolaze, upozoravaju na približavanje nevremena. 
Ac-oblak, koji daje nebu olovni izgled, uvijek predskazuje blizinu centra ciklona. 

Ci-oblaci, koji se gomilaju u SW kvadrantu horizonta, predznak su bure. 

Pošto se ustanovi da su visoki oblaci koji zastiru nebo ili koji dolaze iza Cu- 
-oblaka lijepog vremena upravo oblaci ciklona, treba obratiti pažnju na smjer 
i brzinu perifernih oblaka, te motriti njihov položaj, smjer i brzinu. Na osnovi 
svih tih elemenata može se zaključiti položaj centra ciklona. 

Ci-oblaci, koji dolaze s istoka i sjeveroistoka, povezani su s okludiranim 
ciklonom, a rijetko daju neprekidnu kišu. Kretanje Ci-oblaka sa SE znak je 
dolaska jakih oborina i prodora vrlo toplog zraka. Gusti sloj Ci i Cs-oblaka svje- 
doči o mladom ciklonu i redovito prethodi oborinama. Cc-oblaci tipični su za 
okludirane ciklone. 

Što se tiče daljine centra ciklona, njega je nemoguće tačnije odrediti bez 
vremenske karte. Na osnovi slijedeće procjene strujanja u visini Ci-oblaka mo- 
žemo izvesti dovoljno tačan zaključak: 

— kad Ci-oblaci lete lagano, centar je daleko, tj. ciklon je velikog promjera; 

— kad Ci-oblaci lete brzo, centar je blizu, tj. ciklon je malog promjera; 

Cc-oblaci (ovčice) bez sjene, ako se kreću iz trećeg kvadranta, znače pogor- 
šanje vremena s kišom. Cs, oblak tanke bjelkaste koprene, koji se stvara poslije 
Ci-oblaka, najavljuje uvijek pogoršanje vremena. Vijenac i kruna oko Sunca 
i Mjeseca odaju prisustvo Cs-oblaka (Ch = 6 i 5). Ako se halo pojava javi poslije 
podne ona sigurno najavljuje kišu. Nakon tih oblaka na nebu dolaze niži oblaci 
As translucidus (Cm = 1) i As opacus (Cm = 2). 

Posljednja je faza razvoja oblaka pred kišu kad se pojave slojeviti i prugasti 
oblaci Ac i As (u više slojeva) (Cm = 7). 

Ac-oblak, obično sastavljen od uskih pruga i kuglica, ako je sam na nebu, 
neznatno predskazuje ružno vrijeme. Međutim, ako je u obliku malih rastrganih 
grumena bez baze (floccus) ili ima veći broj ispupčenja na zajedničkoj bazi sa 
slabim vertikalnim razvojem (castellanus), predskazuje brzo pogoršanje vreme- 
na. Valoviti Ac-oblaci s određenim pravcem kretanja karakteristični su za hla- 
dne frontove i frontove okluzije. 

Predznaci lokalne oluje vezani su za razvoj Cu-oblaka. Veliki Cu-oblaci 
(Cu congestus) (Cl = 2), veoma razvijeni po visini, obično iščezavaju po zalasku 
Sunca. Suprotno, ostanu li i dalje na nebu i počnu se kretati, može se očekivati 
ružno vrijeme. Olujni Cu-oblak s lepezom gustog Ci-oblaka (Ci spissatus) odaje 
neveru u razvoju ili je ona već nastupila. 

Pojava Cu-oblaka lijepog vremena (Cu humilis) (Cl = 1), naročito ujutro, 
predskazuje lijepo vrijeme. Iznad naših otoka pokazuju dolazak maestrala. 

Boja neba. Pred olujom, pri velikoj količini vlage odnosno proizvoda kon- 
denzacije u zraku, nebo ima bjelkastu boju. U mutnom zraku vidljive su Sun- 
čeve zrake koje izlaze iz oblaka. Naprotiv tome, pri suhom zraku nebo je plave 
boje. 

Visoko i intenzivno purpurno večernje rumenilo prvi je znak približavanja 
toplog ili okludiranog fronta, tj. ružnog vremena. Ako je front zapadno od 
motrioca 1 000 — 2 000 km, Sunčeve zrake pri zalazu, prolazeći iznad fronta u 
tropskom zraku zasićenom prašinom, dobivaju crvenu boju. 


Atmosferski tlak i vjetar. Pomorac mora biti u stanju da objasni promjene 
atmosferskog tlaka i vjetra kao važne predznake promjene vremena. Promjene 
atmosferskog tlaka (barometarska tendencija) pokazuju kretanje baričkog si- 
stema. 

Područje niskog tlaka (ciklon, depresija) po pravilu je nosilac ružnog vre- 
mena, a područje visokog tlaka (anticiklon) nosilac lijepog vremena. Ti sistemi 
po pravilu se kreću od W prema E. Uzme li se u obzir cirkulacija strujanja u tim 
baričkim sistemima (t. 188), približavanju ciklona na sjevernoj hemisferi pret- 
hode vjetrovi iz smjera NE do SE, a približavanju anticiklona prethode vjetrovi 
iz pravca NW do SW. Na osnovi toga, za područje sjeverne geografske hemisfere 
može se postaviti kao pravilo: Vjetrovi iz E kvadranta i padanje tlaka upozo- 
ravaju na dolazak ciklonalnog (ružnog) vremena, a skretanje vjetra na W kva- 
drante na razvedravanje i lijepo vrijeme. 

Za lijepa vremena u tropskim predjelima i na Sredozemnom moru baro- 
metar pokazuje svakog dana dva minimuma (oko 04.00 i oko 16.00 sati) i dva 
maksimuma (oko 10.00 i 22.00 sati). Amplituda tlaka doseže 4 — 6 mb na ekva- 
toru i pada s povećanjem geografske širine. Za područja umjerenih širina, poče- 
tak pada barometra označava da se motrilac nalazi na periferiji ciklona. Pri 
tome motrilac mora pratiti pad atmosferskog tlaka (krivulju barografa) da bi 
mogao potvrditi ili nadopuniti prije dobivene podatke, jer padanje tlaka samo 
potvrđuje indikacije ostalih predznaka nevremena. Ako tlak ne pada ili se 
malo diže, time se ne pobijaju ostali dobiveni podaci. Međutim, ako tlak pada, 
a ostali promjenljivi faktori ne uzmu depresivni tok, može se ipak pretpostaviti 
da je lijepo vrijeme već pri kraju, ali se ne smije unaprijed najaviti nevrijeme. 

U pogledu prognoziranja jakosti i smjera vjetra lokalni prognostičar ne 
može dati određene podatke. Ipak smjer vjetra može biti približno predskazan 
tzv. Howardovim* pravilom: »Izrazitim vjetrovima koji nose nevri- 
jeme prethode pruge oblaka koje prelaze preko neba smjerom puhanja vjetra.« 
U tim prugama uočljivi su periferijski Ci-oblaci. Vjetar puše usporedo ili gotovo 
usporedo sa smjerom kretanja tih oblaka. 

Tablica na str. 252. sadrži sistematiziranu klasifikaciju podataka o atmosfer- 
skom tlaku i vjetrovima. Ona pokazuje kakve vremenske prilike možemo oče- 
kivati u datim uvjetima za područje sjevernog Atlantika između paralela 25° 
i 70°. Uz poznavanje klimatskih prilika i primjenu ostalih metoda i brodskih 
pomagala za prognozu vremena, ti predznaci mogu korisno poslužiti u predvi- 
đanju budućeg razvoja vremena. 

Temperatura i vlaga. Polazeći od lijepog vremena, izrazitiji jutarnji porast 
minimalne temperature u odnosu prema prethodnom danu predskazuje pribli- 
žavanje ciklona (depresije). To treba potvrditi i motrenjem oblaka. 

Nenormalno povišenje temperature (naročito za hladna vremena) i pove- 
ćanje vlage u zraku (naročito za suha vremena) treba smatrati kao predznak 
približavanja ciklona (depresije). 

* Pomorci su već u vrijeme brodova na jedra primijetili da jedna od dviju tačaka 
konvergencije staza oblaka označuje približnu tačku horizonta odakle će vjetar puhati. 
Tu tačku nazvali su »tačka vjetra«. Prvo napisano pravilo formulirao je Howard 
početkom XIX st. 

Smjer vjetra 

Atmosfersk 1 
tlak (mb) 

Tendencija 

tlaka 

Karakteristika očekivanog 
vremena 


SW do NW 

1019 — 1023 

stalan 

Lijepo, neznatne promjene 
temperature. 


SW do NW 

1019 — 1023 

naglo raste 

Period lijepog vremena, nakon ko- 
jeg slijedi kiša. 


SW do NW 

1023 i više 

nepromijenjen 

I dalje lijepo, male ili nikakve pro- 
mjene temperature. 


SW do NW 

1023 i više 

polako pada 

Lagani porast temperature i kratak 
period lijepog vremena. 


S do SE 

1019 — 1023 

polako pada 

Kiša u roku od 24 sata. 


S do SE 

1019 — 1023 

naglo pada 

Vjetar će pojačati, kiša u roku od 
12 do 24 sata. 


SE do NE 

1019 — 1023 

polako pada 

Kiša u roku od 12 do 18 sati. 


SE do NE 

1019 — 1023 

naglo pada 

Vjetar će pojačati, kiša u roku od 
12 sati. 


E do NE 

1019 i više 

polako pada 

Ljeti, uz lagani vjetar, kiša ne mo- 
ra pasti za nekoliko dana. Zimi kiša 
u roku od 24 sata. 


E do NE 

1019 i više 

naglo pada 

Ljeti vjerojatno kiša u roku od 12 
do 24 sata. Zimi kiša, odnosno sni- 
jeg, s pojačanim vjetrovima, često 
će nastupiti kada barometar poči- 
nje padati, a vjetar zapuše iz NE. 

1 

1 

SE do NE 

1019 ili manje 

polako pada 

Kiša će i dalje padati 1 do 2 dana 

i 

SE do NE 

1016 ili manje 

naglo pada 

Kiša i olujni vjetar, a nakon toga 
u roku od 36 sati razvedravanje. 

j 

S do SW 

1016 ili manje 

polako raste 

Prolazan period razvedravanja. 

1 

! 

S do E 

1009 ili manje 

naglo pada 

Žestoka oluja u bliskoj budućnosti, 
nakon koje u roku od 24 sata slije- 
di razvedravanje, a zimi hladnije 
vrijeme. 

| 

E do NE 

1009 ili manje 

naglo pada 

Žestoka oluja iz NE smjera i obilne 
oborine. Zimi obilan snijeg, popra- 
ćen prodorom hladnog zraka. 


Skretanje 
na W 

1009 ili manje 

naglo raste 

Razvedravanje i hladnije. 

1 


Ostali predznaci. Od empirijskih znakova, kojima se koristimo u prognozi 
vremena odnosno u približavanju nevremena, vidljivost je jedan od pouzdanijih, 
iako njeno tumačenje ostaje neizvjesno. Dobra vidljivost je predznak stabilna 
vremena, a slaba vidljivost predznak pogoršanja vremena. 

Mnogo prije početka vjetra u depresivnom prostoru približavanje ciklona 
poremećuje redovne vjetrove — povjetarce (s kopna ili s mora). Općenito, povje- 


tarci lijepa vremena ustupaju mjesto svakog dana dvama periodima tišine, pri- 
likom izlaska odnosno zalaska Sunca. Te tišine sumraka traju sat-dva, a ponekad 
i tri sata. 

Ako u toku dana umjesto normalne tišine zapuše vjetar ili vjetar nije ona- 
kav kakav bi trebao da bude u režimu vjetrova toga kraja, može se očekivati 
dolazak depresije. 

Osobito niska voda znak je trajanja stabilna vremena, a veoma visoka voda 
znak približavanja odnosno održavanja ružnog vremena. 

Tim predznacima mogu se dodati i oni psihološke prirode, koji manje vri- 
jede za ljudski rod a više za neke životinjske vrste. Izgleda da su neke životinje, 
naročito morske ptice (npr. galebovi), osjetljivije na depresiju nego barometar 
i unaprijed se pripremaju (približavaju obali, visoko lete i si.) za dolazak ružna 
vremena. Ponašanje riba je slično kao i ptica. 

Postoje mišljenja da Mjesečeve faze utječu na vrijeme. Do danas nije 
uspjelo naučno utvrditi utječe li Mjesec stvarno na vremenske prilike Zemlje, 
osim što prouzrokuje morske mijene, koje ne mogu utjecati na promjenu vre- 
mena. Sličan je slučaj i s utjecajem Sunčevih pjega na vrijeme. 

Razvoj ružna vremena. Ružno vrijeme počinje kad jaki vjetar prolazi 
preko motriočeva mjesta. U tom trenutku lokalnom prognostičaru postavljaju 
se dva pitanja: opasnost nevremena i njegovo trajanje. 

Raspolaže li se vremenskom (sinoptičkom) kartom, odgovor će biti olakšan. 
Ali, ako se ne poznaje staza centra ciklona, a također nema mogućnosti ucrta- 
vanja izobara i frontova, lokalni prognostičar ne može ništa drugo učiniti osim 
da prati razvoj vremena nastojeći da ga ružno vrijeme ne iznenadi. 

Prednje područje ciklona. Osnovni meteorološki elementi kao što su nao- 
blaka, atmosferski tlak, vlaga i temperatura nastavljaju s evoluiranjem, tj. pla- 
fon oblaka se spušta, atmosferski tlak pada, a temperatura i relativna vlaga se 
povećavaju. Razvoj vremena je jače izražen što je ciklon dublji i mlađi. Pro- 
tivno tome, u zrelom ciklonu razvoj je nesiguran. 

Pošto se vjetar ustalio, položaj centra ciklona može se odrediti pomoću 
Buys-Ballotova pravila. Što god se centar ciklona više približava, to vjetar 
određenije skreće po pravilu rotacije. Vjetar će biti jači što je skretanje vjetra 
sporije za vrijeme pada atmosferskog tlaka. 

Dakle, u prednjem području ciklona lokalni prognostičar nije dovoljno 
siguran u predviđanju smjera vjetra ni za kratko vrijeme. On samo motri njegov 
razvoj zajedno s ostala četiri osnovna meteorološka elementa. Pomoć vremenske 
karte je ovdje naročito potrebna. 

Stražnje područje ciklona. Ako je ciklon (depresija) simetrična u odnosu 
prema centru, kao što je to slučaj kod tropskog ciklona, može se dobiti prilično 
jasna slika o trajanju ružnog vremena u njegovom stražnjem dijelu. Međutim, 
depresije na srednjim geografskim širinama nemaju tu simetriju, što isključuje 
detaljnu lokalnu prognozu koja se odnosi na trajanje ružnog vremena. Lokalni 
prognostičar nema mogućnosti da sazna kakva će biti naoblaka, pad tempe- 
rature, pad vlage, porast atmosferskog tlaka, vjetar i konačno slabljenje ružnog 
vremena. 

Svršetak (početak) ružnog vremena. Čim se vrijeme popravlja, ili 
kako se obično kaže »ljepša«, postavlja se pitanje hoće li to poboljšanje biti 
trajno ili privremeno. Treba saznati nalazimo li se pred nastupom anticiklona 
ili u početku prijelaznog intervala do nove depresije. 

Karakteristike koje se odnose na anticiklon i na prijelazni interval dovoljno 
su jasne da se lokalni prognostičar neće zabuniti. 

Uđe li brod u anticiklon, može se predvidjeti lijepo vrijeme ne određujući 
trajanje, ali se uvijek pazi na eventualne predznake nadolaska nove depresije, 
tj. ružnog vremena. 

Uđe li motrilac u prijelazni interval do nove depresije, vrijeme se motri na 
način objašnjen za slučaj približavanja depresije. 

Pojava Ci-oblaka u trakama u stražnjem dijelu ciklona koji se udaljava 
specifična je za nebo prijelaznog intervala i opravdava prognozu ponovnog po- 
četka ružnog vremena. To je obično predznak sekundarne depresije, i to često 
prilično duboke. 

U nedostajanju Ci-oblaka dijagnoza prijelaznog intervala može se dati na 
osnovi drugih promjenljivih faktora, a naročito po nepotpunom ili obratnom 
skretanju prizemnog vjetra i po kolebljivom izgledu barografske krivulje. 

Povratak na lijepo vrijeme nesiguran je sve dok barometar ne prijeđe visinu 
od 1015 mfo i dok vjetar ne skrene sigurno na sjeverni kvadrant. 

b) Vremenska pravila za istočni dio Jadranskog mora. 

Predznaci po kojima se može računati s nastavkom vedrog ili pretežno vedrog 
vremena: 

Vedrina uz tišinu znači nastavak lijepa vremena. 

Nema promjene vremena dok se ne pojave oblaci. 

Burin u svitanju, maestral poslije podne i ponovo burin noću osiguravaju lijepo 
vrijeme. 

Ako u toku dana vjetar kreće za Suncem, potrajat će lijepo vrijeme. Ljeti, dok 
bura puše, kiša je daleko. 

Ako za vedra vremena Sunce zađe jasno i do kraja živo rasvjetljava, ili se pojavi 
nebesko crvenilo, i sutradan će biti vjerojatno vedro vrijeme. 

Dok je plima i oseka pravilna, ne treba očekivati pogoršanje vremena. 

Predznaci po kojima se može očekivati pogoršanje vremena: 

Pojava vidno pokretnih Ci-oblaka na vedrom nebu prvi je znak pogoršanja 
vremena. 

Kad poslije potpuno vedrog dana za vrijeme zalaska Sunca iz suhe mutnoće, što 
se slegla na zapadnom horizontu, proviruju glave oblaka, sutradan vedrina neće biti 
potpuna. 

Ako na zapadnom dijelu horizonta leži zid oblaka, osobito predveče, može se oče- 
kivati kiša kroz 24 sata. 

Kada se vedrina neba pomuti i nebo postepeno u toku dana naoblači, odnosno 
zamrači, kiša je vrlo blizu. 

Kad jugo uveče jača, može se očekivati pogoršanje vremena (kiša). 

Ako za vedra vremena s burom vjetar skrene na istok, znak je pogoršanja vre- 
mena; pogoršanje će biti znatno ako vjetar prijeđe na jugoistočni smjer. 

Zimski maestral je često preteča juga i vlažnog vremena. 


Ako u svitanju puše lagana bura (burin), koja prijeđe u istočnjak, a zatim u 
jugo, ali ne skreće dalje (za Suncem), ne može se očekivati lijepo vrijeme. 

Ako se u toplo doba godine umjesto maestrala pojave tišine, odnosno ako maestral 
u toku dana zakasni ili prestane puhati prije vremena, može se očekivati ružno 
vrijeme. 

Zalazak Sunca uz vjetar iz južnog kvadranta, naročito iz SW, svakako znači kišu 
(snijeg) i pogoršanje vremena. 

Vijenac oko Sunca ili Mjeseca, uz istovremeno puhanje vlažnog vjetra, nagovje- 
štava oborine. 

Pojava duge ili jutarnjeg nebeskog crvenila u ranom jutru u većini slučajeva 
predznak je skore kiše. 

Pojava izrazito visokih voda označava pogoršanje vremena. 

Naglo topljenje snijega najčešće je znak prelaza u »meko«, tj. vlažno vrijeme. 

Predznaci i pravila nevere. U ljetnim mjesecima, ako je u toku jutra sparno, 
mutan horizont i tišina s gomilanjem oblaka, a visoki oblaci polako se kreću iz NW 
kvadranta, treba očekivati neveru u toku popodneva. 

Sijevanje na zapadu, kada je nebo pretežno vedro, prijeti nevremenom, a u to- 
plo doba godine neverom; sijevanje na istoku beznačajno je za vrijeme koje slijedi. 

Ako poslije nevere zahladi i pojača vjetar iz NW kvadranta, sutradan je nevera 
manje vjerojatna. 

Ako poslije prestanka nevere zapuše makar i lagan vjetar s jugoistoka ili istoka, 
ili se osjeća sparina, u većini slučajeva to je predznak za još koju neveru, ako ne istog 
dana, a ono idućeg. Sparina u toku noći, u ljetno doba, predznak je nevera za su- 
tradan. 

Predznaci i pravila oluje. Kada za vlažna vremena puše neujednačen vjetar 
iz NW kvadranta, a na maloj visini jure raskidani oblaci bez veze s višim oblacima 
koji daju nešto kiše, treba s velikom vjerojatnošću očekivati oluju (jaki udar vjetra 
s pljuskom kiše). Jutarnja oluja nagovještava za sobom i druge oluje u toku popodneva. 

Ako se popodne makar jednom pojavi oluja, sutradan je najvjerojatnije neće biti. 

Zimi i noću u bilo koje doba godine nema pravih oluja. 

226. Ocjena prognoze. — Greške u prognoziranju vremena treba smatrati 
neizbježnim. 

Na kvalitetu sinoptičkih prognoza mnogo utječu geografski uvjeti. Što je 
zakonomjerniji sinoptički proces, to je lakše i predvidjeti vrijeme. S obzirom na 
kretanje atmosferskih poremećaja od W prema E, sinoptičari koji se nalaze više 
prema istoku bit će u povoljnijoj situaciji nego oni prema zapadu. Naročito se 
to odnosi na Evropu jer su podaci s Atlantika prilično oskudni. 

Metoda lokalne prognoze, takva kakva se provodi, ipak daje dobre rezultate, 
ali i neuspjehe. U lokalnoj prognozi kvaliteta prognoze prije svega zavisi od 
topografskih uvjeta. Zato je u predjelima s dobro izraženom topografijom teže 
predvidjeti vrijeme nego u ravnici. Zbog toga prognostičar mora dobro pozna- 
vati geografske uvjete svog rajona i njihov utjecaj na vrijeme. 

Za usavršavanje lokalne prognoze nisu bitni instrumenti, već dobro pozna- 
vanje promjenljivih faktora kojima se koristi prognostičar. Znači, lokalni pro- 
gnostičar treba da sačuva osnovno svojstvo te prognoze — jednostavnost i vezu 
s prirodom kako bi uočio druge faktore koji bi pridonijeli boljoj lokalnoj pro- 
gnozi. Međutim, treba imati na umu da časnici na brodu imaju i drugih poslova 
osim praćenja promjena meteoroloških elemenata, te motrenja neba i stanja 
mora. 



7. METEOROLOŠKA OBAVJEŠTENJA ZA POMORCE 


227. Općenito. — Međunarodna konvencija za zaštitu ljudskog života na 
moru 1960. g. {glava V) obvezuje sve članice potpisnice i zapovjednike brodova 
da se pridržavaju svih njenih pravila koja se odnose na sigurnost plovidbe. Po- 
dručja svjetskog mora dodijeljena svakoj zemlji data su na posebnoj karti. 

Zapovjednik broda obavezan je u toku plovljenja predati vijest o svakoj 
opasnosti za brod na koju on naiđe. U smislu tog pravila kao navigacijska opa- 
snost smatraju se opasan led ili ledeni brijeg, podrtina ili slična opasnost za plo- 
vidbu, tropska oluja (ciklon), temperatura zraka ispod tačke ledišta praćena vje- 
trovima olujne snage koji nagomilavaju led na nadgrađu broda, vjetar snage 
10 Bf i više (za koji nije bilo primljeno upozorenje) i si. Oblik obavijesti nije 
propisan. Upozorenja o nevremenu daju se hitno u otvorenom tekstu. Otvoreni 
tekst po pravilu se daje na jeziku dotične države i na engleskom. Upozorenja 
moraju biti što kraća, ali jasna i potpuna. 

Konvencija sadrži i obaveze članica potpisnica u pogledu organizacije me- 
teorološke službe na brodovima kao i organizacije službe izvještavanja radi si- 
gurnosti plovidbe uopće, a posebno obaveze o službi motrenja leda, o brzini 
broda kad postoji opasnost od ledenih bregova u plovnim rutama u sjevernom 
Atlantiku. 

Obalska služba SAD organizirala je specijalnu dopunsku službu za pomoć u 
traženju i spašavanju brodova i brodolomaca u vodama jednog dijela Atlantskog 
i Tihog oceana, Karipskog mora i Meksičkog zaljeva. Ta služba poznata je pod 
nazivom AMVER (Automated Merchant VEssel Report). Trgovački brodovi pre- 
ko radija daju Centru ove službe pozicije broda i podatke o ruti. U slučaju udesa 
nekog broda, elektronski uređaji automatski daju pozicije onih brodova koji su 
u stanju da najbrže pruže pomoć. Ti se podaci dostavljaju posebnoj centrali 
koja dalje rukovodi operacijom traženja i spašavanja. Međutim, ta organizacija 
ne oslobađa obaveze u pružanju pomoći i brodove koji nisu obuhvaćeni ovim 
sistemom. 

228. Sadržaj meteoroloških obavještenja. — Upozorenje o opasnosti zbog 
leda*, podrtine ili druge neposredne opasnosti za plovidbu treba da sadrži ove 
podatke: 

a) vrstu leda, podrtine ili opasnosti; 

b) položaj leda, podrtine ili druge opasnosti posljednji put opažene; 

c) datum i vrijeme po SGV kada je opasnost posljednji put opažena, a po 
mogućnosti i poziciju vlastitog broda. 

Primjer: TTT Led. Veliki ledenjak opažen 3.04. u 09.30 SGV na poziciji 4604 
N i 4412 W. 

Primjer: TTT Podrtina. Gotovo pod vodom na poziciji 4004 N i 1244 W, opa- 
žena 23. 02. u 17.40 SGV. 

Primjer: Brod svjetionik ALFA nije na svom mjestu. 14. 04. 18.00 SGV. 

Upozorenja koja se odnose na tropske ciklone (uragani u Antilima, tajfuni 
u Kineskom moru, cikloni u Indijskom oceanu i u vodama Indijskog oceana i 
oluje slične prirode u drugim morima) treba da sadrže ove podatke: 

* Led u moru opisan je u Navigaciji I, Simović. 


a) međunarodni poziv (TTT) 

b) vrstu upozorenja 

= oluja (engl. gale warning) (8 — 9 Bf) 

= jaka oluja (engl. storm warning) (10 — 11 Bf) 

= uragan (engl. hurricane warning) (12 Bf) 

c) odnosno vrijeme po SGV 

d) vrstu nepogode (npr. depresija, tropski ciklon i si.) s naznakom mb baro- 
metarske tendencije i barometarskog tlaka u centru 

e) geografsku širinu i dužinu mjesta nepogode 

f) pravac i brzinu kretanja nepogode 

g) opseg zahvaćenog područja, uključujući i stanje valova i mora (stanje 
mora: mirno, umjereno, uzburkano, burno; valovi: lagani, umjereni, te- 
ški; period ili duljina valova: kratki, srednji, dugi) 

h) jačinu po Beaufortu (Bf) i pravi smjer vjetra u različitim dijelovima 
zahvaćenog područja 

i) pozicija vlastitog broda, pravi kurs i brzinu broda 

j) ostale indikacije (ako ih ima). 

Primjer (slova se odnose na prethodno označeni redoslijed) : 

»(a) TTT; (b) upozorenje o nevremenu; (c) 14.08 u 00.15; (d) centar ciklona 
(depresije) 980 mb; (e) otkriven je na 4500 N i 2700 W; (f) putujući u pravcu nord- 
-est brzinom 30 čv; (g) zahvaćajući područje 400 M od centra, s dugim umjerenim 
valovima mrtvog mora iz NW u NW i SW kvadrantu i srednje umjerenim mrtvim mo- 
rem iz S do SW u SE kvadrantu, te konfuznim morem u NW kvadrantu; (h) vjetar 
NW jačine 8 u SW kvadrantu, NW do N jačine 9 u NW kvadrantu, SW do S jačine 
9 u SE kvadrantu, te SE do S jačine 9 u NE kvadrantu; vjetar pojačava na 10 do 11 
Bf na udaljenosti 200 M od centra u ovom posljednjem kvadrantu; (i) pozicija broda 
2000 N i 6000 W, pravi kurs 265°, brzina 12 čv; (j) očekuje se da će se u centru ovog 
nevremena smanjiti brzina vjetra i da će okrenuti prema sjeveru sa slabim popušta- 
njem vjetra u iduća 24 sata.« 

Nakon otposlane obavijesti o tropskom ciklonu ili o drugoj opasnoj oluji 
potrebno je i dalje vršiti motrenja i svakog sata (ne duže od tri sata) slati oba- 
vještenja dok se brod nalazi u području ciklona (oluje). 

Upozorenja koja se odnose na vjetar jačine 10 Bf i više, za koji nije prim- 
ljeno upozorenje o oluji, odnosi se na slučaj oluja koje nisu tropski cikloni. Ka- 
da se naiđe na takve oluje, obavijest mora sadržati podatke slične onima za trop- 
ske ciklone, ali bez pojedinosti koje se odnose na more i valove. 

229. Vremenski bilteni za pomorce. — Putem tih biltena pomorcima se daju 
svi potrebni podaci o stanju i razvoju vremena za plovna područja i za odre- 
đeni termin. Ti bilteni sadrže i po nekoliko izabranih šifriranih meteo-izvještaja, 
ranije primljenih s brodova (SHIP) ili kopnenih meteoroloških stanica (SYNOP) 
koji sa svojim podacima jednakomjerno pokrivaju određeno područje i omogu- 
ćavaju crtanje i analizu vremenskih karata. Izdaju se najmanje dvaput dnevno*. 


* Popis svih stanica koje daju meteorološke emisije za pomorce nalazi se u publi- 
kaciji Svjetske meteorološke organizacije WMO TP. 4 Weather Reports, Vol. D (odje- 
ljak B): Information jor shipping. 

Sadržaj vremenskih biltena za brodove koji se odašilju radiografski 
je ovaj: 

Dio I — Upozorenja o nevremenu — otvoren tekst. 

Dio II — Kratak pregled sinoptičke i vremenske situacije — otvoren tekst. 

Dio III — Prognoza vremena za odgovarajuće područje — otvoren tekst. 

Dio iv — Šifrirana sinoptička konzultacija odnosno prognoza — po skraćenom 
međunarodnom ključu za pomorce — FM 46. D IAC FLEET (t. 218). 

Dio V — Odabrani meteo-izvještaji brodskih stanica — po ključu FM 21.D 
SHIP (t. 175). 

Dio VI — Odabrani meteo-izvještaji kopnenih stanica po ključu FM ll.D 
SYNOP (t. 174). 

Dio VII — Dodatni meteo-izvještaji brodskih stanica (dio V). 

Dio VIII — Dodatni meteo-izvještaji kopnenih stanica (dio VI). 

Dio IX — Visinski izvještaji. 

Dio X — Zrakoplovni izvještaji. 

230. Meteorološka radio-obavještenja u otvorenom tekstu. — Objasnit će se 
organizacija koja se odnosi na područje Britanskih otoka i područje Jadranskog 
mora. U drugim područjima organizacija je slična. 

a) Britanska radio-korporacija BBC emitira meteorološka obavještenja otvo- 
renim tekstom na engleskom jeziku, i to četiri puta dnevno. Mogu se primati 
običnim radio-prijemnikom na području Atlantika od Islanda do Biskajskog za- 
ljeva. Bilten uvijek počinje s upozorenjem na oluje, i to po područjima kako to 
pokazuje si. 113.a (područje od 40°W do 20°E). Nakon upozorenja daje se opća 
situacija (s prilično dugačkim tekstom), prognoza za obalna morska područja i 
izvještaji s obalnih stanica. S obzirom na dosta dugačak tekst, treba se pripre- 
miti prvenstveno za primanje podataka za područje u kojemu se nalazi brod. 
Te podatke najpraktičnije je evidentirati pomoću odabranih grafičkih znakova, 
po sistemu crtanja vremenske karte. 

b) Obalna radiostanica Split također daje nekoliko puta dnevno meteoro- 
loška obavještenja za pomorce. Emisije se daju otvoreno na hrvatskosrpskom 
jeziku, a zatim i na engleskom. Te emisije sadrže upozorenja na vremenske pri- 
like na Jadranu (npr. magle, vjetar, 7Bf i jači, more 5 i jače, itd. — ako postoje), 
opću vremensku situaciju (položaj ciklona, anticiklona, frontova i njihova kreta- 
nja, vrijeme na Jadranu, Sredozemnom moru i sjevernom Atlantiku), prognozu 
za Jadran i Otrant za 12 odnosno 24 sata i vrijeme na Jadranu. 

Pomorci mogu od obalne radio-stanice Split i neposredno tražiti vremensku 
situaciju za Jadran i Sredozemno more (od 06.00 do 19.30 sati SEV). 

Brodovi u luci mogu tražiti obavještenja o vremenskoj situaciji i prognozu 
vremena od Pomorskog meteorološkog centra u Splitu i putem telefona. 

Radio-stanica Zagreb, na srednjem valu*, nakon redovitih emisija vijesti 
koje počinju u 06.15, 07.00, 08.00 i 17.15 po lokalnom vremenu, daje specijalan 
izvještaj meteorološke službe za pomorce. Nakon vijesti koje počinju u 13.00 
sati, radio-stanica Zagreb daje informacije o vodostaju na našim rijekama. 

* Nautičke tablice, izd. HI— JRM (tabl. 93. i 94) daju podatke odnosa frekvencije 
i valne dužine. 

SI. 113. a Područja za koja BBC emitira meteorološka radio-obavještenja za pomorce 

SI. 113. b Područja Sredozemnog mora za koja meteorološka služba Malte emitira 
obavještenja za pomorce 


SI. 113, c Područja Sredozemnog mora za koja talijanska meteorološka služba emitira 

obavještenja za pomorce 




SI. 113. d Podjela Jadrana prema kojoj jugoslavenska pomorska meteorološka služba 
daje obavještenja za pomorce 


Talijanska pomorska meteorološka služba i pomorska meteorološka služba 
Malte daju slična radio-obavještenja za Jadransko i Sredozemno more (Mediter- 
ranean fleet forecast areas). 

231. Optički signali upozorenja o nevremenu. — Međunarodna pravila koja 
se odnose na meteorološka obavještavanja za brodove propisuju i optičke signale 
za upozorenje o oluji, gdje je to primjenljivo. Te signale prikazuje slijedeća 
tablica (na str. 262). 

Pored optičkih signala, u SAD, Australiji i nekim zemljama u Evropi, na 
istaknutim mjestima smješteni su posebni tornjevi sa svjetlosnim signalima ili 
znakovima koji stalno pokazuju stanje i razvoj pojedinih meteoroloških eleme- 
nata i vremena uopće. 

Dodatni signali mogu se upotrebljavati u skladu s lokalnim potrebama, ali 
se njihov izgled i pobliže oznake moraju razlikovati od međunarodnih signala. 


260 


261 








MEĐUNARODNI OPTIČKI SIGNALI UPOZORENJA O OLUJI 


Signali 

danju 

Opis oluje 

Signali 

noću 

Primjedba 

• 

Jak vjetar (22—33 čv) iz bilo 
kog smjera. 

(B) 

(Z) 

Kugla se primjenjuje kod 
vjetrova jačine 6 ili 7 Bf. 

▲ 

Vrlo jaki olujni vjetar (34 čv 
i više) iz NW kvadranta. 

(C) 

(C) 

Stošci odgovaraju vjetrovi- 
ma jačine 8 ili više Bf (ili 7 
ako lokalne prilike uvjetuju 
tako nisku granicu). 

▼ 

Vrlo jaki ili olujni vjetar (34 
čv i više) iz SW kvadranta. 

(B) 

(B) 

A 

A 

Vrlo jaki ili olujni vjetar (34 
čv i više) iz NE kvadranta. 

(C) 

(B) 

▼ 

▼ 

Vrlo jaki ili olujni vjetar (34 
čv i više) iz SE kvadranta. 

(C) 

(B) 

P 

Očekuje se promjena vjetra 
udesno (smjer promjene u 
smjeru kazaljke na satu: 

N — E — S — W). 


Zastave mogu biti bilo koje 
prikladne boje. Mogu biti iz- 
vješene sa stošcima da po- 
kažu kako se očekuje pro- 
mjena vjetra preko desne ili 
lijeve strane od početnog 
smjera, ili se očekuje da će 
vjetar tek nastupiti. Početni 
smjer pokazan je stošcima. 

P 

P 

Očekuje se promjena vjetra 
ulijevo (smjer promjene pro- 
tivan okretanju kazaljke na 
satu: N — W — S — E). 


+ 

Uragan (ili lokalni naziv) s 
vjetrom od 64 čv brzine i više, 
iz bilo kojega pravca; očeku- 
je se da će centar ciklona pro- 
ći iznad stanice ili u njezinoj 
blizini. 

(Z) 

(C) 

(C) 



NAPOMENA. Danju su signali signalna tijela, a noću svjetiljke: bijela (B), crvena 
(C) i zelena (Z). Od signalnih tijela upotrebljava se stožac, a i kugla (za upozorenje na 
vjetar). Upozorenje kazuje da se u roku od slijedećih šest sati može očekivati najav- 
ljena jačina vjetra (oluje). Istovremeno može danju biti izvješeno više signala. 

232. Emisija prognoze vremena i stanja mora za pomorce po MAFOR-ključu 

FM 61. D. — Način obavještavanja brodova u otvorenom tekstu ima mnogo 
nedostataka za praksu, a time i za sigurnost broda. Zbog toga se pregledi vre- 
mena i prognoze vremena u priobalnom moru daju ne samo u otvorenom tekstu 
već i šifrirano po internacionalnom MAFOR-ključu. Za emitiranje i razumije- 
vanje tih izvještaja svaka država dijeli svoje morsko područje na rajone. Sva- 
kom rajonu određene su granice i dati nazivi (brojke ključa) kao znak raspo- 
znavanja. Valjanost tih izvještaja i prognoza obično ne prelazi 12 sati. 


Riječ MAFOR* označava početak jednog ili više prognostičkih izvještaja 
obalnih radio-stanica namijenjenih pomorcima i sastavljenih po internacional- 
nom ključu FM 61. D MAFOR: 

MAFOR YYGiGi/OAAAa m lGDF m Wi (2VST X T„) (3D k P„H w H w ) 

Svakom simbolu (slovu, grupi slova) tog ključa odgovara brojčana šifra od- 
govarajućeg značenja tako da na kraju MAFOR-izvještaj čini seriju šifriranih 
grupa po pet brojki (0 — 9). Svaka pojedina brojka pokazuje prognozu dotičnog 
elementa, odnosno prognozu vremena. Za tu svrhu postoje i posebne tablice za 
rad po tom ključu. Brojke 0, 1, (2) i (3) na početku grupe označavaju dotičnu 
grupu. Grupe s početnom šifrom 2 i 3 mogu se izostaviti, a grupa lGDF„,Wi je 
obavezna. Te se grupe mogu ponavljati nekoliko puta ako treba opisati promjene 
u prognozi za dato područje. Donja tablica daje značenja pojedinih simbola 
ključa FM 61.D MAFOR. 


Redni broj 
grupe 

Sadržaj grupe 

Simboli 

Značenje simbola 

I 

YYGiGi/ 

YY 

Dan u mjesecu 



GGi 

Sat početka perioda za koji vrijedi pro- 
gnoza (SGV) 




Napomena: Ova se grupa ne ponavlja 
pri davanju prognoze za više AAA u 
istoj emisiji. 

II 

OAAAa m 

O 

Indikator grupe područja 



AAA 

Rajon i(dio područja) prognoze 



a m 

Indikator dijela morskog područja 

III 

lGDF m Wi 

1 

Indikator grupe vjetra i vremena 



G 

Razdoblje prognoze u satima 



D 

Smjer prizemnog vjetra 



F m 

Jačina prizemnog vjetra u Bf 



W, 

Prognozirano vrijeme 

IV 

(2VST X T„) 

(2) 

Indikator grupe vidljivosti i tempera- 
ture 



V 

Vidljivost na morskoj površini 



S 

Stanje mora 



T x 

Maksimalna temperatura zraka u °C 



T„ 

Minimalna temperatura zraka u °C 

V 

(3D k P w H w H w ) 

(3) 

Indikator grupe valova 



D k 

Smjer valova mrtvog mora 



Pw 

Period valova u sekundama 



H w Hw 

Visina valova u jedinicama od 0,5 m 


Napomena. Umjesto grupe OAAAa m , može se staviti geografsko ime područja pro- 
gnoze. Grupe u zagradama nisu obavezne. 


* MAFOR = MArine FORecast 

Specifična vrijednost bilo kojeg elementa datog u prognozi je približna. To 
je najvjerojatnija srednja vrijednost koju dotični element može poprimiti u vri- 
jeme i u području za koje prognoza vrijedi. 

Radi primjene MAFOR-ključa Jadransko more je podijeljeno u tri dijela: 

Prvi dio obuhvaća sjeverni Jadran, koji je s južne strane zatvoren spoj- 
nicom Ancona — Zadar. Prema simbolima MAFOR-ključa AAA, taj dio šifriran 
je brojčanom grupom 010. 

U tom rajonu Jadranskog mora najviše se zadržavaju i osjećaju đenoveške 
depresije. Bura je izraziti tip vremena. 

Drugi dio obuhvaća srednji Jadran. Taj rajon nalazi se između spojnica 
Ancona — Zadar i Monte Gargano — Dubrovnik. Prema simbolima MAFOR-ključa 
AAA, taj dio je šifriran brojčanom grupom 020. U meteorološkom pogledu taj 
rajon karakterizira smjena bure i umjerenog juga, a palagruško područje tog 
rajona izrazita ljetna cirkulacija zraka po zračnoj osi Jadrana. 

Treći dio obuhvaća južni Jadran. Taj rajon nalazi se između spojnice 
Monte Gargano — Dubrovnik i najkraće crte koja zatvara Otranska vrata. Prema 
simbolima MAFOR-ključa AAA, taj dio je šifriran brojčanom grupom 030. U 
meteorološkom pogledu on je izložen utjecaju Sredozemnog mora (kroz Otranska 
vrata). U geografskom pogledu karakterističan je po tome što je bez otoka. 

233. Emisija prognoze vremena po ključu IAC FLEET. — Ključ FM 46. D 
IAC FLEET, koji se u pomorstvu upotrebljava u skraćenom obliku za sinoptičku 
konzultaciju, upotrebljava se i za prognozu vremena i stanja mora. Odnosi li se 
šifrirani izvještaj na prognozu, uvodne grupe imaju ovaj sadržaj: 

65556 33388 OYYG c G c OOOG p G p 

OOOG p G p je grupa koja određuje termin prognoze: OOO — indikatorska 
grupa, a G p G p — broj sati koji treba dodati vremenu motrenja G C G C (vrijeme 
karte) da se dobije vrijeme na koje se odnosi prognoza. Ta grupa slijedi poslije 
grupe OYYG c G c . 

Postupak u dešifriranju izvještaja za prognozu je potpuno isti kao i pri de- 
šifriranju izvještaja za sinoptičku konzultaciju (t. 217 — 218). Izvještaj može sa- 
držati i više detalja, ali nije obavezno. 


a) Detalji o baričkim sistemima 
99900 OOOG p G p 

9PtP c PP 

QLaL^LoLo 



i/ili 

OOOGpGp 

7P t P c PP 

QL a L a L 0 L 0 


md s d s f s fs 

b) Detalji o frontovima: 

99911 OOOGpGp 

69 F t FiFc 

QL a L a LoLio 



l/ili 

OOOGpGp 

67 FtFiFc 

QL ;l L a L 0 L 0 


md s d s f s fs 

c) Detalji o valovima: 

88800 OOOGpGp 

79e 2 uu 

(9d\vdwP W P w) 

QL a L a LoLo 


i/ili 


(9d w -d w P w Pw) 

QL a L ;1 L 0 Lo 

(OOCiOO) 

OOOGpGp 

76e.»uu 

(9d\\-đ\yP W P \v) 

QL a L a LoL 0 




(9dwd W P wP Nv) 

QL a L# a Lo^ j o 

(OOCiOO) 


8. PLOVNE RUTE — METEOROLOŠKA NAVIGACIJA 

234. Općenito. — U suvremenom pomorskom transportu sve veću ulogu ima 
element »vrijeme«. To je i razumljivo, jer danas nije jedino važno »sigurno« 
dovesti brod iz jedne luke u drugu, već treba voditi brigu o brzini broda i o 
ukrcanom teretu, odnosno o putnicima i posadi, tj. o trajanju putovanja i o vre- 
menskim uvjetima plovljenja. U prilog toga ide vrlo dobra organizacija meteo- 
roloških motrenja i izvještavanja u svjetskim mjerilima i suvremena brodo- 
gradnja koja je omogućila gradnju raznih vrsta i tipova brodova, opremljenih 
najmodernijom navigacijskom opremom, s prosječnim brzinama vožnje iznad 
15 čv. Na taj način omogućena je plovidba i u najtežim vremenskim uvjetima. 

Optimalne plovne rute (lane rutes), određene navigacijskim priručnicima 
na osnovi statističkih klimatskih podataka pojedinih oceana (po nekima nazvana 
»»klimatska navigacija«), i danas su uz dugoročnu prognozu osnova planiranja 
putovanja. Međutim, praksa je pokazala da se sigurna navigacija ne može pro- 
voditi oslanjajući se isključivo na sezonske optimalne vremenske prilike dotič- 
nog predjela (sezonske meteorološke rute), već je obavezno uzimati u obzir 
očekivano vrijeme za trajanja čitava putovanja kao i tekuće vrijeme na poje- 
dinim etapama puta zavisno od razvoja sinoptičke situacije. Da bi se nastala 
razlika i vidno istakla, takav način plovljenja danas je dobio naziv »meteoro- 
loška navigacija«, iako kao termin, u odnosu prema pojmu i podjeli navigacije*, 
nema pravo značenje. 

Zadatak je meteorološke navigacije odrediti brodu rutu koja je među svim 
meteorološki sigurnim rutama najbrža (vremenski najkraća) i najsigurnija (na- 
vigacijski i s obzirom na teret). Može biti bazirana na individualno izabranim 
rutama za svako putovanje ili na klimatskim podacima područja plovljenja. 
Prva metoda je pouzdana samo ako smo u mogućnosti unaprijed predvidjeti 
uvjete vjetra i mora (valova). Druga metoda koja se koristi približnim klimat- 
skim uvjetima temelji se na vjerojatnosti da će ti uvjeti i postojati. Znači, jedan 
i drugi način plovljenja (na osnovi klimatskih podataka i sinoptičke situacije) 
u sebi krije određeni stupanj vjerojatnosti, koji na žalost nije dan u vremen- 
skim biltenima, ali njega pomorac mora imati na umu. Zbog toga inicijativa 
zapovjednika broda, osnovana na stvarnoj vremenskoj situaciji i iskustvu, mora 
biti uvijek pravovremena. 

Između navigacije po optimalnim klimatskim uvjetima (na određeno vri- 
jeme sezone) i navigacije koja obrača pažnju na tekuće vrijeme (za period 
12 — 24 sata) postoji srednjoročni period (5 — 6 dana) za koji je razvoj vremena 
neizvjestan, odnosno prognoze imaju manji stupanj vjerojatnosti. Uloga suvre- 
mene meteorološke službe upravo je u tome da poveća stupanj vjerojatnosti 
srednjoročne prognoze i na taj način meteorološka navigacija postane stalna 
praksa. 

235. Meteorološke rute. — Iz navigacije nam je poznato da je najkraći put 
između dvije luke put po ortodromi. Međutim, meteorološke i oceanografske 
prilike često ograničavaju plovljenje po ortodromi, pa se u takvim slučajevima 
plovi po loksodromi ili kombinirano*. Znači, pri izboru rute mora se, pored nau- 
tičkih načela, uzeti u obzir i klimatske i oceanografske prilike područja plov- 
ljenja. 


* Vidi »Navigacija I«, izdanje Školske knjige, Zagreb, 1967. 

Do sredine XIX st. nije bilo nekih usvojenih meteoroloških ruta. Prvi koji 
je uvidio potrebu i proveo u praksu da se međunarodnom suradnjom sistematski 
prikupljaju i obrađuju klimatski podaci oceana (prvenstveno Atlantika) za po- 
trebe navigacije bio je časnik RM SAD Mattheu Fontain Maury. Na osnovi po- 
dataka iz više tisuća brodskih dnevnika iscrtana je 1847. god. prva meteorološka 
karta Atlantika Wind and Current Chart of the North Atlantic. Na međunarodnoj 
konferenciji u Bruxellesu 1853. god. tu su zamisao prihvatile i druge pomorske 
države. Time su stvoreni prvi temelji za današnju tzv. klimatsku navigaciju. 
Međutim, praksa je pokazala da se takav način plovljenja može primjenjivati 
samo u onim plovnim predjelima gdje su vrijeme i klima gotovo isti u odgo- 
varajuća godišnja doba, kao što su npr. predjeli pasata i neki predjeli monsun- 
skih vjetrova. Za ostale predjele potrebne su karte s različitim tipovima barič- 
kih sistema (vremenskih šablona) i s podacima o njihovim karakteristikama i 
učestalosti, kao i s podacima o srednjem trajanju svakog tipa vremena pojedi- 
načno. Takav priručni atlas s mjesečnim kartama i klimatskim podacima izdao 
je nedavno Njemački hidrografski institut, pod nazivom Monatskartcn fiir den 
Nordatlantischen Ozean. 

Prema priručniku Ocean Passages for the World, u pogledu snage stroja 
razlikujemo tri vrste parobroda*: s jakim strojem (juli powerd) s najni- 
žom prosječnom brzinom od 15 čv; sa srednjom snagom stroja (moderate po- 
wered) s prosječnom brzinom 10 — 15 čv i sa slabim strojem (lom pomered) koji 
mogu voziti brzinom do 10 čv. Ti su elementi važni pri izboru rute. Parobrodi 
s jakim strojem voze uglavnom najkraćom rutom, s tim da se ima na umu 
opasnost od leda i jakih vjetrova, a naročito su prikladni za meteorološku navi- 
gaciju. 

Parobrodi sa srednjom i slabom snagom stroja u svakom slučaju moraju 
rutu prilagoditi meteorološkim uvjetima. Parobrodi sa slabijim strojem drže se 
bliže ruta koje se preporučuju za jedrenjake. 

Prilikom izbora rute, pored navedenog, porobrodi treba da uzmu u obzir i 
količinu ukrcanog tereta (jer od toga zavisi gaz broda) i vrstu tereta (mogućnost 
kvarenja, načina smještaja, posebne mjere predostrožnosti, udobnost put- 
nika i si.). 

Utjecaj meteoroloških i hidroloških faktora naročito se osjeća u zapadnom 
dijelu sjevernog Atlantika, u okolini njufundlandskog spruda. Radi sigurnosti 
navigacije u sjevernom dijelu Atlantika ustanovljene su posebne optimalne 
rute (lane routes odnosno ship lanes). Označene su slovima od A do G na 
peljarskim kartama (Pilot chart) sjevernog Atlantika. Prikazuje ih slika 114. 
Rute A, B i C spajaju SAD i Evropu, a rute D, E, F i G Kanadu i Evropu. Ruta 
B normalno se upotrebljava od 11. IV do 30. VI, a ruta C u ostalom dijelu godine. 
Međutim, kada se pojave brojniji ledeni bregovi južno od Grand Banka, prepo- 
ručuje se ruta A. Inače ta ruta nije ograničena ni na bilo koji vremenski rok. 
Normalno, ostale rute koriste se ovako: ruta D između 15. II i 10. IV; ruta E 
od 11. IV do 15. V i od 1. XII do 14. II; ruta F od 16. V dok ruta G ne bude čista 
(oko 1. VII) ili neprekidno do 30. XI ako je ruta G neupotrebljiva; ruta G od 
otvorenja prolaza Belle Išle Strait (oko 1. VII) do 14. XII. 

Rute od A do E su dvostruke. Južniji njihov dio koristi se za putovanje 
prema istoku, a sjeverniji za putovanje prema zapadu. Ruta F gotovo je jedno- 
struka (osim kod Rta Race). Ruta G sve do otočića Belle Išle u cijelosti je 
jednostruka. 

* Gdje god je riječ o parobrodu, misli se i na motorne brodove. 



SI. 114. Glavne rute za parobrode u sjevernom Atlantiku 


Da bi se izbjegli sudari na moru, te rute imaju i svoju širinu, i to 10 M 
južno odnosno 10 M sjeverno od označene crte, prema tome da li se plovi prema 
istoku ili zapadu. 

Detaljne podatke o meteorološkim i oceanografskim prilikama pojedinih 
oceana i opis svih ruta daje priručnik Ocean Passages for the World, Pilot 
charts i drugi slični priručnici.* 

Kada je individualno odabiranje rute onemogućeno, znatnu korist možemo 
imati izborom rute na osnovi prosječnih ili klimatskih uvjeta stanja mora, oso- 
bito s obzirom na oceanske valove. Praksa je pokazala da redukcija brzine broda 
pri vožnji po razvijenom moru mora biti češća i trajnija kada se plovi po stan- 
dardnim ortodromškim rutama nego kada se plovi po rutama baziranim na kli- 
matskim podacima.** 

Putovanje preko oceana može se izvesti efikasnije i ugodnije, s obzirom na 
valove nastale klimatskom situacijom, ako se upotrebljavaju mjesečne karte 


* Nautičke tablice, izd. HI — JRM (tabl. 106. i 107), sadrže Daljinar Sredozemnog 
mora i svih glavnih svjetskih luka. 

** Studije mnogih brodskih dnevnika i klimatskih podataka pokazale su da u 
Atlantiku ortodromske rute prema E pokazuju vremenski najbrži put samo 13%, a za 
ortodrome prema W 2%. 

SI. 115. Prosječni postoci vremena vožnje kursovima NE kvadranta s reduciranom 
brzinom za sjeverni Atlantik u siječnju 

SI. 116. Prosječni postoci vremena vožnje u kursovima SW kvadranta s reduciranom 
brzinom za sjeverni Atlantik u siječnju 


koje daju postotak vremena za koje se očekuje neophodna redukcija brzine 
broda pri vožnji u pojedinim kursovima. Primjer takvih karata za Atlantski 
ocean prikazuje si. 115. i 116.* Crte C i C' prikazuju tradicionalne rute određene 
u odnosu prema južnoj granici ledenih bregova. Crte X i X' pokazuju klimatske 
rute koje su povoljnije s obzirom na uštedu vremena i goriva i daju veću sigur- 
nost teretu i veću udobnost putnicima i posadi. 

Slika 117. prikazuje sinoptičku kartu sjevernog Atlantika (06.00 4. 10. 1949). 
Brod plovi po ortodromi iz Liverpula za Nevvfoundland. Dolaskom na meridijan 
X = 30°W, primljena je i ucrtana sinoptička konzultacija za brodove. Iz situacije 
na karti vidi se da jedan duboki ciklon kreće u smjeru NE. Zadržavanjem sadaš- 
njeg kursa, središte ciklona bi tačno prešlo preko broda i brod bi naišao na 
olujne vjetrove iz, NW. Zbog toga je odlučeno da se mijenja kurs prema NW do 


SI. 117. Primjer vođenja meteorološke navigacije individualnim izborom 
(promjenom) rute 



* Slične karte za svaki mjesec mogu se naći u Wawe Climatology as an Aid to 
Ship Routing in the N. Atlantic Ocean (U. S. Naval Oceanographic Office Report 
TR-148). 

oko 150 M sjeverno od planirane rute. Od te tačke brod nastavlja putovanje po 
ortodromi do Rta Racea. Na tom dijelu putovanja brod će zahvatiti povoljni 
vjetrovi sa sjeverne strane ciklona, i to iz pravca E i NE. 

Takav način plovljenja radi izbjegavanja nevremena osobito je koristan 
pri plovljenju kroz područja gdje su moguće pojave tropskih ciklona. To nam 
osiguravaju iscrpni podaci o kretanju ciklona, ograničenost staza tropskih ciklo- 
na, povoljan omjer između brzine broda i brzine kretanja ciklona (u nižim širi- 
nama maksimalna brzina kretanja ciklona je 10 — 12 čv). 

Nakon završenog putovanja, dužnost je zapovjednika broda i svih brodskih 
časnika da analiziraju stvarne uvjete plovljenja u odnosu prema prognoziranim 
kako bi stekli iskustva za daljnja putovanja i pridonijeli unapređenju metereo- 
loške navigacije. 

236. Meteorološko odabiranje plovnih ruta. — Brzina broda ovisi o raznim 
faktorima, kao što su npr. valovi, vjetar, morske struje, magle, led i si. Treba 
uvijek nastojati da brod plovi najkraćom rutom i takvim kursovima koji će mu 
u postojećim okolnostima omogućiti najveću brzinu vožnje, a time i najkraće 
vrijeme plovljenja. Zbog toga pri pripremi oceanskog putovanja nužno je pro- 
učiti područje plovljenja s meteorološkog, oceanografskog i navigacijskog stajali- 
šta. Na osnovi takva proučavanja izabire se ruta, a zatim se određuju kursovi, 
brzine plovljenja odnosno trajanje putovanja. U toku plovljenja važno je pratiti 
razvoj vremena i po potrebi ispraviti odnosno promijeniti rutu (weather ruo- 
teing). 

Rad prognostičkih centara pomorske meteorološke službe danas je usmjeren 
u dva pravca: 

a) pronaći najsvrsishodniju metodu odabiranja plovnih ruta preko oceana, 
s obzirom na očekivane vremenske prilike, i najsvrsishodniju metodu upravlja- 
nja (usmjeravanja) brodova s kopna da plove po najpovoljnijoj ruti, 

b) pronaći metode koje će omogućiti zapovjedniku broda da može osobno 
odabrati najpovoljniju rutu, a u nepovoljnim vremenskim uvjetima i promije- 
niti je, odnosno izvršiti najpogodniji manevar brodom da bi se izbjeglo najlošije 
od lošeg vremena. 

Sav taj rad ovisi o što tačnijoj srednjoročnoj prognozi vremena i valova 
(do 5 — 6 dana) i o dugoročnoj prognozi vremena (do 30 dana). Pri plovljenju 
na osnovi meteoroloških savjeta (usmjeravanja s kopna), zapovjednik broda ne 
oslobađa se odgovornosti i zbog toga sam odlučuje da li će prihvatiti dani savjet. 

Dugoročna prognoza vremena i klimatska vjerojatnost redovno se iskoriste 
u konačnom izboru (prognoziranju) vremenski najpovoljnije rute. Za potrebe 
meteorološke navigacije, koja vodi brigu o tekućem vremenu, usvojena je za 
bazu petodnevna prognoza, jer se to vrijeme uglavnom podudara s razvojem 
tipova vremena (baričkih sistema) na području oceana. Ta prognoza za sada daje 
samo prva tri dana dovoljno pojedinosti za odabiranje plovne rute. Ona postaje 
sve nepouzdanija što je razdoblje za koje je data dulje. Zbog toga je za konačan 
izbor, odnosno korigiranje rute u toku plovljenja, važna i kratkoročna prognoza 
(za 24 i 48 sati), odnosno vremenska karta kratkoročne prognoze (prognostička 
karta) s ucrtanim izobarama i frontovima, tj. s ucrtanim baričkim sistemima. 
Praktično je da u skladu s tim i putovanje bude planirano u etapama prognoze, 

jer takav način planiranja (odabiranja) rute omogućuje njeno korigiranje na 
temelju podataka prognostičkog centra, odnosno na osnovi vlastitih motrenja i 
sinoptičke situacije (vremenske karte). 

Sprečavanje štete zbog nevremena, kao i sigurnost tereta i posade (putnika) 
jednako su važne kao i ušteda puta. U tom smislu slijedeći je korak u prouča- 
vanju ruta da se stekne uvid i u raspodjelu valova na predstojećem (ortodrom- 
skom) putu, i to za što duže vrijeme unaprijed. Važnost poznavanja valova te- 
melji se na činjenici da oni znatno utječu na brzinu i pomoračka svojstva broda, 
a posebno na putnike (posadu) i stabilitet broda, jer mogu prouzročiti pomicanje 
tereta. Dio brzine broda gubi se zbog direktnog fizičkog djelovanja valova, ali 
još veći dio gubitka brzine nastaje manevrom zavlačenja broda (promjenom kur- 
sa i reduciranjem brzine u olujnom moru).* 

Prognoza stanja mora (valova), kao i prognoza vremena, daje se obično za 
pet dana unaprijed. Visina valova na oceanu najpraktičnije se predočuje putem 
sinoptičkih i prognostičkih karata valova. 

Na temelju praktičnih iskustava U. S. Oceanographic Office razvio je sistem 
pojedinačnog odabiranja meteoroloških ruta (individual track) u ocean- 
skoj navigaciji. 



SI. 118. Sinoptička karta valova sjevernog Atlantika 
Pune crte spajaju tačke s istim visinama valova H 1/3 (u stopama). Duža strelica po- 
kazuje smjer najbrojnijih valova. Kraća strelica pokazuje smjer valova, brojnik raz- 
lomka pokazuje period vala, a nazivnik visinu vala u stopama, za poziciju označenu 

tačkom na karti. 


* Vidi pomorstvo IV, Buljan, Zagreb 1971. 

SI. 119. Prognostička karta valova sjevernog Atlantika 


Za procjenu očekivanih uvjeta plovljenja, tj. vjerojatnog vjetra i valova, 
potrebna je serija petodnevnih prognostičkih vremenskih karata odgovarajućeg 
dijela oceana. Takve karte emitira nekoliko puta tjedno prognostička služba 
U. S. Weather Bureau (Extended Forecast Section of the U. S. W. B.). Slijedeći 
važan dokument je sinoptička karta valova (stanja mora). Iscrtava se na osnovi 
podataka o visinama, periodima i smjerovima kretanja valova koje daju vre- 
menski radio-bilteni za pomorce. Slika 118. prikazuje primjer sinoptičke karte 
valova sjevernog Atlantika na kojoj su ucrtani i frontovi. 

Posebno je korisna prognostička karta valova. Prikazuje očekivane valne 
karakteristike na temelju procjene vjetra analizom karata izobara (sinoptičkih 
karata) odnosnog oceanskog područja. Prognostičku kartu valova, koja odgovara 
vremenu sinoptičke karte valova na si. 118, prikazuje si. 119. 

Zaključci koji proizlaze iz analize navedenih karata moraju uzeti u obzir 
i vrstu i veličinu broda, koji su osobito važni elementi pri plovljenju razvijenim 
morem. Iako vjetar neposredno utječe na brzinu broda, efekt valova mnogo je 
ozbiljniji i direktniji. Za tu svrhu neophodno je imati dijagrame odlika broda, 
kao što ih npr. prikazuje si. 120.* Na osnovi tih dijagrama može se za pojedine 
standardne vrste brodova odrediti reducirana brzina broda kada on vozi valo- 
vima u pramac, bok ili krmu. 

Svrha je svih tih navedenih pomagala i postupaka odrediti najoptimalniju 
(least time track) rutu koja vremenski daje najkraće putovanje od luke polaska 


* Izrađeni od R. W. James, U. S. Oceanographic Office Special Publication I. 

SI. 120. Dijagrami odlika 
standardnih trgovačkih brodo- 
va koji pokazuju gubitak brzi- 
ne s obzirom na smjer i visinu 
valova. 


(P,) do luke dolaska (P 2 ). Te- 
oretski princip sličan je ono- 
me na kojemu se temelji ra- 
čunanje puta neke zrake koja 
se kreće kroz neku sredinu 
različite gustoće. U tom slu- 
čaju zraka slijedi pravac naj- 
manjeg otpora, a to je ujed- 
no i najkraći put. 



Praktičan postupak iznalaženja najkraćeg puta u meteorološkom po- 
gledu (voeather routeing) pokazuju si. 121 — 123. Zadatak se rješava proračunom* 
i grafičkim konstrukcijama na karti koja obuhvaća cijelo plovno područje 
(Pi — P 2 ). Pri tome se pretpostavlja da se u toku vremena koje obuhvaća pro- 
gnoza vanjski uvjeti neće izmijeniti. 


Najprije se blizu tačke P, na karti 
nanesu podaci prognoze valova za prvi 
dan plovljenja. Ti se podaci prikazuju 
u obliku izopleta (crta jednake valne 
visine) na kojima je strelicama poka- 
zan smjer valova. Iz tačke P,, u sek- 
toru ± 45° od ortodrome (PiP 2 ), ucrta 
se niz divergentnih pravaca koji svaki za 
sebe označava mogući put (Ioksodromu) 
broda za prvi dan plovljenja. Na sva- 
kom pojedinom pravcu nanese se udalje- 
nost koju bi brod prevalio u toku dana. 


SI. 121. Postupnost u određivanju 
vremenski najpovoljnije rute za prvi dan 
plovljenja — dnevni hodograf 



* Upotrebom elektronskih računara, na osnovi prognoze vremena i prognoze va- 
lova za određeni period <3 — 5 dana). 

Za proračun udaljenosti iskoriste se karta izopleta i dijagram odlika broda. Na 
taj način dobivene tačke spoje se neprekidnom krivuljom, koja se zove dnevni 
hodograf. Brod s bilo kojim kursom, vozeći u granicama ucrtanog sektora, naći 
će se nakon jednog dana na krivulji dnevnog hodografa (S 4 ) (si. 121). 

Istim postupkom razmatraju se mogući putovi vožnje u toku slijedećih dana. 
Za tu svrhu na karti se nacrtaju podaci prognoze valova za ostale dane plovidbe. 
Na krivulji dnevnog hodografa izabere se niz tačaka, od njih ucrtaju pravci 
prema P 2 u granicama sektora ± 45° i na svaki od tih pravaca nanese udalje- 
nost koju brod treba prevaliti za slijedeći dan ako plovi tim putem. Kao rezul- 
tat dobivamo dvodnevni hodograf (S 2 ). Ponavljanjem objašnjenog postupka 
za treći, četvrti, peti i druge dane za koje postoji prognoza valova, dobivaju se 
i odgovarajući hodograf i. Ako petodnevni hodograf (s obzirom na peto- 
dnevnu prognozu) ne zahvati luku dolaska (P 2 ), tada se put broda za slijedeći 
period plovljenja određuje najkraćom ortodromom. Najbliža tačka petodnevnog 
hodografa luci dolaska (P 2 ) je tačka T. Spojnica TP 2 je najkraća ortodroma. Isto- 
vremeno se otkriva i najoptimalniji (vremenski najkraći) put koji iz luke odla- 
ska (P 2 ) vodi najbliže luci dolaska (P 2 ) u tom periodu prognoze (na si. 122. prika- 
zan isprekidanom crtom). Zavisno od dnevne prognoze i pomoračkog iskustva, 
od vremena do vremena u toku plovljenja vrše se po potrebi i korekture odre- 
đene rute. Ako u području plovljenja postoje otoci, navigacijske i druge opasno- 
sti, struje i si., tada pri odabiranju rute treba i njih imati na umu. Ako prognoza 
sadrži podatke o vjetru i vidljivosti, tada se pri određivanju optimalne rute i 
oni moraju uzeti u obzir. 

Tačnost ove metode određivanja optimalne rute povećava se sa skraćiva- 
njem vremena vožnje u istom kursu (npr. 12 ili 6 sati umjesto 24 sata), sa sma- 
njivanjem kutova među susjednim divergentnim pravcima i s povećanjem broja 
polaznih tačaka na hodografu prethodnog dana. 



SI. 122. Shematski prikaz izbora vremenski najpovoljnije rute 
P, — pozicija odlaska, P 2 — pozicija dolaska, T — tačka najbliža poziciji dolaska na 
petodnevnom hodografu, S 1 ,S 2 ,S3,S 4 ,S 5 — dnevni hodografi, vremenski najpo- 

voljnija ruta 

SI. 123. Postupnost u određivanju vremenski najpovoljnije rute za prognozirani period (5 dana) 









Opća prognoza vremena i stanja mora koju daju meteorološki bilteni 
(t. 229) ne mora uvijek odgovarati za sve brodove koji se nalaze u prognozira- 
nom području. Zbog toga vremenska karta koja se redovito crta (najmanje dva- 
put dnevno) na osnovi IV dijela biltena, po potrebi nadopunjena podacima 
SYNOP i SHIP meteo-izvještaja i drugih meteoroloških informacija, ima pose- 
bnu važnost za samostalno vođenje meteorološke navigacije. Faksimil ili televi- 
zijski prijemnik olakšavaju vođenje meteorološke navigacije, jer ta sredstva bez 
crtanja vremenske karte daju najsvježiju prognostičku kartu vremena i valova. 

Karta crtana na brodu prikazuje vremensku situaciju prije šest sati. Zbog 
toga je potrebno poznavati osnovna vremenska pravila (t. 224), prvenstveno ona 
koja se odnose na razvoj i staze kretanja pojedinih baričkih sistema i tipova 
vremena (t. 188 — 212), i imati na umu promjene koje mogu nastati u toku nji- 
hova razvoja. Za tu svrhu korisno je na tekućoj vremenskoj karti ucrtati staze 
kretanja prethodnih baričkih sistema i prognoziranih. To olakšava uvid u razvoj 
vremena duž izabrane rute. 

Često neka vremenska situacija neće pripadati određenom tipu vremena. 
Upoređenje te situacije na vremenskoj karti s odgovarajućom iz priručnika ili 
s nizom uzastopnih vremenskih karata bit će veoma korisno pri donošenju od- 
luke. Zbog toga vremenske karte s tipičnim vremenskim sistemima (sinoptičkim 
šablonama) treba uvijek čuvati i po potrebi njima se koristiti. 

Zasada preporuke o najpovoljnijim rutama ograničene su na sjeverni Atlan- 
tik, i to za putovanja iz Evrope za Sjevernu Ameriku, i obratno, jer se za to 
područje izrađuju i emitiraju odnosne sinoptičke i prognostičke karte. Takve 
preporuke daju meteorološke službe SAD, Velike Britanije, SSSR-a, Nizozemske 
i SR Njemačke. Brod koji želi voditi meteorološku navigaciju dužan je prije ot- 
pio vi jenja o tome obavijestiti odnosni meteorološki centar. Ta obavijest treba da 
sadrži luku otplovljenja i uplovljenja, vrijeme otplovljenja, podatke o brodu i 
teretu. Nakon isplovljenja brodu se putem radija daje preporučena ruta. To se 
ponavlja svakih 48 sati ili prema potrebi. 

Iz svega prije iznijetog može se zaključiti da je pri vođenju meteorološke 
navigacije osnovno na vrijeme odrediti poziciju broda u odnosu prema središtu 
i stazi kretanja odnosnog baričkog sistema (ciklona) i na temelju toga odrediti 
najsigurniju rutu (van središta ciklona, dalje od izlomljenih i gustih izobara, 
izbjeći nepovoljne valove i si.). 


PITANJA 

1. Sto je to zračna masa i po čemu se jedna zračna masa razlikuje od druge? 

2. Kako se dijele zračne mase i zbog čega je ta podjela važna? 

3. Kada kažemo da je jedna zračna masa topla odnosno hladna i koje su osnovne 
karakteristike tih zračnih masa? 

4. Gdje se formira, kakva ima fizička svojstva, kako se kreće i kako utječe na vri- 
jeme kod nas: 

a) arktička zračna masa — posebno morski arktički i kontinentalni arktički zrak, 

b) polarna zračna masa — posebno morski polarni zrak i kontinentalni polarni zrak, 

c) tropska zračna masa — posebno morski tropski zrak i kontinentalni tropski zrak? 

5. Što je to hemisferski front? Objasnite zašto i gdje nastaju hemisferski frontovi i 
kakvo je njihovo značenje za vrijeme? 

6. Kako se dijele frontovi u termičkom pogledu i kako nastaju? 

7. Koji su znakovi približavanja i kakvo vrijeme (oborine) donosi: a) topli front, b) 
hladni front (I i II vrste), c) front okluzije (topla i hladna okluzija), d) stacionirani 
front? 

8. Kako orografija utječe na kretanje zračnih masa i razvoj frontova? 

9. Koja zračna strujanja nazivamo konvergentnim, a koja divergentnim i u kakvim 
se baričkim sistemima javljaju? 

10. Što je to ciklon (depresija), kakve vrste ciklona postoje i zašto? 

11. Objasnite faze razvoja vantrapskog ciklona (na polarnom frontu), kao i specifič- 
nosti u stanju i razvoju vremena za pojedinu fazu. 

12. Zašto se cikloni kreću, od čega zavisi brzina njihova kretanja i kojim se stazama 
kreću vantropski cikloni? 

13. Zašto i kako se regeneriraju cikloni i koji su najvažniji slučajevi regeneracije? 

14. Objasnite stvaranje serije (familije) ciklona i sekundarnih ciklona. 

15. Objasnite važnije karakteristike vantropskih ciklona N hemisfere: porijeklo, opći 
raspored atmosferskog tlaka — izobare, prostranost, dubina ciklona, učestalost 
stvaranja ciklona, staze i srednje brzine kretanja ciklona. 

16. Što je to anticiikilon i koje su njegove opće karakteristike? Usporedite ciklon i anti- 
ciklon po svim bitnim elementima. 

17. Objasnite faze razvoja anticiklona i karakter vremena u pojedinim fazama. 

18. Objasnite važnije karakteristike anticiklona N hemisfere: porijeklo, opći raspored 
atmosferskog tlaka — izobare, prostranost, dubinu anticiklona, učestalost stvaranja, 
staze i srednje brzine kretanja. 

19. Gdje i zašto treba očekivati u toku čitave godine stalna mjesta (područja) niskog 
(minimum) odnosno visokog (maksimum) atmosferskog tlaka? 

20. Što je to tropski ciklon (uragan) i koje su osnovne strukturalne razlike između van- 
tropskog i tropskog ciklona? 

21. Objasnite gdje, zašto i kako nastaju tropski cikloni. 

22. Objasnite faze razvoja tropskog ciklona. 

23. Opišite barički reljef i sve specifičnosti jednog tropskog ciklona (uragana) Atlant- 
skog oceana. 

24. Navedite i pokažite na geografskoj karti sva područja, a posebno najopasnija po- 
dručja javljanja tropskih ciklona, kao i generalne staze i brzine njihova kretanja. 
Koji se sve nazivi i gdje upotrebljavaju za tropske ciklone? 

25. Kako je organizirana služba otkrivanja i praćenja kretanja tropskih ciklona? 

26. Koje se karakteristične pojave javljaju u izgledu neba i stanju mora kada se brcd 
približava polju tropskog ciklona? 

27. Na koji se način otkriva položaj središnje zone tropskog ciklona i zašto je važno 
poznavanje njena položaja u odnosu prema brodu? 

28. Od čega zavisi kakav manevar brodom treba izvršiti da se izbjegne opasan sektor 
odnosno središnja zona tropskog ciklona? 

29. Kojih se iskustvenih pravila treba pridržavati pri izvođenju manevra izbjegavanja 
središta tropskog ciklona ako je brod: a) na sjevernoj hemisferi, b) na južnoj he- 
misferi? 

30 . Koji priručnici daju podatke o tropskim ciklonima i kako se ti priručnici iskori- 
štavaju? 

31. Objasnite što je to morska pijavica (tromba), gdje se javlja, kakvih vrsta ima, kako 
nastaje i njen utjecaj na brod. 

32 . Objasnite što je to tornado, gdje se javlja, kakve su njegove karakteristike i spe- 
cifičnosti u odnosu prema pijavici? 

33. Što je to nepogoda (nevera) i kakvih može biti s obzirom na njihovo nastajanje? 

34 . Objasnite karakteristike, faze razvoja i .predznake nepogode termičkog karaktera 
i opišite je. 

35. Objasnite karakteristike, faze razvoja i predznake nepogode dinamičkog karak- 
tera i opišite je. 

36. Usporedite po svim važnijim karakteristikama: obični ciklon (depresija), tropski 
ciklon, tornado i pijavicu (trombu). 

37. Što je to sinoptička analiza, na čemu se temelji i koji je njen cilj. 

38. Kako se dijele sinoptičke karte? 

39. Na osnovi kojih podataka i kako se crta sinoptička karta? 

40 . Što je to stanični model, koja mu je svrha i kakvih sve ima staničnih modela? Koji 
se stanični model upotrebljava za crtanje sinoptičkih karata na brodu? 

41 . Nacrtajte shemu, objasnite značenje i postupak pri popunjavanju modela pojedi- 
nim simbolima: 

a) punog staničnog modela, b) skraćenog, c) reduciranog. 

42. Kako se ucrtava naoblaka a kako vjetar u okviru staničnog modela? 

43. Nacrtajte i objasnite shemu staničnog modela za prikazivanje vjetra i valova. 

44. Kako se obrađuju sinoptičke karte i tko to izvodi? 

45. U čemu se razlikuje sinoptička od prognostičke karte vremena? 

46. Što je to sinoptička konzultacija za brodove i na osnovi čega se vrši? 

47 . Objasnite sadržaj Ključa FM. 46.D IAC — FLEET: 
a) za sinoptičku konzultaciju, b) za prognozu. 

48 . Objasnite ucrtavanje sinoptičke konzultacije na vremensku kartu (primjer na 
str. 239. i 240). 

49. Nacrtajte vremensku kartu na osnovu primljene sinoptičke konzultacije i izvršite 
njenu analizu. 

a) 10001 33388 02200 

99900 81003 06140 81004 05820 81014 35908 81018 04004 
85022 36509 85020 36531 85022 35015 
99911 66200 05030 05545 
66400 05545 06136 
66600 06136 06340 
66200 06136 05035 04328 
66400 04328 04315 05006 05609 
66200 05609 06004 
66400 06004 06103 
66600 06103 06510 06320 
66200 06103 35802 
66400 06343 07023 
66200 07023 06713 
66400 34222 34834 

99922 44005 07034 06832 06918 075504 
44010 05551 06551 

44010 05346 05535 05633 05120 05310 05508 05807 06417 06526 06815 37410 

44020 04940 04620 04511 35702 35515 35022 34519 34012 3515 

44020 33507 33700 03505 

44025 04124 03513 

44030 04335 03624 03426 

44020 36820 36120 36310 06000 06503 36910 36820 
44015 36748 36032 35027 34324 34330 
44005 36150 36040 35540 

19191 

b) 10001 33388 02200 

99900 85631 05463 00640 
81394 04159 03630 
88022 05338 00410 
85046 04522 10000 
81365 36105 01035 

99911 66460 02466 03060 03458 03857 04159 00715 
66180 04159 04359 04855 05048 05338 00220 
66483 05338 05432 05506 35706 35808 36105 01035 

99922 44000 03859 04057 04657 04261 

44010 02762 03455 04951 04861 04067 02864 
44995 06510 06218 06118 05809 05500 
44010 06530 06140 05927 05616 05301 
44025 06541 06246 06653 06354 05747 05540 05440 
05353 05065 04569 04375 
44045 04731 04518 04525 

44025 03310 02726 03040 03747 04347 04943 05330 
05316 05000 

19191 

50. Što je faksimil i kako se on iskorištava na brodu za analizu (prognozu) vremena? 

51. Što je to prognoza vremena i kakva ona može biti? 

52. Koje su metode prognoziranja vremena i koja je od njih najsvrsishodnija za brod- 
ske potrebe? 

53. Kakva je mogućnost i pouzdanost prognoziranja vremena prema lokalnim pred- 
znacima za: 

a) približavanje i početak ružnog vremena, b) razvoj ružnog vremena, c) svršetak 
ružnog vremena? 

54. Što se razumijeva pod pojmom (ružnog vremena? Koja iskustvena pravila i poslo- 
vice pomorac primjenjuje u prognoziranju vremena? 

55. Što označava pojam meteorološke navigacije, a što klimatološke? 

56. Koji elementi utječu na izbor rute (lane rute) i koji priručnici daju te podatke? 

57. Objasnite rute za parobrode u sjevernom Atlantiku. 

58. Objasnite karakteristike glavnih svjetskih ruta koje iz Sredozemnog mora vode za 
sva svjetska mora. 

59. Koja je svrha meteorološkog odabiranja plovnih ruta (routing) i na kojem se prin- 
cipu taj rad temelji? 

60. Kako se iskorištava vremenska karta pri izvođenju meteorološke navigacije? 

61. Što je to meteorološki bilten, što sadrži i koje vrste biltena postoje? 

62. Koja je dužnost zapovjednika broda kada u vožnji naiđe na opasnost koja ugro- 
žava sigurnost broda? 

63. Kakav je sadržaj izvještaja koji se odnosi na: 

a) led, odnosno ledeni brijeg u moru, b) podrtinu, c) opasnu oluju? 

64. Kakav je sadržaj meteorološkog biltena koji emitira Britanska radio-korporacija 
(BBC) za potrebe brodova? 

65. Kakav je sadržaj meteorološkog biltena koji emitira Radio-Split za potrebe bro- 
dova. 

66. Kakav je sadržaj meteorološkog izvještaja za pomorce koji emitira Radio-Zagreb? 

67. Kako se crta prognostička karta vremena i stanja mora prema ključu FM. 46.D 
IAC FLEET? 

68. Objasnite sadržaj Ključa FM 61.D MAFOR i na koji se način daje prognoza vre- 
mena po tom Ključu. 

